
Notă asupra ediţiei 


Traducerea în limba română include şi revizuirile operate de 
către autori în 1977 in vederea ediţiei în limba spaniolă (La opo- 
sición, Madrid, Espasa-Calpe, 1977). La dorinţa autorilor, au fost 
păstrate în text şi pasajele eliminate în ediţia spaniolă. Acolo un- 
de contextul şi dimensiunea fragmentelor prezente doar în ediţia 
în limba engleză impun o precizare specială, am indicat originea 
fragmentelor respective în note de subsol. Astfel, cititorul va avea 
o imagine completă asupra cărţii. 


Prefaţă 


Opoziția politică, intocmai ca şi sistemul parlamentar din care 
face parte integrantă, a constituit în ultimii ani ţinta unor nume- 
roase controverse. Ce funcţie utilă îndeplineşte ea în prezent? 
Este oare opoziţia verbală, reprezentată politic, la fel de eficientă 
ca acţiunea directă prin care diferitele grupuri sociale încearcă 
să-şi promoveze interesele? Acţiunea negativă a opoziţiei parla- 
mentare şi aminarea luării unor decizii pe care le implică ea nu 
cumva distrag guvernul de la sarcinile sale cele mai urgente şi mai 
importante? Şi, în orice caz, ce semnificaţie are opoziţia în cadrul 
stabilit în mod constituţional? 

Mărginindu-ne la spațiul, desigur limitat, al acestei lucrări, am 
intenţionat mai întii să aruncăm o privire asupra dezvoltării, rolu- 
lui actual şi perspectivelor unei instituţii atit de vitale pentru 
funcţionarea sistemului parlamentar. În capitolul al doilea se vor- 
beşte despre formarea opoziţiei parlamentare ca instituţie poli- 
tică, în Europa occidentală şi în Statele Unite. Cel de-al treilea 
capitol se referă la starea opoziţiei, acolo unde ea funcţionează în 
prezent, ca şi la criticile pe care le suscită, atit prin ea însăşi cit şi 
ca parte integrantă a sistemului parlamentar. Capitolele finale în- 
cearcă să arate cum, în statele neparlamentare — adică acolo un- 
de opoziţia nu funcţionează — conflictul politic continuă să fie 
viu, chiar dacă el se desfăşoară în forme clandestine sau violente, 
existind o tendinţă constantă de a-i da o formă instituţionalizată 
şi ordonată. 

Un studiu de acest tip trebuia să combine, în mod obligatoriu, 
analiza istorică şi cea politică, dat fiind că însăşi istoria acestei 
instituţii este legată în mod inextricabil de funcţia sa politică De 

aici decurge faptul că, pentru această îndeletnicire, a fost nevoie 
de colaborarea unui istoric şi a unui specialist în ştiinţe politice. 
Noi nu am încercat să oferim publicului o operă de cercetare ori- 
ginală, ci, din punctul de vedere al disciplinelor noastre ştiinţifice, 
să ne concentrăm asupra studierii unei instituţii politice esenţiale 
pentru modul nostru de viaţă, căreia nu i s-a acordat pină acum 
atenţia pe care o merită. 


Ghiţă Ionescu, Isabel de Madariagu 


I 
INTRODUCERE 


„Dacă mi s-ar cere să ofer o singură trăsătură 
distinctivă a guvernării democratice, aş men- 
tiona statutul opoziției.” 
(André Mathiot, The British 
Political System, Londra, 1958) 


Liderul Opoziţiei Maiestăţii Sale din Parlamentul Marii Bri- 
tanii şi al Irlandei de Nord primeşte un salariu care provine, în 
ultimă instanţă, din buzunarul contribuabilului. Dacă reflectăm 
ceva mai atent asupra celor afirmate mai sus, vom constata cel 
puţin două lucruri întrucitva surprinzătoare: acest lider se află în 
fruntea unei instituţii, Opoziția, care e onorată de calificativul „a 
Maiestăţii Sale”, la fel ca şi Guvernul, iar această instituţie este 
considerată a fi de o asemenea importanţă pentru bunul mers al 
guvernării statului, încît Parlamentul a găsit de cuviinţă să-l inzes- 
treze pe şeful ei cu un salariu, plătit pe seama banului public. Ma- 
joritatea britanicilor consideră astăzi existenţa opoziţiei ca fiind 
de la sine înţeleasă. Cu toate acestea, chiar şi în Marea Britanie, 
opoziţia este de origine relativ recentă şi există multe ţări în care 
nu este acceptată nu numai legitimitatea ei, ci nici măcar noţiunea 
de instituţie menită să se înfrunte cu guvernul în arena politică. 
Faptul că, în Marea Britanie, liderul Opoziţiei este un funcţionar 
public a cărui indatorire constă tocmai în criticarea măsurilor 
luate de guvern şi al cărui succes sau eşec devine o problemă de 
interes public, constituie o adevărată surpriză pentru locuitorii a 
numeroase ţări care încă se mai străduiesc să-şi dobindească insti- 
tuţii reprezentative. Cum au ajuns englezii, oare, la această situaţie? 

Intenţia noastră este de a examina în modul cel mai complet 
cu putinţă — în ciuda conciziei obligatorii a textului — maniera 
în care a luat naştere această instituţie nu numai în Marea Brita- 
nic, ci şi în alte ţări, precum şi însemnătatea şi forţa opoziţiei în 
momentul de faţă în lume. Concizia cărţii pretinde ca tema să fie 
redusă la esenţa ei şi astfel, ca în cazul oricărui subiect tratat într-un 

asemenea chip, ies în evidenţă anumite trăsături de bază care ar fi 
putut trece neobservate dacă ele ar fi fost incluse într-un cadru 
mai amplu. Una dintre particularităţile temei opoziţiei este, în 
pofida faptului că se abordează o problemă atit de veche, existen- 
ţa a prea puţini autori care au tratat în mod exclusiv şi de sine 
stătător această temă. Dacă vom căuta prin cat oage sau biblio- 
grafii referiri la „opoziţie” sau la „opoziţia politică”, vom întîlni 
foarte puţine lucrări, şi acestea marginalel. Rezultă, aşadar, că o 
temă atit de importantă nu a fosâniciodată, din cine ştie ce motive 
accidentale, explorată sau tratată pe deplin? Ori poate că, în rea- 
litate, o asemenea temă nici nu există? Nimic din toate acestea. 
Adevărul este că, aproape intotdeauna, opoziţia a fost tratată în- 
tr-un cadru cu mult mai amplu. În domeniul ştiinţelor politice 
studiul opoziţiei este inclus în studiul puterii, al guvernului, par- 
lamentelor sau partidelor, în sociologie, în cadrul tematicii con- 
flictului şi integrării, iar în acela al istoriei ea este cercetată o dată 
cu instituţiile politice şi cu rebeliunile, răscoalele sau revoluțiile. 
Cu alte cuvinte, dacă opoziţia nu a fost tratată în afara acestor 
teme mai ample, înşeamnă că nu a putut să fie separată de ele. 
Pe drept cuvint, opoziţia este considerată a fi o parte esenţială 
a ansamblului procesului politic, în calitate de altera pars? a pute- 
rii sau a guvernului. Orice analiză a istoriei puterii trebuie, în mod 


1 Recent pare că începe să se acorde un nou interes problemelor opoziţiei 
ori ale opoziţiei politice per se. Astfel, un scurt articol al lui Georges Bur- 
deau, „L'6volution de ta notion d'opposition”, în Revue d'histoire con- 
stitutionelle et parlementaire, 1954, lucrările lui Kurt Kluxen, Das Pro- 
blem der politischen Opposition, Freiburg, 1956 şi Parlamentarismus, 
Köln, 1967 şi cea a lui Robert A. Dahl (ed.), Political Opposition in 
Western Democracies, Yale, 1966, au fost urmate de o masivă teză de 
doctorat a lui Daniel Grandison, L'Opposition, Université d'Aix-Mar- 
seille, 1966. Autorii au înfiinţat în colaborare cu alţi colegi, revista de 
politologie comparativă Govemment and Opposition (octombrie 1965), în 
a cărei declarație de principii se afirmă că „extraordinara neglijare a 
opoziţiei, în special a aceleia neincununate de succes, atit din partea 
istoricilor cit şi a specialiştilor în ştiinţele politice, justifică prezenţa unui 
for dedicat studierii sale”, revista a publicat şi continuă să publice lu- 
crări dedicate în special acestui subiect. 

2 Altera pars (lat.) — partea adversă (n. trad.y: 

necesar, să îmbrăţişeze şi contrapartida acesteia. Căci, din punct 
de vedere logic, organic şi morfologic, opoziţia este contrapartida 
dialectică a puterii, iar istoricii şi teoreticienii politicii nu ar pu- 
tea, chiar şi dacă ar dori-o, să despartă aceşti doi fraţi siamezi, fără 
a se confrunta cu grava primejdie de a-i deforma pe fiecare în par- 
te. Nici măcar filozoful dialectician, care se desfată cu spectacolul 
dezvoltării evolutive pe spirala tezelor, antitezelor şi a sintezelor, 
nu suspendă antitezele în aer spre a le putea cerceta mai în tihnă. 
S-ar putea spune că nu există mai multe motive pentru a studia 
opoziţia despărțită de putere decit pentru a investiga umbra des- 
părţită de lumină. Astfel incit opoziţia nu este o temă falsă, ci o 
co-temă, care a figurat de-a lungul vremurilor în toate studiile re- 
feritoare la putere, la guvernare, politică, societate sau stare con- 
flictuală, studii la care eseul de faţă va apela la fiecare pas. 

Dar atunci, de unde şi pină unde încercarea noastră de a privi 
opoziţia ca pe o temă independentă? Vă vom răspunde că o facem 
din trei motive. Cel dintii are o natură subiectivă şi, de aceea, des- 
chisă tuturor controverselor. Deoarece, aşa cum constatăm, pute- 
rea guvernelor creşte şi îşi lărgeşte mereu cimpul de cuprindere, 
se cuvine ca toţi cei care studiază politica să-şi concentreze mai 
puţin atenţia asupra acţiunii guvernului, pentru a se interesa de 
mijloacele legitime ce se pot opune acestei puteri, fie şi numai din 
intenţii educative sau civice. Un al doilea motiv, mai puţin contro- 
versat, de natură metodologică, este acela că sociologia, antropo- 
logia şi istoria contemporană au adăugat noi dimensiuni metode- 
lor ştiinţelor politice. Procedeul obişnuit al cercetătorilor de a se 
concentra asupra studierii guvernării urmînd numai optica guver- 
nanţilor poate fi astăzi îmbogățit cu tot ceea ce aceste discipline 
au adus nou în domeniul cunoştinţelor noastre cu privire la atitu- 
dinea societăţii faţă de cei-care o guvernează, cu alte cuvinte, cu 
optica celor guvernaţi. Şi, în sfirşit, un al treilea motiv este acela 
că, recent, trei țări europene care dormitau sub stăpînirea unor 
regimuri autoritare şi-au creat sau şi-au readus la viaţă unele in- 
Stituţii reprezentative, în vreme ce opoziţia politică a fost sau 
poate foarte repede să fie instituţionalizată. Ne referim astfel la 
Portugalia, la Grecia şi la Spania. 

Începînd cu Niccolò Machiavelli şi cu Thomas Hobbes, toţi 
teoreticienii politicii au încercat să se concentreze asupra studiu- 
lui puterii. Filozofii politici păreau să considere că era de datoria 
lor să-i ajute pe principi să dobindească şi să utilizeze puterea iar, 
la rîndul lor, ei înşişi doar să- see eA şi fiziologia, chiar 
şi atunci cînd puterea se ascundea sub trăsăturile Leviatanului. 
De bună seamă, atit Machiavelli cît şi Hobbes s-au ocupat şi cu 
antidoturile, cu mijloacele de apărare şi de control pe care socie- 
tăţile omeneşti şi cei care le alcătuiesc, oamenii, le pot pune să 
acţioneze împotriva puterii. Şi alţi autori au întreprins acest de- 
mers, ba chiar într-o mai mare măsură decit dinşii. Astfel, John 
Locke, Bolingbroke, Montesquieu sau Benjamin Constant au fost 
mai preocupaţi de căile de frinare şi corectare a puterii decit de 
exaltarea acesteia. 

Secolul al XX-lea s-a văzut pus în faţa dezvoltării marilor 
societăţi industriale, cu cele două categorii înrudite de probleme 
născute de aici: pe de o parte amplificarea sferei de responsabili- 
tate a guvernelor şi, pe de alta, inflorirea conflictualităţii sociale 
ca principal motor şi ca principală problemă a vieţii politice. Apa- 
riţia monocraţiilor contemporane, cu formidabilele lor maşinării 
statale, i-a condus pe cei ce studiază politica să se concentreze din 
ce în ce mai mult asupra proliferării fenomenelor de întărire a 
puierii, în timp ce funcţiile specifice opoziţiei politice au ajuns nu 
numai să fie neglijate ci şi — adeseori chiar în mod deliberat — 
minimalizate. 

Bineînţeles, vina aparţine ştiinţelor politice. Ele, ca toate ştiin- 
ţele de altfel, se adaptează materiei lor specifice. În însăşi desfă- 
şurarea vieţii politice se găseşte locul în care delicatul echilibru 
dintre guvernanţi şi cei guvernaţi a fost rupt brutal în folosul celor 
dintii. Sfera puterii s-a amplificat pe măsură ce rolul opoziţiei era 
în descreştere. În sînul Organizaţiei Naţiunilor Unite se pot ve- 
dea tot mai ai Să țări în care se guvernează fără opoziţie 
politică. Cazul! Indiei a fost dintre cele mai triste şi mai nelinişti- 
toare. Totodată, în chiar statele parlamentare există mai puţină 


1 Trimiterea este la perioada de guvernare autoritară a Indiei de către 
Indira Gandhi. (nora red.) 

încredere în valoarea opoziţiei politice şi acesteia i se acordă un 
interes mai redus. Opoziția a pierdut teren dintr-o serie de motive 
pe care le vom examina mai tirziu, cu toate că am putea menţiona 
aici, de exemplu, impactul mijloacelor de comunicare în masă şi 
al partidelor politice de masă; se mai constată, de asemenea, creş- 
terea consensului. 

Dar, cu toate acestea, nu este mai puţin adevărat că şi modul 
în care este studiată politica influenţează atitudinea unei societăţi 
date faţă de propria sa viaţă politică. Era şi firesc, de exemplu, ca 
investigarea politicii contemporane să se fi concentrat mai cu sea- 
mă asupra guvernului însuşi (cuvintul government, din engleză, 
trebuie să o spunem în treacăt, reprezintă în acelaşi timp numele 
pentru conducerea politică a statului, cît şi denumirea sub care se 
obişnuieşte a fi desemnată ştiinţa politicii ca obiect de studiu în 
universităţile tradiţionale din Marea Britanie şi din Statele Unite 
ale Americii), decit asupra forţelor şi activităţilor care îi impun 
limite şi îl controlează, care intră în conflict cu el şi încearcă să ii 
corecteze acţiunile. Cu siguranţă că sarcina guvernelor devine cu 
fiecare zi tot mai complexă şi, cu cit studiem mai mult schimbă- 
toarele modele ale luării deciziilor şi modalităţile în care se poate 
ajunge într-o comunitate omenească la participare şi, în special, 
la consens, cu atit mai profundă şi mai clară devine pentru noi 
înţelegerea noului stil în politică. Datorită chiar acestui lucru în- 
suşi studiul opoziţiei ar trebui insă să se adapteze la politica vre- 
murilor noastre; pentru că, tot astfel cum studierea puterii şi fas- 
cinaţia exercitată de aceasta sporeşte în mod inevitabil dorinţa de 
a poseda puterea ia cei atraşi de politică, studierea opoziţiei ar 
trebui să ne întipărească în minte şi în suflet şi să ne stimuleze 
dorul nestins de libertate şi starea de spirit nonconformistă, sim- 
ţăminte ce constithie resorturile omeneşti ale reacției impotriva 
dominaţiei şi a constringerii. 

Mergind pe urmele trasate de rapidele progrese înfăptuite de 
sociologie de-a lungul secolului precedent, antropologia şi socio- 
logia politică au îmbogățit şi au aprofundat cunoştinţele noastre 
despre societăţile politice. In secolul al XIX-lea, studiile politice 
se concentrau mai cu seamă asupra statului şi a instituţiilor sale, 
ca şi asupra teoriilor care îi explicau originile, funcţiile şi metode- 
le. Astăzi, atenţia politologilor se concentrează asupra societăţii 

însăşi, ca întreg. Problematica actuală a politicii constă în studie- 
rea relaţiilor dintre stat şi societate, a complexei interacțiuni din- 
tre guvernanţi şi cei guvernaţi. Această interacţiune este, la rindul 
ei, rezultatul unei complexe reţele de interrelaţii, născute din exis- 
tenţa — înlăuntrul unei unităţi teritoriale aflată sub conducerea 
unei aceleiaşi autorităţi politice sau a nici uneia — a multiplelor 
grupuri sociale, interese, forţe politice şi valori. Privită din aceas- 
tă perspectivă, exercitarea puterii a încetat să mai constituie 
problematica principală a studierii activităţilor politice. 
Conflictul reprezintă un dat peren şi inerent relaţiilor dintre 
oameni. Antropologii vorbesc despre tot soiul de conflicte, inclu- 
siv în societăţile acefale, cu alte cuvinte în acele societăţi în care 
exercitarea puterii nu a fost încă introdusă. Datorită stărilor de 
tensiune dintre forţele şi tendinţele opuse, asemenea societăţi 
sint însă la fel de dinamice ca şi acelea în care opoziţia se concen- 
trează impotriva sursei centrale a puterii. În acest mod, integrarea 
şi ruptura, conflictul şi consensul, puterea şi opoziţia s-au trans- 
format în principalele obiecte de studiu ale sociologiei politice. 


Studiul opoziţiei ca instinct 


În realitate, „opoziţia” reprezintă un instinct adînc înrădăci- 
nat in natura omenească şi mai mult sau mai puţin controlat sau 
reprimat, potrivit măsurii în care societatea în care trăim tolerea- 
ză manifestarea sa deschisă. Astfel se explică aceste aversiuni, în 
aparenţă nemotivate, ale căror cauze, datorate diferenţelor de ca- 
racter şi de temperament, sint într-atit de profunde, încît scapă 
propriei noastre cunoaşteri de sine. Acest tip de ostilitate instinc- 
tivă şi emoţională faţă de idei, persoane şi obiecte are în multe 
limbi o denumire specială — contrariness, Widerspruchsgeist — ca- 
re îl deosebeşte de dezacordul întemeiat pe argumente, însă căru- 
ia — în atitea rinduri — această primă reacţie instinctivă îi trans- 
mite energie şi vitalitate. 

Dacă instinctul de ostilitate este unul dintre izvoarele opozi- 
tiei, fratele său geamăn, cealaltă faţă a monedei este instinctul li- 
bertăţii. Omul lăsat în voia lui este un anarhist. În cadrul limitat 


Adică poate să vineze, să doarmă, să tinca să se mişte, după 


O...) n. 

bunul său plac. Ostilitatea lui faţă de tot ceea ce este străin provi- 
ne în parte din faptul că necunoscutul acesta poate reprezenta o 
ameninţare pentru propria sa libertate. Atunci cind omul incepe 
să trăiască în societate, este nevoie ca instinctul său de libertate să 
fie domesticit. El va trebui să renunţe parţial la libertate, dacă nu 
doreşte să se izbească prea mult de libertatea celorlalţi. Însă pmul 
se va strădui întotdeauna să-şi păstreze cît mai multă libertate şi, 
întotdeauna, în orice societate va exista un echilibru inconstant 
între doza de libertate care îi poate fi lăsată individului şi cea la 
care el însuşi trebuie să renunţe pentru ca respectiva comunitate 
să existe în continuare ca atare. In sînul acelei comunităţi, acolo 
unde libertatea fiecăruia se obţine întotdeauna cu preţul limitării 
libertăţii celorlalţi, se vor ivi deci la fiecare pas tensiuni provocate 
de către persoanele care încearcă să depăşească limitele impuse. 
Acest dublu impuls, de ostilitate şi de libertate, se izbeşte în 
mod inevitabil de două dintre trăsăturile fundamentale ale ori- 
cărei societăţi organizate: necesitatea existenţei autorităţii pe de 
o parte şi aceea a supunerii pe de altă parte. Dezvoltarea acestor 
relaţii implică existenţa unui grup îndeajuns de mare pentru ca 
unii să comande iar ceilalţi să le dea ascultare şi a unui ţel funda- 
mental, comun pentru întregul grup. În societăţile prepolitice, 
relaţiile de autoritate şi de supunere nu îmbracă în mod necesar o 
formă instituţionalizată. Deciziile pot fi luate în mod colectiv sau 
impuse de către cel mai puternic, după împrejurări; iar înțelegeri- 
le se incheie după un model verificat de tradiţie, în funcţie de ca- 
racterul oamenilor şi de tipul de problemă care urmează a fi re- 
zolvată. $ 
Însă, numai cu excepția unei tiranii depline, impusă prin te- 
roare, supunerea voluntară a celor guvernaţi reprezintă o condi- 
ție necesară pentru exercitarea legitimă a autorităților şi această 
supunere voluntară trebuie să fie manifestă; astfel încît, chiar şi în 
societăţile primitive, pot fiinţa anumite mecanisme destinate a 
ingădui exprimarea diverselor opinii şi aflarea simţămintului ge- 
neral al comunităţii. Pe măsură ce societăţile devin mai complexe, 
problemele lor se diversifică, iar instiuţiile lor sporesc ca dimen- 
siuni şi complexitate. Diferitele grupuri sociale capătă conştiinţa 
intereselor lor comune în cadrul comunităţii şi încearcă să le dea 

expresie, ceea ce le pune în situaţia de a intra în conflict cu alte 
grupuri, conştiente şi acestea de propriile lor interese. 


Opoziția ca instituţie 


Dacă formele sub care se pot înfățișa conflictele omeneşti sînt 
nenumărate, tipul mult mai restrins de manifestări grupate de 
obicei sub denumirea de conflicte politice îmbrățișează, de ase- 
menea, o sferă foarte amplă. Conflictul politic are două surse. 
Una dintre acestea este ciocnirea de interese dintre diversele for- 
te ale unei societăţi. Cu cît societatea este mai dezvoltată, cu atit 
mai conştiente şi mai active sint numeroasele forţe sau grupuri 
care contribuie prin activitatea lor la funcţionarea ei şi în fapt îi 
asigură viabilitatea. Cea de a doua sursă este conflictul de valori 
(credinţe, idei, atitudini, obiceiuri) dintre diferitele categorii de 
persoane ce viețuiesc împreună în aceeaşi societate, ca şi dintre 
toate aceste categorii pe de o parte şi cei care deţin puterea poli- 
tică, pe de altă parte. Aceste două forme de conflict există în orice 
societate şi, pe măsură ce societatea devine mai complexă, ele im- 
pun fiinţarea unor modalităţi de exprimare politică. Dacă nu sînt 
create supape de sigurantă, conflictul politic va răbufni violent în 
cele din urmă. Conflictul de interese va ajunge, în cele din urmă, 
să se materializeze şi să se exprime prin intermediul restricţiilor 

` pe care grupurile sau asociaţiile mai importante ale unei societăţi 
le pot impune funcţionării statului, pe căi ce pot fi sau nu politice. 
Conflictul de valori işi va găsi expresia în dreptul oricărui grup 
sau individ de a nu gindi în consonanţă cu ideile şi acţiunile statu- 
lui şi de a se manifesta cu metode politice sau de altă natură. 

Opoziția politică, în sensul în care noi folosim aici acest ter- 
men pentru a o deosebi de simplul conflict, este forma cea mai 
avansată şi mai instituţionalizată a conflictului politic. Tocmai de. 
aceea s-ar cuveni să utilizăm această denumire pentru acele si- 
tuaţii în care opoziţiei nu numai că i se îngăduie să funcţioneze, 
ci, în fapt, i se şi încredinţează o anumită funcţie. În acest fel, opo- 
ziţia se transformă într-o adevărată instituție, ca parte a unei vas- 
te serii de alte instituţii pe care ea însăşi se bazează şi fără a căror 
prealabilă existenţă şi funcţionare nu ar putea nici să existe şi nici 

să funcţioneze. Opoziția politică devine astfel instituţia care încu- 
nunează o societate politică pe deplin dezvoltată instituţional şi 
trăsătura distinctivă a acelor societăţi politice care sînt cunoscute 
sub denumiri ca: societate democratică, liberală, parlamentară, 
constituţională, pluralist-constituţională sau chiar societate des- 
chisă sau liberă. Prezenţa sau absenţa opoziţiei politice instituţio- 
nalizate poate astfel deveni criteriul de clasificare a societăţilor în 
liberale sau dictatoriale, democratice sau autoritare, constituţio- 
nal-pluraliste sau monolitice. 

Ca instituţie, opoziţia politică are o istorie; este semnificativ 
faptul că, în ultimul timp, după.ce au stabilit ingenioase serii de 
prototipuri, modele şi sisteme de societăţi omeneşti, sociologii 
politici s-au întors la istoria politică drept argument al propriilor 
lor descoperiri. Astfel, Talcott Parsons, unul dintre întemeietorii 
sociologiei politice moderne, clasifică în ultimele sale lucrări so- 
cictăţile în concordanţă cu criteriile istorice, făcînd distincţie în- 
tre societăţile arhaice şi cele moderne. Aceste din urmă societăţi, 
susţine autorul, încep să apară în Europa în secolul al XVII-lea, 
prin transformarea treptată a instituţiilor care mai supraviețuiesc 
Evului Mediu (parlamente şi monarhii), sub impulsul schimbă- 
rilor economice şi sociale, şi avansează pas cu pas şi cu rezultate 
diferite in Anglia, Franţa şi Olanda. 

Procesul lent de instituţionalizare a conflictului politic a ajuns 
la deplina sa dezvoltare în veacul al XIX-lea. Apariţia regimurilor 
parlamentare care includeau printre principalele lor instituţii o 
opoziţie politică pe deplin dezvoltată a coincis, mai cu seamă în 
Franţa, cu procesul de separare a puterilor în stat. Instituţiile ce 
condiţionează existenţa unei opoziții politice reprezintă momente 
din evoluţia politică a societăţilor omeneşti. Uneori, aceste insti- 
tuţii iau naştere în acelaşi timp, alteori succesiv, ele pot să dispară 
sau să supravieţuiască; unele societăţi, de fapt, majoritatea, nu 
ajung nitiodată la nivelul de dezvoltare instituţională ce permite 
libera funcţionare a unei opoziții politice. 

Noi ne propunem să examinăm aici, deşi succint, apariţia uno- 
ra dintre condiţiile esenţiale pentru existenţa unei opoziții politi- 
ce constituţionale în ţările şi în epocile unde s-a produs acest lu- 
cru, în primul rînd în Europa occidentală şi în Statele Unite, în 
secolele XVIII-XIX. Încă de la apariţia şi libera sa funcționare pe 

ambele ţărmuri ale Oceanului Atlantic, sistemul parlamentar oc- 
cidental a fost considerat — de către cea mai mare parte a polite 
logilor occidentali — drept obiectivul teleologic al oricărui proces 
politic. Este desigur posibil, iar autorii impărtăşesc această pă- 
rere, ca structurile pluralist-constituţionale să rămînă consacrate 
în istorie drept mecanismul optim de salvgardare a libertăţii poli- 
tice şi demnităţii omului modern. Aceste structuri nu vor da însă 
rezultate pretudindeni şi întotdeauna. Astăzi lumea se află împăr- 
ţită în tabere, în concordanţă cu doctrina socială şi politică a sta- 
telor ce le alcătuiesc. Viitorul ne poate aduce schimbări tehnolo- 
gice care să modifice funcţionarea societăţilor omeneşti, iar 
centrele mondiale de putere se pot muta de pe un continent pe 
altul. Ceea ce a funcţionat eventual rezonabil în civilizaţia indus- 
trială occidentală şi creştină este posibil să nu convină altor so- 
cietăţi, cu tradiţii şi probleme diferite. Avînd toate aceste lucruri 
constant prezente în minte, ne putem întreba dacă instituţiile po- 
litice occidentale — şi, în centrul lor, opoziţia politică — aşa cum 
le cunoaştem noi astăzi, vor continua să fie caracteristice doar pen- 
tru istoria politică europeană sau nord-americană ori, dimpotrivă, 
dacă urmează să fie adoptate şi de către alte state în forme diferi- 
te, in măsura în care condiţiile vor continua să le fie favorabile. 
În cel de al doilea capitol vom încerca să expunem pe scurt 
procesul istoric de instituţionalizare a opoziţiei politice. Pentru 
acestea, va trebui să ne referim la alte elemente de bază ale statu- 
lui pluralist-constituţional, în absenţa cărora opoziţia politică nu 
ar putea să funcţioneze. Aceste elemente sînt: o forţă socială mo- 
dernă — opinia publică; o teorie — aceea a reprezentării, care nu 
poate fi separată de teoria suveranităţii; o instituţie politică — 
parlamentul şi, în sfirşit, grupările politice moderne reprezentate 
de partide. Unele dintre aceste elemente existau, uneori purtind 
alte denumiri, cu multă vreme inainte de a se vedea reactualizate 
în secolele XVIII şi XIX şi continuă şi astăzi să existe. Au fost şi 
mai sint încă societăţi politice care se bizuie pe un sistem de re- 
prezentare, pe un parlament, pe partid ori pe opinia publică, sau 
chiar pe cîte două ori mai multe dintre aceste elemente. Numai în 
cadrul sistemului coerent pluralist-constituţional al democraţiilor 
occidentale au putut însă să se unească şi să se integreze reciproc. 

Capitolul al treilea incearcă să examineze situaţia opoziţiei 
politice în statele constituţional-pluraliste din cea de a doua jumă- 
tate a secolului al XX-lea şi raţiunile pentru care această opoziţie 
pare să-şi irosească o parte din însemnătate. Ca instituţie, ea a 
pierdut teren sub raportul numărului de ţări în care funcţionează; 
acolo unde încă mai funcţionează, ea suferă de o lipsă de vitalitate 
care îi preocupă pe politicieni şi pe autorii de tratate. Acest fapt a 
ajuns să stimuleze atit studierea posibilelor reforme necesare în 
cadrul parlamentelor, sistemelor electorale şi mecanismelor de 
decizie, cît şi analiza formării opiniei publice şi rolului mijloace- 
lor de informare în masă. 

Capitolul al patrulea va trata despre societăţi în care nu func- 
ționează opoziţia politică, dar conflictele de interese şi de valori 
se exprimă prin alte mijloace. Asemenea state lipsite de opoziţie 
se pot împărţi în trei grupuri. În cel dintii, inexistenţa opoziţiei 
politice ca instituţie este un fapt în sine fără implicaţii teoretice. 
In cel de-al doilea grup, guvernul aflat la putere nu admite opo- 
ziţia politică nici în teorie şi nici în practică, chipurile de dragul 
unor înalte țeluri naţionale. În cel de al treilea, opoziţia politică 
este respinsă atit în teorie cit şi de facto, în numele unei societăţi 
lipsite de clase şi apolitice. Aşadar, trebuie să ne întrebăm ce for- 
me adoptă controlul social şi diverpenţele de interese in aceste 
trei tipuri de state lipsite de opoziţie. 

Instituţiile politice ale lumii occidentale au evoluat pornind 
atit de la un anumit număr de teorii coincidente sau aflate în con- 
flict, cit şi de la problemele practice născute din dificultatea de a 
adapta aceste teorii la o realitate în permanentă schimbare. Moş- 
tenirea occidentală provenea în primul rînd de la Grecia antică şi 
Roma, unde au fost experimentate atitea dintre instituţiile con- 
temporane; apoi de la Biserica creştină occidentală, de unde de- 
rivă atitea proceduri încă actuale şi din sistemul politic pluralist 
al feudalismului, care a întărit şi a dezvoltat un nou concept de 
drept — creaţie a omului, spre deosebire de acela dat de Dumne- 
zeu — şi a facilitat trecerea de la teoria teocratică a puterii la aceea 
reprezentativă. Acest proces a durat mai multe secole şi pe par- 
cursul său au existat şi unele instituţii care au luat naştere între 
timp, unele doar pentru a decădea apoi fără a ajunge la maturita- 
te, pe cîtă vreme altele au fost pur şi simpu distruse. Ceea ce cu- 
noaştem astăzi sub denumirea de sistem parlamentar, avind prin- 
tre elementele sale fundamentale opoziţia politică, nu este 
altceva decit rezultatul, pe de o parte, al evoluţiei istorice a pro- 
priilor instituţii, iar pe de alta al realizării unei combinaţii speci- 
fice între acestea. 

Sistemul modern înmănunchează laolaltă trei dintre principa- 
lele funcţii politice: aceea de a crea dreptul şi de a controla aduce- 
rea la îndeplinire a legilor de către guvern; aceea de a exprima în 
mod organizat opiniile societăţii, atit ale minorităţii cît şi ale ma- 
jorităţii, aceea de a numi sau de a destitui guvernul. Instituţiile 
însărcinate cu una sau cu alta dintre aceste funcţii au existat şi mai 
înainte, nu neapărat impreună; contopirea lor într-un ansamblu 
coerent este rezultatul procesului de instituţionalizare politică 
din Europa occidentală şi America de Nord, proces care a avut loc 

spre sfirşitul secolului al XVIII-lea şi începuturile secolului al 
XIX-lea. 

În Roma antică a existat o instituţie care s-a apropiat de ideea 
modernă a unei opoziții instituţionalizate şi este foarte instructiv 
să examinăm motivele eşecului ei final. Tribunii romani (mai întîi 
doi, mai tirziu zece la număr), aveau dreptul de veto (intercessio), 
in numele Adunării Plebeilor, împotriva măsurilor adoptate sau 
propuse de către Senat, ca şi pe acela de a-i urmări în justiţie pe 
magistraţii care încercau să aducă la indeplinire asemenea mă- 
suri, în ciuda veto-ului. Aşadar, tribunii reprezentau în fapt orga- 
nele prin intermediul cărora poporul se putea opune deciziilor 
guvernanţilor. Rolul lor era însă esențialmente negativ, ei fiind 
lipsiţi de puterea necesară pentru a face propuneri sau a lua deci- 
zii. Romanii făceau în felul acesta distincţia dintre imperium sau 
facultatea de a lua decizii şi potestas sau tribunicia potestas, adică 


' facultatea de a li se opune. Însă, în afară de aceasta, în practică, 


puterile tribunatului mai erau limitate din trei motive. Cel dintii 
era de procedură, întrucît arareori se putea ajunge la un vot una- 
nim, iar guvernarea putea să manevreze în scopul de a-i învrăjbi 
pe tribuni. Cel de-al doilea provenea din caracterul social al re- 


\ prezentării pe care ei o aveau de îndeplinit, întrucît, de vreme ce 


reprezentau plebea impotriva patricienilor, pe măsură ce plebeii 
au fost absorbiți de către clasele superioare tribunii şi-au pierdut 
treptat tocmai ceea ce însemnase de fapt funcţia lori. Cea de a 
treia şi cea mai însemnată limitare a fost reprezentată de însăşi 
incapacitatea tribunilor de a putea îmbina potestas cu imperium. 
Ei aveau dreptul de a se opune însă nu puteau să şi propună, iar 
sforţările fraţilor Grahi de a impune Senatului politica născută în 
Adunarea Plebeilor nu au reuşit să facă altceva decit să ducă la 
zdruncinarea propriei instituţii şi să precipite absorbţia tribunilor 
de către Senat. Neutralizarea totală a tribunatului s-a petrecut în 
cele din urmă atunci cind Augustus, fiind deja numit principe (po- 
sedind, cu alte cuvinte, imperium-ul), a obţinut în acelaşi timp şi 
tribunicia potestas. 


1 A se vedea D.E. Adcock, Roman Political Ideas and Prac ice, în care 
este oferită o relatare — poate întrucitva emfatică — a acestei tranziții 
socio-politice. | m 

Cercul fusese astfel închis: tribunicia potestas nu putea să se 
amestece cu imperium fără a fi absorbită de acesta din urmă. Va- 
loarea esenţială a tribunatului era, după cum o reaminteşte Ber- 
trand de Jouvenei, aceea „că poporul se vedea apărat de către 
cei care nu aspirau să-i devină stăpini. Rolul celui ce exercită pu- 
terea este cu totul altul decit al aceluia care îi combate abuzurile, 
iar amindoi trebuie să rămină separați ”!. Această apreciere coin- 
cide cu observaţia lui Jean-Jacques Rousseau după care tribuna- 
tul „a degenerat în tiranie în clipa cînd a uzurpat puterea execu- 
tivă, faţă de care pină atunci era numai moderator şi a pretins să 
şi facă legile pe care era destinat să le apere”. Această incapacita- 
te a arhaicei opoziții instituţionale romane de a participa la face- 
rea legilor era derivată în bună măsură din faptul că viaţa politică 
romană nu dezvoltase instituţiile şi procedurile necesare pentru 
a schimba guvernarea într-o manieră legală şi paşnică, pregătind 
în acest fel noi elemente pentru o eventuală participare la viitĝa- 
rea guvernare; iar O instituţie care nu găseşte sprijin la celelalte 
instituţii se perverteşte şi cu timpul dispare. 

Atit în plan teoretic cît şi în practică, Biserica Occidentului a 
avut o înriurire foarte puternică, chiar dacă şi contradictorie, asu- 
pra dezvoltării instituţiilor politice. Conceptul esențialmente creş- 
tin al societăţii politice privită ca o comunitate a credincioşilor, a 
cărei suveranitate se întemeiază pe Papa de la Roma, nu a îngă- 
duit supuşilor ei o altă opţiune decit obedienţa. Există însă trei 
aspecte — şi nu de acelaşi ordin calitativ — prin care Biserica 
avea să se dovedească un puternic agent de impulsionare a siste- 
mului de instituţii politice din care opoziţia însăşi face parte. 

In filozofia creştină, guvernarea lumii era încredinţată de că- 
tre Dumnezeu reprezentanţilor săi pe pămint, preschimbaţi astfel 
în izvor al'oricărei autorităţi sociale, spirituale şi temporale. Însă 
monarhii teocratici erau în acelaşi timp şi vicari ai lui Hristos pe 
pămint, cărora li se dăduse în grijă să vegheze asupra soartei po- 
porului. Era de-a dreptul inevitabil să se angajeze o bătălie între 
cele două concepţii cu privire la suveranitate, cea spirituală şi cea 
temporală, bătălie purtată de-a lungul secolelor cu spada şi cu pa- 


1 Bertrand de Jouvenel, „The Means of Contestation”, Government and 
Opposition, |, nr.2, ianuarie 1966, pp. 160-161. 

na, de către papi şi împărați. Pe tărim practic, conflictul dintre 
aceste două autorităţi a împiedicat consolidarea unei monarhii 
universale şi a deschis calea pentru dezvoltarea naţiunii şi a statu- 
lui. În plan teoretic, această luptă a dus la o constantă revizuire a 
pretențiilor ambelor părţi. Sub influenţa teoriei politice aristote- 
lice, în secolul al XIII-lea dezbaterea a ajuns să ia amploare, pen- 
tru a face loc conceptului suveranităţii politice sau legislative a 
poporului. Biserica a mai avut încă un rol de jucat în sînul statului 
medieval, ea fiind cea mai puternică dintre instituţiile ce convie- 
tuiau în cadrul său. Biserica era, într-o societate militară şi rurală, 
un mare proprietar de pămint printre atiţia alţii; în virtutea suve- 
ranităţii spirituale, ea a reclamat propria sa jurisdicție asupra pă- 
mînturilor şi vasalilor săi, cit şi asupra vieţii morale şi spirituale a 
supuşilor stăpinirii seculare. Conflictul dintre puterea spirituală 
şi cea temporală, angajat pe plan internaţional între papi şi îm- 
păraţi, se repetă la scară mai mică între Biserică şi guvernanţii laici. 

Chiar dacă teoria ecleziastică a organizării sociale nu a pro- 
movat tipul de instituţie a cărei dezvoltare ne interesează pe noi, 
guvernarea internă a -Bisericii s-a dovedit de mare importanţă 
pentru perpetuarea sau pentru implantarea anumitor proceduri 
care au ajuns să treacă şi în lumea seculară. Biserica a crescut în 
sinul Imperiului roman, a utilizat limbajul Imperiului roman de 
Apus şi a instituit, spre a se guverna pe sine însăşi, forme derivate 
din acelea aflate în vigoare în lumea care i-a însoțit cei dintii paşi. 
Conciliile în care se luau decizii asupra dogmei sau a guvernării 
Bisericii au fost considerate drept moştenitoare ale vechilor con- 
cilia romane, care administrau provinciile imperiului. Primul care 
a pronunţat cuvintul „reprezentare” în sensul său modern a fost 
Tertulian, atunci cînd a descris cele dintii concilii creştinel. Atit 
in Europa de răsărit cit şi în cea de apus, convocarea periodică a 
sinodurilor a servit drept exemplu pentru adunările stărilor. Bise- 
rica a mai păstrat şi a dezvoltat practici atit de vitale pentru evo- 
luţia instituţiilor politice cum sint alegerile, votul secret, diferite- 


1 O. Hintze, We/geschichiliche Bedingungen der Reprăs ntativverfas- 
sung, p. 134. A se vedea şi Georges de Lagarde, „Les théor es représen- 
tatives des XIV-XV siècles et l'Eglise”, X-e Congres International des 
Sciences Historiques, Roma, 1955, Louvain, 1958. 

le tipuri de votare — de la majorităţile bazate pe funcţie şi auto- 
ritate (senior pars) şi pină la majorităţile calificate (două treimi) 
sau simple (maior pars, aplicabilă cu incepere din secolul al XII-lea 
în conclavurile papale, în care toţi cardinalii erau egali între ei) şi, 
în cele din urmă normele scrise ale guvernării interne şi proce- 
durile respective, ca, de pildă, ale ordinelor monastice (constitu- 
tiile). Multe dintre aceste proceduri au trecut apoi la asociaţii şi 
organizaţii de rang inferior guvernului. Comune rurale, municipii 
urbane, confrerii, bresle şi corporaţii de tot soiul au învăţat să-şi 
administreze afacerile în concordanţă cu asemenea proceduri, fie 
ele scrise sau nescrise. 

Dacă teoria teocratică a guvernării nu era propice dezvoltării 
instituţiilor reprezentative şi nici a opoziţiei politice, societatea, 
aşa cum se cristalizase in feudalism, le-a pregătit drumul pentru 
apariţia lor ulterioară. 

În teoria teocratică a guvernării, regele era sursa legii şi în 
consecinţă deasupra Legii „date poporului”. O dată cu dezvolta- 
rea feudalismului, societate de natură esențialmente contractuală 
şi prin aceasta întemeiată pe principii de drept, monarhul, prin 
condiţia sa de principe feudal, era limitat de către legea pe care el 
însuşi o dăduse şi pe care nu trebuia să o dea decit cu consim- 
ţămintul nobililor. Izvorul ultim al puterii legislative a încetat ast- 
fel de a mai fi guvernantul singur, pentru a ajunge să fie reprezen- 
tat de guvernant împreună cu comunitatea, cu toţii acţionind de 
comun acord; instituţiile au fost şi ele reformate sau au apărut 
altele noi, cu scopul de a duce la bun sfirşit noua funcţie legisla- 
tivă, chiar şi atunci cînd — în această etapă — ele erau incă lipsite 
de puterea de a centrola guvernull. Pe lingă aceasta, adunările — 
consilii, diete, cortes, şi parlamente — au servit de asemenea şi 
pentru a exprima opiniile diferitelor straturi ale populaţiei, reu- 
nite în scopul participării la procesul politic, fie în persoană (no- 
bilimea), fie prin intermediul unor reprezentanţi (oraşe ş.a.m.d.). 

Constituţionalismul medieval nu era indeajuns de puternic 
pentru a putea suporta tensiunile la care a ajuns să-l supună dez- 


1 A se vedea W. Ullman, Principles of Government and Politics in the 
Middle Ages, Londra, 1961, passim. 

voltarea noilor state europene şi mişcarea crescindă în favoarea 
reformei religioase care a culminat în secolul al XVI-lea. Războa- 
iele cronice şi rivalităţile dinastice pretindeau o concentrare pro- 
gresivă a autorităţii statale în miinile monarhului. În lupta dintre 
monarhia teocratică şi sistemul feudal de limitări legale şi con- 
tractuale ale puterii legislative, victoria revenea cel mai adesea 
celei dintii. Înfruntarea aceasta a durat veacuri de-a rindul, iar ab- 
solutismul monarhic a atins apogeul la sfirşitul secolului al 
XVIII-lea, chiar în ajunul răsturnării sale în multe ţări. Absolutis- 
mul regal era foarte departe de a fi nepopular şi, adeseori, se bi- 
zuia pe aprobarea celor lipsiţi de privilegii, ale căror poziţii şi în- 
semnătate se aflau în creştere, o dată cu dezvoltarea comerţului şi 
cu ponderea nou dobindită de către oraşe în economia naţională. 
Ca sistem politic însă, absolutismul regal nu a produs efectiv mij- 
loace instituţionale de limitare şi controlare a utilizării puterii, ca 
să nu mai pomenim de lipsa formelor de participare la procesul 
legislativ. Dar, pe de altă parte, nici nu trebuie să se confunde 
vreodată absolutismul prinților cu tirania. Cirmuitorul era limitat 
în exercitarea puterilor sale de o serie de garanţii, tangibile ori 
intangibile, de un anumit număr de norme şi de proceduri, cores- 
punzăároasg noțiunii — încă prost definite — de lege fundamen- 
tală! şi, în plus, nu lipseau nici obstacolele financiare, sociale şi 
instituţionale aflate în calea utilizării absolut arbitrare a puterii. 
În multe ţări Supravieţuiau rămăşiţe ale instituţiilor medievale, 
foarte adesea lipsite de semnificaţie politică, dar uneori capabile 
incă să exercite un anumit control asupra guvernantului şi să-l 
oblige să respecte o serie de formalităţi în exercitarea puterilor 
sale. 

Acolo unde constituţionalismul medieval a supravieţuit, adap- 
tindu-se schimbărilor şi împrejurărilor economice, sociale, poli- 
tice şi religioase, el a oferit canale instituţionale care să accepte 
noile idei şi a croit drum participării unor cercuri mai largi ale 
populaţiei la toate instanţele procesului politic. Acolo unde a tri- 
umfat absolutismul şi în special acolo unde statul se dovedea a 


1 A se vedea Spania, unde moștenitorul tronului trebuia să fie recunos- 
cut de către cortes-uri. Necesitatea acestei proceduri a fost admisă de 
Carol al III-lea în secolul al XVIII-lea. 

avea o mai mare soliditate şi vigoare, dorinţa crescindă de schim- 
bare a trebuit să se manifeste într-o manieră mai violentă!. În am- 
bele tipuri de societate şi-a făcut apariţia însă şi a căpătat impor- 
tanţă politică de-a lungul secolului al XVIII-lea o nouă forţă 
socială, opinia publică, adică tocmai canalul prin care forţele unei 
societăţi intervin în viaţa ei politică şi îi modelează instituţiile. 


Apariţia opiniei publice 


Noţiunea de opinie publică este astăzi ceva atit de familiar în 
Occident încît nici măcar nu ne mai dăm seama cît de recent s-a 
născut şi a dobindit ea forţa şi mijloacele necesare pentru a in- 
fluenţa viaţa politică, fiind considerată drept unul dintre elemen- 
tele sale legitime. Dat fiind că „opinia publică” înseamnă cu totul 
altceva decit existenţa anumitor persoane care pindesc şi delibe- 
rează în particular, pentru ca ea să ia fiinţă este nevoie să fie inde- 
plinite anumite condiţii. Trebuie să se găsească, mai înainte de 
orice, îndeajuns de mulţi indivizi care să-şi exercite dreptul de a 
judeca realitatea. În plus, este nevoie ca aceştia să fie capabili să 
comunice între ei — atit verbal cit şi în scris — şi trebuie să aibă 
la dispoziţie suficient de multe informaţii, dobindite sau primite 
pe diverse canale pe care să le poată evalua individual. Şi, în sfir- 
Şit, este nevoie ca ei să aibă o concepţie cu privire la interesele 
Statului şi ale societăţii, mai largă şi mai flexibilă decit aceea măr- 
ginită de fruntariile parohiei, ale breslei sau ale castei sociale din 
care fac parte, ca şi mijloacele de a-şi extinde influenţa la toate 
nivelurile. 

În lumea medievală, „opinia publică” nu exista ca forţă poli- 
tică şi nu este cituşi de puţin surprinzător să vedem cum ea şi-a 
făcut apariţia în strinsă legătură cu creşterea numărului, bogăției 
şi puterii acelei categorii de persoane care se potriveşte cel mai 


1  „Drumulcare duce de la un point d'appui (punct de sprijin) teocratic la 
guvernarea constituţională este însingerat de revoluţii, care sînt pietrele 
sale de hotar; drumul care duce de la punctul de sprijin feudal la con- 
stituţionalism este marcat de o evoluţie neîntreruptă” (Uliman, op. 
cit., p. 24). 

puţin cu modelul feudal: capitalistul şi întreprinzătorul. Activita- 
tea acestui nou tip uman era esențialmente individualistă: urmă- 
rirea profitului, pretutindeni acolo unde ar fi fost cu putinţă să-l 
dobindească. Natura funcţiei acestor oameni (aceea de a trans- 
porta, de a face schimb) îi înzestra cu un dinamism neobişnuit 
comparativ cu modul de viaţă sedentar al ţăranului sau al proprie- 
tarului de pămînt; însăşi activitatea lor le-a lărgit orizontul şi le-a 
sporit cunoştinţele. Ei aveau nevoie de informaţii cu privire la 
pieţe, preţuri, drumuri comerciale, navigaţie, descoperiri geogra- 
fice, războaie, calamităţi naturale, vreme, climă şi evenimente po- 
litice petrecute la mari depărtări, astfel încît aceşti oameni au fă- 
cut tot ce le-a stat în putinţă ca să le capete. 

In afară de aceasta, într-o epocă precumpănitor rurală, co- 
mercianţii aparţineau mediului urban. Tirgurile le ofereau o con- 
centrare de oameni necesară comunicării şi discutării rapide a veş- 
tilor, iar aici se stringeau laolaltă oraşul şi satul. Creşterea 
numărului acelora care ştiau să citească şi să scrie, ca şi răspîndi- 
rea cuvintului tipărit în limbile naţionale, în secolele XV-XVI, 
au imprimat o mai mare viteză şi intensitate comunicării în aceste 
puncte focale. Mulțimea celor afectaţi de acest fenomen sporea în 
acelaşi ritm cu creşterea numărului oraşelor. Reforma religioasă 
a amplificat enorm sfera actului judecății private. În ciuda faptu- 
lui că nici statul şi nici autoritatea religioasă nu admiteau încă 
dreptul la această judecată în materie de credinţă, amplificarea di- 
zidenţei religioase şi a speculaţiei politice derivate dintr-insa nu 
mai puteau fi stăvilite. Diversitatea a triumfat o dată cu Reforma 
pe întinse zone ale Europei şi cu apariţia unor Biserici naţionalel. 
Autorii, care pînă atunci îşi deghizaseră criticile la adresa structu- 
rii şi politicii guvernelor sub vălul unui limbaj filozofic vag, au 
coborit la niveluri mai concrete şi au început să gindească în ter- 
menii economiei politice?. Tonul din ce în ce mai laic al unei so- 


1 Cf. J.Habermas, Strukturwandel der Offentlichkeit, Neuwied, 1965 
(operă căreia fi sintem în mare măsură îndatoraţi), p. 49. 

2  Maitrebuie notat că, în privinţa teoriei politice, a filozofiei şi dreptului, 
secolele XVI şi XVII au fost caracterizate printr-o mare bogăţie de 
opere; este de ajuns să ne gindim la autori ca Bodin, Althusius, Grotius, 
Filmer, Hobbes, Suárez, Mariana, Locke ... Arbitrişrii spanioli din se- 
colul al XVII-lea au propus nenumărate remedii împotriva decăderii 

cietăţi sfişiate de înverşunatele lupte religioase în secolul al 
XVII-lea a deschis cale liberă în numeroase domenii pentru ex- 
plorarea personală. S-a multiplicat editarea de cărţi, iar presa pe- 
riodică şi-a început indelungata ei carieră, cu dezbateri pe teme 
ale vieţii publice şi private. Oameni cu mentalități apropiate se 
întruneau în cafenele, cluburi şi taverne, făceau schimb de veşti şi 
îşi împrumutau publicaţii periodice. Saloanele şi societăţile secre- 
te (mai cu seamă lojile masonice), care au cunoscut o atit de mare 
înflorire în secolul al XVIII-lea, au scos la rindul lor în evidenţă o 
nouă trăsătură specifică opiniei publice aflate acum în formare: 
ruperea frontierelor de clasă sau de castă. Se întilneau acolo, pe 
un teren comun, nobilul şi burghezul, poetul şi eruditul, muzicia- 
nul şi filozoful şi fiecare era judecat după valoarea dovedită în do- 
meniul său predilect, nu după rangul lui social. Cind public, cînd 
în cercuri mai restrinse, fiecare punea în discuţie tot ceea ce era 
de competenţa sa: religie, istorie, politică, structura societăţii, ba 
chiar şi forma ei de guvernămint. 

În secolul al XVII-lea, Curtea fusese marele izvor de infor- 
maţii şi de cultură, călăuza şi modelul atitudinilor publice. În cîte- 
va ţări europene, ea îşi păstra întreg ascendentul asupra opiniei, 
exercitat în mod conştient şi cu extravaganţă în Rusia Ecaterinei 
a Il-a, cu prudenţă şi cumpătare in Spania lui Carlos al III-lea. 
Prin alte locuri însă, guvernanţii s-au retras ca să se dedice plăce- 
rilor vieţii private, lăsînd drum liber stării a treia, care, la rindul 
său — intr-o formă mai patentă în Franţa dar şi în alte ţări abso- 
lutiste de pe continentul european —, tindea să se identifice cu 
„publicul”, întrucît era mai numeroasă şi îndeplinea funcţii mai 
variate şi mai utile decît celelalte clase sociale. Atunci cînd abate- 
le Siéyès a pus faimoasa lui întrebare „Ce este starea a treia?” pen- 
tru a oferi singur răspunsul: „totul”, el exprima mai curind sim- 
țăminte nutrite în secret de multă lume decit proclama o idee 
nouă. În aceeaşi măsură, atit teoria cit şi practica epocii luminilor 
au adus o mare contribuţie la dezvoltarea opiniei publice ca forţă 


țării lor. A se mai vedea: L.Rothkrug, Opposition to Louis XIV, Prince- 
ton,1965, pentru apariţia, în Franţa, a unei critici constructive şi siste- 
matice la adresa politicii regale chiar dacă neexprimată în public. 

socială. Atitudinea critică faţă de structura socială sau politică în 
vigoare în vremea aceea a fost reflectată şi încurajată de numeroşi 
teoreticieni, de la Montesquieu la Rousseau, de ia Voltaire la Ed- 
mund Burke, de la abatele de Saint Pierre la Turgot şi la fiziocraţi. 
Operele multora dintre aceşti autori au fost publicate în nume- 
roase ediţii şi traduceri şi au fost larg răspindite şi citite în sînul 
claselor celor mai cultivate, a celor care aveau o mare înriurire 
asupra opiniei publice. O asemenea atitudine critică faţă de ocir- 
muire punea sub semnul întrebării şi secretul ce invăluia formula- 
rea politicii şi procesul de luare a deciziilor, tipice absolutismului. 
Dacă existau anumite legi care guvernau societatea într-un mod 
asemănător aceluia în care legile naturii guvernează universul, un 
sistem bazat pe aceste legi ar fi trebuit să fie de domeniul public şi 
să fi făcut obiectul înţelegerii tuturor oamenilor spre a putea fi 
respectat. Autoritatea, cheie a absolutismului, putea fi exercitată 
în particular, raţiunea însă nu poate să acţioneze decit în public, 
dat fiind faptul că scopul său nu este acela de a impune ascultare, 
ci de a reuşi să convingă. „L'opinion publique connait seule 
Pordre naturel”. 

Pe de altă parte, zelul reformist al multor cîrmuitori a dus la 
un adevărat val de activităţi legislative şi birocratice, ce s-au cioc- 
nit aproape inevitabil cu interesele consacrate; ele au fost tot- 
odată întreprinse în majoritatea cazurilor fără a acorda cea mai 
mică atenţie pregătirii opiniei publice. 

Activitatea crescîndă a guvernanţilor, acel tempo rapid, ca să 
nu spunem revoluţionar în care unii au acționată, cercul din ce în 


1 „Opinia publică, singură, cunoaşte ordinea naturală.” Apud Habermas, 
op. cit, p. 67. 

2 Cf.R.R. Palmer, The Age of Democratic Revolution, |, pp. 86-87, pen- 
tru observaţia că guvernul lui Ludovic al XVI-lea a făcut multe lucruri 
de bun simţ şi pline de prudenţă, însă niciodată nu a crezut că este 
necesar să informeze publicul despre ceea ce făcea şi de ce anume o 
fâcea. În schimb, Comisia Legislativă înfiinţată de Ecaterina a Il-a în 
1767 poate să fie considerată drept tributul său adus opiniei publice, 
dat fiind că servea în acelaşi timp ca să o tatoneze şi să o muleze în 
forma dorită. 

3 De exemplu, Iosif al II-lea în Austria sau contele de Struensee în Da- 
nemarca. 

ce mai larg al acelora afectaţi de noua legislaţie! şi influenţa cres- 
cindă a birocraţiei au potenţat conştiinţa politică şi au dus la 
convingerea că societatea nu se putea apăra de ceea ce părea a fi 
folosirea pur şi simplu arbitrară a puterii, decit avind un anume 
control asupra acelora care o exercitau. Cea mai izbutită exprima- 
re a acestei atitudini o găsim în memorandumurile adresate de 
către enciclopedistul Diderot împărătesei Ecaterina a Il-a a Ru- 
siei: 

„Tout gouvernement arbitraire est mauvais; je n'en excepte 
pas le gouvernement arbitraire d'un maitre bon, ferme, juste et 
eclair€. Ce maître accoutume à respecter et à chérir un maître, 
quel qw’il soit. 

I enlève à la nation le droit de délibérer, de vouloir ou de ne 
pas vouloir, de s'opposer, de s'opposer même au bien. 

Le droit d'opposition me semble, s une société d'hommes, 
un droit naturel, inaliénable et sacré.”? 

Atunci cînd Parlamentele franceze au publicat, în anul 1755, în 
20 000 de exemplare, memorandumul lor împotriva edictelor can- 
celarului Machault, ele nu făceau altceva decit să apeleze la opi- 
nia publică. lar acceptarea de către guvern a faptului că era vorba 
despre o forţă adevărată, de care trebuia să ţină seama, poate fi 
stabilit în 1781, data celebrului compte rendu al lui Necker cu pri- 
vire la starea finanţelor franceze, menit să facă apel, în afară di 
curte, la burghezia bogată şi luminată. „La plupart des étrangers 


1 Absolutism luminat a supus în mod frecvent (chiar dacă nu întot- 
deauna) unui atac continuu structura privilegiilor şi a „libertăţilor” care 
încă dominau societatea şi păstrau, în multe cazuri, anumite vestigii ale 
puterii politice şi o mare putere economică. Dintre cele mai drastice 
măsuri administrative se detaşează, de exemplu, emanciparea iobagilor 
în Austria, secularizarea păminturilor Bisericii în Rusia, expulzarea şi 
mai apoi dizolvarea ordinului iezuiţilor, deschiderea tuturor porturilor 
spaniole pentru comerţul cu America hispanică şi multe altele. 

2 „Orice guvernare arbitrară este proastă; nu fac o excepţie nici pentru 
guvernarea arbitrară a unui stăpîn bun, ferm, drept şi luminat. Acest 
stăplin creează obişnuinţa respectului şi iubirii faţă de stăpin, oricare ar 
fi acesta. El răpeşte naţiunii dreptul de a delibera, de a voi sau a nu voi, 
de a se opune chiar şi binelui. Dreptul la opoziţie mi se pare, într-o 
societate omenească, un drept natural, inalienabil şi sacru” (A se vedea 
M. Tourneaux, Diderot et Catherine, Il, Paris 1899 pp. 143-144). 

ont peine à se faire une idée de l'autorité qu'exerce en France au- 
jourd'hui l'opinion publique: ils comprennent difficilement ce 
qu'est cette puissance invisible qui commande jusque dans le pa- 
lais du roi”!, scria Necker în 1784. 

De aceea, se poate spune că opinia publică exista la sfirşitul 
secolului al XVIII-lea, chiar şi în regimurile absolutiste şi mai cu 
seamă în Franţa; Însă ea era lipsită de căi de exprimare consti- 
tuţionale şi de mijloace formale pentru a putea influenţa pe faţă 
conduita guvernului. 

În ţările în care instituţiile reprezentative precumpăneau sau 
îşi aveau rostul lor consacrat în procesul politic, opinia publică 
şi-a jucat rolul său în cadrul guvernării, cu mult înainte de a-şi fi 
văzut recunoscută existenţa în mod formal. În Provinciile Unite 
ale Ţărilor de Jos, foarte urbanizate, cu un înalt grad de alfabetiza- 
re a populaţiei, cu o presă şi cu un comerţ editorial foarte libere, 
cu O vastă experienţă în problemele mondiale şi cu o îndelungată 
tradiţie de autonomie atit în cadrul Bisericii cît şi al statului, opi- 
nia publică nu numai că s-a maturizat mai repede, ci a şi dobindit 
canale de exprimare legitime prin intermediul adunărilor din di- 
ferite provineii, cît şi în sînul Statelor Generale. În Suedia, mobi- 
lizarea straturilor largi ale populaţiei şi incorporarea lor în proce- 
sul politic a dus, de asemenea, la recunoaşterea opiniei publice 
drept forţă politică, atit în perioada Marii Libertăţi (1720-1772), 
cît şi în timpul absolutismului reformat, impus de Gustav al III-lea. 
Împărţirea pe grupări corporatiste ce domnea însă în instituţiile 
reprezentative suedeze a acţionat ca o frină în calea formării unei 
opinii publice cu adevărat naţionale?. Cu mult mai neînsemnată 
era baza socială a opiniei publice în Polonia şi Ungaria, unde Sei- 
mul şi respectiv Dieta erau dominate de către deputaţii nobilimii 
şi abia dacă existau şi reprezentanţi ai oraşelor; însă, cel puţin, 
opinia nobilimii era o forţă de care trebuia să se ţină seama. 


1 „Celor mai mulţi străini le vine greu să-şi facă o idee despre autoritatea 
pe care oexercită astăzi în Franţa opinia publică: ei înţeleg cu dificultate 
ce este această putere invizibilă ce comandă pînă şi în palatul regelui.” 
(citat în A. de 'Tocquevilie, L'ancien regime et la revolution). 

2 In Suedia, reprezentarea populaţiei era împărţită în patru stări: nobilii, 
clerul, burghezii şi ţăranii liberi, fiecare avind locuri diferite în parla- 
ment. 

Şi în Anglia opinia publică era recunoscută drept unul dintre 
canalele — chiar dacă nu singurul — prin care dorinţele şi nevoile 
societăţii ajungeau la guvern şi drept element de dialog intre gu- 
vernanţi şi guvernaţi. Însă, în parlamentul britanic incă nerefor- 
mat, cu consideraţia sa pentru rang şi interese, aveau incă mare 
pondere căile tradiţionale de exprimare a unei opinii nu neapărat 
„publice”: Biserica, Universitățile, City-ul londonez şi alte corpo- 
raţii locale, ca şi marile companii destinate traficului comercial de 
peste mări. În general, nu se considera că formularea politicii, ca 
şi luarea deciziilor, ar fi privit poporul. Parlamentul era scena dez- 
baterii politice, iar actele sale nu erau făcute publice (ziariştii nu 
au fost admişi, în mod deschis, la dezbateri decit în anul 1803). Nu 
era de datoria guvernului să ofere informaţii şi în afara zidurilor 
parlamentului; deşi Coroana ar fi putut interveni în alegeri, în se- 
colul al XVIII-lea „campaniile” sale urmau căile clientelei politi- 
ce şi ale patronajului, fără a apela la opinia unui electorat bazat la 
rîndul său pe un amestec de privilegii corporatiste şi de drepturi 
individuale. 

Degradarea crescindă a acestui sistem a devenit evidentă o 
dată cu i dela ca acelea ale alegerii, în anul 1768, a lui John 
Wilkes! ca deputat de Middlesex — unde electoratul nu se afla 
sub înrîurirea nobilimii de ţară — şi al succesivelor sale realegeri, 
după ce fusese, o dată şi incă o dată, expulzat din Cameră. Dreptul 
la petiție, către Parlament, era o supapă pentru anumite sectoare 
ale opiniei populaţiei, iar Association Movement din anii 1780- 
1781, cu planurile sale vizind sporirea numărului de deputaţi şi 
desfăşurarea legislaturilor anuale, ca şi sistemul său de comitete 
locale coordonate de un comitet central cu sediul la Londra, a re- 
prezentat poate cel dintii efort de organizare a opiniei publice în 
scopul exercitării de presiuni din afară asupra Parlamentului. În 
plus, în Anglia, guvernul trebuia să fie sensibil în orice clipă nu 
numai faţă de manifestările opiniei, aşa cum erau ele filtrate de 


1 John Wilkes (1727-1797), ziarist şi deputat, condamnat pentru pamflet 
— datorită atacurilor sale politice şi a obscenităţii — şi anume pentru 
publicarea unui Eseu asupra femeii; exilat în Franţa, a fost reales, o dată 
şi încă o dată, în ciuda repetatelor anulări ale mandatului său de către 
Camera Comunelor; s-a transformat în port-drapelul apărătorilor 
drepturilor politice şi a ajuns să fie ales primar al Londrei (nota ed. sp.). 

puternicele „interese” ale celor suspuşi, ci şi faţă de starea de spi- 
rit a populaţiei. Glioata londoneză putea să fie mobilizată de anu- 
mite interese şi devenea infricoşătoare atunci cind lua apărarea 
unor cauze pe care le considera ca fiind ale sale proprii, aşa cum 
s-au petrecut lucrurile în cazul răzvrătirii din anul 1738 împotriva 
impozitului accizelor sau al răzmeriţei pornite în 1780 de către 
lordul Gordon impotriva adoptării unei legi referitoare la catolici. 

Existenţa unei literaturi satirice şi a unui jurnalism politic din 
ce în ce mai matur au servit la modelarea şi amplificarea canalelor 
prin care opinia publică putea influenţa guvernul şi au condus la 
lărgirea cimpului ei de acţiune în societate. La rindul său, aceasta 
a făcut ca politicienii să devină mai conştienţi de necesitatea de 
a-şi ciştiga sprijin în ţară şi, prin urmare, de nevoia menţinerii 
unui dialog între parlament şi public. De-a iungul secolului al 
XVIII-lea, aluzia la „simţămîntul poporului”, făcută nu neapărat 
pentru a răspunde dorințelor acestuia ci ca o simplă constatare a 
stării de spirit care domnea pe atunci în societate, s-a transformat 
într-o trăsătură comună a vieţii politice. La sfirşitul secolului, re- 
cunoaşterea formală a accesului opiniei publice la procesul poli- 
lic avea să fie făcută în pariament de către liderul whig Charles 
James Fox. „Este, fără îndoială, nimerit şi prudent să fie consul- 
tată opinia publică”, afirma el în 1792. Şi adăuga: „...dacă un lu- 
cru este foarte limpede... este evident că trebuie să-i dau publicu- 
lui mijloacele spre a-şi putea forma o opinie”l. Fox nu se 
adresează aici colegilor săi din Parlament. El se referă la formarea 
opiniei in general. 

Cel de al treilea element necesar pentru formarea opiniei pu- 
blice este conştiinţa unor interese comune, care depăşesc cadrul 
strict local. Răspindirea alfabetizării intr-o limbă literară comună 
şi accesul sporit la informaţie au ajutat la făurirea unei conştiinţe 
naţionale, incă puternic marcată de o loialitate mai degrabă di- 
nastică decit lingvistică sau etnică. Expansiunea economică din 
secolul al XVIII-lea a contribuit la formarea sentimentului de in- 
terdependenţă a părţilor înăuntrul unui întreg. Opera despoţilor 
luminaţi tindea şi ea la realizarea uniformităţii pe domeniile lo: şi 


1 Habermas, op. ci., p. 77. A se vedea şi p. 69 şi următoarele, pentru o 
penetrantă analiză a.gvoluţiei opiniei publice în Anglia. 

aspira la reducerea particularităţilor regionale şi sociale. Toren- 
tul de scrieri teoretice referitoare la formele de guvernămint sau 
de organizare a societăţii era exprimat în termeni abstracţi şi se 
putea astfel aplica naţiunilor. Chiar şi limbajul folosit de capetele 
încoronate era adesea ecoul filozofilor, al scriitorilor satirici şi ga- 
zetarilor politici şi chema la conştientizarea publică a nenorociri- 
lor naţionale. „Maiestatea sa este încredinţată că bogaţii nu se vor 
simţi nedreptăţiţi pentru că sint trataţi pe picior de egalitate cu 
ceilalţi supuşi ai noştri”, proclama un edict francez din anul 1780. 
„La urma urmelor, ei nu vor avea decit să suporte o sarcină pe 
care de multă vreme ar fi trebuit să o împartă cu ceilalţi”! 

În acest mod, la sfirşitul secolului al XVIII-lea, opinia publică 
se transformase într-o forţă de care trebuia să se ţină seama în 
procesul guvernării. Era un canal ce transmitea nevoile şi dorin- 
tele societăţii. Carta drepturilor sale avea să fie incorporată în 
Declaraţia drepturilor omului (articolul 3). 


Parlamentele şi sistemul parlamentar 


Din punct de vedere strict literal, modul cel mai simplu de cla- 
sificare a statelor ar fi prin împărţirea lor în state parlamentare şi 
neparlamentare. Această clasificare constituie însă o călăuză în- 
doielnică, deoarece, atit în istorie cît şi în lumea contemporană, 
au existat şi continuă să existe parlamente în cadrul unor state 
despre care nu se poate spune că au realmente un sistem parla- 
mentar. Parlamente, state generale, cortes-uri şi diete existau deja 
în multe ţări în secolele XII şi XIII, însă aceste parlamente nu erau 
încă adevăratele centre de putere în care aveau ele să se transfor- 
me în secolul al XIX-lea. În zilele noastre, statele comuniste sau 
autoritare au Soviete Supreme şi Adunări Naţionale, descrise în 
constituţiile respective într-un mod care reaminteşte — prin felul 
în care sint ele prezentate — de parlamentele occidentale, insă 
care, în realitate, nu sint decit nişte instituţii pur formale. De aceea, 
din punctul de vedere al clasificării statelor, important este nu 
dacă există un parlament, ci dacă acesta concentrează într-insul 


1 Citat în Tocqueville, op. cit., p. 181. 

atributele esenţiale ale puterii menite să-l convertească în centrul 
vieţii statale şi să permită calificarea sistemului politic al ţării în 
cauză drept sistem parlamentar. 

Dar cum au ajuns parlamentele să se transforme în centre ale 
puterii şi cum s-au preschimbat statele respective în state consti- 
tuţional—pluraliste, dînd găzduire acestei instituţii indispensabi- 
lę care este opoziţia politică? Cum şi pentru ce s-au petrecut toa- 
te aceste schimbări tocmai în Europa occidentală şi în Statele 
Unite ale Americii la răscrucea secolelor XVIII şi XIX? 

Parlamentele, cortes-urile şi statele generale au fost la origine 
instituţii care îngăduiau guvernanţilor să obţină în favoarea lor 
consensul forţelor seculare şi religioase ale regatului. Această 
formă timpurie a instituţiei aducea în mod implicit pentru supuşi 
datoria de a-l sfătui şi de a-l asista pe cîrmuitor, iar pentru acesta 
din urmă îndatorirea de a asculta de sfaturile acelea, chiar dacă nu 
cra obligat să le şi urmeze. De la aceste prime instituţii şi pînă la 
parlamentele care au proliferat în Europa secolului al XIX-lea 
este un drum lung, pentru că, în contextul modului nostru parti- 
cular de abordare, parlamentele au ajuns să fie, în plus, acolo un- 
de ele au supravieţuit: a) sediul suveranităţii, întrucît din punctul 
de vedere al doctrinei politice moderne poporul este suveran şi 
voinţa lui se exprimă prin puterea legislativă care, în principiu, îi 
numeşte, controlează şi concediază pe funcţionarii puterii execu- 
tive, putere care, la rindul său, execută voinţa poporului, expri- 
mată prin intermediul puterii legislative; b) organul de reprezen- 
tare, deoarece poporul în masă este incapabil să legifereze şi 
trebuie, de aceea, să fie reprezentat prin intermediul acelora pe 
care îi deleagă,; şi c) cimpul de bătălie al partidelor, deoarece în 
societăţile moderne partidele politice s-au transformat în princi- 
palele canale de exprimare a hăţişului din ce în ce mai complex de 
interese şi de convingeri. 

Suveranitatea şi reprezentarea, parlamentele sau adunările şi 
partidele au fost, de bună seamă, probleme dezbătute încă din zo- 
rii politicii. Sediul puterii suverane a fost una dintre principalele 
probleme ale teoriei politice greceşti, romane, bizantine şi medie- 
vale, chiar dacă a fost dezbătută în contexte diverse şi cu conotaţii 
diferite. Necesitatea unei teorii a reprezentării s-a făcut simțită 
cel puţin cu începere din veacul al XIII-lea. O dată cu instituţio- 

nalizarea parlamentelor, a devenit aşadar indispensabil să se ştie 
cine şi de ce era reprezentat, care erau puterile reprezentanţilor, 
ţinînd seama de faptul că în teoria medievală principele suveran 
„reprezenta” totalitatea teritoriului şi poporului său. Problema a 
căpătat o nouă dimensiune atunci cînd a fost conceput „poporul” 
drept reprezentant al suveranităţii, deoarece poporul ca atare nu 
putea să guverneze şi, in mod necesar, trebuia să o facă prin re- 
prezentare sau prin delegare. Chiar şi partidele, luate ca simple 
asocieri de interese care aspirau să impărtăşească beneficiile pu- 
terii, avind — uneori — şi o coloratură ideologică, au existat din 
toate timpurile, începînd cu Albaştrii şi cu Verzii din Bizanţ, cu 
ghelfii şi ghibelinii din Italia medievală, cu „capetele rotunde” şi 
„Cavalerii”, sau cu aşa-numiţii whigs şi tones din Anglia secolelor 
XVII şi XVIII ori cu „bonetele” şi „pălăriile” din Suedia veacului 
al XVIII-lea. Ele erau însă diferite atit calitativ cît şi cantitativ de 
partidele din secolul al XIX-lea, ca şi de partidele de masă moder- 
ne din sistemele parlamentare contemporane. 

În realitate, însăşi dezvoltarea sistemului parlamentar le-a 
conferit acestor elemente diverse formele lor moderne, ca urmare 
a rapidului proces de instituţionalizare ce a avut loc la finele seco- 
lului al XVIII-lea şi inceputurile secolului al XIX-lea, în Europa 
occidentală şi America de Nord. În cursul acestui proces de insti- 
tuţionalizare, fiecare dintre noile concepte a dobindit noi dimen- 
siuni şi o nouă profunzime, drept rezultat al influențelor recipro- 
ce. De aceea, va trebui să analizăm pe scurt: a) parlamentul ca 
sediu al suveranităţii; b) parlamentul ca organ al reprezentării, şi 
c) partidele politice parlamentare. 


Parlamentul ca sediu al suveranităţii 


La sfirşitul secolului al XVIII-lea, instituţiile aşa-numitului 
Ancien Regime au fost răsturnate, în Franţa şi în America de 
Nord, în numele suveranităţii poporului. Ambele ţări s-au con- 
fruntat cu problema întemeierii de noi instituţii care să reprezinte 
întruparea acestei suveranităţi. Aproape pretutindeni se afla la 
îndemină cite o instituţie de acest tip, chiar dacă ea ar fi avut ne- 

voie de modificări substanţiale pentru a-şi putea indeplini noul 
său rol. Însuşi faptul că iniţiativa a pornit din America de Nord, 
de la acele Houses of Assembly, iar în Franţa de la États Gencraux, 
subliniază pretenţiile acestor instituţii de a constitui în acelaşi 
timp sedii ale suveranităţii şi organe ale reprezentării. Dietele, 
seimurile, riksdag-urile, cortes-urile şi statele generale care supra- 
vieţuiseră într-o formă mutilată sau pervetită în numeroase ţări şi 
erau în plină vigoare doar în puţine dintre ele, aveau să pună în 
valoare, mai tirziu, aceleaşi pretenţii. La bază, structura unor ase- 
menea adunări era incă medievală şi schimbările pretinse de către 
noile lor funcţii aveau să fie duse pină la capăt aproape peste tot 
prin revoluţii ori prin cucerire şi impunere cu forţa din afară. 
Originea acestor instituţii urcă în timp pînă la adunările ecle- 
ziastice care, sub domnia lui Carol cel Mare, negociau cu împăra- 
tul, pînă la curia regis, sau consiliul regal, pină la diferitele adu- 
nări ad hoc în care magnații regatului îşi îndeplineau îndatorirea 
de a-l povăţui pe rege şi pînă la apariţia diverselor ordine ale so- 
cietăţii feudale — cu privilegiile lor corporatiste — şi pe care 
principele le convoca, impreună sau separat, spre a-l sfătui, a in- 
terpreta legea ori a-i procura fonduri. Simon de Montfort a fost 
cel dintii care i-a convocat pe nobili şi pe burghezi într-un parla- 
ment, in Anglia secolului al XIII-lea. Regele Filip al IV-lea al 
Franţei a convocat pentru prima dată o adunare a membrilor stă- 
rii a treia în anul 1302. Opoziția faţă de dreptul suveranului de a 
domni era considerată o trădare; suveranul trebuia să ia însă în 
considerare dorinţele societăţii, exprimate de către ordine sau 
stări şi să le accepte drept intermediari sau parteneri la negocieri. 
Întărit de către dogma feudală care afirma calitatea de legămint a 
legilor, odată consimţite, acest aspect „ constituțional” al societă- 
ţii medievale tîrzii se caracterizează prin ideea că un om nu este 
obligat să facă un lucru pentru care nu şi-a dat consimţămiîntul. În 
mod implicit, în dreptul de a consimţi la ceva anume era inclusă 
de bună seamă şi libertatea de a te opune. În teorie, aceste insti- 
tuţii nu afectau întru nimic deplinătatea puterii şi suveranitatea 
principelui, dat fiind faptul că ele erau rezultatul unei concesii fă- 
cute de către acesta din urmă. Dreptul de a fi convocat la un par- 
lament sau la nişte curţi regale depindea, fireşte, de voinţa regelui 

şi era acordat de acesta drept „privilegiu” sau „concesie”. Acolo 
unde ele erau autentice, asemenea instituţii puteau să limiteze 
exercitarea puterii suverane, ceea ce au şi făcut de altfel. 

În ţările europene în care domnea absolutismul, majoritatea 
acestor instituţii au fost golite de conţinutul lor politic. Din punc- 
tul de vedere al guvernantului, funcţia lor fusese redusă la proble- 
me formale, în timp ce sectoarele opiniei publice care începuseră 
să se gindească la mijloacele adecvate de control al utilizării pute- 
rii le considerau drept simple supraviețuitoare ale unor forme ar- 
haice. Slăbiciunea lor era dublă. Născute dintr-o reală concesie, 
ele erau lipsite prin aceasta de dreptul autentic la existenţă şi, 
totodată, erau limitate în multe privinţe prin însuşi faptul de a 
fi — sau de a reprezenta — instituţii corporatiste cu caracter 
privilegiat. 

Cu toate acestea, ar fi o eroare să presupunem că aceia care se 
opuneau absolutismului practicat de Ancien Régime înglobau în 
refuzul lor toate instituţiile sale. O bună parte din succesul repur- 
tat de lucrarea Despre spiritul legilor a lui Montesquieu s-a datorat 
faptului că teoriile lui păreau să justifice reactivarea puterilor in- 
stituţiilor corporatiste privilegiate ca bastioane înălțate în calea 
utilizării nelimitate a puterii suverane de către absolutişti lumi- 
naţi, ca Iosif al II-lea sau Turgot. Parlamentele franceze consti- 
tuie exemplul cel mai notabil pentru această pretenţie. Ele aveau 
dreptul să „controleze” puterea legislativă a suveranului, prin in- 
termediul aşa-numitelor remontrances. În secolul al XVIII-lea, 
ele şi-au sporit rolul tradiţional pină acolo încît au ajuns să pună 
în discuţie însăşi baza suveranităţii. Astfel, les grandes remon- 
trances din anul 1755 vorbesc despre „un contract între rege şi po- 
por”; poporul se supune suveranului, iar suveranul se supune le- 
gilor”, legi al căror depozitar se considerau înseși Parlamenielel. 


1 A se vedea A. Cobban, „The Parlements of France in the Eighteenth 
Century”, History, XXXV, februarie—iunie 1950, p. 64 şi, pentru o 
subliniere asemănătoare în legătură cu reînvierea instituţiilor parla- 
mentare corporatiste medievale în Spania, în timpul războaielor napo- 
leoniene, G.H. Lovett, Napoleon and the Birth of Modern Spain, 2 vol., 
New York, 1965, passim. 

Instituţiile corporatiste privilegiate se simțeau pe deplin îndrep- 
tăţite să se apere atit de atacurile Coroanei cit şi ale celor lipsiţi 
de privilegii, fiind titularele unor drepturi istoriceşte dobindite şi 
sancţionate ca atare, şi totodată pentru faptul că, în opinia lor, 
asemenea adunări reprezentau cel mai bun mijloc de protecţie 
impotriva despotismului monarhului şi a indrăznelii poporului. 

În acest context, o dată ce conflictul dintre monarhie şi aceste 
corpuri privilegiate, susţinute în bună parte de cei lipsiţi de orice 
privilegii, a condus la prăbuşirea regalității în Franţa, adevărata 
problemă a început a fi văzută cu mai multă limpezime. Folosind 
formula lui R.R.Palmer, putem spune că autenticul conflict dez- 
văluit atunci era cel care opunea suveranitatea „corpurilor con- 
stituite”, suveranităţii poporului. Dacă avea să fie proclamată su- 
veranitatea poporului, în ce mod urma ea să se exercite şi care 
aveau să-i fie limitările, în cazul în care urma să i se impună vre- 
una? Absolutismul nega dreptul la opoziţie. Avea oare să admită 
poporul suveran posibilitatea de a se vedea divizat, învrăjbit îm- 
potriva lui însuşi? 

Cea dintii afirmare victorioasă a suveranităţii poporului în fa- 
a „corpurilor constituite” din Anglia şi mai tirziu din America de 
Nord a avut loc în timpul revoluţiei nord-americane. Într-o fază 
timpurie a desfăşurării sale, aceasta s-a văzut pusă (în anul 1776) 
in faţa situaţiei de a-şi exercita suveranitatea. Odată suprimată 
guvernarea regală, ea trebuia să fie înlocuită şi atunci s-a ivit ide- 
ca poporului ca „putere constituantă” care „instituia un nou gu- 
vern”, idee născută în patru dintre statele nord-americane şi ac- 
ceptată după aceea în toate statele Uniunii, atunci cînd o 
Adunare special convocată a redactat Constituţia Federală, supu- 
să ulterior ratificării. Însemnătatea modelului nord-american re- 
zidă în faptul că poporul, o dată ce şi-a exercitat suveranitatea ela- 
borind constituţia, s-a retras, iar puterea constituantă a fost 
apauga temporar. „O dată legea fácută poporul s-a supus aces- 
teia”?. Poporul suveran crease însă o guvernare limitată. Existau 
drepturi inalienabile şi legi fundamentale pe care numai el le pu- 
tca elabora sau amenda, iar acestea impuneau obligaţii guvernu- 
lui constituţional. Restul legislaţiei, cu caracter curent, a fost de- 


1 Cf. R.R. Palmer, op. cit., 1, p. 125. 

legată unor reprezentanţi special aleşi. S-a stabilit astfel încă de la 
început o separare clară între suveranitatea poporului, căreia ni- 
mic nu i se putea opune atunci cind el hotăra să şi-o exercite şi 
problema aplicării principiilor generale deja enunțate în cadrul 
căreia se puteau ivi diferenţe cu privire la metodele de urmat. 

În Franţa, faimosul Jurămint din sala Jocului cu Mingea (Ser- 
ment du Jeu de Paume) din 28 iunie 1789 înseamnă formularea, 
din partea deputaţilor stării a treia, a două pretenţii şi anume: 
aceea de a reprezenta ansamblul naţiunii (şi nu numai o singură 
stare din regat) şi aceea de a-şi asuma puterea constituantă. Recu- 
noaşterea acestor pretenţii de către rege şi reprezentanţii celor- 
laite două stări s-a produs atunci cind monarhul, clerul şi nobili- 
mea au consimţit să aibă loc convocarea laolaltă a celor trei szări. 
Puterile regelui în raport cu această nouă Adunare Naţională 
continuau însă să rămină nedefinite. În cursul revoluţiei, monar- 
hul se vedea decăzut puţin cîte puţin din rangul de autoritate pre- 
existentă, a cărei sancţiune era necesară spre a da forţă legală ho- 
tăririlor Adunării, pină la condiţia de autoritate nou creată, puterea 
fiindu-i acordată prin decizia populară exprimată în Adunare şi 
şef al executivului în numele poporului, care îi conferea autorita- 
tea. Răsturnarea monarhiei franceze şi proclamarea republicii a 
condus la consolidarea celor două idei de bază: suveranitatea ab- 
solută a poporului, neîmpărţită cu nici o altă instanţă şi ideea pu- 
terii constituante a poporului, creîndu-se ulei modelul euro- 
pean al elaborării constituţiei de către popor’. 

Dacă suveranitatea aparţine poporului şi acesta urmează a nu 
mai fi considerat drept ansamblul membrilor unei anumite stări 
Sau adunări, ori simpli supuşi ai vreunui monarh, ci indivizi adu- 
naţi laolaltă întru exercitarea în comun a unei funcţii politice, răs- 
punzători pentru propriul lor destin, era nevoie să se ridice pro- 
blema: cui aveau ei să jure credinţă? Aşadar, dacă aveau să fie 
cetăţeni şi nu supuşii cuiva anume, ai cui cetăţeni urmau ei să fie? 
Corolarul logic al suveranităţii poporului era autodeterminarea 
poporului, care printr-un act de voinţă hotărăşte că el alcătuieşte 


1 De comparat cu aceea că, în multe limbi, Adunarea Naţională ce redac- 
tează o constituţie are o denumire specială, spre a se deosebi de adu- 
narea legislativă obişnuită. 

o naţiune, o entitate abstractă ce îmbrăţişează un întreg popor, 
dar căreia el îi datorează o lealitate deplină şi desăvirşită. Merlin 
de Douai a exprimat în modul cel mai viu această nouă idee, în- 
tr-un discurs pronunţat în faţa Adunării Naţionale la 28 octombrie 
1790: „Aujourd’hui la souveraineté des peuples est enfin consa- 
crée avec éclat... Qu'importent au peuple d'Alsace, qu'importent 
au peuple français, les conventions qui dans le temps du despotisme 
ont eu pour effet d'unir le premier au second? Le peuple alsacien 
s'est uni au français parce qu'il Pa voulu... Ce n'est point par les 
traités des princes que se règlent les droits des nations”l. Rezul- 
tatul combinat al afirmării suveranităţii poporului şi al autodeter- 
minării care emană dintr-însa a fost răsturnarea bazelor constitu- 
tionale ale Ancien Regime-ului. Nu numai că a fost aruncată peste 
bord suveranitatea guvernantului şi că s-a isprăvit cu acele insti- 
tuţii ce sanctificau privilegiile ereditare şi corporatiste, dar au fost 
măturate şi toate celelalte instituţii, fiice şi acelea ale libertăţilor 
şi privilegiilor lumii medievale, în care drepturile locale şi regio- 
nale işi găseau expresie şi ocrotire şi prin intermediul cărora anu- 
mite persoane erau capabile — într-o oarecare măsură — să se 
apere împotriva abuzurilor puterii centrale. Noua Adunare Naţi- 
onală franceză avea să reprezinte întregul popor, făcînd abstracţie 
de patriotismele locale, iar noul stat naţional, Franţa, urma să 
ceară deplina loialitate a populaţiei sale?. 


1 Astăzi, în sfirşit, suveranitatea popoarelor a fost consacrată cu străluci- 
re... Ce-i pasă poporului Alsaciei, ce-i pasă poporului francez de con- 
veniile care, pe vremea despotismului, au avut drept efect unirea celui 
dintii cu cel de al doilea? Poporul alsacian s-a unit cu poporul francez 
pentru că a dorit-o... Drepturile naţiunilor nu se reglementează prin 
tratatele prinților (Citat în J. Godechot, Les Revolutions, Paris, 1963, 
p. 157). 

2 Acolo unde instituţiile reprezentative au supravieţuit, aceasta nu s-a 
petrecut la scară naţională. În Franţa, statele generale naţionale fuse- 
seră suspendate, însă cele locale supravieţuiseră în unele provincii şi, 
uneori, îşi continuau din plin activitatea în domeniile lega! şi adminis- 
trativ, atit ca instrumente ale puterii centrale, cît şi în opoziţie faţă de 
aceasta. Irlanda avea în secolul al XVIII-lea un parlament indepen- 
dent; Germania era un adevărat mozaic de diete locale; dietele provin- 
ciale supravieţuiseră în Boemia şi în Austria, ca şi în Provinciile Unite 

În teorie, suveranitatea totală a poporului şi a naţiunii nu fă- 
cea loc dreptului la opoziţie. Refuzul de a accepta dictatele po- 
porului suveran însemna pur şi simplu contrarevoluţie, apărarea in- 
tereselor locale în faţa celor naţionale, trădare de patrie. Cu toate 
acestea, încă din primul moment, conflictele de interese şi de va- 
lori, proprii unei societăţi avansate pe plan economic, mature din 
punct de vedere intelectual, aflate în clipele grele ale revoluţiei şi 
angajate într-un război de supravieţuire, au sfărimat teoria abia 
emisă. Pentru ca asemenea conflicte să nu ajungă a pune în pri- 
mejdie noile instituţii şi să îmbucătăţească ţara, era nevoie să fie 
găsite mijloacele de exprimare legitimă a divergenţelor. O dată în 
plus, era necesar să fie risipite traumele psihologice provocate de 
Ancien Régime pentru ca opoziţia politică să poată ajunge a fi pri- 
vită ca ceva mai mult decit o forţă deliberat distructivă şi rău in- 
tenţionată. Teoria avea să fie confruntată cu realitatea dură, mai 
inainte chiar ca opoziţia să poată fi considerată drept expresia ra- 
ţională a opiniilor şi intereselor şi nu ca o simplă facțiune răzvră- 
tită împotriva ocirmuirii, fie ea a regelui sau a poporului suveran. 

In acelaşi fel, în ţările în care particularismele regionale vădeau 
mai multă forţă decit în Franţa, se dezlănţuise o bătălie asemă- 
nătoare între noul naționalism popular şi vechiul provincialism al 
regiunilor istorice. Exemplul cel mai limpede al unei asemenea 
încleştări a fost dat de Provinciile Unite ale Ţărilor de Jos prin 
lupta dintre concepţia unitară şi cea federală despre viitorul stat 
olandez. Acelaşi lucru se poate vedea şi in Spania, unde Consti- 
tuţia liberală din anul 1812 a abolit particularismele regionale, in- 
clusiv faimoasele fueros din provincia Vizcaya (adică legile care 
întrupau relaţia contractuală dintre Señorío de Vizcaya şi Coroa- 
na Spaniei) iînlocuindu-le cu drepturile universale ale omului. 
Chiar şi în Franţa , iacobinii i-au declarat trădători de ţară pe aşa- 
numiții federaţi. 

Dacă, datorită repercusiunilor mondiale ale Revoluţiei Fran- 
ceze, modelul francez al declarării suveranităţii poporului a exer- 


ale Ţărilor de Jos aflate sub stăpinirea austriacă, iar Burbonii spanioli 
au îngăduit în continuare cortes-urile independente ale Regatului Na- 
varrei. America de Nord a făcut faţă acestei probleme combinind, în 
Constituţia Federală, instituţiile locale cu cele naţionale. 

citat cea mai mare înriurire în secolul al XIX-lea, modelul englez 
a fost urmat cu tot atita fervoare în zonele pe care Marea Britanie 
le influenţa direct. În Anglia, supraviețuirea instituţiilor par- 
lamentare, coparticiparea Coroanei şi a Parlamentului la puterea 
legislativă în timpul dinastiei Tudorilor!, ca şi înfruntarea dintre 
ele în vremea Războiului Civil, imunitatea ţării în faţa invaziei — 
care a redus dependenţa ei faţă de forţa militară? — şi, în sfârşit, 
Revoluţia de la 1688-1689, au condus la acest hibrid care este su- 
veranitatea „mixtă”. Forţele ce au favorizat o asemenea soluţie 
le-au depăşit considerabil pe acelea care li se opuneau, iar provo- 
carea cuprinsă implicit în atitudinile extreme ale membrilor par- 
tidului tory şi ale iacobiţilor poate fi văzută astăzi ca fiind condam- 
nată eşecului, chiar dacă alta va fi fost părerea contemporanilor. 
Problema titularului suveranităţii a fost astfel rezolvată în Anglia 
anului 1688, pe cîtă vreme în Franţa ea a fost pusă dacă nu şi re- 
zolvată, abia în timpul Revoluţiei. 

Ideea Parlamentului ca sediu al suveranităţii (fie ea mixtă, ca 
în Anglia, ori absolută ca în America de Nord, fie adoptind for- 
mele fluctuante luate în considerare de către gînditorii revoluţio- 
nari francezi) este inseparabilă de conceperea acestuia ca organ 
reprezentativ. Dispariţia constituţionalismului medieval şi a ves- 
tigiilor sale politice şi sociale a adus această problemă în prim- 
planul gîndirii politice. 


Parlamentul ca organ reprezentativ 


Lumea medievală a cunoscut şi a înțeles principiul reprezen- 
tării. El era în Mpoare pe atunci în sînul Bisericii, de unde a trecut 
şi în societatea civilă”. Dacă multe dintre stările şi dietele Evului 


1 A se vedea G.R. Elton, Introducere la J.N. Figgis, The Divine Rights of 
Kings, New York, Harper, 1965, pp. XXXVI-XXXVII. 

2 A se vedea Clayton Roberts, The Growths of Responsible Government 
in Stuart England, C.U.P., 1966, p. 209:„,Fără Canalul Minecii, guver- 
nul responsabil ar fi sosit în Anglia cu un secol sau două mai tirziu sau, 
poate, niciodată”. 

3 G.de Lagarde, „Les théories representatives des XIV-e et XV-e siècles 
et l'Eglise”, X-e Congres International des Sciences Historiques, Rome, 
1955, Louvain, 1958. 

Mediu se considerau, în ansamblu, drept reprezentante ale țării 
(land, regna, le pays), totuşi ele niciodată nu reprezentaseră „po- 
porul” ca ansamblu de indivizi. De fapt, s-a întîmplat frecvent ca 
Starea a treia să nu ajungă să se închege ca ordin sau ca grup şi a 
rămas, de aceea, nereprezentată sau insuficient reprezentatăl. 
„Poporul”, în înţelesul de totalitate a locuitorilor dintr-un terito- 
riu, nu exista în calitate de concept politic. (Incă în 1794, Codul 
Civil prusian dădea următoarea definiţie:„Societatea civilă se 
compune din mai multe societăţi mici şi din szări, legate unele de 
altele prin natură, prin lege sau prin amindouă” şi adăuga: „Drep- 
turile omului iau naştere din stirpea lui, din rangul lui, ca şi din 
actele şi dispoziţiile cărora legile le-au conferit un anumit efect 
determinat”.) O dată cu declinul organizării în stări sociale, re- 
prezentarea acestor numeroase „societăţi” ajunsese să fie identi- 
ficată cu un privilegiu nedrept, astfel încît s-a produs o reacţie 
tinzind către identificarea unor forme de participare individuală cît 
mai directă la procesul politic. Această respingere a oricărei forme 
de „reprezentare” a ajuns la apogeu în doctrinele lui Rousseau, care 
puneau accentul pe participarea directă a poporului, înţeles în ac- 
cepţiunea sa numerică, în cadrul contractului social, sub „condu- 
cerea supremă a voinţei generale”. 

Odată acceptat principiul reprezentării, mai lipsea încă acor- 
dul cu privire la cine sau ce anume avea să fie reprezentat şi măsu- 
ra în care viitorul reprezentant era liber de a acţiona după propria-i 
judecată. Formele reprezentării fuseseră în Ancien Regime incre- 
dibil de variate, însă a supravieţuit doar — ca o trăsătură comună 
— alegerea separată pentru fiecare categorie, ceea ce implica, 
adeseori, impunerea de restricţii în privinţa posibililor candidaţi. 
Astfel, starea a patra suedeză nu putea alege decit ţărani de pe 
domeniile Coroanei. În Anglia, cetăţenii de rind (comunele) nu 
puteau alege un nobil, iar candidaţii pentru Camera Comunelor 
trebuiau să satisfacă cerința de a fi proprietari. Dat fiind faptul că 


1 Acolo unde exista şerbie, şerbii erau, desigur, reprezentaţi de către 
stăpinii lor. În ceea ce priveşte sclavii, socotiți o simplă proprietate, 
aceştia nu aveau nici un fel de reprezentare. 

2 A se compara cu pretenţia Parlamentelor franceze de a „reprezenta” 
națiunea în faţa regelui. Aceeaşi idee de bază fundamentează teoria 
reprezentativă a Parlamentului britanic de dinaintea Reformei. 

numai categoria sau starea socială era în mod obişnuit reprezen- 
tată, doar membrii aceleiaşi categorii puteau alege şi pe unul din- 
tre ei. Nobilii, aproape pretutindeni, se prevalau de dreptul per- 
sonal de a alege şi a fi aleşi, sau de a asista personal. (În Anglia, 
toţi pairii aveau dreptul de a fi convocați să asiste. În Polonia, no- 
bilimea măruntă avea dreptul de a alege, însă membrii săi îşi pier- 
duseră dreptul, în secolul al XVIII-lea,de a fi aleşi, dacă nu erau 
în acelaşi timp şi proprietari de pămint.) În unele ţări din răsăritul 
Europei, dreptul oraşelor de a fi reprezentate ca atare fusese ade- 
sea limitat foarte sever. Din partea stărilor din Languedoc, care 
continuau să se reunească în Franţa veacului al XVIII-lea, nu era 
aleasă nici o persoană: deputaţii celor trei stări se aflau acolo fie 
ex officio precum cei 23 de episcopi, fie numiţi de către rege. 
Nicăieri în Europa sau America de Nord de dinaintea revo- 
luţiei individul nu era luat în considerare în calitatea sa de simplu 
individ. În Franţa, Revoluţia de la 1789 a adus cu sine o ruptură 
violentă cu trecutul, desfiinţind rămăşiţele reprezentării stărilor 
pe care se bazase sistemul tradiţional francez, inclusiv a ae 
rea proprietăţii, temelie a sistemului electoral al stării a treial. 
Evoluţia sistemului de reprezentare englez şi nord-american era 
mai complexă. În Anglia — şi cu atit mai mult în colonii — con- 
ceptul reprezentării pe stări sau clase sociale decăzuse (iar în 
America nici măcar nu a putut să prindă rădăcini). În ceea ce pri- 
veşte reprezentarea proprietăţii sau a „intereselor”, ea se dezvol- 
tase înlăuntrul formei tradiţionale, pînă ce a ajuns să o elimine de 
pe poziţia sa privilegiată din gindirea politică. Chiar dacă, sub 
aspect formal, Parlamentul britanic dinainte de reformă adăpos- 
tea vestigii ale reprezentării stărilor (Camera Lorzilor, în care fi- 
gurau în calitate de „lorzi spirituali” episcopi şi arhiepiscopi, pre- 
cum şi reprezentarea corporatistă a oraşelor) şi chiar dacă 
„rangul şi interesele” despre care vorbeşte Burke presupuneau 
un concept mai amplu şi mai puţin materialist decit acela al sim- 
plei proprietăţi, reprezentarea proprietăţii ca atare a fost funda- 
mentală pentru gindirea constituţională engleză a secolului al 
XVIII-lea, de îndată ce Locke i-a formulat principiile de bază. 


1 J. Cadart, Le rdgime electoral des Etats Gencraux de 1789 et ses origines 
— 1302-1614, Paris, 1952. 

Dezbaterea pe tema reprezentării proprietăţii şi a reprezentă- 
rii individului a ocupat prim-planul activităţii politice din mai 
multe state nord-americane, atit înaintea cit şi în timpul Revolu- 
tiei. Reformarea guvernelor acestora, o dată răsturnată adminis- 
iraţia regală britanică, a impus obligaţia ca problema reprezentă- 
rii să fie gindită, în conformitate cu noua doctrină a suveranităţii 
populare. În cadrul acestui proces s-a ajuns la un compromis, di- 
ferit de la un stat la altul. Procesul elaborării Constituţiei din anul 
1780 în Massachusetts pune însă clar în evidenţă acest compro- 
mis. Aici, în concordanţă cu doctrina expusă în Essex Result, siste- 
mul era precizat astfel: Camera Reprezentanţilor îi reprezintă pe 
indivizi, pe o bază numerică, iar Senatul reprezintă proprietatea, 
potrivit cu impozitele plătite de către diferitele comitate. Repre- 
zentarea proprietăţii în Senat era concepută, pînă la un anumit 
punct, ca fiind analoagă aceleia a categoriilor sociale, în măsura 
în care această reprezentare mai subzista în modelul englez. Ea 
era considerată dreaptă, deoarece conceptul simplei egalităţi nu- 
merice a indivizilor era văzut în interferenţă cu alte interese poli- 
tice la fel de valabile, cum ar fi proprietatea, poziţia socială sau 
interesele corporatiste. O dată cu sporirea complexităţii prin in- 
troducerea statelor (a căror poziţie, în Constituţie, putea fi consi- 
derată ca fiind analoagă corporațiilor), acelaşi principiu dualist al 
unei reprezentări numerice şi al unei reprezentări a proprietăţii a 
fost introdus şi în Constituţia federală din 1787, conform căruia 
Camera Reprezentanţilor era aleasă pe bază numerică, în vreme 
ce statele erau considerate egale în Senat. 

Revoluţia americană a generat astfel un sistem mixt în care 
individualismul politic se combina cu reprezentarea proprietăţii. 
In ceea ce priveşte Anglia, evoluţia situaţiei a condus la o extinde- 
re a conceptului de reprezentare a proprietăţii. Au fost incluse 
oraşele industriale şi a fost modificată DA a intereselor 
corporatiste prin abolirea circumscripțiilor putrede?, în vreme ce 


1 A se vedea J.R Pole, Political Representation in England and the Ori- 
gins of the American Republic, Londra, 1966. 

2 Expresia rotten boroughs, adică „circumscripţii putrede”, clasică în po- 
litica britanică şi faimoasă şi în Spania prin aceea că i-a scandalizat pe 

se menținea principul de bază al reprezentării proprietăţii şi ran- 
gului!. Revoluţia franceză trecuse, fără ocolişuri, la reprezentarea 
individului. Saint-Simon, cel mai original dintre ginditorii politici 
galici, a văzut în aceasta o „trădare” a revoluţiei care ar fi trebuit 
să fie dusă pină la capăt. După el, reprezentarea trebuia să fie du- 
blă: a industriaşilor sau a producătorilor pe de o parte şi a căr- 
turarilor sau intelectualilor, pe de altă parte?. Un lucru este sigur 
şi anume: în toate cele trei ţări, conflictul dintre reprezentarea 
proprietăţii şi reprezentarea individului a fost pus în mod clar pe 
tapet şi s-a ajuns la concluzia că era necesară protejarea propri- 
etăţii în raport cu persoanele. Pentru a se realiza acest lucru, s-a 
recurs la mijloace care mergeau de la sistemul nord-american al 
dublei reprezentări şi al censului, pînă la ingenioasele soluţii ale 
abatelui Siéyès şi altora, în Franţa, care, după o tranziţie printr-un 
sistem bazat pe împărțirea în cetăţeni activi şi pasivi, au ajuns la 
sufragiul universal masculin. În Franţa s-a revenit apoi la alegeri- 
le indirecte în două etape şi la cens, culminind cu modestul elec- 
torat de numai vreo 70 000 de persoane al monarhiei Restauraţiei 
de la 18157. Şi în Anglia participarea la alegeri bazată pe proprie- 


ignoranţi atunci cînd a folosit-o, într-un mod foarte oportun, don Ma- 
nuel Azaña, desemnează acele districte care, prin deficienţa sistemului, 
contează în ponderea rezultatelor electorale mult mai mult decit s-ar 
cuveni dacă s-ar ţine cont de populaţia lor, redusă numeric (Nota ed. sp.). 

1  Cerinţa de a dispune de o proprietate pentru a-şi putea exercita votul 
nu este tot una cu un sistem de reprezentare a proprietăţii. În primul 
caz, condiţia pusă se referă la persoană ca individ; în al doilea caz, 
condiţia este să se ţină cont de proprietate. De exemplu, în Virginia, 
coproprietarii împărțeau votul aferent proprietăţii lor. A se vedea Pole, 
op.cit. 

2 A se vedea Ghiţă Ionescu, The Political Thought of Saint-Simon, Ox- 
ford University Press, 1976. 

3 O altă problemă care s-a ivit o dată cu trecerea de la reprezentarea 
corporatistă la cea numerică a fost aceea a circumscripţiei ce urma a fi 
reprezentată. Reprezentarea corporatistă a oraşelor sau a zonelor 
îndepărtate poate fi considerată drept o protecţie a elementelor mai 
slabe ale unei societăţi în faţa „intereselor” mai viguroase. În mod ana- 
log, în Olanda de exemplu, reprezentarea provinciilor istorice pe vre- 
mea laborioasei naşteri a Republicii Batave a fost vehement apărată 
faţă de principiul numărului, fundamental pentru o republică unitară. 
Însă, atit asemenea probleme, cît şi metoda electorală (alegere directă, 

tate sau pe venit şi supraviețuirea reprezentării corporatiste au 
servit drept bastion pentru apărarea proprietăţii, atunci cînd con- 
flictul dintre bogaţi şi săraci, întotdeauna latent în structura privi- 
legiilor vechiului regim, a ieşit la lumina zilei. 

Un aspect important în evoluţia parlamentelor în calitate de 
titulare ale suveranităţii l-a constituit problema mandatului, a 
puterilor, cu alte cuvinte, ce puteau fi încredințate reprezentantu- 
lui, în raport cu alegătorii acestuia şi adunarea pentru care fusese 
el ales; ceea ce, la rindul său, punea în discuţie problema puterilor 
deţinute de adunarea reprezentativă. Dacă deputatul era limitat 
în atribuţiile sale prin instrucţiunile date de alegătorii lui (man- 
dat imperatif), puterile şi libertatea sa de acţiune erau mai mici 
decit atunci cînd avea depline puteri (plena potestas) şi acelaşi lu- 
cru se petrecea cu puterile adunării în care fusese el ales. În pri- 
mul caz, deputatul depindea în acţiunile sale de alegătorii săi. În 
al doilea caz, ca membru al adunării el avea libertatea de a lua 
decizii pentru aceia ce îl desemnaseră. În cazul mandatului impe- 
rativ, puterea aparţinea categoriei sociale, corporației sau distric- 
tului teritorial reprezentat de către deputat. În caz de plena potes- 
tas, această putere rezida în însăşi adunarea sau organul colectiv 
central. 

În decursul luptelor îndelungate dintre guvernanţii medievali 
şi parlamentele lor, principiul mandatului imperativ a fost ade- 
seori o resursă în opoziţia faţă de absolutismul principilor, deoa- 
rece îngăduia eludarea exigenţelor monarhului, amînarea aduce- 
rii lor la indeplinire, sub pretextul necesităţii ca deputatul să-şi 
consulte alegătorii. Deputaţii polonezi din Seim, cei olandezi din 
Statele Generale, ca şi acei procuradores — reprezentanţii oraşe- 
lor în cortes-urile din Castilia — erau legaţi de acest tip de man- 
dat. Monarhii Castiliei pretindeau, adesea cu nerăbdare, ca nu- 
miţii procuradores să vină investiţi cu depline puteri de a-şi asuma 
obligaţii în numele alegătorilor lor. Exemplul cel mai limpede de 
sprijinire conştientă pe mandatul imperativ ca mijloc de apărare 


cu o majoritate de două treimi, proporţională, pe liste etc.) erau numai 
probleme de metodă, care puteau să fie rezolvate în diferite moduri, 
fără a altera însă principiul de bază, acela al reprezentării individului 


politic. 

impotriva exceselor puterii centrale a fost dat insă în Ungaria. 
Atunci cind, în anul 1527, ţara a fost absorbită în moştenirea di- 
nastică a Habsburgilor, obiceiul investirii cu plena potestas aflat 
în vigoare în Dietă a fost abandonat în favoarea mandatului impe- 
rativ, care procura mai bune mijloace de apărare unei ţări guver- 
nate de-atunci înainte de la Viena în faţa pericolului ca reprezen- 
tanţii săi să cedeze presiunilor, exercitate asupra lor din capitală, 
pentru a-i face să accepte măsuri care ar fi devenit astfel obligato- 
rii pentru alegătorii lor!. Cu toate acestea, din punctul de vedere 
al supravieţuirii în ultimă instanță a parlamentelor, principiul de- 
plinelor puteri s-a dovedit mai fructuos. Mandatul imperativ, pu- 
nind accentul pe interesele locale in detrimentul celor naționale, 
stinjenea dezvoltarea unui organism reprezentativ indeajuns de 
puternic pentru a rezista în faţa presiunilor crescinde ale monar- 
hiilor absolute. În schimb, plena potestas acordă adunării repre- 
zentative o capacitate decizională care ajungea să rivalizeze cu aceea 
a monarhului, ca şi dreptul de a reprezenta, alături de suveran, 
intreaga ţară. Evoluţia particulară a parlamentului englez poate fi 
aabutan în bună măsură tocmai faptului că era în vigoare plena 
potestas?, tot astfel cum prăbuşirea ocîrmuirii din Polonia poate fi 
imputată efectului paralizant al mandatului imperativ, care dis- 
trugea orice putere centrală, fie ea regală sau reprezentativă. 
Conflictul dintre aceste două principii stă la baza unora dintre 
cele mai furtunoase episoade ale Revoluției Franceze. Era oare 
adunarea reprezentativă imputernicită de către naţiune pentru a 
acţiona în numele acesteia? li delegase acesteia națiunea puterea 
suverană de a da legi Franţei şi a cere socoteală executivului pen. 
tru aducerea lor la îndeplinire? Sau, dimpotrivă, poporul francez, 
incapabil să se dezbare de suveranitatea cu care era investit, în 
favoarea unui corp legiuitor ce putea să se asemene cu adunările 
„privilegiate” ale vechiului regim, unde el nu figurase decit prin 


1 A se vedea J.Holub, „La représentation politique en Hongrie au Mo- 
yen Age”, X-e Congres International des Sciences Historiques, Rome, 
1955, Louvain, 1958. 

2 Ase vedea Helen Cam „The Theory and Practice of Representation in 
Medieval England”, History, februarie 1953. Principiul mandatului im- 
perativ a fost respins de către Algernon Sydney. A se vedea Discourses, 
pp. 410-413. 

reprezentare, trăgea acum nădejde că Adunarea Naţională are 
să-i dea seama de toate deciziile ei? In ultimă analiză, acesta era, 
redus la teoria politică (spre deosebire de problemele legate de 
putere şi de simpla rivalitate personală), conflictul dintre girondini 
şi montagnarzi, în care cei dintii apărau principiul suveranităţii 
Adunării ca reprezentantă cu drepturi depline a întregii Franţe, 
în vreme ce montagnarzii se agăţau, ca de un instrument al luptei 
pentru putere, de ideea mandatului imperativ, exercitat de ei în 
numele poporului din secţiile Parisului'. Mandatul imperativ nu 
submina doar procesul de formare a unei adunări reprezentative 
cu caracter naţional; el împiedica şi consolidarea unei mişcări de 
opoziţie. Deputaţii puteau să se opună — şi o făceau adeseori — 
politicii executivului; dar, opoziţia lor se structura pe interese lo- 
cale, nu de la probleme de interes naţional, fiind concepută ca o 
împotrivire ce nu antrenează asumarea de responsabilităţi?. 

Un element esenţial pentru dezvoltarea sistemului de institu- 
ţii din rindul cărora avea să ia naştere opoziţia politică îl consti- 
tuie mecanismul luării deciziilor şi măsura în care — în cadrul 
acestui mecanism — este admis dreptul minorităţii de a nu fi de 
acord cu deciziile luate, de a nu gindi, prin urmare, la fel cu majo- 
ritatea. De bună seamă, este necesar însă acordul prealabil că, in- 
diferent care ar fi procedura prin care s-ar ajunge la luarea deci- 
ziilor, acestea devin obligatorii pentru toţi cei care au luat parte la 
procesul decizional. În al doilea rind, trebuie să existe o înțelege- 
re asupra procedurii de urmat în luarea deciziilor. 

Lumea occidentală a cunoscut două sisteme de luare a decizii- 
lor: acordul unanim al tuturor celor îndreptățiți să participe şi de- 
cizii adoptate de către o majoritate a acestor participanţi şi consi- 
derate obligatorii pentru minoritate. În comunitățile politice 
arhaice, încă străine de ideea numărării voturilor celor prezenţi, 
acordul grupului era exprimat prin mijloace simple, cum ar fi de 


1 Cf. K.J.Sydenham, The Girondins, Londra, 1961. 

2 Mandatul imperativ îi lega pe deputaţii diferitelor state ale Provinciilor 
Unite ale Ţărilor de Jos reuniți în Statele Generale. El servea scopului 
de a proteja interesele provinciilor în faţa ponderii enorme pe care o 
avea Olanda în Uniune, însă a condus — de asemenea — la intermina- 
bile aminări pentru Guvernul Provinciilor Unite şi a slăbit în unele 
ocazii executivul, uneori într-o mai mare măsură decît şi-ar fi putut-o 
îngădui un stat implicat în politica marilor puteri. 


INSTITUŢIONALIZAREA OPOZIŢIEI 51 


pildă ovaţiile, ocazie cu care posibili dizidenţi puteau trece neob- 
servaţi. Se presupunea că toţi vor aduce la îndeplinire ceea ce, cu 
toţii şi fiecare în parte, au hotărît. Deciziile unanime izvorau în 
fond dintr-un simţămînt moral profund, născut dintr-o conştiinţă 
a libertăţii individului. Individul nu ar trebui să fie obligat să facă 
lucruri cu care nu a căzut de acord. În consecinţă, el trebuia să fie 
convins să-şi dea asentimentul. La un nivel psihologic şi mai pro- 
fund, opera convingerea că în fiecare situaţie dată nu există decit 
o singură decizie corectă-şi că îndelunga deliberare a celor mai 
inţelepţi va permite să se ajungă în mod liber la această hotărire 
unică, optimă totodată. 

Influenţa Bisericii a întărit şi ea în unele cazuri, într-o anumită 
măsură ideea superiorității morale a unanimităţii, aceasta ajungind 
să fie considerată drepi un semn infailibil al glasului lui Dumne- 
zeu în problemele omeneşti! Drept corolar natural al ambelor 
atitudini, s-a ajuns la principiul că dezacordul era nu numai ero- 
nat, ci de-a dreptul imoral, un semn de perseverare încăpăţinată şi 
răuvoitoare în greşeală sau în ignoranță. Cu toate acestea, una- 
nimitatea este numai un ideal teoretic, greu de atins. Cu cit mai 
articulată şi mai complexă ajungea să devină o societate, cu atit 
mai mare era numărul de interese intrate în conflict, ca şi numă- 
rul de participanţi la dezbateri, şi cu atit mai indepărtată posibili- 
tatea unei decizii unanime. Ceea ce era oferit drept unanimitate 
putea să fie rezultatul unor discuţii violente în care se vehiculau 
interesele particulare ale castelor, grupurilor, corporațiilor şi ale 
indivizilor şi care,dacă se încheiau printr-un acord, aceasta se în- 
timpla numai pentru că influenţa celor mai puternici sau mai au- 
toritari îi obliga pe toţi ceilalţi să se supună unui acord ce era nu- 
mai acela al majorităţii. Alte tehnici folosite pentru dobindirea 
unanimităţii erau încă şi mai drastice: „Vechii slavi, pentru care 
regula majorității era necunoscută, nu admiteau decit unanimita- 
tea şi mergeau pină acolo încit îi loveau, îi expulzau sau îi aruncau 
în apă pe cei din rindul minorităţii dizidente”?. 


1 Cf. C.Langmuir, „Counsel and Capetian Assemblies”, X-e Congres In- 
ternational des Sciences Historiques, Rome, 1955, Louvain, 1958. 

2 Cf.L.Konopczynski, „Majority Rule”, articol în Encyclopedia of Social 
Sciences. 

Ca procedeu practic, unanimitatea făcea, în ultimă instanţă, 
mai dificilă ajungerea la decizii obligatorii pentru toată lumea. Pi- 
nă şi superioritatea ei morală dispărea atunci cînd era privită drept 
o simplă majoritate de voturi travestită. De aceea, chiar dacă una- 
nimitatea îşi păstra întregul prestigiu şi continua să fie folosită în 
chestiuni de rutină atit civile cit şi ecleziastice, principiul deciziei 
majoritare cîştiga din ce în ce mai mult teren. 

Acest principiu al votului majoritar îşi trage rădăcinile şi din- 
tr-o observaţie empirică din viaţa cotidiană şi anume aceea că 
două persoane sint, din punct de vedere fizic, mai puternice decît 
una singură şi astfel majoritatea are forţa necesară pentru a-şi im- 


1  Unanimitatea a supravieţuit pînă cu puţin timp în urmă în Anglia pen- 
tru juraţi, probabil pentru că dezacordul unei minorităţi presupunea 
existenţa unei „îndoieli rezonabile” asupra vinovăţiei acuzatului. Ace- 
laşi lucru s-a petrecut, de exemplu, şi în Comitetul Juridic al Consiliului 
Privat (pînă în anul 1966), a cărui funcţie era aceea de a sfătui Coroana, 
acesteia neputindu-i-se oferi păreri diferite. Principiul unanimităţii a 
avut tendinţa de a supravieţui şi în politica internaţională sau în proble- 
mele federale, care implică probleme de suveranitate. În Republica 
Olandeză se pretindea unanimitate, în deciziile Statelor Generale care 
îi implicau pe toţi membrii acestora, adică pe reprezentanţii Statelor 
provinciale. Întăuntrul propriilor state, unanimitatea era cerută în cazul 
oricărei decizii importante. „Principiul guvernării olandeze era acela că 
nici unul dintre state nu putea fi obligat a se supune unei majorităţi.” 
Rezultatul era că deciziile se luau în urma unor îndelungate şi anevo- 
ioase negocieri, în cursul cărora politicienii cei mai proeminenţi făceau 
uz de întreaga lor influenţă. (A se vedea Cambridge Modern History, 
vol. V. p. 277.) Articolele Confederaţiei de la 1776 din America de 
Nord pretindeau - spre a putea fi modificate — consimţămintul unanim 
al părţilor contractante pînă într-atita încit, după cum scria un autor 
local „intrucit unanimitatea este necesară pînă şi în problemele cele mai 
neînsemnate... înţelegem inconvenientele acelui liberum veto din Dieta 
poloneză” (citat în J. Pole, op. cit.,.p. 351). Ambele exemple se referă 
la relaţiile dintre colectivităţi în mod teoretic suverane. Aceleaşi princi- 
pii au fost preluate în relaţiile internaţionale, de exemplu, în Consiliul 
Societăţii Naţiunilor şi în Consiliul de Securitate al Naţiunilor Unite. | 

Reamintindu-ne de vechi teorii ale reprezentării, s-ar putea spune că 


Adunarea reprezintă individualismul politic la scară naţională şi că pro- 
prietatea este apărată, impotriva acestuia, în Consiliul de Securitate, 
prin intermediul reprezentării separate şi unanimităţii în luarea decizii- 
lor. 

pune voinţa în faţa minorităţii dizidente. Cu toate acestea, echili- 
brul forţelor nu se calcula pur şi simplu numai în termeni de putere 
şi de număr. Senior pars, partea cea mai Stimată şi mai matură 
avea, în mod frecvent, mai multă pondere decit maior pars şi pre- 
dominanţa sa a fost instituţionalizată pentru a da mai multă 
valoare voturilor celor investiţi cu anumite demnități (egumen, 
abate, primar...), ca şi prin recurgerea la procedeul specificării 
majorităţii necesare pentru anumite decizii (două treimi, trei pă- 
trimi ...). În acest fel, decizia luată cu majoritate de voturi a ajuns 
să se transforme în normă pentru numeroase instituţii medievale, 
cum ar fi breslele, congregaţiile, administraţiile colegiilor, insti- 
tuţiile de caritate ş.a.m.d. In general, unanimitatea era modul de 
a găsi decizia nimerită, iar simpla majoritate maniera de a ajunge 
la o decizie ce ar fi putut să fie acceptată drept obligatorie. 

Din punctul de vedere al dezvoltării opoziţiei politice, princi- 
piul majoritar s-a dovedit insă a fi cu mult mai fructuos. Acolo 
unde domnea principiul unanimităţii, o minoritate dizidentă, 
exercitindu-şi dreptul său de a nu-şi asuma obligaţii la care nu-şi 
dăduse consimţămintul, putea să impiedice luarea oricărei deci- 
zii, era îndeajuns de puternică, ea putea, de asemenea, să refuze a 
aduce la îndeplinire hotărirea luată de comun acord, fără a fi pe- 
depsită pentru aceasta. Într-un asemenea mod, parlamentele 
pierdeau puterea, ajungind pînă în acel punct în care îşi incetau 
funcţia de centru de decizie şi se transformau în simple cimpuri de 
bătălie între diversele suveranităţi aflate în conflict. De exemplu, 
Dieta Sfintului Imperiu Roman şi-a pierdut, în Germania, întreaga 
sa forţă de element unificator atunci cînd, spre sfirşitul secolului 
al XVIl-lea, a refuzat să recunoască principiul majoritar pentru 
fixarea impozitelor. Exemplul clasic, şi totodată, cel mai tragic, 
este însă cel al Poloniei, unde în secolul al XVIII-lea, abandona- 
rea votului majoritar în favoarea aceluia unanim a dus la utiliza- 
rea abuzivă de liberum veto, prin care un singur om se putea opu- 
ne Dietei, ajungind să anuieze tot ceea ce se hotărise de comun 
acord. 


1 Acolo unde un singur vot putea să împiedice luarea unei decizii, pute- 
rilor străine le venea foarte uşor să intervină în afacerile interne ale unei 
ţări, deoarece ar fi fost şi greu să nu se găsească măcar o persoană 
dispusă să se lase cumpărată în vederea acestui vot. 

Acolo unde a prevalat principiul majoritar, iar minoritatea a 
consimţit să dea ascultare deciziilor adoptate, dezacordul a înce- 
tat să mai fie considerat drept trădare sau lipsă de supunere. Puțin 
cîte puţin s-a ajuns la recunoaşterea existenţei şi a drepturilor mi- 
norităţii. În vechiul regim, procesul a fost lent, deoarece acolo un- 
de persistă împărţirea pe categorii sociale, opinia este condiţio- 
nată nu atit de interesele comune, cit de diferenţele de statut 
juridic şi social. Interesele minoritare erau protejate intr-o anu- 
mită măsură de însăşi existenţa „privilegiilor” şi a „scutirilor”. În 
afară de aceasta, schismele religioase, generatoare la rindul lor de 
compromis religios, au întărit suspiciunile referitoare la orice for- 
mă de dezacord. Problema nu a ieşit însă la iveală în mod deschis 
decit atunci cind principiul numeric a biruit alte „privilegii” sau 
„libertăţi” ori a ajuns să se situeze pe picior de egalitate cu ele. 
Chiar şi aşa, dizidenţa minoritară (în sens numeric), îndată ce şi-a 
făcut apariţia pe arena politică, a fost nevoită să dea o bătălie for- 
midabilă pentru existenţă. Contractul social al lui Rousseau con- 
ferea un nou sprijin naţional şi moral priorităţii întregului asupra 
părţilor, în slujba comunităţii. De bună seamă, în practica diver- 
selor adunări legislative franceze, regula era aceea a luării deciziei 
de către majoritate (de exemplu, în cazul votărilor privind dreptul 
de veto al regelui sau soarta monarhului). Însă, în acelaşi timp sau 
puţin după aceea, componentele minorităţii infrinte s-au văzut 
etichetate drept contrarevoluţionare sau drept trădătoare ale na- 
ţiunii. Cu toate acestea, odată înlăturată societatea ideală (aşa 
cum s-a întimplat în Statele Unite ale Americii, unde obiectivele 
pentru care luptaseră nord-americanii şi pentru care înfăptuiseră 

revoluţia fuseseră, în linii mari, atinse) ori atunci cînd această în- 
pi este abandonată,cum a fost cazul Franţei după 10 Ther- 
midor!, noile instituţii, întemeiate pe principiul numeric, au oferit 
cimp liber dezvoltării atitudinilor minoritare, ca şi posibilitatea 
de a se putea transforma în puncte de vedere majoritare. Noul 
pluralism social şi economic a invadat arena politică şi a fost sufi- 
cientă manifestarea multiplicităţii de idei şi de interese pentru ca 


1 28 iulie 1794, data la care au fost ghilotinaţi Robespierre şi ceilalţi 
fruntaşi iacobini (nota trad.). 

dreptul de a nu și de acord să fie recunoscut şi, în cele din urmă, 
instituţionalizati. 


Partidele politice parlamentare 


Apariţia partidului în forma sa modernă, ca instrument legi- 
tim al activităţii politice, datează abia de la începutul secolului al 
XIX-lea, o dată cu acceptarea în sfera politicului a principiului 
reprezentării personale. Marea Britanie, America de Nord şi 
Franţa au evoluat din punct de vedere politic, fiecare pe calea ei, 
de la teoria „guvernului bun”, căruia toţi cetăţenii erau obligaţi 
să-i dea tot sprijinul, pînă la înfiinţarea unuia sau mai multor par- 
tide politice care intră în competiţie pentru putere, utilizind mo- 
dalităţi de opoziţie legitime. 


În Marea Britanie. Ideea de a te opune unui guvern în numele 
intereselor sau opiniilor unui grup ori ale unei clase sociale era în 
general considerată tot atit de anormală pentru teoreticienii poli- 
tici ai secolelor XVII şi XVIII, ca şi lipsa de unanimitate în gîndi- 
rea medievală?. Funcţia parlamentului în ansamblul său era aceea 
de a supraveghea şi de a critica activităţile executivului, adică ale 
guvernului Majestății Sale. Unica justificare morală pentru a se 
opune unui guvern era ca acesta să fi fost un guvern rău şi numai 
cu intenţia de a-i îndepărta consilierii primejdioşi. Odată aceştia 
îndepărtați, opoziţia va inceta a mai fi justificată. În ciuda acestui 
fapt, cu mult înainte ca termenul de „Opoziţie a Maiestăţii Sale” 


1 Se observă că în statele care resping opoziţia în numele unei viitoare 
societăţi lipsite de clase domneşte principiul unanimităţii în prezentarea 
politicii guvernamentale în faţa poporului (oricare ar fi fost metoda prin 
care s-a ajuns la un acord în culise). Acestea sint societăţile care tot 
repetă pretenţia că aduc soluţia cea mai „nimerită”, în mod evident 
unică. 

2 Cf. Francis Bacon, în anul 1614: pentru ca Parlamentul să fie cu 
adevărat liber ar fi necesar să se ia asemenea măsuri încît „cu toţii să îşi 
dea seama ce lucru periculos este să intre în combinaţie unii cu alţii sau 
să facă partide în Parlament”. Citat în: Clayton Roberts, The Growth of 
Responsible Government in Stuart England, Londra, 1966. 

să-şi fi început respectabila sa carieră în anul 1826, exista deja în 
Marea Britanie o opoziţie politică. Pentru apariţia ei s-au reunit 
o serie intreagă de circumstanţe favorabile: războiul civil care a 
făcut imposibilă impunerea absolutismului regal; lupta pentru 
putere intovărăşită de bătălia parlamentară impotriva Coroanei 
în Anglia Restauraţiei, unde asocierile de partide şi organizarea 
electoratului au dus pentru prima dată la adoptarea unor formule 
moderne lipsite de orice echivoc: Revoluţia Glorioasă şi faimosul 
Act of Settlement}, încheiat cu William al III-lea şi regina Ana: 
dezvoltarea treptată a unui guvern responsabil, ca şi recunoaş- 
terea în practică — dacă nu şi în principiu — a faptului că, deşi 
regele işi alegea miniştrii, o asemenea alegere trebuia să se limite- 
ze la persoane bucurindu-se de un sprijin suficient în cele două 
Camere. În acest mod, la sfirşitul secolului al XVIII-lea, guvernul 
se afla îndeajuns de separat de persoana regelui pentru a îngădui 
opoziţiei să se constituie, fără primejdia de-a fi suspectată de tră- 
dare sau de răzvrătire. Şi, în paralel cu dezvoltarea guvernului 
parlamentar, funcţia de critică şi de control a trecut de la întregul 
parlament la una dintre părţile sale — Opoziția parlamentară“. 

În afară de aceasta, în Anglia secolului al XVIII-lea coabitau 
două curente de opinie în favoarea partidului şi implicit a opo- 
ziţiei. Oricît de tare vor fi fost condamnate în teorie partidele,ca 
fiind dăunătoare, egoiste şi provocatoare de dezordini pentru gu- 
vernare, fapt cert este că ele existau. Politicienii whigs şi tories se 
reuneau la cluburile lor, făceau şi desfăceau alianţe şi camarile, 
organizind chiar acţiuni de sprijinire a unor candidaţi în alegeri’. 
Chiar şi aceia care, asemenea lui Daniel Defoe, dezaprobau ideea 
guvernării exercitate de către partide, îşi dădeau seama în mod 
confuz că aceste formaţiuni constituiau o pavăză împotriva tira- 
niei, atit a guvernului central, cît şi a oricărui alt organ executivi. 
În felul acesta a început să fie făcută distincţia între „facțiunea 


1 Act of Settlement (1701) este legea succesiunii la tron care a atribuit 
coroana Angliei Sofiei de Hanovra şi urmaşilor săi suni. 

2 A se vedea K.Kiuxen, în Parlamentarismus. 

3 A se vedea J.H. Plumb, The Growth of Political Stability i in England, 
1675-1725, Londra, 1967, pentru o îndrăzneață reafirmare a vigoarei 
partidelor din Anglia Restauraţiei. 

4 Cf. Clayton Roberts, op.cit. p.413. 

egoistă” şi „opoziţia din principiu”. Pe măsură ce i se atribuia 
opoziţiei o mai mare pondere, începea să fie recunoscută necesi- 
tatea existenţei unor canale de exprimare pentru opoziţia poli- 
tică. Opoziția bazată pe principii a inceput a fi privită drept ex- 
presia legitimă a unor puncte de vedere divergente şi drept suport 
al libertăţii. David Hume, care condamna facțiunile, recunoștea 
faptul că însuşi guvernul era un „partid”; după cum, din momen- 
tul în care li se ingăduia să critice acțiunile guvernului, criticii săi 
deveneau un partid potenţial?. În felul acesta, utilitatea partide- 
lor şi, în mod implicit, legitimitatea opoziției au fost acceptate în 
Anglia cu mult înainte decit s-ar părea după recunoaşterea for- 
mală a opoziţiei. Atunci cînd, în anul 1775, Burke definea un par- 
tid drept „un grup de oameni uniţi laolaltă pentru ca, prin străda- 
nii comune, să promoveze interesul naţional în conformitate cu 
anumite principii asupra cărora ei au căzut de acord”, partidul de 
opoziţie whig exista deja, ca un grup unit pe bază de clientelă po- 
litică, prietenie, relaţii şi principii. 

Evoluţia instituţiei opoziţiei politice a avut în Anglia un ca- 
racter particular şi aceasta din două motive. Mai întîi s-a desfă- 
şurat în cadrul unui sistem parlamentar care nu mai fusese pus în 
discuţie din anul 1688, chiar şi atunci cînd fusese nevoie ca sferele 
de activitate ale Coroanei şi Parlamentului să fie delimitate în 
chiar focul bătăliei politice, ceea ce a condus la apariția unui sis- 
tem bipartid. Deşi războiul civil a scos la iveală numeroase ten- 
dinţe divergente, se poate afirma că, de fapt, Anglia s-a obişnuit 
cu existenţa a două grupări — Cavalerii şi Capetele rotunde, to- 
ries şi whigs, puterea şi opoziţia faţă de putere, sau Parlament con- 
tra Coroană ori partidul ţării contra partidului Curţii regale. 
Eforturile de instaurare a unui guvern al celor mai buni fără a ţine 
seama de considerente de partid au eşuat, deoarece în mod auto- 
mat se forma o opoziţie faţă de cei ce se aflau la putere. La înce- 


1 În ceea ce priveşte atitudinea engleză faţă de partide, a se vedea Caro- 
line Robbins, „Discordant Parties. A Study of the Acceptance of Party 
by Englishmen”, Political Science Quarterly, nr.4, decembrie 1958, 
pp.502-529. 

2 A se vedea, de exemplu, David Hume, Theory of Politics, editat de 
F.Watkins, Londra, 1951, ca şi Foord, His Majesty's Opposition 1714- 
1830, Yale, 1965, p.4. 

putul secolului al XVIII-lea, politicienii au înţeles că numai con- 
tind pe sprijinul unui partid în Camera Comunelor, oricare ar fi 
fost mijloacele folosite în acest scop, ar putea forma un guvern 
stabil. Principiul acesta şi-a primit cea dintii consacrare o dată cu 
victoria partidului whig în anul 1715; îndelungata influenţă a lui 
Robert Walpole a făcut oarecum să se uite principiul de la care 
s-a pornit, întrucit timp de douăzeci de ani opoziţia nu a mai izbu- 
tit să se închege ca atare şi toată lumea s-a întors la ideea unui 
guvern bun, alcătuit din cei mai buni politicieni, fără considerente 
de partid şi care ar face opoziţia superfluă. După urcarea pe tron 
a regelui George al III-lea şi o dată cu îndelungatul mandat al lor- 
dului Frederick North, membrii partidului whig, aflaţi pe atunci 
în opoziţie, şi-au dezvoltat însă îndeajuns doctrina, organizarea şi 
solidaritatea de partid pentru a-l putea obliga pe rege să-i accep- 
te, în anul 1782, drept alternativă la guvernare!. Dar, dacă whigs 
alcătuiau deja un partid în înțelesul atribuit de Burke acestui cu- 
vint, nu acelaşi lucru se întîmpla şi cu tories. În acest moment, lup- 
ta se dădea încă între Coroană şi whigs, iar „partidul” regelui a 
ieşit învingător atunci cînd disputa a fost scoasă din sînul Camerei 
Comunelor spre a fi încredinţată electoratului, în anul 1784. 


1 În Parlamentarismus, p.394, K.Kluxen subliniază faptul că, în 1782, 
guvernul demisionar a părăsit pentru prima oară scaunele guverna- 
mentale, care au fost ocupate de membrii celui nou, dînd astfel un 
semn exterior al recunoaşterii dreptului opoziţiei de a fi considerată ca 
alternativă la guvernare. Merită să cităm descrierea făcută de Wraxali: 
„Niciodată nu s-a văzut o mai mare schimbare de vestimentaţie decit 
aceea pe care o prezenta Camera Comunelor după vacanţa de Paşti. 
Băncile guvernului, cit şi locurile situate imediat în spatele lor fuseseră 
ocupate atiţia ani de către lordul North şi prietenii săi, încît era greu să-i 
mai recunoşti, risipiţi prin băncile opoziţiei, purtînd mantale, redingote 
şi ghete. Pînă şi domnul Ellis apărea, pentru prima dată în viaţa lui, fără 
ţinută. Încă şi mai uimitoare se dovedea contemplarea miniştrilor ce le 
succedaseră: ieşiţi de prin locuinţele lor oarecare sau de la jocuri de 
noroc, la Brooke's, după ce se despuiaseră de uniformele ior albastru 
cu galben, apăruseră înveşmintaţi în ţinută de gală aşa cum se întorceau 
de la Curte, împodobiţi cu spade, dantele şi peruci pudrate. Era într-a- 
devăr şi ceva ridicol într-o asemenea extraordinară şi subită metamor- 
foză...” (Historical Memoirs of my Own Time de sir Nathaniel Wraxall, 
ediţia a II-a, Londra, 1815,p.172.). 

Cu toate acestea, lupta din acei ani a servit drept model pen- 
tru viitor şi nu numai că a dus la legitimarea conceptului de opo- 
ziţie responsabilă, cu implicaţiile sale de alternativă la guvernare, 
ci a şi făcut ca, atit guvernul cit şi opoziţia, să ia în consideraţie 
necesitatea de a se apela cu mai multă hotărire la opinia publică. 
După criza stirnită de Legea Regenţei de la 1788-1789, ocaziile 
favorabile ca opoziţia să ajungă la guvern s-au irosit. Însă tocmai 
în acei ani a inceput să se schiţeze drept „remediu constituţional” 
transformarea opoziţiei într-o instituţie prin intermediul căreia 
puteau fi vehiculate şi rezolvate plingerile — nu în scopul pur 
subversiv al alimentării nemulțumirilor, ci cu o legitimă dorinţă 
de a le găsi o rezolvare — şi putea fi adusă la îndeplinire misiunea 
de reformare a legislaţiei, în scopul îmbunătăţirii salel. 

Chiar dacă politica de partid exista în Anglia încă din secolul 
al XVII-lea, partidele politice parlamentare organizate în mod for- 
mal s-au constituit în „opoziţie” spre finele veacului al XVIII-lea. 
În ceea ce-i priveşte pe whigs , ei au fost cei dintii care şi-au orga- 
nizat un partid parlamentar, unindu-se spre a acţiona în Camera 
Comunelor, dar avindu-şi sediul şi formele organizatorice în afa- 
ra acesteia, pretutindeni în ţară. Ciubul whig, centru de întruniri 
şi de discuţii însă şi loc de desfăşurare al unor ocupaţii mai frivole, 
a lărgit cadrul organizaţiilor whig dincolo de cercul de familii de- 


1 Cf. Foord, op.cit , p.414, nota 1. Evoluţia acceptării conceptului şi funcţiilor 
opoziţiei poate fi urmărită în declaraţiile făcute în acea epocă. Faceţi 
comparaţia între cuvintele lui James Burgh din 1775: „este o eroare 
veche şi vulgară aceea potrivit căreia opoziţia şi partidele ar fi necesare 
într-un stat liber” (citat de Caroline Robbins, op.cit., din Political Dis- 
positions, Londra, 1775, HI, p.331) şi cele ale lordului Camden din 1788: 
„---€l accepta să existe o opoziţie... O credea foarte, foarte folositoare 
pentru ţară atunci cînd se călăuzea după principii civice”, sau cele ale lui 
Mackenzie din 1794: „Opoziția este în Marea Britanie un soi de insti- 
tuţie publică şi care, cel puţin în practica sistemului nostru de guver- 
nămint, este pe deplin recunoscută şi consacrată”. Ideea potrivit căreia 
opoziţia era o parte necesară a echilibrului constituţional al Angliei se 
reflectă în observaţia lui Fox că partizanii lui William Pitt din Camera 
Comunelor considerau „opoziţia ca pe un critic permanent al guvernu- 
lui... la care trebuia să se recurgă întotdeauna în momentele de dificul- 
tate şi, prin aceasta, la fel de necesară ca şi guvernul”. (Citat în Foord, 
op.cit., pp.414, 410.) . 

numit Grand Whiggery; în jurul anului 1780, fusese deja asigurată 
o li rudimentară a reprezentanţilor şi a finanţelor parti- 
dului!. Achiziţionarea organului de presă Morning Chronicle le-a 
pus la dispoziţie un mijloc de exprimare a poziţiilor şi de lansare 
a unor atacuri publice la adresa guvernului. Tradiţia i-a determi- 
nat să-şi păstreze denumirea de whigs, atribuită în mod teoretic 
acelor persoane care sprijiniseră soluţia dinastică de la 1688 şi, 
prin aceasta, nu mai puţin aplicabilă membrilor partidului de gu- 
vernămînt din acea vreme. Membrii acestuia, aşa-numiţii tories, 
fuseseră lipsiţi de o organizare echivalentă cînd Pitt şi-a dat demi- 
sia, în anul 1801, şi se văzuse pus în faţa alternativei de „a trece în 
opoziţie” ori de a se întoarce la formula opoziţiei „pe deasupra 
partidelor”, propusă mai înainte de tatăl său, lordul Chatham. 
Insă, dacă „ pittiştii” doreau să ajungă a reprezenta o adevărată 
alternativă la guvernare, ei se vedeau nevoiţi să-şi organizeze un 
grup disciplinat, să işi menţină susţinătorii solidari şi să se prezin- 
te publicului ca un front unit?. Pe măsură ce se reducea rolul Tre- 
zoreriei ca forţă de control a alegerilor, distanţa dintre rege şi gu- 
vern devenea tot mai mare, iar lupta politică incepea să se 
concentreze în jurul celor două partide ce intraseră în competiţie 
pentru a-şi asigura o majoritate suficient de confortabilă spre a 
putea fi chemate la guvernare. 

Trăsătura esenţială a sistemului politic englez in această pri- 
mă perioadă — după spusele lui John Adams — era aceea că whigs 
şi tories alcătuiau formaţiuni ce corespundeau mai cu seamă ca- 
racteristicilor individuale ale membrilor lor şi mai puţin repre- 
zentării formale a unor interese determinate. Ambele partide ac- 
ceptau cadrul constituţional şi reglementările religioase în cadrul 
cărora işi desfăşurau activitatea, şi amindouă respingeau cu indig- 
nare ideea că nu le-ar fi cei mai buni slujitori . Cele două „parti- 


1  Asevedea Donald E.Ginter, „The Financing of the Whig Party Orga- 
nization”, American Historical Review, LXXI, nr.2, ianuarie 1966, 
p.421, ca şi Foord, op.cit., passim. 

2 A se vedea Foord, op. cit., pp. 420 şi următoarele pentru evoluţia lui 
Pitt de la o poziţie bazată pe tradiţia de familie la o autentică opoziţie, 
ca şi p. 436, pentru concluzia sa că, după moartea lui Pitt, „opoziţia 
ajunsese în cele din urmă să îi transforme pe pittişti într-un partid ade- 
vărat”. 


INSTITUŢIONALIZAREA OPOZIŢIEI 61 


de” dezvoltindu-se ca „opoziţie” faţă de „guvern”, s-a înrădăcinat 
astfel tendinţa de instaurare a unui sistem bipartid. În vreme ce 
unul dintre aceste partide se afla la guvernare, celălalt i se opu- 
nea, însă acum o făcea într-o manieră loială şi constructivă. Pe la 
inceputul secolului al XIX-lea, opoziţia era considerată un in- 
strument constituţional legitim şi o garanţie a stabilităţii guver- 
nului englez. După cum scria A.B. de Moleville, „cu toate acestea 
există încă, şi nici nu trebuie să lipsească, un partid de opoziţie în 
Parlament, drept unic mijloc de-a menţine deplina încredere şi 
respectul naţiunii faţă de deciziile adunărilor; această opoziţie nu 
presupune însă scăderea loialității în rindul celor care o exercită”. 


În Statele Unite. Formarea partidelor politice nord-americane 
îşi are rădăcinile într-o primă experienţă comună cu aceea a Marii 
Britanii, dar care a dobindit trăsăturile sale originale. În cadrul 
sistemelor de guvernămiînt din diferitele state, modelate după ti- 
parul englezesc, partidele politice s-au dezvoltat de facto, dacă nu 
şi în teorie, inaintea Revoluţiei. Pe la mijlocul secolului al XVIII- 
lea, in Pennsylvania, partidul quakerilor nega că ar fi fost un par- 
tid, pretindea că reprezintă totalitatea poporului şi îi acuza pe gu- 
vernatorul britanic şi pe oamenii săi că alcătuiesc un partid”! În 
vreme ce Marea Britanie învăţa să împace „opoziţia” şi formarea 
de partide cu suveranitatea exercitată de „Rege împreună cu Par- 
lamentul”, America de Nord se confrunta cu problema de a face 
compatibile aceste f>nomene cu ideea „suveranităţii poporului”. 
Întrucît Constituţia întruchipa voinţa poporului, opoziţia organi- 
zată se expunea cu uşurinţă bănuielii de răzvrătire, pînă în mo- 
mentul în care s-a putut face în mod deschis distincţia dintre opo- 
ziţia faţă de constituţie ca atare şi opoziţia din cadrul unei politici 
legal şi concret desfăşurate. Factorul cheie în rezolvarea dilemei a 
fost, ca şi în Anglia, obţinerea divorţului dintre puterea executivă 
şi „suveran”, indiferent dacă acesta ar fi fost reprezentat de către 
rege, parlament ori popor.2 


1 Pole, op. cit., passim şi, în mod deosebit, pp. 121 şi următoarele. 

2 Pentru o explicaţie ce lămureşte foarte bine încetineala cu care a fost 
înţeleasă necesitatea existenţei partidelor politice, a se vedea Pole, op. 
cit., pp. 226 şi următoarele, unde sint prezentate problemele existente 
în statul Massachusetts. 

Dacă pe teritoriile diferitelor state partidele politice s-au ivit 
încetul cu incetul ca reprezentante ale anumitor interese, la scară 
naţională experienţa nord-americană a fost mai asemănătoare cu 
cea engleză, iar partidele nu s-au închegat drept reprezentante ale 
unor „interese”, ci drept opoziţie faţă de „guvernămint”. Cel din- 
tii partid al guvernului a fost în Anglia acela al „Prietenilor Rege- 
lui”, iar în Statele Unite — Partidul Federalist al lui Hamilton. 

Alexander Hamilton şi susţinătorii săi nu au încercat în mod 
conştient să întemeieze un partid politic. Hamilton era din fire 
„un om de guvernămint”, care dorea să folosească puterea în sco- 
puri foarte concrete şi care ştia şi cum să procedeze. Problema 
nord-americană a fost de a crea un sistem viabil din elemente şi 
interese incredibil de disparate (oraşul şi zonele rurale, mica pro- 
prietate şi economia plantațiilor, interesele armatorilor şi ale fa- 
bricanţilor, deosebirile de religie şi de origine etnică), dar şi un 
sufragiu aproape universal, care venea să încorporeze în viaţa po- 
litică a naţiunii elemente cu prea puţină experienţă şi educaţie în 
acest domeniu. Structura constituţională, care a stabilit alegeri 
generale pentru anumite posturi înalte, a condus la recunoaşterea 
necesităţii unei organizări la scară naţională, în vederea mobili- 
zării tuturor acestor elemente în jurul unei activităţi politice co- 
mune. Partidul lui Hamilton corespundea unui asemenea tip de 
organizare, le jul nu în termeni de „partid” ci de leadership, de 
„conducere”! şi nu admitea necesitatea existenţei unei „opoziţii”. 

Pe măsură ce partidul s-a văzut însă cufundat in mecanismul 
electoral nu a mai existat o altă soluţie decit aceea de a se ajunge 
la un anumit tip de organizare permanentă, pentru a se putea miînui 
reţelele de interese locale, de personalităţi şi de relaţii, cit şi pen- 
tru a influenţa opinia publică şi a explica politica guvernului. La 
rîndul său, organizarea coerentă şi sistematică a sprijinirii guver- 
nului nu a întirziat să conducă la un proces contrariu, anume apa- 
riţia unei mişcări destinate să facă faţă dominaţiei federaliştilor. 
Concentrarea autorităţii în miinile guvernului a condus mişcarea 
de opoziţie la promovarea insistentă a idealului lui Thomas Jef- 
ferson de a avea încredere în popor şi, de asemenea, a principiului 


1 Din conducerea sa mai făceau parte iluştrii George Washington şi John 
Adams (nota trad.). 

„drepturi egale pentru toţi şi privilegii pentru nimeni”. Odată ce 
au devenit cunoscute punctele de vedere divergente cu privire la 
modul în care guvernul interpreta Constituţia, opiniile au început 
să se polarizeze în jurul lor, la aceasta contribuind şi interesele 
materiale ale oamenilor. Cetăţenii căutau să sprijine concepţia 
care îi putea favoriza în cel mai înalt grad. Acest lucru nu presu- 
punea însă cituşi de puţin că „opoziţia politică” îşi şi căpătase le- 
gitimitatea necesară. Un guvern trebuia să fie înlocuit cu altul 
mai bun, care să nu se abată de la litera Constituţiei şi a te opune 
acestuia însemna să adopţi o poziţie rebelă, deoarece un aseme- 
nea guvern merita aprobarea tuturor. Numai că, abia atunci cind, 
după victoria lor în alegeri din anul 1801, republicanii au ştiut să 
profite de ea cu judecată şi cu moderație, a dispărut şi teama de 
partide. Opoziția înlocuise guvernul o dată şi putea să o mai facă 
iarăşi. Fusese astfel fixat modelul competiţiei dintre doŭă partide, 
la care asi avea în cele din urmă să recurgă după numeroase 
ocolişuri2. Datorită structurii constituţionale a ţării, nu s-a ivit în- 
să şi o „opoziţie parlamentară” care să i se opună guvernului, dat 
fiind faptul că nici nu exista un „guvern parlamentar”. Opoziția 
politică şi competiţia bipartidă s-au extins astfel, în domeniul lup- 
telor electorale, la scară naţională. 


În Franţa. Evoluţia vieţii politice franceze a fost cu mult mai 
complexă şi mai turbulentă. În primul rînd, Franţa era lipsită de o 
experienţă prealabilă Revoluţiei în materie de guvernare consti- 
tuţională, în sensul participării adunărilor elective la îndatoririle 
guvernării. În al doilea rind, violenţa Revoluţiei ca şi extremismul 
— de dreapta şi de stinga — căruia i-a dat ea naştere, au avut ten- 
dinţa să polarizeze atitudinile, să facă imposibil compromisul, să 
identifice dezacordul cu trădarea — fie a naţiunii (în contextul 
războaielor revoluţionare); fie a politicii ideale (după modul în 
care o concepeau iacobinii). O nouă complicaţie în zona atitudi- 


1 În 1791 a luat fiinţă partidul democrat-republican, ulterior republican, 
în frunte cu Thomas Jefferson, viitor preşedinte al SUA (nota trad.). 

2 Cf W.Nesbitt Chambers, Political Parties in a New Nation. The Ameri- 
can Experience 1776-1809, New York, 1963, lucrare de care noi ne-am 
folosit în mare măsură. 

nilor politice a apărut prin atacul îndreptat împotriva Bisericii, 
atac implicit atit în Constituţia Civilă a Clerului, cît şi în măsurile 
ulterioare de descreştinare, ceea ce a făcut ca problemele credin- 
t-i să fie aduse în sfera politicului. In contrast şi cu Anglia şi cu 
America de Nord, unde evoluţia politică s-a dsfăşurat în epoci de 
relativă prosperitate, Revoluţia şi războaiele au scufundat Franţa 
în haos economic, au scos mii (dacă nu milioane) de persoane din 
ritmul lor normal de viaţă şi au dezlănţuit pasiuni care mergeau 
de la idealismul sublim la formele cele mai josnice de brutalitate. 
Simţămiîntul de a vieţui ca într-o fortăreață asediată, intr-o 
perpetuă stare de urgenţă, nu era în măsură să favorizeze calmul 
şi gindirea raţională atunci cînd era vorba despre oponenți şi de 
spre drepturile lor legale. În plan teoretic, atit credinţa în suvera 
nitatea nelimitată a adunărilor legislative ori în aceea a poporului, 
cit şi identificarea puterii executive cu Convenţia în perioada de 
ascensiune a iacobinilor au conspirat şi ele impotriva apariţiei 
partidelor. In practică, in vremea monarhiei constituţionale s-au 
constituit grupări care, cu vremea, supraviețuind regimului mo 
narhic, ar fi putut să se transforme în nuclee ale viitoarelor partı 
de politice. Dar, o dată cu fiecare nouă schimbare revoluţionară, 
aveau loc noi fragmentări ale opiniei şi se înmulţeau categoriile 
de „trădători”. Brutalitatea cu care învingătorii îi tratau pe cei în 
vinşi (contrarevoluţionari,. monarhişti constituţionalişti, clerici 
care se incăpăţinau să nu depună jurămintul pe constituţia civilă, 
brissotieni, hebertişti şi dantonieni şi, în cele din urmă, înşişi ia 


1  Jacques-Pierre Brissot (1754-1793),membru al Convenţiei, şef giron- 
din; Jacques-Ren€ Hébert (1757-1794) substitut al procurorului Co- 
munei din Paris, redactor al publicaţiei Pere Duchesne, instigator al 
celebrelor masacre din septembrie 1792 (Prima Teroare), a avut o 
mare influenţă asupra Comunei; Georges-Jacques Danton (1759- 
1794), membru al Convenţiei, ministru de justiţie după 10 August 
1792, promotor al creării tribunalului revoluţionar, membru al Comi- 
tetului Salvării Publice şi inspirator al politicii externe a acestuia care, 
considerind Teroarea drept un mijloc provizoriu de guvernare, a fost 
acuzat de moderație de către Robespierre — gelos pentru popularita- 
tea sa — şi decapitat în 1794. În acelaşi an au sfirşit pe eşafod şiiacobinii 
susţinători pînă la capăt ai lui Maximilien de Robespierre (1758-1794), 
membru al Convenţiei şi animator al Comitetului Salvării Publice şi al 
guvernării prin teroare (nota trad.) . 

cobinii) adincea diviziunile sociale şi politice şi întărea adeziunea 
personală la idealuri cu neputinţă de atins. În timpul Directoratu- 
lui, partida iacobinilor a fost proscrisă; guvernul, opoziţia, chiar şi 
alegerile au suferit o egală discreditare şi nu numai partidele, ci şi 
simpla activitate politică au fost cu totul sufocate de către Napo- 
leon Bonaparte, în folosul propriului său concept cu privire la or- 
dine’. 

În anii 1814-1815, Franța s-a trezit profund divizată între cei 
ce priveau către viitor şi cei care priveau înspre trecut. Consecin- 
tele acestei situaţii erau nefavorabile atit pentru stabilitatea gu- 
vefnului, cit şi pentru formarea de grupuri şi partide înlăuntrul 
sistemului şi, in consecinţă, pentru legitimarea opoziţiei. În sfera 
opiniei, inclusiv în aceea a credințelor, exista pentru inceput un 
abis între cei dispuşi să pună în funcţiune Constituţia în vigoare şi 
cei care o respingeau, tratind-o drept o simplă cartă acordată 
(charte octroyée) şi nimic mai mult. O nouă complicaţie a fost 
reprezentată de naşterea catolicismului politic (care avea să de- 
vină o trăsătură distinctivă a politicii tuturor ţărilor catolice). Bi- 
serica îşi avea propriile sale idei cu privire la un guvern bun, care 
nu coincideau în mod necesar cu opiniile politice şi sociale ale 
vreunuia dintre partide. Ca instituţie, Biserica se prezentase în- 
totdeauna unită faţă de lumea seculară, oricare ar fi fost mijloace- 
le utilizate pentru a reduce la tăcere divergenţele iscate în sînul ei. 
De aceea, nu era cituşi de puţin probabil ca un asemenea catoli- 
cism politic să faciliteze procesul de legitimare, de vreme ce el 
transpunea în sfera activităţii politice concepţiile care îi guvernau 
viaţa religioasă şi viziunea sa asupra societăţii. Biserica avea insă 
şi interese seculare de apărat, interese ce puteau să o ajute să-şi 
menţină influenţa socială — şi, dintre acestea, cel mai important 
cra controlul educaţiei. În consecinţă, Biserica manifesta tendinţa 
de a căuta alianţa cu forţele politice cele mai apte să-i apere aces- 


1 «Napoleon (în cada de baie): „ O opoziţie, ca în Anglia adică? Încă nu 
am izbutit să pricep ce este bun într-însa..., în Franţa nu există decit un 
singur partid şi o singură voinţă” (1803).» Citat în C.J.Herold, The 
Mind of Napoleon, New York, Londra, 1961. 


66 OPOZIŢIA 


te interese. În Franţa, asemenea forţe erau mai cu seamă cele de 
dreaptal. 

Dat fiind faptul că, incepind din anii 1814-1815, cea mai mare 
parte a opoziţie franceze fie de dreapta sau de stinga era antidinas- 
tică sau anticonstituţională, nu se putea ajunge la un simplu dua- 
lism guvern—opoziţie deoarece, dacă într-adevăr exista un singur 
guvern, opoziţiile erau mai multe. Grupările sau partidele de 
opoziţie au fost, de la bun început, exponentele cîtorva curente 
ideologice mai mult sau mai puţin identificate cu interese sau va- 
lori bine determinate. Din acest motiv, în Franţa evoluţia politică 
a condus la un sistem aflat la distanţă de acela bipartid, ale cărui 
baze fuseseră puse în Marea Britanie şi în America. Fragmenta- 
rea opiniei a îndepărtat grupările politice franceze de la obiecti- 
vul direct de obţinere a puterii, orientindu-le către scopul negativ 
de a dobori guvernul şi a ţine reforma constituţională ori schim- 
barea regimului. Partidele manifestau tendinţa de a sublinia atit 
deosebirile dintre ele, cit şi deosebirile în raport cu guvernul, ne- 
gociind totodată doar cu acelea care aveau o ideologie asemănă- 
toare, atunci cînd se ivea posibilitatea de a participa la guvernare. 
Cum guvernul însuşi era alcătuit dintr-un mozaic de interese di- 
vergente aflate într-o precară armonie temporară, partidele pe 
cale de-a lua fiinţă nu ofereau cituşi de puţin imaginea unei „al- 
ternative la guvernare”, ci reprezentau doar expresia directă a 
unor anumite ideologii, credinţe şi interese, cu care se putea alcă- 
tui un nou guvern, uneori în asociere cu vreuna dintre grupările. 
cu care se combinaseră în vederea răsturnării guvernului anterior. 

În acest mod, la începutul secolului al XIX-lea, în zorii epocii 
care avea să vadă instituţiile parlamentare răspindindu-se în în- 
treaga Europă şi chiar dincolo de fruntariile sale, s-au ivit două 
modele de bază pentru ele. Atit teoria „Regelui cu Parlamentul” 
din Anglia cît şi aceea a suveranităţii poporului din America de 
Nord conduseseră în practică la dezvoltarea unui partid de opo- 


1 În Franţa s-a produs o nouă complicaţie în anul 1815, o dată cu Actul 
Adiţional al lui Napoleon, care i-a îndepărtat pe anumiţi liberali de 
monarhia carlistă şi de reformele sale, pentru a-i atrage de partea unui 
constituţionalism bonapartist hibrid. 

ziţie, unit împotriva fracțiunii aflate ia putere şi care părea să ofe- 
re o alternativă de guvernare înlăuntrul cadrului constituţional în 
vigoare. În afară de aceasta, atit partidul de guvernămint cit şi 
opoziţia erau interesate de putere, doreau să guverneze. În 
Franţa, conflictul dintre suveranitatea conducătorului statului şi 
suveranitatea poporului (ce a durat pină la Constituţia adoptată 
la 1875, cu un scurt interval între anii 1848-1850, perioadă în de- 
cursul căreia a fost proclamată suveranitatea poporului) a dat naş- 
tere unui sistem multipartid alcătuit din formaţiuni fără legătură 
între ele, ce îşi propunea mai mult să servească principii, credinţe 
şi interese decit să ofere o alternativă la guvernare. 


Progresele instituţionalizării opoziţiei în 
Europa secolului al XIX-lea 


- Extinderea sistemelor de guvernare parlamentară în majorita- 
tea statelor europene este un fenomen al secolului al XIX-lea. 
Gradul de stabilitate al sistemului şi, în consecinţă, măsura în ca- 
re opoziţia se vedea instituţionalizată, depindeau de două tipuri 
de factori: organizarea socială şi economică şi cultura politică a 
fiecărei societăţi în parte şi formele legale sau, cu alte cuvinte, sis- 
temul de instituţii în vigoare în societatea respectivă. 

Funcționarea, pe durata Revoluţiei Franceze, a instituţiilor 
despre care se presupunea că întrupează suveranitatea poporului, 
monarhia Cartei, exemplele oferite de Marea Britanie şi de Ame- 
rica de Nord, ca şi supraviețuirea, inclusiv în Franţa napoleoni- 
ană, a principiului că legitimitatea ia naştere din consensul popu- 
lar au contribuit cu tărie la crearea unui climat politic de 
aşteptare, de speranţă, conform căruia ar îi fost de-ajuns să fie 
reformate instituţiile politice ale unui stat pentru a se deschide o 
nouă eră de libertate. Marea răspindire a ideilor, o dată cu apa- 
riţia unei ziaristici de înaltă calitate şi cu sporirea editării de cărţi, 
au făcut să crească enorm forţa crezurilor politice. Drept rezultat, 
unii oameni care, într-o altă conjunctură, s-ar fi mulţumit să ac- 
ționeze în sinul unei „opoziții legale” s-au văzut împinşi de la spa- 
te să apuce calea revoluţiei pentru a întemeia instituţii pe care 
dezvoltarea socială şi economică a ţărilor lor era incapabilă să le 


68 OPOZIŢIA 


susţină, provocind astfel recurgerea la forţă din partea apărători- 
lor ordinii stabilite. Un exemplu de acest fel a fost Constituţia 
liberală spaniolă din anul 1812, elaborată de către o minoritate 
pentru o societate încă impregnată de structura socială a vechiu- 
lui regim, încă legată sufletește de acele fueros proprii, divizată de 
puternice simţăminte de patriotism regional şi profund religioa- 
să. Respingerea Constituţiei, în anul 1814 şi incă o dată în anul 
1823 (după expediţia militară franceză), ca şi recurgerea la războ- 
iul civil pentru rezolvarea conflictelor sociale şi politice, au de- 
monstrat că societatea spaniolă nu era încă indeajuns de articu- 
lată penttu o formă de guvernare ce pretinde acceptarea valorilor 
pe care se bazează, ruptura cu vechile obiceiuri de deferenţă faţă 
de notabili şi de instituţii şi, în simpli termeni aritmetici, necesita- 
tea unui număr suficient de mare de persoane pregătite din punct 
de vedere tehnic spre a face să funcţioneze noile instituţii, ca şi a 
unei baze economice capabile să subvenţioneze asemenea chel- 
tuieli. Abia o dată cu Constituţia din anul 1875 s-a văzut înfăp- 
tuită patetica speranţă a liderului liberal Prâxedes-Mateo Sagasta 
ca „fiecare partid să îşi fie sieşi de folos şi să aştepte liniştit să-i 
vină rîndul să guverneze”!; chiar şi atunci, un asemenea lucru nu 
a fost posibil însă decit prin falsificarea sistematică a sufragiului. 
Cu toate acestea, in perioada anilor 1875-1923 s-au putut observa 
semnele că prindea rădăcini în ţară un sistem bipartid, în care 
opoziţia politică îşi manifesta rolul său legitim?. 

Un al doilea factor, care a făcut să sporească în intensitate 
lupta politică şi a supus formele existente de opoziţie unor pre- 
siuni pe care acestea s-au dovedit uneori incapabile să le suporte, 
a fost Revoluţia Industrială, cu lenta dar profunda ei ameliorare a 
nivelului de viaţă a unei mari părţi a populaţiei din ţările asupra 
cărora şi-a exercitat înriurirea. În timp ce Revoluţia Franceză de 
la 1830 poate fi considerată limitată la cereri de schimbare în 
structura politică, Revoluţia de la 1848 a reflectat presiunea for- 


1 Citat de V. Kiernan, The Revolution of 1854 in Spanish History, Londra, 
1966, p. 184. 

2 Portugalia oferă un alt exemplu pentru aceeaşi problemă, iar dificulta- 
tea de a alipi Regatul Neapolelui la Regatul Unit al Italiei ilustrează şi 
ea acest divorţ dintre idealuri şi realitate. 

jelor sociale asupra unor instituţii politice care nu corespunse- 
seră speranţelor tot mai multor oameni. Partidele care alcătuiau 
opoziţia nu erau capabile să exprime necesităţile unei societăţi 
din ce în ce mai politizate, iar cei excluşi din procesul politic în- 
văţaseră că acapararea puterii era singurul mod de a-şi atinge 
obiectivele sociale. Anglia a scăpat de acest gen de presiuni prin 
măsuri ca reforma parlamentară! sau abrogarea legilor asupra ce- 
realelor2. Prin aceasta, opoziţia extraparlamentară, chiar dacă 
ajungea în unele cazuri să frizeze activitatea ilegală, nu a atins ni- 
ciodată proporţii cu adevărat revoluţionare. Complicata moşteni- 
re ideologică a Franţei a condus ia interludiul alcătuirii unui gu- 
vern aflat, în mod teoretic, „deasupra partidelor” şi anume acela 
al lui Napoleon al III-lea; necesitatea instituţionalizării regimului 
său pentru a putea să dureze, l-a determinat însă pe impărat să 
recunoască inevitabilitatea reactivării vieţii politice şi l-a condus, 
după un număr de succesive reforme moderate, la instituirea Im- 
periului Liberal care, deşi de scurtă durată, a resuscitat principiul 
opoziţiei legitime. 

O nouă complicaţie care a venit să se interpună în calea evo- 
luţiei opoziţiei politice din multe ţări europene a fost aceea a 
apogeului naţionalismului. În Europa secolului ai XIX-lea s-au 
ivit, în general, trei forme de naționalism, care au pornit să facă 
presiuni asupra instituţiilor politice, atit constituţionale cît şi au- 
tocratice: mişcările de independenţă (răscoalele din Grecia şi din 
Principatele Dunărene), uneori asociate şi cu cereri de unificare 
naţională (răscoalele din Milano şi din Veneţia împotriva Aus- 
triei, ca şi cea din Polonia, îndreptată în primul rind impotriva 


1 The Reform Bill din 1832 a dublat numărul electorilor şi, prin sporirea 
numărului de locuri pentru centrele industriale şi acordarea de locuri 
Irlandei, Scoției şi Țării Galilor, a crescut rolul Camerei Comunelor 
(nota trad.). 

2 The Comlaws, adoptate în 1815, interziceau importul de cereale, în 
scopul menţinerii preţurilor; au fost abolite în anul 1846, momentul 
culminant al triumfului /aissez-faire-ului şi liberalismului clasic (nota 
trad.). 

3 Cf. (cu) lucrările esențiale ale lui T. Zeildin, The Political System of 
Napoleon III, Londra, 1958 şi Emile Ollivier and the Liberal Empire of 
Napoleon III. 

Rusiei, însă cu speranţa de a isprăvi cu împărțirile); mişcările de 
reunificare (Germania şi Italia) şi cengaile de autonomie, ca în ca- 
zul Ungariei, Irlandei şi Cataloniei!. Dat fiind faptul că din punc- 
tul de vedere al conducătorilor şi al guvernelor (oricare ar fi fost 
orientarea lor), naționalismul părea să atace înseși bazele statu- 
lui-naţiune existent, orice mişcare de opoziţie naționalistă tindea, 
desigur, să fie considerată ca răzvrătire. In acest mod, o mare par- 
te din terenul pe care opoziţia politică il ciştigase în stima publică 
ca metodă legitimă de exprimare a deosebirilor de opinie a înce- 
put să fie pierdut atunci cind anumite forme de naționalism au 
ridicat pretenţia să utilizeze canalele opoziţiei politice. Cu cît re- 
curgeau guvernele la măsuri represive împotriva naționaliștilor, 
cu atit mai tare s-au văzut aceştia din urmă, pînă şi cei mai loiali 
dintre ei, împinși către activităţi ilegale. În afară de aceasta, parti- 
de apropiate prin pozițiile lor politice, sociale şi economice, puteau 
acum să se găsească profund divizate în problema naţională. Un 
exemplu clasic este aici cazul imperiului multinațional al Aus- 
triei, care nu a izbutit să-păsească soluţia constituţională satisfă- 
cătoare pentru aplanarea tensiunilor sale naţionaliste. Drept re- 
zultat, atit inainte cit şi după faimosul Ausgleich din anul 1867, 
opoziţia politică şi naționalistă erau atit de inextricabil impletite 
laolaltă în înfruntarea dintre ele şi confruntarea cu guvernul, încît 
nu puteau fi considerate „loiale” în sensul pe care noi îl acordăm 
aici acestui termen. Chiar dacă multe dintre aceste partide au ac- 
ţionat ca opoziții „loiale” în anumite momente ale istoriei lor, 
scopurile ultime pe care le urmăreau erau incompatibile cu acor- 
dul incheiat şi au dus, în mod inevitabil, la distrugerea monarhiei 
dualiste. 

Acolo unde se păsea deja constituită, opoziţia politică din se- 
colul al XIX-lea, bazată pe un sufragiu restrins numericeşte, s-a 
văzut hăituită din ce în ce mai tare de către straturile sociale ex- 
cluse din jocul politic. Numărul redus al electoratului (250 000 de 
alegători în Franţa lui Ludovic-Filip, 300 000 în Marea Britanie 
de după reforma parlamentară, 250 000 în Italia reunificată după 


1 Aici facem abstracţie de ceea ce am putea considera a fi o a patra formă 
de naționalism, naționalismul imperialist, întrucit în acest caz este vor- 
ba, de obicei, despre mişcări patronate de către guverne. 

anul 1861) se reflecta în mod obligatoriu în libertatea redusă de 
acţiune a opoziţiei. În chip inevitabil, una dintre funcțiunile sale 
a ajuns a fi aceea de a exercita presiuni în favoarea amplificării 
numerice a sufragiului, ceea ce i-ar fi sporit posibilităţile de a par- 
veni la guvernare. În măsura în care sufragiul se extindea, uneori 
prin lucrarea opoziţiei parlamentare, alteori prin acţiunile orga- 
“nizaţiilor extraparlamentare, se modificau şi natura şi funcţiile 
partidelor politice. O dată cu adoptarea sufragiului universal mas- 
culin, şi-a făcut apariţia partidul politic de masă care înlocuia re- 
ţeaua de mici grupări, bazate pe publicaţii periodice, cluburi sau 
case nobiliare, ce fuseseră unite pînă atunci doar prin necesitatea 
pregătirii bătăliilor electorale. Partidul de masă adoptă structuri 
permanente cu caracter naţional şi îşi recrutează partizanii fie 
prin afiliere directă cu plata unor cotizaţii, fie prin încorporarea 
sau federalizarea unei întregi game de organizaţii mai mici: coope- 
rative, societăţi de binefacere, membri ai corpului didactic, sindi- 
cate... Sufragiul universal masculin a condus într-un mod foarte 
direct la dezvoltarea unor partide de opoziţie — sau măcar stră- 
ine de problemele guvernului —, legate intim de interesele con- 
crete ale unui grup economic îndeajuns de mare şi de coerent 
pentru a căpăta denumirea de clasă socială: acesta a fost cazul so- 
cial-democraţilor din Germania, al laburiştilor din Marea Brita- 
nie, ca şi al diverselor partide agrariene din Europa de Răsărit sau 
al partidelor confesionale, nu mai puţin bine organizate, cum ar fi 
Partidul de Centru german ori Partidul catolic olandez. (Evoluţia 
din Rusia a fost cît se poate de originală. Partidele politice exis- 
taseră cu mult înainte de a fi putut funcţiona o opoziţie şi, în rea- 
litate, ele luaseră naştere tocmai pentru a o putea face să ia fiinţă. 
Partidul Socialist Revoluționar, intemeiat la începutul secolului 
al XIX-lea, avea pretenţia să fie un mare partid țărănesc şi, într-a- 
devăr, atunci cînd, în cele din urmă, a izbutit să se infăţişeze în 
mod deschis în lupta electorală, a găsit o largă audienţă prin 
tirguri şi pe la sate. Partidul Social-Democrat a fost şi el mai întîi 
clandestin, recrutindu-şi aderenţii din rindul păturilor muncito- 
reşti din mediul urban şi al inte/ighenţiei, iar cea dintii mişcare po- 
litică liberală organizată a fost întemeiată în exil.) 

Instituţiile politice din Anglia, Franţa şi America de Nord au 
servit drept model celorlalte ţări, unde s-au ivit tot soiul de variante 

datorate circumstanțelor locale. Anumite elemente ale sistemu- 
lui parlamentar modern au dovedit atunci că sint mai necesare 
decit altele pentru instituţionalizarea opoziţiei parlamentare. 
Acel Verfassungstaat prusian din anul 1850, cu un sistem parla- 
mentar care era foarte departe de a fi complet, este un bun exem- 
plu. În Prusia, opinia publică exista ca forţă politică (fie că ne plac 
sau nu opiniile pe care le susţinea). Exista o Adunare reprezenta- 
tivă — chiar dacă aceasta era dinainte dominată de către marea 
proprietate, prin intermediul împărțirii în trei curia bazate pe ca- 
pacitatea de a plăti impozite a contribuabililor — şi erau organi- 
zate alegeri indirecte; domnea norma majorităţii şi miniştrii erau 
într-o oarecare măsură responsabili în faţa Camerei, investită şi 
ea cu iniţiativă legislativă, chiar dacă suveranitatea rezida în per- 
soana monarhului. În cadrul acestui sistem constituţional limitat, 

Partidul Liberal prusac şi-a demonstrat capacitatea de a acţiona 
ca opoziţie sistematică şi legitimă atunci cînd s-a opus reformelor 
militare ale. regelui Wilhelm I, din anii 1861-1866, acest partid şi-a 
continuat opoziţia sistematică în perioada cind Bismarck a fost 
prim ministru şi l-a silit pe acesta din urmă să descopere subterfu- 
giul constituţional ce îngăduie unui guvern ca, odată aprobat un 
impozit, să continue să-l perceapă în mod indefinit, fără necesita- 
tea unor noi autorizări. Chiar şi dacă victoria Prusiei asupra Au- 
striei din anul 1866 i-a făcut pe mulţi liberali să-l ierte pe Bis- 
marck, legitimitatea poziţiei adoptate de opoziţie a fost pe deplin 
recunoscută atunci cind s-a admis necesitatea de-a se isprăvi cu 
perioada „guvernului neconstituţional”, prin aprobarea unei legi! 

cu privire la indemnitate?. 

În mod similar, Constituţia imperiului german limita puterile 
Reichstagului ales prin sufragiu universal masculin, însă, în ciuda 
acestui fapt, însuşi propriul mecanism parlamentar a ajuns să in- 
stituţionalizeze opoziţia. În jocul acesta de automatisme, chiar 


1 Nu e cazul să judecăm aici moralitatea politică a legii. Ceea ce ne inte- 
resează în acest context este admiterea faptului că opoziţia a avut drep- 
tate şi Bismarck a greşit în interpretarea Constituţiei (nota ed. sp.). 

2 Lege specială prin care Parlamentul îi scuteşte de responsabilitate pe 
miniştri sau pe alţi înalţi funcţionari publici pentru acte nelegitime 
înfăptuite în interesul — real sau presupus — al statului. Denumirea şi 
practica acestei legi derivă din Bill of Indemnity din Marea Britanie. 

Bismarck a ajuns, în anii 1878-1879,să treacă de la Naţional Libe- 
rali la Partidul Centrului Catolic, care luase naştere tocmai pen- 
tru a se opune faimoasei sale Kulturkampf.. 


Am încercat mai sus să distingem etapele şi caracteristicile in- 
stituţionalizării opoziţiei politice în Marea Britanie, Franţa şi 
America de Nord, ca şi extinderea — cu multiplele sale devieri — 
a modelului acestei instituţii politice în Europa şi America. Unul 
dintre elementele esenţiale ale procesului pare să fi fost apariţia 
unei opinii publice articulate, cu canale de exprimare eficiente şi 
cu un grad de libertate indeajuns de mare pentru a-i permite să 
exprime majoritatea ideilor şi idealurilor diverselor sectoare ale 
societăţii. Un alt aspect important a fost apariţia unui sistem de 
reprezentare care acorda prioritate individului în raport cu avuţia 
şi se îndepărta de vechiul concept al reprezentării intereselor cor- 
poratiste; un al treilea a fost reprezentat de formarea de grupări 
politice şi, mai tirziu, de partide loiale cadrului constituţional în 
limitele căruia operau pină într-un asemenea punct, încit fiecare 
reformă a sistemului era privită prin prisma mijloacelor consti- 
tuţionale şi revoluţionare. În ultimă instanţă, o mare însemnătate 
a avut-o realizarea acordului asupra procedurilor, care includea 
acceptarea deciziilor majorităţii, supuse unor limitări datorate 
recunoaşterii drepturilor şi intereselor minorităţii. Toate aceste 
elemente s-au combinat pentru a reforma şi a revitaliza instituţia 
ce făcea posibilă funcţionarea unei opoziții politice, adică aduna- 
rea reprezentativă. 

Adunările reprezentative au trecut şi ele prin diverse etape 
înainte ca opoziţia politică să se fi putut dezvolta în sînul lor. În 
prima sa fază, adunarea în intregul ei funcţiona ca opoziţie faţă de 
putere, veghind asupra abuzurilor acesteia şi frinindu-i-le, însă fă- 
ră a reclama şi fără a-i fi încă acordate responsabilităţi în cadrul 
sarcinilor executive. Cea de a doua etapă se reflectă foarte bine în 
experienţa engleză posterioară anului 1688. În vreme ce puterea 
executivă s-a confundat cu monarhui, potenţiala opoziţie parla- 


1 Aceasta nu înseamnă că toate partidele de opoziţie au fost libere să 
acţioneze în Germania imperială, după cum o dovedeşte persecutarea 
social-democraţilor de către Bismarck. 

mentară s-a văzut sfişiată între vechile şi noile teorii cu privire la 
adevărata sa funcţiune, teorii dezbătute zi de zi şi impinse pină la 
nivelul luptei politice. Pe măsura creşterii distanţei dintre suve- 
ran şi puterea executivă, care ajungea a fi considerată drept o ema- 
nație a Parlamentului, transformîndu-se astfet în „guvern parla- 
mentar”, opoziţia s-a cristalizat spre sfirşitul secolului al XVIII-lea 
ca alternativă la guvernare şi ca reprezentantă a opiniilor, intere- 
selor şi valorilor neincluse în structura guvernului. 

Există, pe de altă parte, trăsături proprii sistemului parlamen- 
tar modern, care au jucat pe plan istoric un rol minim sau chiar 
inexistent în dezvoltarea opoziţiei politice. În primul rind, opo- 
ziţia nu are nevoie să fie recunoscută în documente constituţiona- 
le. Într-adevăr, opoziţiei nu i s-a acordat un certificat legal de naş- 
tere decit arareori şi numai foarte recent. Pentru procedeele 
politice britanice este semnificativ faptul că existenţa Şefului 
Opoziţiei nu a fost recunoscută în mod formal pînă în anul 1937, 
o dată cu recunoaşterea oficială a primului ministru în calitate de 
Şef al Guvernului Maiestăţii Sale'. 

Opoziția politică poate, în plus, să existe şi fără necesitatea de 
a se fi rezolvat problema dacă suveranitatea rezidă în popor, in 
adunarea reprezentativă ori în amindouă, sau in Coroană impre- 
ună cu Parlamentul, atita vreme cît există o distincţie clară între 
puterea executivă şi ultimul depozitar al suveranităţii. (În Marea 
Britanie suveranitatea rezidă în Coroană împreună cu Parlamen- 
tul; în America de Nord s-a declarat cu toată fermitatea că ea re- 
zidă în popor, în Franţa chestiunea a rămas nedecisă pînă în anul 
1875, chiar dacă opoziţia politică figurase sporadic în sistemul 


1 Canada a acordat pentru întîia oară un salariu „Șefului Opoziţiei” în 
anul 1905. Cel dintii document constituţional în care se vorbeşte despre 
opoziţie pare a fi Actul Africii de Sud din anul 1909. De bună seamă, 
un lider oficial al opoziţiei, în maniera britanică, nu poate exista decit în 
cadrul unui sistem predominant bipartid, deoarece în alte cazuri funcţia 
sa este pusă în umbră de către liderul unui anumit partid. Cf. Dean E. 
McHenry, „Formal Recognition of the Leader of Opposition in Parlia- 
ments of the British Commonwealth”, Political Sciences Quarterly, 
LXIX, nr. 3, 1954. În unele sisteme multipartidiste, recunoaşterea ofi- 
cială adoptă forma subvenţionării partidelor politice, aşa cum se întîm- 
plă în Germania Federală. 

politic francez înainte de această dată. Opoziția poate, de aseme- 
nea, să funcţioneze fără un sufragiu amplu sau universal. Forma 
sufragiului, alterind caracterul partidelor politice, a afectat mai 
mult funcţionarea opoziţiei odată instituţionalizată decit însăşi 
evoluţia sa prealabilă. Nici măcar responsabilitatea faţă de pro- 
priul electorat, drept consecinţă a sistemului mandatului impera- 
tiv, nu a avut relevanţă în privinţa acestui aspect, chiar dacă a fost 
în unele ocazii dăunătoare, reducîndu-i centrului capacitatea de a 
decide. 

Ca instituţie, opoziţia politică s-a dezvoltat ca reacţie faţă de 
guvern şi în consecinţă reflectă într-o oarecare măsură caracterul 
acestuia, chiar dacă este lipsită de puteri şi are funcţii mai limita- 
te. Opoziția nu are acces la maşinăria guvernamentală şi nu poate 
opera numiri în posturi. Arma sa principală a fost opinia publică, 
căreia i-a şi datorat, în mare măsură, existenţa. O dată cu apogeul 
sistemului parlamentar din secolul al XIX-lea, ea s-a transformat 
într-o trăsătură intrinsecă a panoramei politice. Pînă la ce punct 
ea continuă să reprezinte şi astăzi acelaşi lucru, rămîne să exa- 
minăm în continuare. 


1 Cf. Constituţia franceză din anul 1830, „care a luat suveranitatea Co- 
roanei, fără a o acorda în mod expres poporului” (J.A Hawgood, Mo- 
dern Constitutions since 1787, Londra, 1939, pp. 129 şi următoarele). 
Constituţia belgiană din anul 1830 era, la data aceea în Europa, expo- 
nentul cel mai limpede al suveranităţii poporului. 


III 
OPOZIŢIA PARLAMENTARĂ 


În capitolul anterior am încercat să descoperim modul în care 
opoziţia politică a ajuns să se transforme într-o instituţie orga- 
nică! şi indispensabilă? i în cadrul evoluției sistemului parlamentar 
din Europa occidentală şi din America de Nord în ultimele dece- 
nii ale secolului al XVIII-lea şi primele decenii ale secolului al 
XIX-lea. Am mai văzut şi cum procesul de instituţionalizare al 
statului parlamentar s-a repetat mai tirziu în alte ţări, cu inevita- 
bilele-i variante de formă şi de ritm şi că, acolo unde s-a statorni- 
cit şi s-a dezvoltat un asemenea tip de state, ele au urmat modele 
foarte asemănătoare şi, mai cu seamă, au reprodus interrelaţia ca- 
racteristică dintre parlament, instituţia centrală a sistemului, şi 
opoziţie, complementul său absolut necesar. Am putea deci, în 
acest sens, să vorbim despre „opoziţia parlamentară” tot aşa cum 
vorbim despre un rege domnind împreună cu parlamentul ori des- 
pre un cabinet ministerial parlamentar. 

În ciuda spaţiului limitat, vom încerca acum, în acest capitol, 
să examinăm ce soartă are astăzi opoziţia parlamentară acolo un- 
de ea se găseşte pe deplin instituţionalizată. Regimurile parla- 
mentare moderne au început să se statornicească în Europa şi în 


1 „L'état c'est P'ensembie organique d'institutions d'une communauté 
historique. II est organique par le fait que chaque institution presuppose et 
supporte toutes les autres en vue de son propre fonctionnement, et que 
par leur fonctionnement chaque institution est presupposce et suppor- 
tée par les autres.” (Statul reprezintă ansamblul organic de instituţii ale 
unei comunităţi istorice. El este organic, prin faptul că fiecare instituţie 
în parte ie presupune şi le sprijină pe toate celelalte în scopul propriei 
sale funcţionări şi că, prin însăşi funcţionarea tor, celelalte instituţii o 
presupun şi o susţin.) Eric Weil, Philosophie politique, Paris, 1966. 

2 Ase vedea André Mathiot, The British Political System, Londra, 1958. 

America de Nord acum vreo două sute de ani şi, de atunci încoa- 
ce, ele au supravieţuit revoluțiilor, restauraţiilor şi războaielor, 
ceea ce înseamnă un adevărat simptom de vitalitate intrinsecă. 
Odată recunoscută însă capacitatea lor de supravieţuire, proble- 
ma este acum de a vedea în ce chip au funcţionat şi, mai cu seamă, 
cum funcţionează ele astăzi; pentru că, după opinia detractorilor 
lor, faptul că asemenea regimuri au supravieţuit vreme de două 
sute de ani nu dovedeşte implicit că au să dureze întotdeauna şi 
nici că au făcut vreun bine supraviețuind. Focul criticii se în- 
dreaptă astfel în egală măsură contra ambelor elemente ale re- 
laţiei pe care noi o considerăm aici esenţială pentru funcţionarea 
statului pluralist constituţional şi anume: parlamentul! şi opoziţia. 

În perioada interbelică, valoarea intrinsecă a parlamentelor şi 
a opoziţiilor, ca şi utilitatea lor ca elemente de bază ale unui sis- 
tem politic au fost negate atit de partidele de dreapta cit şi de ace- 
lea de stinga. Unul dintre puţinele puncte comune ale comunişti- 
lor şi fasciştilor a fost necesitatea abolirii sistemului parlamentar. 
Pentru nazişti, parlamentele nu însemnau nimic altceva decit una 
dintre acele curse grosolane îndărătul cărora evreii manipulau 
naţiunile, le înăbuşeau autenticele instituţii politice şi moduri de 
viaţă şi le şubrezeau energiile; pentru comunişti, ele reprezentau 
ingenioasa faţadă la adăpostul căreia burghezia şi monopoliştii 
exploatau masele şi luptau pentru a-şi impune interesele, condu- 
ceau statul şi impiedicau apariţia formelor apolitice de organiza- 
re, proprii unei societăţi fără clase. Cu toate acestea, de vreme ce 
parlamentele tot existau, ambele mişcări le utilizau cu prisosinţă 
drept platforme de propagandă, paravane pentru organizaţii de 
tip frontist şi mijloc de a submina sistemul dinlăuntrul lui. 

La încheierea celui de al doilea război mondial, aceste parla- 
mente, aparent condamnate, au reînceput să crească în ochii pu- 
blicului. Victoria aliaţilor a servit drept confirmare a meritelor 
politice şi a viabilităţii unui sistem care ingăduise Marii Britanii şi 
Statelor Unite să mobilizeze energiile naţionale pentru purtarea 
războiului, fără ca pentru aceasta să-şi sacrifice libertatea. În plus, 
o cunoaştere din ce în ce mai exactă a rezultatelor obţinute de 
sistemul sovietic — nu numai în Rusia ci şi în statele Europei de 
Est incluse în sfera sa de influenţă — a contribuit la sporirea pres- 
tigiului sistemului parlamentar. El continua să fie, pentru a-l pa- 

rafraza pe Winston Churchill, zví mai prost sistem politic cu ex- 
cepţia tuturor celorlalte. 

Acest nou apogeu al sistemului parlamentar şi al instituţiei 
opoziţiei politice nu presupunea însă şi faptul că inadaptările, vi- 
zibile încă.din anii '30 şi '40, ar fi fost depăşite. Ba chiar, în multe 
privinţe, ele deveniseră încă şi mai vizibile, pentru un număr şi 
mai mare de persoane ca înainte. De aceea, atit politicienii cît şi 
politologii au început să fie tot mai interesaţi de prezentul şi vii- 
torul „opoziţiei parlamentare”. Şi aceasta inclusiv în Marea Bri- 
tanie, leagănul însuşi al instituţiei, unde primul ministru de pe 
atunci, laburistul Harold Wilson, a atras atenţia asupra proble- 
mei, în primăvara anului 1966. După opinia sa, Partidul Conser- 
vator, aflat în opoziţie, se dovedea atit de lipsit de țeluri de viitor, 
lipsit de un adevărat program alternativ, încît se simţea obligat să 
se întrebe foarte serios dacă opoziţia continua să mai aibă vreun 
rol de jucat. Observațiile sale, nu întru totul dezinteresate, au 
provocat răspunsul imediat al lui Edward Heath, pe atunci lider 
al Opoziţiei, care şi-a mărturisit încrederea în această instituţie şi 
in menţinerea eficacităţii sale în mîinile conservatorilor. Cu toate 
acestea, opiniile sale nu au fost impărtăşite pe deplin de politi- 
cieni intelectuali ca lain Macleod şi Jo Grimond şi, în curind, au 
intervenit în dispută comentatori politici cunoscuţi — în pagini 
ale ziarelor The Times, The Guardian şi Daily Telegraph —, ca şi 
reputați comentatori de televiziune. În acest mod, opinia publică 
britanică a ajuns să ia cunoştinţă — ca, mai inainte, cea din 
Franţa, Germania federală, Italia şi Statele Unite — de faptul că 
nici măcar în Marea Britanie lucrurile nu mergeau chiar atit de 
bine cu acea instituţie particulară a sistemului parlamentar care 
este Opoziția Maiestăţii Sale. 

S-a stabilit astfel o legătură între politicienii occidentali şi 
acei politologi care, deşi depling această stare de lucruri, nu îşi 
ascund îngrijorarea faţă de scăderea treptată a rolului opoziţiei în 
democraţiile liberale}. 


1 De acest „declin al opoziţiei” s-a ocupat Otto Kirchheimer într-un arti- 
col publicat în Social Research în vara anului 1957, pp. 128-156 şi 
reprodus în Legislative Behaviour, de către John W. Wahl şi Heinz E. 
Eulau, Free Press of Glencoe, 1960, ca şi în „Germany: The Vanishing 

Largi sectoare ale opiniei publice contemporane sînt sceptice, 
atunci cînd nu devin de-a dreptul pesimiste, în privinţa eficacităţii 
parlamentului şi a opoziţiei parlamentare. Oficialităţi comuniste, 
atit sovietice, cît şi chineze şi cubaneze au proclamat că reprezen- 
tarea politică, chiar şi atunci cînd apare ca rezultat al conflictului 
dintre clase, este condamnată şi va fi în mod inexorabil abolită o 
dată cu triumful societăţii fără clase şi apolitice. Reprezentanţi 
din ţările lumii a treia afirmă că parlamentele şi, îndeosebi opo- 
ziţia politică, sînt inadecvate necesităţilor noilor societăţi aflate 
în căutarea progresului industrial şi tehnologic şi că, în orice caz, 
„modelul Westminster” este numai expresia unei culturi şi a unei 
epoci anumite. Chiar şi în sinul lumii occidentale au fost exprima- 
te serioase îndoieli cu privire la utilitatea statului parlamentar în 
epoca protecţiei sociale, a planificării statale şi a ciberneticii. Atit 
unii reprezentanţi ai cercurilor de afaceri cit şi ai mişcării sindica- 
le britanice şi-au manifestat disprețul faţă de activităţile tradiţio- 
nale ale parlamentului. 

În scopul de a merge cît mai direct cu putinţă pînă în miezul 
problemei, ne vom concentra analiza asupra celor şapte critici 
principale pe care ştiinţele politice contemporane le-au adus ac- 
tualului-mod de funcţionare al opoziţiei politice, cu alte cuvinte, 
pei căilor şi tendinţelor care ar putea să conducă la lichidarea 

1. Aceste critici sînt următoarele: 

1) În principalele democraţii occidentale, opoziţia politică 
acceptă, cel puţin în practică, sistemul pe care guvernul îşi bazea- 
ză legitimitatea. Nu ar trebui oare ca opoziţia să pună în discuţie 
sistemul înlăuntrul căruia funcţionează? 

2) În parte, din cauza acestei acceptări resemnate, opoziţia a 
îngăduit în ultima vreme ca politica să ia locul ideologiei. Ea tre- 
buie să continue, deci, cu atitudinea sa pragmatică sau, dimpo- 
trivă, să îşi asume pînă la capăt consecinţele care decurg din valo- 
rile pe care le promovează? 


Opposition”, Political Opposition in Western Democracies, editată de 
Robert A. Dahl, Yale, 1966, pp. 236-259. 

1 Se cuvine a fi comparate cu cele şase caracteristici ale „opoziţiei nord- 
americane” pe care le indică Robert A. Dahl în articolul său cu acelaşi 
titlu din Political Opposition, pp. 236-259. 

3) În multe state pariame:are în care instituţiile politice 
funcţionează aşa cum se cuvine, opoziţia pare incapabilă să atragă 
de partea sa majoritatea electoratului şi are de înfruntat riscul de 
a nu depăşi niciodată stadiul exprimării opiniilor unei minorităţi 
în continuă scădere. Va putea oare supravieţui opoziţia unei ase- 
menea monopolizări electorale? 

4) Majoritatea opoziţiilor parlamentare arată astăzi că 
acordă preferinţă tehnicilor consensului în defavoarea acelora de 
Strictă competiţie. Este, aşadar, consensul un factor de atrofiere a 
opoziţiei? 

5) Aproape pretutindeni, noile mijloace de comunicare în 
masă au creat noi centre de dezbatere politică şi acestea sint pe 
cale să demonstreze că sint mai populare şi că au o mai mare in- 
fluenţă asupra opiniei publice decit arena tradiţională a opoziţiei 
politice, adică parlamentul. Oare a fost atrasă atenţia opiniei pu- 
blice de către un alt tip de dezbatere decit aceea, tradiţională, din- 
tre guvern şi opoziţie? 

6) În majoritatea statelor parlamentare, activitatea de anver- 
gură a guvernului în domeniul protecţiei sociale şi al planificării 
pe termen lung a atras după sine o reacţie, ba chiar şi o rapidă 
expansiune a grupurilor de interese, ca şi a contactelor lor directe 
cu guvernul. Pot astăzi aceste grupuri de presiune şi de interese să 
facă abstracţie de organele parlamentare de opoziţie politică şi 
prin aceasta să le eclipseze? 

7) Pretutindeni în lume guvernele se dezvoltă şi capătă din ce 
în ce mai multă forţă. Presupune oare aceasta o diminuare para- 
lelă a opoziţiei? 

Se cuvine să spunem citeva cuvinte cu privire la trei limite ma- 
jore ale analizei noastre. Înainte de toate, aceste şapte chestiuni, 
chiar dacă sint tratate pe larg, vor fi departe de a epuiza aspectele 
esenţiale ale evoluţiei actuale a opoziţiei, astfel încit am fost ne- 
voiţi să omitem multe altele. În al doilea rînd, exemplele noastre 
se vor referi în principal la şapte dintre statele parlamentare exis- 
tente după cel de-al doilea război mondial: Marea Britanie, State- 
le Unite ale Americii, Franţa, Italia, Suedia, Israel şi Germania 
occidentală. Fără îndoială că pot fi trase concluzii foarte valoroa- 
se din experienţa opoziţiei parlamentare din Elveţia, Belgia, 
Olanda, Norvegia, Finlanda, Austria, Islanda, Turcia, Japonia şi 

din multe alte ţări. Dacă ne referim la ele ceva mai puţin frecvent, 
o facem datorită faptului că datele din aceste state nu aruncă o 
lumină la fel de puternică asupra întrebărilor care îşi aşteaptă răs- 
punsul. Şi, în ultimul rînd, chiar dacă situaţia opoziţiei parlamen- 
tare nu poate face abstracţie de situaţia parlamentului în general 
şi viceversa, primele trei întrebări incearcă să semnaleze defecte 
în funcţionarea opoziţiei însăși, iar celelalte patru reflectă lipsuri 
în funcţionarea generală a sistemului parlamentar, din care opo- 
ziţia face parte integrantă. De aceea, oricît de arbitrar ar fi acest 
lucru — chiar dacă este inevitabil —, ne-am hotărit să abordăm 
numai primele trei, lăsindu-le pe celelalte patru să fie incluse în 
chestiunea mai amplă privind succesul sau eşecul sistemului par- 
lamentar în lumea contemporană. 


Ar trebui cu opoziţia să sfideze sistemul? 


Pentru multe persoane ideea că opoziţia politică din demo- 
craţiile occidentale este „loială”, că este fundamentală pentru 
însăşi existenţa ei loialitatea faţă de sistemul care o adăposteşte 
înlăuntrul său şi îi garantează funcționarea, presupune o contra- 
dicție cu însăşi noţiunea de opoziţie!. O opoziţie — gindesc aces- 
te persoane — nu ar trebui să se limiteze doar să vocifereze fără 
odihnă împotriva programului şi a metodelor guvernului, ci să se 
conformeze atît de des citatelor cuvinte ale lui sir Toby: „Şi cum 
dai cu Ochii de el, trage sabia, şi, după ce tragi sabia, înjură-l de 
toate alea”2. După opinia lor ar trebui, de asemenea, ca opoziţia 
să se simtă liberă dt a pune neîncetat în discuţie înseşi fundamen- 
tele sistemului, pentru a testa faptul dacă principalele sale insti- 
tuţii lucrează în mod satisfăcător, dacă se cuvine chiar ca ele să 
funcţioneze în continuare în forma lor actuală, ba chiar dacă nu 
trebuie să şi dispară. Astfel, orice opoziţie ar trebui să fie capabilă 


1 A se compara cu dificultăţile întimpinate în Franţa în perioada monar- 
hiei cartiste pentru a se ajunge la conceptul unei opoziții loiale, în epoca 
în care ceea ce se punea în discuţie nu era numai sistemul politic, ci 
însâşi forma regimului. 

2 Shakespeare, A douăsprezecea noapte, actul III, scena a IV-a, Bucu- 
reşti, Editura Minerva (col. B.P.T.), 1981, p. 91. 

de a-şi pune în valoare propria concepţie despre societatea poli- 
tică, societate cu totul diferită de cea existentă. Ar trebui chiar ca 
propria ei societate ideală să poată contrasta cu aceea în vigoare. 
Conform acestei poziţii mai intransigente nu trebuie pierdută 
niciodată din vedere obligaţia de a pune în discuţie întregul sis- 
tem şi de a i se opune în numele altuia mai bun. 

Viziunea mai puţin intransigentă asupra rolului opoziţiei este 
tipică pentru sistemele bipartide. În cadrul sistemului bipartid, 
îndeosebi în Marea Britanie şi în Statele Unite ale Americii, fie- 
care partid îşi joacă rolul de opoziţie „loială” sau „normală” faţă 
de celălalt şi acţionează ca alternativă la guvernare. R. Dahl este 
autorul care, din acest punct de vedere, imparte opoziţia nord- 
americană în „normală” sau principală şi marginală sau „anorma- 
lă”!. După părerea lui, în Statele Unite, opoziţiile normale „ur- 
măresc scopuri limitate care nu pun în mod direct în discuţie nici 
marile instituţii şi nici sistemul existent de credinţe politice”. Ma- 
rele defect al politicii nord-americane contemporane ar fi că ur- 
mărirea consensului, întotdeauna o tendinţă subiacentă spiritului 
şi metodelor sale, a ajuns să devină prea copleşitoare (aşa cum s-a 
întimplat, deşi din motive diferite şi în alte democraţii contempo- 
rane, mai cu seamă în Germania occidentală). Primatul pe care îl 
acordă partidele parlamentare consensului face ca multe proble- 
me de un interes arzător să trebuiască a-şi găsi canale şi organe de 
exprimare străine mediului parlamentar (presa şi alte mijloace de 
comunicare în masă, intelectuali şi universităţi, grupuri rasiale şi 
religioase etc.). 

In afară de aceasta, dat fiind faptul că multe dintre aceste pro- 
bleme pot să conducă la ceea ce în dreptul american sînt conside- 
rate încercări de a răsturna guvernul, ele au tendinţa să fie puse de 
către opoziţiile anormale, definite de către Dahl ca fiind acelea 
„dispuse să sfideze legile naţionale, să pună în discuţie legitimita- 
tea uneia sau mai multor instituţii, inclusiv să recurgă la violenţă 
individuală sau colectivă... Există, şi probabil că au existat întot- 
deauna, nord-americani care resping unele sau cea mai mare par- 
te dintre elementele-cheie ale ideologiei dominante şi ale marilor 
noastre instituţii. Importanţa şi structura socială a acestui sector 


1  R.A.Dahl,op. cit, „The American Opposition”. 

variază de la o generaţie la alta. Dată fiind dificultatea cu care 
aceşti indivizi sau aceste grupuri îşi pot exprima opoziţia prin in- 
termediul procedeelor uzuale din politica nord-americană, nu le 
rămîne altceva mai bun de făcut decit să recurgă la alte mijloace, 
ori să cadă în apatie şi să se retragă din politică”. 

Există astfel în Statele Unite ale Americii un constant reziduu 
de nonconformism, care nu îşi găseşte cale de ieşire în cadrul 
obişnuit al dezbaterii politice. El continuă să rămînă marginal şi 
iese la suprafaţă împreună cu alte probleme, de îndată ce acestea 
izbutesc să parvină a fi discutate în public. Nu încape nici o îndo- 
ială că maccarthysmul şi utilizarea exagerată a unor concepte de 
genul „subminării Constituţiei” sau „activităţilor antiamericane” 
au extins frontierele opoziţiei anormale. Corolarul acestora este 
însă că opoziţia normală a lăsat să-i scape în multe ocazii proble- 
me de anvergura războiului din Vietnam, probleme dintr-acelea 
de care s-a ocupat numai atunci cînd ele au fost ridicate de către 
opoziţiile „anormale”: ale intelectualilor de stinga, ale studenți- 
lor sau ale organizaţiilor oamenilor de culoare. 

In alte democraţii parlamentare şi multipartide, cum sînt 
Franţa şi Italia, există partide politice care nu acceptă să guverne- 
ze decit în cazul în“care accesul lor la putere ar fi însoțit de o re- 
formă generală a sistemului politic, social şi economic pe care se 
bazează guvernămintul. Acestea sînt ţări în care împărţirea isto- 
rică între forţele de dreapta şi cele de stinga, clericale şi anticleri- 
cale, burgheze şi proletare este foarte profundă, iar partidele de 
opoziţie mai extremiste nu concep să se limiteze la înlocuirea gu- 
vernului fără ca mai înainte să răstoarne ordinea socială în vigoa- 
re. Conflictul triunghiular dintre liberalism, autoritarismul de 
dreapta şi comunism reprezintă înainte de toate o ciocnire între 
diferite concepţii cu privire la stat şi la societate, o luptă în care 
nu pot avea loc decit reconcilieri provizorii. In practică, însă, nu 
sint chiar atît de uşor de identificat diferenţele dintre regimurile 
parlamentare în care opoziţia pune în discuţie sistemul şi acelea 
în care ea îl acceptă. Înainte de toate, distincţia dintre sistemul 
bipartid şi cel multipartid la care recurg manualele de politologie 
în vederea generalizării nu se dovedeşte la fel de tranşantă în rea- 
litate. Atit în Marea Britanie cit şi în Statele Unite de exemplu, 
partidele liberale s-au luptat vitejeşte spre a supravieţui handica- 

pului creat de unele legi electorale defavorabile; pe de altă parte, 
Partidul Liberal deţine numai in Republica Federală Germania o 
pondere politică suficientă pentru a fi necesar celorlalte două mari 
formaţiuni politice dacă doresc să formeze guverne de coaliţie 
majoritare. În al doilea rind, există o mare deosebire între scopul 
final al unui partid care îşi propune să transforme societatea şi 
ordinea politică date şi politica sa pe termen scurt. Nici Partidul 
Laburist şi nici măcar antiideologicul Partid Social-Democrat 
German nu şi-au abandonat țelul final de transformare a unei so- 
cietăţi împărţite în clase într-o societate socialistă. Însă, în gene- 
ral, ambele acceptă astăzi că acest scop este un lucru ce nu poate 
fi atins decit cu trecerea timpului, în cadrul societăţii actuale, du- 
pă cum afirmă şi că s-au făcut deja mari progrese în vederea ob- 
tinerii acestui ideal graţie activităţii lor atit în guvern cît şi în opo- 
ziţie, în decursul ultimelor decenii. 

La cealaltă extremitate a spectrului politic, în Franţa şi în Ita- 
lia, au existat în anii '60 partide comuniste intransigente, opuse în 
mod deschis sistemelor parlamentare şi „societăţilor împărțite în 
clase” din ţările respective şi fidele teoriei schimbării acestei stări 
de lucruri prin intermediul revoluţiei. Atit într-un caz cît şi în ce- 
lălalt, partidele comuniste sînt sprijinite de mai bine de un sfert 
din numărul alegătorilor, iar militanţii lor sint mai numeroşi şi, se 
ințelege de la sine, mai devotați sarcinii lor decit cei ai oricărui alt 
partid, ceea ce le transformă în adevărate enclave pe harta politică. 

Această situaţie corespundea unui scop anume. Chiar dacă 
luptau pentru a fi considerate naţionale, inclusiv ca alternative la 
guvernare, partidele comuniste din democraţiile occidentale au 
avut pretenţia de a se ţine deoparte de restul societăţii. „Statorni- 
cirea a ceea ce am putea denumi drept ghetto comunist şi despre 
care nu mai ştim dacă a crescut în mod spontan sau a fost dezvol- 
tat cu bună ştiinţă, prezintă trei avantaje: face cu putinţă ca o co- 
munitate minoritară să se păstreze nevătămată şi, menţinindu-şi 
omogenitatea şi deplinătatea lumii sale interioare, să se apere zi 
de zi de asimilare; îi permite acesteia, în plus, să-şi exercite în- 
riurirea asupra societăţii exterioare, dominante dar avind trăsături 
mai puţin manifeste, într-un grad cu mult superior ponderii sale 
în această societate; şi, în ultimul rînd, permite decantarea unei 
ierarhii proprii, paralelă cu formele mobilității sociale şi rezerva- 

tă în mod exclusiv membrilor săi, creînd astfel dinlăuntru o elită 
specifică. Deoarece acest ghetto comunist este nu doar proiecția 
imaginii unei clase muncitoare care astăzi este asuprită, ci este şi 
simbolul hotăririi ei de a-şi asuma viitorul; nu numai că el cuprin- 
de, ca pe un al doilea strat, avangarda proletariatului, uriaş şi 
oprimat, ci şi un al treilea Li ocult şi secret şi anume corpul de 
revoluționari de profesie”l. 

în acelaşi timp însă partidele comuniste, atit în Franţa cit şi în 
Italia (iar înainte de cel de al doilea război mondial şi în Germa- 
nia unde — în treacăt fie spus — comuniştii au procedat la fel ca 
adversarii lor nazişti, sub raportul utilizării instituţiilor democra- 
tice pentru promovarea propriilor lor țeluri şi interese) nu au 
avut nici un fel de scrupule în exploatarea mecanismelor parla- 
mentare şi electorale, ca şi a organelor de guvernare locală, în 
propriile lor scopuri. Partidele comuniste le utilizează pentru a-şi 
potenţa propaganda, pentru a dobindi o mai mare influenţă în 
treburile publice şi, în mare măsură, pentru a modifica politica 
guvernului şi a o orienta în direcţia în care doresc ele să meargă 
societatea. 

Astfel, partidele comuniste acţionează într-un mod totodată 
pozitiv şi negativ, întrucît sprijină adoptarea de măsuri aparţinind 
arsenalului lor teoretic şi, în acelaşi timp, creează dificultăţi gu- 
vernului prin intermediul agitaţiei stirnite în jurul problemelor la 
care sint sensibile importante sectoare ale populaţiei. Analiştii 
politici au semnalat intenţia multora dintre tacticile comuniste de 
a mina Parlamentul dinlăuntrul său, blocindu-i funcţionarea şi 
dăunind reputației acestuia?. 

Fără îndoială insă, logica internă a procesului politic este, in 
acelaşi timp, atit de severă, incit inclusiv unele partide comuniste 
din citeva democraţii occidentale s-au văzut obligate să-şi modifi- 
ce tacticile, dacă nu chiar şi crezul ideologic, pentru a nu rămîne 
fără susţinători. Astăzi, ele preconizează o amplă coaliţie a for- 
telor de stinga; au renunţat, în anumite cazuri, la ideea de a guver- 


1 Annie Kriegel, „The French Communist Theory of Power”, Govern- 
ment and Opposition, IL nr. 2, ianuarie-aprilie 1967, p. 257. 

2 Silvano Tosi, „Italy: anti-system within the system”, Government and 
Opposition, II, nr. 1, octombrie 1966 - ianuarie 1967, p. 49. 

na singure în calitate de partide monolitice şi s-au împăcat cu gîn- 
dul de a accepta, odată ajunse la putere, existenţa altor partide şi 
colaborarea lor cu acestea, ba chiar şi cu opoziţia. Ele participă 
într-o mai largă măsură la discutarea politicii publice şi contri- 
buie la rezolvarea problemelor administraţiei locale, pretutin- 
deni unde au reprezentanţi aleşi. În general, în practică, ele dove- 
desc un oarecare grad de „loialitate” faţă de sistemul pe care işi 
propun, în ultimă instanţă, să-l distrugă. Este vorba — în mare 
măsuiă — despre o manevră tactică, întreprinsă de către liderii 
comunişti pentru a reciştiga încrederea aripilor de stinga ale ce- 
lorlalte partide şi a sectoarelor de stinga ale opiniei publice, cu 
care trag nădejde să colaboreze în cadrul opoziţiei. Insă aceasta 
nu face altceva decît să reflecte, de fapt, deruta generală a partide- 
lor comuniste şi a adepților acestora atunci cînd adevărul despre 
aşa-zisa dictatură a proletariatului a lui Stalin nu a mai putut fi 
ascuns opiniei publice. Această nouă tendinţă a făurit pactul elec- 
toral dintre partidul socialist şi partidul comunist francez, ce a 
culminat, la 27 iunie 1972, prin aşa-numitul „Program comun al 
stingii”. În Italia, Partidului Comunist care domina consiliile mu- 
nicipale dintr-un anumit număr de oraşe importante, alegerile 
din anul 1976 i-au procurat, pe lingă funcţia de primar al Romei, 
şi preşedinţia celor mai importante comitete parlamentare. Parti- 
dul Comunist Italian va avea de atunci inainte o înriurire sensi- 
bilă asupra tuturor marilor decizii politice, însă, de data a, 
prin canalele constituţionale şi, în primul rind, prin Parlament’. 

O asemenea interpretare a lucrurilor ne conduce la o mai lar- 
gă generalizare a ceea ce cu adevărat poate apărea drept cea mai 
bună concluzie la cele afirmate mai înainte, deoarece faptele par 
să demonstreze că, în condițiile politice normale ale unui sistem 
parlamentar, orice opoziție ajunge să devină „responsabilă”. Cu 
alte cuvinte, ea trebuie să accepte multe dintre „regulile jocului”, 
ori, de nu, să se rătăcească în deşertul politic. Opoziția trebuie să 
dea dovadă de o anumită loialitate, dacă nu față de regim în sine, 
cel puțin față de proprii alegători. O politică de continuă în- 


1 Chiar şi secretarul general al Partidului Comunist Spaniol, Santiago 
Carrillo, s-a declarat partizan al cooperării cu partidele burgheze şi a 
fost unul dintre fondatorii Juntei Democratice, în luna iulie 1974. 

şelăciune şi prefăcătorie nu poate conduce decit la dezorientarea 
simpatizanţilor şi la pierderea acelui minimum de importanţă po- 
litică pe care pînă şi un partid „neloial” îl poaie întotdeauna 
dobindi. O a doua concluzie generală pe care o putem trage din 
aceste fapte este aceea că orice autentică opoziţie ar trebui să 
considere şi să-şi asume ca pe o funcţie proprie analiza instituţii- 
lor regimului în care ea însăşi operează, în vederea îmbunătăţirii 
lor şi a adaptării la condiţiile veşnic schimbătoare ale vieţii politi- 
ce. Opoziția parlamentară, ca şi partidele parlamentare în gene- 
ral, ar trebui să fie conştiente de pericolul fosilizării instituţiilor 
care integrează sistemul. Faptul de a nu pune în cauză viabilitatea 
şi vremelnicia instituţiilor existente presupune, pe termen lung, 
un conservatorism îngust, inclusiv un soi de fetişism lipsit de 
obiect şi poate să conducă la surprize dezagreabile atunci cînd 
descoperi că este prea tirziu să mai opreşti descompunerea şi să 
încerci a menţine în-'viaţă o instituţie prea coruptă sau slăbănogită 
pentru a mai putea servi unor scopuri utilel. 

Sistemul se mai poate confrunta chiar şi în acest deceniu cu 
alte două sfidări, una dintre ele fiind reinvierea unei probleme de- 
ja învechite, cealaltă însă cu totul nouă. Partidele regionale, care 
s-au dezvoltat în mod deschis în unele ţări occidentale, ca Marea 
Britanie, Belgia şi Franţa, sfidează unitatea teritorială a statului 
naţional şi jurisdicţia Parlamentului său, deoarece urmăresc inde- 
pendenţa sau, cel puţin, restituirea anumitor funcţii deţinute de 
guvernul central către adunările reprezentative locale. Activita- 
tea reînnoită a partidelor regionale britanice şi sprijinul electoral 
în continuă creştere acordat acestora au afectat în mod conside- 
rabil modelul parlamentar al Marii Britanii, dat fiind faptul că atit 
Partidul Laburist cît şi cel Conservator pierd în continuare voturi 
în favoarea partidelor naţionaliste. Dacă „restituirea” ar ajunge 
să fie aprobată, stabilirea de adunări naţionale în Scoţia şi Ţara 


1 Din acest punct de vedere poate fi bine venită discuţia cu privire la 
reforma parlamentului, desfăşurată în diversele sfere ale vieţii politice 
şi, mai cu seamă, chiar în Camera Comunelor, sub conducerea lui R. 
Crossman. Desigur, nici un partid nu poate obiecta împotriva acestei 
clarvăzătoare iniţiative a Partidului Laburist. 

Galilor ar conduce neîndoielnic la o restructurare a parlamentu- 
lui central. 

În ceea ce priveşte sfidarea inedită a sistemului parlamentar 
despre care vorbeam mai sus, ea poate proveni din chiar alegerea 
directă a membrilor Parlamentului European de către cele zece 
state membre ale Comunităţii Europene. Se poate întimpla ca 
membrii acestui Parlament, aleşi in mod special, să ajungă să ma- 
nifeste atita loialitate, atita adeziune faţă de politica lui incit, 
chiar dacă acţionează în favoarea obiectivului integrării europe- 
ne, să aducă prejudicii propriilor ţări, printr-o anume sacrificare 
a suveranităţii fiecăruia dintre statele membre. 


Poate opoziţia să devină excesiv de pragmatică? 


O obiecţie frecvent îndreptată împotriva opoziţiilor politice 
contemporane şi care, după părerea anumitor critici ai acestei in- 
Stituţii, ar reflecta o tendinţă ce îi poate pune în pericol însuşi 
viitorul este înclinația de a renunţa la angajarea faţă de poziţii 
ideologice adesea foarte vechi în favoarea unei politici pragmati- 
ce şi pe termen scurt. Oare opoziţia nu are să-şi ducă pragmatis- 
mul acesta dincolo de limitele intereselor sale? Şi nu are să-şi 
piardă stima publicului dacă îşi va abandona poziţiile ideologice? 
Se vorbeşte mult azi despre „moartea ideologiilor”, expresie pe 
care a bătut monedă Raymond Aron, şi care a fost popularizată în 
lumea anglofonă de către Daniel Bell prin intermediul cărţii mele 
intitulate chiar The End of Ideology!. In sfera politică, „sfîrşitul 
ideologiilor” face aluzie, în cadrul democraţiilor occidentale bi- 
partide, la dispariţia diferenţelor dintre cele două partide. Tra- 
diţionalele antagonisme de clasă şi de doctrină s-au redus la sim- 
ple divergențe cu privire la modul de aplicare al anumitor măsuri 
înscrise în amplul acord încheiat între ele, atit cu privire la cadrul 
electoral cît şi la rolul partidelor în societate. Sectoarele centrale 
ale ambelor formaţiuni politice, relativ ample în raport cu zonele 
marginale ale partidului demonstrează o clară tendinţă de con- 
vergenţă, de depăşire a unor vechi contraste. Această „revoltă a 


1 Glencoe, 1960. 

moderaţilor”, după expresia nord-americanului Lubeil, a confir- 
mat tendinţa de reducere a marjei conflictului dintre cele două 
mari partide, detectabilă încă de pe la jumătatea secolului nostru, 
tendinţă care s-a văzut întărită de continua creştere a nivelului de 
trai, ca şi de prevalarea unei politici pe termen lung. Ea explică 
într-o oarecare măsură impresia generală că programele partide- 
lor sînt interşanjabile şi că — după cum ar spune doctrinarii ger- 
mani’ — „nu există alternativă”, astfel încît politica şi-a pierdut 
orice savoare. Această situaţie îi face pe mulţi să respingă chiar şi 
ideea existenţei partidelor politice, dat fiind faptul că nu mai exis- 
tă nici o diferenţă de substanţă între ele. În asemenea împrejurări 
şi în vreme ce problemele tehnice ale guvernării devin tot mai di- 
ficile, s-ar putea ajunge la părerea că soluția cea mai evidentă ar fi 
un anumit tip de coaliție permanentă. 

Sub acest aspect, experiența Partidului Socialist din Germa- 
nia occidentală este cît se poate de semnificativă. Merită oste- 
neala de a fi reamintită aici evoluția sa, în cursul căreia, din punc- 
tul de vedere al relațiilor guvern-opoziţie, se cuvine să deosebim 
patru etape. Cea dintii se întinde între anii 1949 şi 1953, perioadă 
în care Partidul Socialist, sub conducerea lui K. Schumacher şi 
E. Ollenhauer, a combătut pînă in pinzele albe guvernul Demo- 
craţiei Creştine (care la un moment dat avea doar cu un singur 
deputat în plus). În această epocă, programele şi sloganurile so- 
cial-democraţilor erau inspirate din plin de ideologia marxistă. 
Partidul combina respectul faţă de instituţiile şi procedurile par- 
lamentare cu pretenţia înfăptuirii unor reforme sociale radicale şi 
a unor schimbări în organizarea economică. P.S.D. acţiona în 
acord cu conceptul clasic al opoziţiei, avind pretenţia de-a obliga 
guvernul să-şi modifice politica internă şi externă şi aspirind să-l 
înlocuiască, în urma unor alegeri generale pe care spera să le cişti- 
ge datorită spiritului său hotărit de opoziţie şi caracterului cate- 
goric socialist al programului său politic. 

Cea de a doua fază îmbrățișează perioada cuprinsă între anii 
1953 şi 1967. Grava înfrîngere suferită de către Partidul Socialist 
în alegerile din 1953 I-a determinat să işi revizuiască politica în 


1 A-sevedea M. Friedrich, „Opposition ohne Alternative”, Parlamenta- 
rismus, edit. de K. Kluxen, Koin, 1967, p. 425. 

mod drastic. Sub conducerea lui Konrad Adenauer şi Ludwig Er- 
hardt, Germania ajunsese să se bucure de o mare prosperitate 
economică, în vreme ce, în sfera politicului, Republica Federală 
izbutise să posede un executiv puternic, o versiune aproximativă a 
bipartidismului şi acordul cvasigeneral că opoziţia împotriva regi- 
mului trebuia să fie socotită drept ilegală. Noua ideologie socia- 
listă incerca să se adapteze acestor circumstanţe, astfel încit, în 
anul 1959, la congresul de la Bad Godesberg, partidul a aprobat 
un program social şi economic în totalitate nou, în care renunţa la 
naţionalizările preconizate în industrie şi agricultură şi înlocuia 
vechile dogme marxiste cu noua ideologie a statului 'asistenţial, 
combinată cu elemente ale spiritului „democrat” nord-american. 
În mod logic, această reducerea diferenţelor ideologice dintre ce- 
le două partide principale a pricinuit o schimbare de atitudine a 
opoziţiei, care a renunţat să mai incerce a smulge puterea unui 
Partid Democrat Creştin aflat acum într-o poziţie cu mult mai pu- 
ternică şi şi-a propus în schimb să izbutească, prin orice mijloace, 
să participe la guvernare. Această nouă politică a devenit mai evi- 
dentă atunci cînd Willy Brandt i-a succedat lui Ollenhauer la con- 
ducerea partidului. 

Cea de a treia fază a început în anul 1967, atunci cind Brandt 
a izbutit să îşi atingă obiectivul mult dorit al marii coaliţii — grosse 
Koalition — şi să alcătuiască un guvern din reprezentanţii celor 
două principale partide, sub conducerea Dr. Kiesinger. Acest fapt 
a ajuns să schimbe în mod radical relaţiile dintre guvern şi opo- 
ziţie. Pînă în ce punct, în care moment, asupra cărui tip de proble- 
me şi în ce condiţii puteau partidele coalizate să se arate în public 
în dezacord cu politica guvernului comun? Pe neaşteptate căpă- 
tau importanţă pentru Germania iia ICIE stabilite în Aus- 
tria prin aşa-numita Bereichs- -Oppositionl. Partidul socialist aus- 
triac susţine că, deşi coaliţiile reduc în mod inevitabil eficacitatea 
opoziţiei, partidele care le alcătuiesc au dreptul să atace politica 
ministerelor ale căror titulare nu sint; iar actualmente, pentru a 


1 A se vedea, în special în privinţa Austriei, O. Kirchheimer, „The Wa- 
ning of the Opposition”, loc. cit., cît şi în privinţa Germaniei, G. Lehm- 
bruch, „The Ambiguous Coalition”, Government and Opposition, III, 
nr. 2, primăvara (anului) 1968. 

dobindi un mai bun control şi o mai bună coordonare, fiecare par- 
tid al coaliţiei îşi numeşte subsecretari la acele ministere care sînt 
conduse de membri ai celuilalt partid. Era de aşteptat ca şi în 
Germania să fie suscitate asemenea chestiuni de procedură, care 
ar fi trebuit rezolvate pentru ca guvernul să se dovedească stabil. 
Lăsind acest aspect la o parte, ideea este însă mai logică şi mai 
acceptabilă pentru Austria şi Germania occidentală, din cauza 
restringerilor pe care ambele ţări le aveau de suportat, în dome- 
niul suveranităţii naţionale: Austria din cauza statutului de neu- 
tralitate ce i-a fost impus prin Tratatul din 1955, iar cele două 
Germanii pentru că nu semnaseră încă un tratat de pace care să fi 
pus capăt urmărilor celui de al doilea război mondial. 

Cea de a patra etapă a presupus reîntoarcerea la sistemul mi- 
cii coaliţii — kleine Koalition —, de data aceasta între social-de- 
mocraţi şi liberali. Din punctul de vedere al funcţionării opoziţiei, 
această situaţie s-a dovedit mult mai satisfăcătoare. În perioada în 
care cele două mari partide au guvernat împreună, dezbaterea po- 
litică din Germania federală şi-a pierdut mult din eficacitate şi 
realitate. În absenţa unei autentice opoziții parlamentare s-au ivit 
— atit la dreapta cit şi la stinga eşichierului politic — (N.S.D.P. şi 
troţkiştii), partide cu caracter extremist care şi-au găsit destui 
adepţi în rindurile tineretului. În schimb, atunci cînd democrat- 
creştinii au început să exercite o opoziţie sistematică împotriva 
guvernului, partidele extremiste au început şi ele să-şi piardă au- 
dienţa, iar Parlamentul a redevenit centrul dezbaterilor politice. 

Este de la sine înţeles că atit social-democraţii cît şi creştin- 
democraţii au o opoziţie chiar înlăuntrul propriilor lor rinduri, 
reprezentată la cei dintii de tineretul de stinga — aşa-numiţii 
JUSO, iar la ceilalţi de aripa de dreapta, reprezentată mai cu sea- 
mă de către CSU bavareză, în fruntea căreia se afla temutul Franz 
Joseph Strauss. Un asemenea fenomen este normal şi, înaintea 
alegerilor din anul 1976, avea să devină cit se poate de limpede că 
ambele partide urmau să se prezinte la urne abia după ce işi rezol- 
vaseră conflictele interne. 

Evoluţia vieţii politice din Germania ca şi a opoziţiei a fost, 
bineînțeles, condiţionată de evenimentele şi de tradiţiile specifice 
acestei țări. Nu se poate nega însă faptul că aparenta lipsă de dife- 
renţe dintre marile partide a putut conduce electoratul la conclu- 

zia că nu merita osteneala să aleagă între ele şi, în acest fel, coa- 
liţia s-a dovedit a fi mai profitabilă decit o competiţie artificială 
între ele. În această privinţă, partidul aflat actualmente la putere 
are mai puţin de pierdut decit partidul aflat în opoziţie. Şi este 
obligatoriu, pentru un partid aflat în opoziţie, să îşi clarifice po- 
ziţia şi să arate publicului că el într-adevăr constituie o alterna- 
tivă. În cursul anului 1967, mai multe cercuri din Marea Britanie 
au exercitat presiuni în favoarea creării unui curent de opinie 
pentru realizarea unei coati însă Liderul Opoziţiei a respins 
ideea ca, de altfel, şi guvernul.. 


Impotenţa electorală 


Sintem într-atit de obişnuiţi cu situaţiile politice în care gu- 
vernări dictatoriale împiedică opoziţia să se exprime, încît uităm 
că se mai poate intimpla şi contrariul: să admitem cazul în care, în 
ciuda tuturor ocaziilor favorabile pentru a ajunge la guvernare, o 
anumită opoziţie nu dobindeşte niciodată puterea. In asemenea 
situaţii, chiar şi atunci cînd mecanismele politice funcţionează în 
mod normal şi liber şi sint oferite toate condiţiile pentru o schim- 
bare paşnică de guvern, opoziţia este incapabilă în decursul unor 
perioade lungi, uneori extrem de indelungate, să cîştige alegerile. 
Se presupune adeseori că, dacă partidele de opoziţie nu izbutesc 
să ajungă la putere, aceasta se datoreşte deficienţelor de funcţio- 
nare ale mecanismului instituţional. Nu aceasta este insă intotdea- 
una cauza. Instituţiile pot să existe şi să funcţioneze îndestul de 
satisfăcător şi, în ciuda acestui fapt, partidul sau partidele de opo- 
ziţie să nu fie în stare să dobindească numărul necesar de voturi, 
văzindu-se astfel reduse la condiţia de minoritate permanentă. O 


1 Se cuvine a fi notat că, în Marea Britanie, coaliţiile nu s-au format decît 
în timp de război sau în vremuri de pericol naţional. Marile partide 
britanice găsesc coaliţiile dificile, printre alte motive şi datorită faptului 
că ambele se consideră în mod fundamental „partide de guvernămint” 
mai curînd decit „partide reprezentative”. A se vedea, pentru această 
temă, Alan Beattie, „Coalition Government in Britain”, Government 
and Opposition, II, nr. 1, octombrie 1966 — ianuarie 1967, p. 3. 

asemenea situaţie nu numai că are un efect demoralizator asupra 
acestor partide, dar şi echivalează cu stabilirea unui soi de stat cu 
partid unic de guvernămint, în interiorul unui sistem multipartid. 
Printre ţările în care s-a produs o asemenea situaţie se numără 
Suedia, Norvegia, India şi, într-o oarecare măsură, Statele Unite 
ale Americii. In Norvegia, la alegerile din anul 1965, opoziţia a 
reuşit, însă, în cele din urmă, să doboare guvernul; alegerile din 
anul 1966 din India au zguduit atotputernicul Partid al Congresu- 
lui, iar cele din luna noiembrie a aceluiaşi an din Statele Unite ale 
Americii au adus minoritarului Partid Republican o răsunătoare 
victorie. a 

Partidul Socialist suedez s-a menţinut la putere, cu întreruperi 
nesemnificative, din anul 1932 şi pînă în 1976. Partidele conserva- 
tor, liberal şi de centru, aflate la dreapta sa, ca şi comuniştii şi 
cîteva grupări socialiste foarte divizate de la stinga sa, au fost in- 
capabile timp de ani şi ani să întrunească, impreună sau separat, 
suficiente voturi pentru a-i pune în minoritate pe eternii cîştigă- 
tori. Faptul este cu atit mai notabil dacă ne reamintim că sistemul 
electoral suedez se bazează pe reprezentarea proporţională şi re- 
partizează într-un mod mai echitabil băncile parlamentare intre 
diferitele partide decit în alte ţări. Pe de altă parte, Partidul Socia- 
list suedez este unul dintre cele mai pragmatice dintre partidele 
socialiste europene. Poate tocmai caracterul său deschis şi flexibil 
explică într-o oarecare măsură incapacitatea celorlalte partide de 
a alcătui coaliţii de guvernămint sau, cel puţin, coaliţii electorale 
mai ample. Liberalii suedezi au în programul lor, în comun cu so- 
cialiştii — mai mult decit cu oricare alt partid — opţiunea pentru 
statul asistenţial; agrarienii sînt înclinați să lupte pentru interese- 
le limitate ale fermierilor, iar conservatorii, retraşi pe poziţii ide- 
ologice ferme, preferă să fie mai curind nepopulari, decit să re- 
nunţe la principiile lor. 

Opoziția şi electoratul s-au găsit astfel puse în situaţia de a se 
gindi că rolul lor cel mai important este acela de a influenţa guver- 
nul. O serie de declaraţii făcute de către trei politicieni suedezi de 
seamă prin anii '60 rezumă bine dilema acestui tip de opoziţie. 
După opinia liderului conservator Gunnar Heckscher, „principa- 
la primejdie este că putem să ajungem la un soi de sistem de par- 
tid unic, în care opoziţia este admisă din principiu, însă avind 

foarte multă grijă să nu ajungă să dobindească importanţă poli- 
tică”. Pentru primul ministru socialist Tage Erlander, se cuvine a 
fi pusă întrebarea ce are să se întimple cu „o opoziţie care repre- 
zintă aproape jumătate dintre cetăţeni, însă nu are niciodată oca- 
zia să-şi dovedească puterile în funcţii guvernamentale şi este lip- 
sită de practică sub raportul responsabilităţilor pe care aceasta le 
implică”. Cu toate acestea, liderul liberal Bertil Ohlin afirma că 
„opoziţia a avut, după cum ştim cu toţii, o mare înriurire asupra 
dezvoltării societății suedeze de la război încoace”!. Neputinţa 
partidelor de opoziție nu este niciodată lipsită de consecințe, care 
pot merge de la istovire şi pînă la lipsa de tact. De asemenea este 
clar, în afară de acest aspect, că în Suedia adeziunea la partidele 
politige a fost determinată în largă măsură de criterii profesiona- 
le şi sociale, ceea ce a condus la o polarizare a clasei tai At 
şi a păturii de jos a clasei mijlocii în jurul partidului socialist2. 
Acelaşi proces de polarizare electorală, datorată unei ferme 
cristalizări sociale, pare să fie şi cauza principală a faptului că Par- 
tidul Laburist norvegian a deţinut puterea timp de aproximativ 
douăzeci de ani, îndată după cel de al doilea război mondial. La 
alegerile generale din luna septembrie 1965, o uşoară modificare 
a tendinţelor electoratului a fost suficientă însă pene a-i alunga 
de la putere pe laburişti şi pe aliații lor socialişti”. O evoluție ase- 


1 Citați de Nils Sternquist, „Sweden, Stability or Deadlock”, în Dahl, 
op.cit., pp. 166-167. 

2 „Partidul cel mai mare este cel Social Democrat, care este identificat cu 
cel mai numeros dintre grupurile sociale, de un milion şi jumătate de 
salariaţi. El obţine de obicei aproape jumătate din voturi şi datorează 
mult numărului de membri, aproximativ 700 000 de indivizi, dintre care 
două treimi sînt membri colectivi, prin intermediul mişcării sindicate. 
Ca şi în Marea Britanie, un număr considerabil de muncitori (apreciat 
la cca. 30%) votează pentru alte grupări şi majoritatea uniunilor sin- 
dicale nu plătesc coltizaţii de partid. Pe de altă parte, social-democraţii 
primesc un oarecare sprijin şi din partea clasei mijlocii a populaţiei. 
Identificarea partidului cu clasa socială nu trebuie să fie luată prea ad 
litteram.” D. W. Brogan şi D.V. Verney, Political Patterns in Today's 
World, Londra, 1963, pp. 52-53. 

3 „Urmărind împărţirea electorală a partidelor norvegiene în «socialiste» 
şi «nesocialiste», totalul de voturi socialiste a oscilat în cursul a cinci 
alegeri desfăşurate după război în limitele strînse de 52,9% (în 1945) şi 

mănătoare, chiar dacă nu identică, a avut loc în India. Alegerile 
din luna februarie 1967, chiar dacă nu au adus o schimbare ime- 
diată şi totală a guvernului, au anunţat sfirşitul a ceea ce părea, 
pină atunci, o majoritate permanentă a Partidului Congresului, 
atit la nivel naţional, cit şi în statele componente ale republicii. In 
felul acesta, şi în India s-a afirmat că „partidele de opoziţie... în 
loc să constituie o alternativă faţă de Partidul Congresului, inde- 
plinesc funcţia de a influenţa sectoare dinlăuntrul rin partid. 
Ele se opun, făcînd ca aceste sectoare să se impună”|. În anul 1967, 
alte partide politice au dobindit însă majoritatea în adunările le- 
gislative ale statelor federale, iar Partidul Congresului a fost ne- 
voit să cedeze puterea în mai multe dintre acestea; chiar şi aici, 
dacă partidele opoziţiei au putut să se afirme, faptul a fost posibil 
graţie liberei funcţionări a principalelor instituţii politice pe du- 
rata guvernării Partidului Congresului, guvernare care s-a dove- 
dit a fi numai temporară. 

< Comparaţia ar trebui împinsă prea departe pentru a cita aici 
faptul că, în Statele Unite ale Americii, Partidul Democrat cu 
combinaţia sa socio-politică dintre „Sudul solid” şi populaţia in- 
dustrială se bucură de un avantaj electoral permanent faţă de Par- 
tidul Republican. Ceea ce se poate spune totuşi este faptul că unii 
observatori ai scenei politice americane au notat cu o oarecare 
preocupare cum, incepind încă de prin anul 1933, balanţa electo- 
rală s-a înclinat în favoarea democraţilor. Republicanii au fost ca- 
pabili să întrerupă această tendinţă în anul 1955 numai prin inter- 
venţia unui outsider, a unui erou naţional, în persoana generalului 
Dwight Eisenhower care a preferat să candideze în calitate de can- 
didat prezidenţial republican. Însă, atîta vreme cît instituţiile po- 
litice americane funcţionează liber, rezultatele sînt oricind în sta- 
re să se modifice. Fiecare chemare la urne a indicat ivirea unei noi 


51,5% (în 1949). În anul 1965, forţa relativă a voturilor nesocialiste şi 
socialiste s-a modificat uşor (respectiv cu + 1,6% şi -1,6%), însă repre- 
zentarea lor în Storting s-a schimbat complet în favoarea partidelor 
nesocialiste, care au învins cu o notabilă majoritate, cu un transfer de 
40% al locurilor în Parlament”. Michael Steed, „Four elections of 
1965”, Government and Opposition, 1, nr. 3, aprilie 1966, pp. 298 şi 301. 

1 R. Kothary, „Party System”, cit. de W.H. Morris în Government and 
Opposition, nt. 4, iulie-septembrie 1966, p. 455. 

direcţii, ceea ce poate pretinde un oarecare timp pentru a se cris- 
taliza în mai multe trăsături de bază ale opiniei politice, îndeajuns 
de puternice ca să facă balanţa să se încline. Şi aici, alegerile din 
anul 1966 au indicat o nouă tendință. >? 

Cele trei întrebări anterioare se refereau la efectul pe care îl 
pot avea asupra viitorului opoziţiei politice problemele generate 
de propria ei funcţionare, evoluţie şi orientare. Şi acum, ajungem 
la cele patru aspecte în raport cu care opoziţia este afectată de 
evoluţia parlamentului. 


Efectul paralizant al consensului asupra parlamentului 


Există patru motive pentru atonia care se remarcă astăzi in 
activitatea parlamentelor. Cel dintii dintre acestea este anemia 
provocată de consens. 

Exprimată în modul cel mai simplu cu putinţă, politica de 
consens constă în luarea de decizii prin intermediul consultărilor, 
negocierilor şi compromisurilor prealabile între grupările intere- 
Sate sau între aceleaşi grupări şi puterea executivă, în scopul evi- 
tării celor două extreme — anarhia şi coerciţia. Acest procedeu 
consensual poate fi utilizat atit în sfera problemelor locale, cit şi 
în afaceri de „politică publică”, (sau, după cum ar spune un so- 
ciolog, în probleme micro- şi macrosociale). 

De bună seamă, consensul ca posibilitate de acord între parti- 
dul care guvernează şi partidele de opoziţie a existat de cînd există 
parlamente libere şi este fundamental pentru buna funcţionare a 
acestor instituţii. Nici măcar ordinea de zi pentru fiecare sesiune 
nu S-ar putea stabili în lipsa unor acorduri „în spatele Speaker- 
ului” cum se exprimă britanicii. Nu există nici cea mai mică îndo- 
ială că în dialogul dintre un guvern responsabil şi o opoziţie „lo- 
ială”, acordul asupra instituţiilor fundamentale ale sistemului 


1 Alineatul este prezent numai în ed. engleză a cărţii (nota red.). 

2 CJ. Friedrich, unul dintre autorii ce fac această distincţie, curentă în 
semantica politică nord-americană, diferenţiază politica publică de po- 
litica pur şi simplu, categorisire în care cea dintii este „linia de conduită 
pe care şi-o propune să o urmeze guvernul sau una dintre subdiviziunile 
sale”. Vezi: Man and his Governmeni, Harvard U.P., 1964, p. 79. 

oferă o bază care facilitează ajungerea la puncte de vedere comu- 
ne asupra măsurilor ce urmează a fi luate. Consensul, în înțelesul 
general pe care îl are acest termen în sociologia politică, înseam- 
nă cu mult mai mult decit atita. El depăşeşte dezbaterile din in- 
cinta parlamentară şi afectează toate aspectele abordării politice 
ale unei întregi societăţi. Cea mai tipică democraţie a consensului 
este aceea din Statele Unite ale Americii (cu toate că şi Elveţia 
oferă un alt exemplu, mai puţin bine cunoscut). Există trei raţiuni 
pentru dezvoltarea acestei trăsături caracteristice în America de 
Nord. În primul rînd, acea societate a cunoscut calamităţile unui 
război civil a cărui amintire încă nu s-a şters nici astăzi. Structura 
politică a S.U.A. este alcătuită din numeroase state integrate într-o 
uniune federală şi, în fiecare dintre ele, există suprapunerea unor 
straturi de populaţie imigrantă. Astfel incit, supraviețuirea con- 
ceptului de naţionalitate americană, resimţit într-un mod foarte 
profund, pretinde ca bază psihologică a vieţii sociale şi politice un 
acord aprioric pentru a convieţui şi a coopera“. De asemenea, siste- 
mul prezidenţial are tangenţe cu o amplă sferă a consensului, care 
creează o relaţie bipolară între Preşedinte şi Administraţie pe de o 


1 După cea mai nouă şi, în acelaşi timp, cea mai completă definiţie, for- 
mulată de către E. Shils într-un document de lucru referitor la această 
temă prezentat la cel de al V-lea Congres Mondial al Asociaţiei Politice 
Internaţionale ce s-a desfăşurat la Bruxelles în luna septembrie 1967: 
„Există consens atunci cînd o mare proporţie a membrilor adulţi ai unei 
societăţi şi, cu deosebire, o mare proporţie a persoanelor interesate şi 
capabile de a influenţa luarea deciziilor referitoare la procedura şi la 
substanţa atribuirii de autoritate, status, drepturi, bogăţie, venituri şi 
alte valori importante şi rare, în privinţa cărora pot exista divergențe: 1) 
sînt de acord în convingerile lor asupra deciziilor ce ar trebui luate şi 
asupra limitelor unui posibil dezacord şi 2) au şi un anumit sentiment 
de afinitate mutuală şi cu restul societăţii... Consensul este însoţit, de 
obicei, şi de un nivel scăzut de ostilitate, datorită divergenţelor apărute 
numai în cercul acelora care participă la el”. 


2 Aceleaşi consideraţii sint aplicabile şi Elveţiei, care reprezintă şi ea un 


stat federal, în alcătuirea căruia intră diferite naţionalităţi şi religii. Aici 
s-ar putea spune că existenţa consensului era anterioară războiului civil 
din anii 1847-1848 (purtat între cantoanele protestante şi cele catolice 
— n. trad.) care, tocmai din acest motiv a avut consecinţe mai puţin 
amare şi sfişietoare decît alte războaie civile moderne, cum ar fi acelea 
din Statele Unite, Rusia sovietică şi Spania. 

parte şi între Preşedinte şi Congres pe de altă parte. Spre deose- 
bire de sistemul britanic, unde în teorie toate problemele politice 
ar trebui, în ultimă instanţă, să fie ridicate în faţa Parlamentului şi 
unde, atit guvernul cît şi opoziţia acţionează chiar în cadrul aces- 
tui sistem, în Statele Unite executivul este controlat de legislativ 
(alcătuit din cele două camere care formează Congresul), însă 
este independent faţă de acesta din urmă. O asemenea situaţie ex- 
plică motivul pentru care societatea politică nord-americană a 
dezvoltat o tehnică de reprezentare complementară prin interme- 
diul grupurilor de presiune şi al aşa-ziselor lobby-uri, care se află 
în contact direct cu puterea executivă şi adesea ignoră atît parti- 
dele politice cît şi pe membrii Congresului. Pînă la urmă, chiar şi 
avatarurile sistemului bipartid din Statele Unite au venit să întă- 
rească tendinţa spre căile de acces la tehnicile consensuale, cu atît 
mai mult cu cit nici unul dintre cele două mari partide nu este 
expresia exclusivă a unor interese sau mentalități de clasă şi nici 
măcar valorile şi ideologiile lor nu se întîlnesc realmente pe po- 
ziţii de confruntare. Ambele se consideră partide de guvernămînt 
— ceea ce şi sint de altfel — fie în mod actual sau ca alternativă 
potenţială, astfel incit sfera lor de continuitate şi de interpretare 
obiectivă este foarte amplă, iar colaborarea dinlăuntrul acestei 
sfere este deosebit de intensă. 

In general, în toate ţările puternic dezvoltate, ca Statele Unite 
ale Americii, Suedia şi — într-o mai mică măsură — Germania 
occidentală şi Marea Britanie, există multiple motive pentru ca 
procedeele consensuaie să se extindă la chestiuni care, mai înain- 
te, făcuseră obiectul unor discuţii pasionate. Unul dintre aceste 
motive este reprezentat de nivelul de trai în continuă creştere al 
locuitorilor lor, ca şi al locuitorilor lumii occidentale în general 
(ceea ce se adaugă la ideea subconştientă a popoarelor occidenta- 
le că au multe interese comune); iar un alt motiv îl constituie rea- 
lizarea unor legături mai strinse în cadrul grupurilor de interese şi 
de reprezentare profesională, pe măsură ce problemele politice 
ajung să capete un caracter tot mai tehnic. 

Continua creştere a nivelului de trai, îndeosebi în lumea occi- 
dentală — anterioară crizei economice de la jumătatea anilor '70 
— a servit la reducerea intr-o oarecare măsură a diferenţelor ex- 
terioare dintre luxul arogant al celor foarte bogaţi şi mizeria ab- 

jectă a celor mai săraci dintre membrii societăţii. Această creştere 
a procurat, de asemenea, straturilor populaţiei cu venituri mai re- 
ceea ce a făcut să slăbească întrucîtva concentrarea asupra pro- 
blemeleor politice şi ideologice, a căror soluţionare era văzută ca o 
condiţie prealabilă şi esenţială pentru repararea nedreptăţilor so- 
ciale. Creşterea rindurilor clasei mijlocii prin includerea în sînul 
ei a unor sectoare situate mai înainte deasupra şi dedesubtul aces- 
teia a făcut să se estompeze profundele discrepanțe între ideile şi 
valorile acceptate de diversele grupuri şi a condus la o mentalitate 
de tip „calea de mijloc”, care îi uneşte pe toţi cei interesaţi în 
menţinerea ordinii şi ameliorarea graduală a societăţii şi tinde să 
prevaleze asupra înclinațiilor centrifuge ale celor care nu aveau 
„nimic de pierdut în afară de lanţuri”. In multe societăţi occiden- 
tale, diferenţele dintre generaţii au devenit mai accentuate decit 
cele existente între subgrupurile acestei clase mijlocii mult lărgi- 
te. Tocmai apariţia acestei noi clase mijlocii constituie explicaţia 
dezvoltării, în sinul parlamentelor, a ceea ce am putea denumi 
grupul „central” de moderați din ambele tabere, care a acţionat în 
calitate de opoziţie „influentă” în Suedia sau în Statele Unite în 
momentul în care partidul prezidenţial deţinea minoritatea în 
Congres; aceşti „centrişti” au fost multă vreme cunoscuţi în Ma- 
rea Britanie sub denumirea de „Butskellites”. Tendinţa spre con- 
sens s-a atenuat în anii din urmă drept rezultat al inflaţiei masive, 
al declinului consecutiv al nivelului de trai şi al creşterii şomaju- 
lui. Ajungînd să devină dominantă, neliniştea se manifestă prin 
recrudescenţa tensiunilor sociale şi prin ascuţirea diferenţelor 
ideologice. 

Un al doilea factor favorabil consensului îl constituie faptul că 
trăim vremuri în care dezvoltarea tehnică este mai rapidă decit în 
oricare altă epocă a istoriei. Progresul realizat în ultimele decenii 
în toate ştiinţele, de la fizică, chimie şi matematică (a căror dez- 
voltare afectează supraviețuirea ansamblului statelor şi al socie- 
tăţilor) şi pină la economie, sociologie şi ştiinţele politice (fără 
ajutorul cărora nu poate fi concepută administrarea societăţilor 
contemporane) a fost atit de mare, încît depăşeşte cu mult nivelul 
de înțelegere al omului înzestrat cu o „cultură generală”. Din punct 
de vedere politic, rezultatul inevitabil este acela că, în majoritatea 

chestiunilor importante, decizia depinde de sfatul experţilor, ale 
căror cunoştinţe şi obiectivitate nu pot fi măsurate de către poli- 
ticienii parlamentari. În limbajul academic contemporan, acest 
proces este denumit „scientizarea politicii”. 

Acest lucru a determinat la rindul său o scădere importantă a 
dezbaterilor parlamentare. Dacă scopul lor este, în teorie, de a-i 
convinge pe ascultători de meritele unuia sau altuia din două 
puncte de vedere opuse, realitatea ne demonstrează din nefericire 
că puţini oratori sint pregătiţi din punct de vedere tehnic să şi le 
apere, iar atunci cînd sînt într-adevăr, vorbesc la un nivel inacce- 
sibil celei mai mari părţi a auditoriului lor. Acest inconvenient nu 
poate fi depăşit prin simplificarea problemelor (ceea ce ar duce 
aproape inevitabil la căderea în simplism), deoarece, făcînd acest 
lucru, ar fi încurajate atitudini ideologice şi emoţionale, dezbate- 
rea şi-ar schimba terenul, iar decizia ar fi condiţionată de factori 
nerelevanţi. Rezultatele anchetelor de opinie intreprinse în Ma- 
rea Britanie în privinţa unor chestiuni ca politica preţurilor şi a 
veniturilor, integrarea în Europa şi chiar politica de apărare naţio- 
nală, au dezvăluit profunda ignoranță a publicului referitoare la 
problemele aflate în discuţie şi, mai mult chiar, măsura în care 
judecăţile sale se bizuiau pe consideraţii aproape străine de su- 
biect. Dezbaterile parlamentare inseşi arată diferenţa dintre in- 
formatul purtător de cuvint al guvernului (căruia sprijinul experţilor 
din diferite departamente îi oferă un mare avantaj asupra acelora 
ce militează în opoziţie) şi restul oratorilor, care obişnuiesc să re- 
curgă la trivialităţi şi tirade de efect sau la consideraţii emoţionale 
şi provinciale. Atita vreme cit votul final depinde de mobilizarea 
grupurilor parlamentare, nici dezbaterea şi nici rezultatul ei nu 
mai prezintă interes pentru public. 

Este un fapt tipic pentru toate statele bunăstării sociale sau 
„socio-constituţionale”, cum au mai fost ele denumite, că un ma- 
re număr de probleme nu pot să fie rezolvate fără consultări pre- 
liminare în toate etapele acestora cu un larg evantai de organizaţii 
direct interesate în găsirea de soluţii. Fără cooperarea şi partici- 
p rea acestora nu s-ar putea aplica măsurile legislative pertinen- 
te Pentru aceasta se stabilesc corpuri consultative reunite, cu un 
G “acter mai mult sau mai puţin permanent, în scopul facilitării 
o  tactelor dintre guvern şi asemenea organe de reprezentare 

apolitice, care adesea sint cu mult mai bine informate şi exercită o 
mai mare înriurire în luarea de decizii decît parlamentele înseși 
sau comitetele parlamentare, alcătuite exclusiv din membri ai Ca- 
merei. În primele etape ale procesului de decizie, la eşaloanele 
inferioare ale administraţiei participă la dezbateri asociaţii locale 
sau regionale similare şi au fost stabilite corpuri consultative se- 
mipermanente pentru a se afla în contact cu guvernul. Desigur că 
în sînul democraţiilor occidentale procesul culminează cu dezba- 
terea parlamentară şi cu votul referitor la respectiva problemă; 
dat fiind însă faptul că persoanele direct interesate sint consultate 
încă din etapele preliminare şi că se obişnuieşte să se ajungă încă 
de atunci la un acord, votul final reprezintă aproape întotdeauna 
o simplă formalitate. Parlamentul şi îndeosebi opoziţia parla- 
mentară arareori pot să modifice o decizie luată prin intermediul 
procedurilor consultative, atit de complicate în zilele noastre. 
Există însă şi ceva în plus. Proceselor şi procedurilor consen- 
suale le este propriu un anumit spirit care face ca acestea să fie nu 
numai diferite, ci chiar opuse principiului aprobării prin majori- 
tate de voturi. Metodele consensuale au tendinţa de a estompa 
diferenţele fundamentale, pentru a reduce problemele la un sim- 
plu schelet, asupra căruia acordul tuturor părţilor implicate să fie 
uşor de realizat. Modul în care se poate ajunge la acest acord de- 
pinde de faptul dacă problema în chestiune aparţine sferei politi- 
cii locale (microsociale) sau domeniului politicii naţionale. În ca- 
zul celei dintii situaţii presupuse, problema este atacată într-o 
manieră utilitară şi pragmatică, în termeni de bun simţ şi de viabi- 
litate practică, făcîndu-se abstracţie de orice consideraţii care nu 
au vreo legătură cu cazul în speţă. În plus, numărul de persoane 
chemate să-şi dea sfatul şi aprobarea este limitat doar la cei ce-şi 
pot demonstra interesul direct în soluţionarea chestiunii şi, cel 
mai adesea, la numărul şi mai restrins al celor a căror părere şi 
consimţămint sint esenţiale. În acest chip, calităţile ce îndreptă- 
tesc participarea la discuţia consensuală a unei chestiuni locale 
sint acelea de proprietar, rezident, acţionar, membru al persona- 
luiui sau al conducerii unei întreprinderi ori de reprezentant al 
oricărei organizaţii care poate să justifice un interes direct în pro- 
blema de soluţionat. Chiar şi în cazul unor probleme vaste şi com- 
plexe ale administraţiei contemporane, care afectează drepturile 

şi interesele unor mari organizaţii, aflate uneori la mare depărta- 
re, conşultarea în sine — în cazul în care se ajunge la dinsa — se 
limitează strict la chestiunea de rezolvat. Persoanele consultate 
ştiu că nu trebuie să ţină seama de nici un fel de sentimente per- 
sonale, asocieri de interese, de idei sau de loialităţi paralele, care 
ar putea să le abată judecata. 

Expresia „politică publică”, larg utilizată în ţările anglo-saxo- 
ne, ar fi tautologică dacă nu ar fi fost formată în scopul de a face 
distincţia între problemele cotidiene ale administraţiei care pot fi 
lăsate fără nici un risc pe mina politicienilor şi problemele a căror 
dimensiune ipotechează viitorul unei societăţi şi îi condiţionează 
evoluţia. În asemenea cazuri, căutarea unei soluţii consensuale 
este ghidată de principiul conform căruia o problemă ce-i afectea- 
ză pe toţi membrii unei comunităţi trebuie să fie rezolvată de că- 
tre toţi, fără a se lăsa influenţaţi de angajamente personale sau de 
dorinţa realizării unui ciştig particular!. Opinia publică sau ce- 
tăţenii ca atare pot fi chemaţi să se pronunţe, iar problema de re- 
zolvat se dovedeşte în anumite ocazii îndeajuns de importantă şi, 
totodată, indeajuns de nebuloasă ca să nu admită o soluţionare 
prin „canalele” politice uzuale. Este aici vorba despre chestiuni 
ce afectează structura însăşi a societăţii sau adecvarea instituţiilor 
sale politice, care presupun o ruptură cu politica tradiţională sau 
implică planuri pentru generaţiile viitoare, care pun în discuţie 
baza etică a societăţii, sau, in sfirşit, pun națiunea în faţa unor 
alternative precum războiul sau pacea, reforma ori revoluţia. 

Şi în asemenea situaţii, ca şi în cazul strategiilor microsociale, 
tendinţa de a face concesii reciproce şi compromisuri invizibile 
călăuzeşte unele consultări duse la bun sfirşit pe canale neoficiale 
şi prin intermediul negocierilor dintre puternice grupuri de opinii 
şi de interese. Este nevoie să fie luate în consideraţie toate punc- 
tele de vedere ale tuturor sectoarelor vitale ale unei societăţi, fără 
ca vreunul să se simtă uitat sau exclus. Pe de altă parte, nici unul 
dintre ele nu trebuie să obţină o victorie zdrobitoare. În cursul 
acestui tip de consultări consensuale este inevitabil să se ajungă la 
constituirea de alianţe sau grupări de interese; spre deosebire în- 


| Dezvoltarea principiului medieval quod omnes tangit ut singulos, ab 
omnibus approbari debet (ceea ce îi priveşte pe toți, ca şi pe fiecare în 
parte, trebuie încuviinţat de către toată lumea). 


OPOZIŢIA PARLAMENTARĂ 103 


să de alianțele ideologice, acestea nu au cituşi de puţin un carac- 
ter permanent. Ele durează tot atit cit durează discutarea unei 
anumite probleme (Sau chiar a unui aspect minor al acesteia) şi se 
pot recompune printr-un alt cadru, în funcţie de caracterul ches- 
tiunii supuse procedurii „consensului”. 

Spiritul şi procedurile deciziei adoptate cu majoritate de vo- 
turi sînt totalmente diferite de acelea ale consensului. Aici, pro- 
blema de rezolvat constituie tema unei dezbateri deschise, in care 
părţile clar delimitate adoptă poziţii concrete în funcţie de argu- 
mente inspirate de ideologii bine definite. Problema, în loc de a fi 
izolată şi redusă la cel mai mic numitor comun, este privită din 
puncte de vedere de maximă divergență şi se insistă pînă şi asupra 
ultimelor sale consecinţe. Participanţii la dezbatere nu încearcă 
să renunţe nici la loialităţi, fie ele generale sau personale, nici 
chiar la prejudecăţi. Spre deosebire de consens, dezbaterea dă 
ocazia să fie scoase la lumină conflicte permanente; vechile 
tranşee servesc pentru noi bătălii, sînt lustruite armele ce începu- 
seră să ruginească şi se fac exerciţii de înviorare. Atunci cind se 
află în joc chestiuni de principiu, compromisul şi negocierea sint 
respinse pînă în ultimul moment. De fapt, fiecare parte luptă pen- 
tru victorie, nu neapărat de dragul problemei aflate în discuţie, 
considerată ca atare, ci pentru a reafirma valorile pe care le apără. 
Rezultatul dezbaterii serveşte la confirmarea superiorității prin- 
cipiilor şi a politicii ii na promovate de către una sau alta din- 
tre grupări. 

Afirmația conform căreia ri consensului sint de prefe- 
rat în rezolvarea problemelor locale!, microsociale sau probleme- 
lor macrosociale de un tip mai amplu şi mai general este confir- 
mată de faptul că procedeul consensului înfloreşte astăzi mai ales 


1 Necesitatea consensului la nivel local este reflectată de un incident ce a 
avut loc în orăşelul Camden, atunci cînd s-a aflat că majoritatea labu- 
ristă plănuieşte să înfiinţeze un cabinet ori un comitet de 15 experți care 
să iniţieze planuri financiare şi politice pe termen lung şi să coordoneze 
principalele propuneri pentru dezvoltarea oraşului şi a serviciilor sale. 
Minoritatea conservatoare din consiliul municipal a obiectat cu 
hotărire împotriva planului, deoarece membrii săi nu aveau să fie re- 
prezentaţi în acest comitet şi, în felul acesta, nu urmau să aibă nici un 
cuvint de spus în pregătirea liniei politice pe termen lung. V. Express 
and News, 29 iulie 1966. 

în societăţile mai puţin dezvoltate (cu o instituţionalizare defi- 
cientă), ori în acelea care au atins un grad foarte înalt de dezvol- 
tare (suprainstituţionalizate). Se obişnuieşte ca, în societăţile 
slab instituţionalizate, chestiunile locale să fie soluționate pe ca- 
lea consultării. Anumiți autori indieni consideră această metodă 
ca fiind preferabilă democraţiei occidentale, bazate pe aritmetica 
voturilor individuale!. Sub diverse denumiri, procedeul acesta este 
considerat de către numeroşi politicieni africani a fi cel mai apro- 
piat de sistemul lor tradiţional de „a vorbi pînă cînd se ajunge la 
un acord”. Unii specialişti în antropologie socială care au analizat 
în detaliu funcţionarea acestui sistem au ajuns însă la concluzia 
că, oricît ar fi el de tradiţional, eficacitatea lui variază mult în 
funcţie de tipul de problemă de rezolvat. Consensul este obţinut 
cu o mai mare uşurinţă atunci cînd el afectează măsuri cu caracter 
administrativ ori cînd se referă la relaţii externe, acolo unde sint 
în joc prestigiul naţional, suveranitatea şi pacea. Adunările care 
deliberează recurg la aprobarea votului majoritar atunci cînd este 
vorba de a dobindi prestigiu în ochii opiniei publice sau este pusă 
în balanţă atribuirea, in planul relaţiilor interne, a unor poziţii de 
putere?. 

La cealaltă extremitate a scării procesului politic, s-a pus cu 
mare acuitate problema aprobării cu majoritate de voturi sau prin 
consens, în cadrul discuţiei cu privire la metoda luării deciziilor 
politice în instituţiile Comunităţii Europene. Aici norma este 
consensul, care trebuie să fie obţinut chiar dacă, la nevoie, se re- 
curge la faimoasele „reuniuni maraton”. Atunci cînd, în pofida 
tuturor încercărilor, consensul nu este obţinut, nu mai rămîne al- 
tă soluţie decit recurgerea la aprobarea cu majoritate de voturi, 
chiar dacă, drept consecinţă, ţara sau ţările aflate în minoritate 
refuză să ratifice şi, prin urmare, sa á aplice pe teritoriul lor națio- 
nal decizia obţinută în acest mod? În anii din urmă, în instituţiile 


1 J. Narayan, „A plea for the reconstruction of the Indian polity”, cit. în 
F.G. Bailey, Polinical Systems and the Distribution of Power, Londra, 
1965, p. 33. 

2 Ibid, p.13. 

3 Căutarea consensului este în multe sensuri o reîntoarcere la principiul 
medieval al unanimităţii. Luarea deciziilor are, în comunităţile europe- 
ne, multe trăsături comune cu sistemele din Sfintul Imperiu Roman, 
iar veto-ul din Consiliul de Securitate refiectă principiul conform căruia 

comunitare europene, s-a dezvoltat o tendinţă de a se recurge la 
votul majorităţii ca o procedură normală şi de a se găsi mijloacele 
pentru ca decizia să fie aplicată. „În viitoarea funcţionare a ma- 
şinăriei luării deciziilor, principiul votului majoritar este destinat 
să aibă o mare importanţă”, scrie John Lambert. „Aici poate să se 
facă abstracţie de disputa particulară cu privire la utilizarea votu- 
lui majoritar în probleme considerate a fi de un «interes naţional 
vital» care a fost esenţa crizei constituţionale din anii 1965-1966 
şi a provenit din obiecţia fundamentală a lui de Gaulle faţă de 
orice mişcare ce avea să întărească elementul federal în cadrul 
Comunităţii. Rezultatul crizei a fost refuzul, din partea a cinci ţări, 
de a schimba regula referitoare la votul majoritar... Secretarul 
executiv al Comisiei Comunităţii Economice Europene, Prof. Emile 
Noël, a raportat că, din o sută de cazuri în care Consiliul ar fi pu- 
tut lua decizii cu majoritate de voturi în perioada ce a precedat 
anul 1966, el a procedat astfel doar în douăsprezece ocazii, însă 
discuţiile s-au terminat cu mult mai repede, iar subiectele discuta- 
te au fost mai rar aminate de la o sesiune la alta... Frecvența cu 
care va fi utilizat în viitor votul majoritar, ca şi însemnătatea pro- 
blemelor puse în discuţie, vor face oala posibilelor schimbări 
ale centrului de gravitație politică”]. 


Competiţia celorlalte foruri 


Una dintre principalele funcțiuni ale unui Parlament este, pa- 
ce? Bagehot, aceea de a informa. A existat o epocă în care publi- 
caţia Hansard? conţinea tot ceea ce trebuia să cunoască un englez 
versat în politică, atit în domeniul afacerilor interne, cît şi în acela 
al politicii internaţionale şi cronicile parlamentare ale cotidianu- 
lui Times erau pentru el o lectură zilnică indispensabilă. În Euro- 


o persoană sau un stat nu trebuie să fie obligată a îndeplini o hotărire 
cu care nu a fost de acord. 

1 John Lambert, „Decision-making in the Community”, Government 
and Opposition, I1, nr. 3, aprilie-iunie 1966, pp. 395-396. 

2 Cu îngăduinţa (lui) (nota trad.). 

3 Numele sub care era cunoscut Buletinul sau Jurnalu! Sesiunilor Parla- 
mentului britanic, publicat de către firma Hansard între 1774 şi 1892, 
an în care a trecut în miinile Agenţiei Reuter. 

pa secolului al XIX-lea, acolo unde exista un sistem parlamentar 
pe deplin dezvoltat, tot ce prezenta interes în viaţa politică a ţării 
era adus, într-un mod sau altul, în fața parlamentului, iar modul 
de a fi informat la zi cu mersul vieţii politice al unei naţiuni era 
acela de a urmări dezbaterile parlamentaşe, care puteau culmina 
cu un vot potrivnic guvernului, inclusiv cu o criză de guvern, par- 
ţială sau totală. Cu alte cuvinte, parlamentele reprezentau atunci 
marea arenă politică . 

Astfel se mai petrec încă lucrurile in Marea Britanie, în bună 
măsură, dat fiind faptul că, in marea lor majoritate, problemele 
politice importante iau calea Parlamentului, iar cei interesaţi de 
politică îi urmăresc îndeaproape lucrările. Însă nu toate chestiu- 
nile internaţionale mai fac obiectul discutării directe în cele două 
camere, deoarece capacitatea de decizie a Marii Britanii în mate- 
rie de politică externă a fost redusă de ascensiunea celor două su- 
praputeri. Mai nou, guvernelor britanice li s-a reproşat şi tendinţa 
crescindă de a trece cu vederea Parlamentul în cazul afacerilor in- 

- terne. Drept urmare, Parlamentul nu-şi mai poate îndeplini, ca 
mai inainte, funcţia de informare a publicului. Ca dovadă a decli- 
nului capacităţii sale în acest domeniu, se cuvine a fi citat următo- 
rul paragraf dintr-un articol publicat de cotidianul The Guardian: 


Parlamentului trebuie să i se audă glasul 

Domnul Crossman spune că doreşte să facă Parlamentul mai 
interesant pentru public. Ar trebui să înceapă prin a-l face mai inte- 
resani pentru deputaţi... Parlamentul trebuie să recîştige sentimentul 
propriei sale importanţe, precum şi convingerea că opiniile membri- 
lor săi pot avea, cu adevărat, o oarecare influenţă asupra politicii 
guvernului“. 


Există, fără nici o îndoială, aspecte neliniştitoare în diminua- 
rea eficacităţii parlamentului ca propagator de informaţie, aspec- 
te derivate mai cu seamă din competiţia cu mijloacele de informare 
propriu-zise, care işi asumă, treptat, rolul de arene ale dezbaterii 


1 Inclusiv acolo unde nu exista un sistem parlamentar pe deplin dezvol- 
tat, ca în cazul Germaniei imperiale, parlamentul era acela care precura 
cea mai bună informare şi reprezenta unicul for public unde puteau să 
fie contestate deciziile luate peste capul acestuia sau fără ştirea lui. 

2 The Guardian din 17 martie 1967. 

politice. În ultimele decenii a sporit atit de mult popularitatea a 
ceca ce denumim mass-media — presă scrisă, radio şi televiziune 
— şi acestea au ajuns să fie într-o asemenea măsură echipate pen- 
tru a utiliza toate sursele de informaţie şi a transmite ştirile cu 
atita rapiditate în orice colţ al lumii, încît a devenit clară tendinţa 
lor de a inlocui parlamentul ca principal izvor de informaţie poli- 
tică şi, pînă la un anumit punct, ca arenă de dezbateri. Se ivesc în 
acest fel alte locuri de reuniune, accesibile pretutindeni; vechii 
protagonişti, titularii mandatului constituţional, sînt treptat înlo- 
cuiţi de angajaţi ai posturilor de radio şi televiziune oficiale sau 
comerciale, de experţi nonpolitici de toate soiurile, pină şi de actori. 

Fireşte, presa şi straturile educate ale societăţii în general au 
jucat intotdeauna un mare rol în procesul politic. Lor li se dato- 
reşte acea catalizare a opiniei publice care, sub raport istoric, a 
precedat instituţionalizarea ei şi a favorizat-o; şi pînă atunci însă, 
ele i-au procurat arenele neoficiale pentru dispută şi dezbateri 
spontane. În afară de aceasta, chiar şi după ce s-a produs deplina 
instituţionalizare a unui sistem parlamentar, dacă din vreun mo- 
tiv oarecare parlamentul nu izbuteşte să canalizeze noile curente 
de gindire şi solicitările de reforme, inima vieţii politice va trece 
din nou din camerele deputaţilor i în diferite centre ale opiniei pu- 
blice. În asemenea imprejurări, procesul politic extraparlamentar 
va prima asupra procedurilor constituţionale. 

Principala cauză a acestui transfer al atenţiei şi al interesului 
faţă de mijloacele de comunicare in masă nu este datorată insă 
slăbiciunii temporare sau deficienței permanente a parlamente- 
lor înseşi. Intruziunea acestor mijloace de comunicare, transfor- 
marea lor în autentice organe ale formării opiniei politice este un 
fenomen independent şi cu validitate proprie. Dacă parlamentele 
se bucură de mai puţină atenţie, aceasta se datoreşte faptului că 
dezbaterea ce se desfăşoară în aceste noi arene stirneşte un inte- 
res mai mare, care atinge sectoare mai largi ale publicului. Acolo 
unde parlamentele se află deja în decadenţă din alte raţiuni, feno- 
menul se limitează la accelerarea procesului în sine. Totuşi, şi par- 
lamentele aflate la apogeul puterii lor resimt competiţia cu mass 
media. De aceea, tocmai în ţările în care procesul politic este pe 
deplin instituţionalizat, ca Marea Britanie, statele Europei occi- 
dentale şi Statele Unite ale Americii, aceste noi mijloace de co- 

municare sînt pe cale să se transforme în organe de dezbatere de 
sine stătătoare, cărora va trebui să li se facă un loc în cadrul mo- 
delului tradiţional existent. 

Încă de la apariţia sa ca mijloc de comunicare în masă în seco- 
lui al XIX-lea, presa scrisă a fost adesea considerată drept „a pa- 
tra stare” sau „a patra putere în stat”. În materie de opinie, ea 
îmbrăţişează sfere mult mai largi decit parlamentele; însă este atît 
de intim legată de evenimentul politic încît, chiar şi în epoca 
organizării moderne a partidelor, mai poate să influenţeze în 
unele ocazii caracterul şi rezultatul dezbaterilor parlamentare. 
Nimic nu poate ilustra mai bine această putere a presei libere 
decit „afacerea” Watergate. O serie de scurte articole, cărora la 
început nimeni nu le-a dat vreo importanţă, a sfirşit prin a condu- 
ce la una dintre cele mai însemnate crize constituţionale pe care 
le-a cunoscut vreodată America şi a provocat demisia preşedinte- 
lui din acea vreme, Richard Nixon. Puterea presei moderne nu 
este cituşi de puţin surprinzătoare dacă luăm în consideraţie vite- 
za comunicaţiilor, uriaşele progrese ale tehnicilor de prezentare 
şi cifrele tirajelor pe care le ating astăzi periodicele şi revistele 
(un ziar englezesc sau american nu mai poate supravieţui dacă nu 
vinde milioane če exemplare). Sistemul prezidenţial din Statele 
Unite a favorizat însă, de asemenea, dezvoltarea şi extinderea a 
ceea ce am putea califica drept aproape o nouă procedură cvasi- 
constituţională: conferinţa de presă. Insemnătatea sa în practica 
politică americană derivă din faptul că preşedintelui, în calitate 
de şef al executivului, îi este exclusă posibilitatea dialogului direct 


1 O idee exagerată despre această primejdie este reflectată în următoa- 
rele fraze, cuprinse într-un articol publicat la 5 ianuarie 1968 în Evening 
News: „Ce naiba are de-a face acest domn Frost cu politica guvernului 
britanic?... În această ţară avem un guvern parlamentar, iar Parlamen- 
tul este principalul canal prin care miniştrii îşi explică acţiunile. Cel 
puţin aşa este în teorie. Însă, în realitate, Parlamentul este tras pe linie 
moartă. În loc să comunice cu poporul britanic prin intermediul Came- 
rei Comunelor, miniştrii o fac din ce în ce mai des prin mijlocirea tele- 
viziunii. Dacă Di. Denis Healey trebuie să fie interpelat cu privire la 
activitatea sa de ministru al apărării, locul interpelări este Camera Co- 
munelor şi persoanele îndreptăţit să o facă sînt colegii săi, deputaţii, şi 
nu DI. David Frost sau oricare alt prezentator de televiziune”. 

cu reprezentanţii naţiunii in Congres, dinaintea cărora el nu apa- 
re decit în anumite ocazii, pentru a da citire mesajelor prescrise 
de cadrul constituţional. Şi, pe de altă parte, nici instituţia inter- 
pelării parlamentare nu face parte din sistemul american în vigoare. 

Conferinţa de presă în stil american s-a extins dincolo de sfera 
politicii, la scară naţională şi internaţională. Atit miniştrii cît şi 
colaboratorii lor mai direcţi obişnuiesc astăzi să susţină conferin- 

„țe de presă, la cererea reprezentanţilor acesteia. În regimurile 
cvasiprezidenţiale, ca în timpul celei de a V-a Republici franceze, 
conferinţa de presă a ajuns să joace un rol asemănător aceluia din 
Statele Unite, cu deosebirea că în regimul francez, mai autoritar, 
întrebările sint supuse unui control mai riguros. 

Conferinţa de presă nu şi-ar fi căpătat poate însemnătatea la 
care a ajuns actualmente dacă s-ar fi mărginit la eventuala publi- 
care a ceea ce nu reprezintă, în realitate, decît un interviu colec- 
tiv. Intervenţia altor două mijloace de informare în masă, radioul 
şi televiziunea, a venit să-i modifice în totalitate caracterul. Trans- 
miterea, în general realizată în direct, către milioanele de ascul- 
tători şi telespectatori, conferă participării un caracter nemijlocit, 
care lipseşte în cazul lecturii unui text scris. Informarea politică 
s-a transformat într-un flux continuu de reportaje transmise în di- 
rect, în care principalele figuri ale vieţii politice se găsesc cons- 
tant sub privirile publicului, iar milioanele de spectatori din toată 
lumea îşi pot îngădui, fără inhibiţii, să guste din fructul păcatului 
caracteristic opiniei publice: curiozitatea. 

Radioul injectase deja o bună doză de dramatic şi emoţional 
informării politice. Distanţele au dispărut şi ascultătorii puteau 
să urmărească o dezbatere desfăşurată pe viu între personaje de 
prim rang sau să asculte răspunsurile acestora, nepregătite dina- 
inte, la întrebările aruncate de experţi în tehnica despuierii îm- 
păratului de veşmintele prestigiului său. În felul acesta se fac şi se 
desfac reputaţii, iar programele pot afecta rezultatele unor im- 
portante dezbateri publice şi pot face să oscileze opiniile în pro- 
bleme dificile. Lucrul cel mai important pentru ceea ce ne preo- 
cupă pe noi acum este faptul că judecăţile se formează prin 
comparaţie, ca întotdeauna cînd există un dialog (şi tocmai dialo- 
gul este acel element care conferă emoție informării publice, cel 

care o „dramatizează”). Dacă discuţiile se desfăşoară între un 
anumit număr de persoane active în viaţa politică a unei demo- 
craţii parlamentare, rezultatul lor va fi o reproducere microcos- 
mică a dezbaterilor din Cameră, in care atit partidele politice cit 
şi grupurile de interese işi au purtătorii lor de cuvint. În acest 
mod, discuţia radiodifuzată înseamnă o „continuare cu alte mij- 
loace” a luptei dintre partidele politice sau a competiţiei dintre 
guvern şi opoziţie. Discuţia desfăşurată la radio şi la televiziune 
mai introduce şi un al treilea element: moderatorul, reporterul 
care ia interviuri sau coparticipantul la dezbateri, în mod teoretic 
o persoană obiectivă. Rolul său profesional constă în indatorirea 
de a-l infrunta pe liderul politic, încercînd a-l încolţi cu întrebări- 
le şi a-l pune în încurcătură!. Dacă în incintele parlamentelor dia- 
logul politic se desfăşoară între persoane care au de jucat un rol 
în procesul politic şi care deţin responsabilităţi constituţionale, 
pe calea undelor se confruntă persoane ce au asemenea responsa- 
bilităţi constituţionale cu oameni avind alt tip de responsabilităţi. 

O dată cu apariţia televiziunii, dezintegrarea modelului tradi- 
tional de discuţie politică a fost împinsă şi mai departe. Acest mij- 
loc de informare în masă pretinde calităţi foarte diferite de acelea 
pe care le solicită de obicei cariera politică. Şi aşa, pină atunci, 
microfonul îi favoriza pe anumiţi politicieni în detrimentul alto- 
ra. Aneurin Bevan, care era un mare polemist parlamentar şi un 
excepţional orator de mitinguri, a eşuat lamentabil în faţa micro- 
fonului, în vreme ce doctorul Hill, care a devenit cunoscut drept 
„doctorul de la radio”, a fost ales membru al Parlamentului din 
partea Partidului Conservator, a ocupat apoi un fotoliu ministe- 
rial intr-un guvern de aceeaşi culoare politică, fiind mai tirziu nu- 
mit director al televiziunii comerciale britanice şi după aceea al 
B.B.C. Dar camerele de luat vederi sînt încă şi mai exigente decit 
un simplu microfon. Ele pretind un temperament special, ames- 
tec de impasibilitate şi exhibiţionism, anumite calităţi fizice, prin- 


1 Ase vedea, de exemplu, interviurile realizate cu secretarul de stat pen- 
tru Afaceri Externe, George Brown, ca şi acelea cu liderul opoziţiei 
Edward Heath, în luna octombrie 1967, în cursul cărora amindoi au 
fost „puşi la frigare”. 

tre care aceea decisivă este aspectul tineresc şi natural (se spune 
că aspectul lui Nixon a fost unul dintre handicapuriie sale în 
cursul dezbaterilor televizate cu John Fitzgerald Kennedy), ca şi o 
anume agerime, o vioiciune specială, chiar o doză de agresivitate, 
care nu merg neapărat mină în mină cu inteligenţa, profunzimea 
de spirit şi responsabilitatea. Televiziunea ne permite într-o 
măsură mult mai mare decit transmisia radiodifuzată să par- 
ticipăm la discuţie, să ascultăm şi să vedem ce se spune şi ce se 
face şi, prin aceasta, alimentează tendinţa „personalistă”, de cult 
al eroilor, caracteristică epocii noastre. Comentatorii de televi- 
ziune împart celebritatea cu personajele politice şi s-ar cuveni să 
ne punem întrebarea dacă este numai o apreciere plină de ironie 
părerea unor persoane intervievate în anchete de opinie, care îi 
numesc uneori pe anumiţi comentatori TV, ca Robin Day sau Da- 
vid Frost, „lideri ai opoziţiei”. 

Sesiunile parlamentelor din Germania occidentală şi din 
Olanda sînt televizate. În Marea Britanie s-a întreprins acest lu- 
cru numai în mod experimental, însă nu an putut fi învinse obiec- 
tiile anumitor sectoare ale vieţii publice!. Astfel, atunci cînd în 
Anglia a fost pentru prima oară propusă o transmisie experimen- 
tală de şase săptămîni de către Liderul Camerei Comunelor, 
Crossman (propunere admisă cu oarecare rezerve), Camera a res- 
pins-o la 24 noiembrie 1966. Dintre mai multe obiecții formulate 
cu acest prilej vom menționa numai două: în primul rînd, nu s-ar 
putea întimpla ca, ştiindu-se urmăriți de către milioane de tele- 
spectatori, membrilor Camerei să le fie afectat stilul şi comporta- 
mentul şi să le fie distrasă atenţia? Şi, în al doilea rind, cine ar 
putea garanta că actuala manie a publicului pentru televiziune va 
putea salva dezbaterile parlamentare de indiferența în care s-au 
scufundat acum? 

Acest din urmă punct este cel mai important pentru tema 
noastră. Din desfăşurarea negocierilor purtate între televiziune şi 
Parlament se desprinde impresia că Parlamentul are mai mult in- 
teres pentru o oarecare formă de colaborare cu televiziunea decit 


1 În prezent, asemenea transmisii sint efectuate regulat de către B.B.C. 
(nota red.) . 

aceasta din urmă. Mai cu seamă se simt atrase de ea organizaţiile 
de partid şi, personal, oamenii politici!. Televiziunea însă nu are 
nevoie să transmită dezbaterile parlamentare. Obiectivul său este 
acela de a oferi zilnic programe de divertisment pentru public, în 
vreme ce parlamentarii au nevoie să-şi facă o imagine mai strălu- 
citoare, în scopul de a reaminti publicului de importanţa, ba poate 
chiar de însăşi existenţa lor. Ca parte a programului său de diver- 
tisment, televiziunea oferă şi informaţii: ea le prezintă telespec- 
tatorilor programe politice concepute în propriile sale studiouri, 
potrivit unor reţete despre care este bine ştiut că sint pe gustul 
publicului. În aceste doze de politică televizată, Parlamentul poa- 
te ocupa un loc mai mult sau mai puţin semnificativ, iar publicul 
acceptă încetul cu încetul, drept autentică, dezbaterea sintetică de 
la televiziune, modelindu-şi opiniile şi luind decizii, cînd este ca- 
zul, în consecinţă. În felul acesta, el este făcut să uite tot mai mult 
că dezbaterea ce are sau ar trebui cu adevărat să aibă importanţă 
din punct de vedere constituţional se desfăşoară în altă parte, 
anume în Parlament. 

Ceea ce apare pe micul ecran nu reprezintă explicarea proble- 
mei în discuţie, ci numai „cronica meciului”. Indiferent despre ce 
este vorba, întotdeauna ne este prezentat un meci, desfăşurat fie 
între doi sau mai mulţi adversari parlamentari, fie între figuri par- 
lamentare şi comentatori de televiziune care, în teorie, sînt repre- 
zentanţii „omului de pe stradă”. Un program politic de televiziu- 
ne reprezintă astfel o luptă, însă nu una comparabilă cu disputele 
din autentica viaţă politică. Şi aceasta deoarece, în procesul poli- 
tic, ceea ce are însemnătate este multitudinea de probleme care 
converg în fiecare chestiune importantă, ca şi multiplele puncte 
de vedere şi interese sociale şi profesionale afectate de aceasta, în 
vreme ce la televiziune lupta politică se limitează la dueluri per- 
sonale între apărători ai unor puncte de vedere diferite, dar limi- 


1 „Politicienii, grijulii să producă un anumit soi de impresie asupra elec- 
toratului, sint emoţionant de recunoscători pentru orice ocazie de a 
intra în lumea spectacolelor. Televiziunea, gindesc ei, este canalul 
esenţial pentru comunicarea cu publicul.” Sunday Telegraph din 15 
octombrie 1967. 


a 

tate la generalităţi. În această luptă de gladiatori, anumite calităţi 
nonpolitice atirnă în mod necesar greu în balanţă, indiferent de 
poziţia constituţională sau politică a oratorului în cauzăl. 

Rezultatul acestui fenomen, comun majorităţii sistemelor 
parlamentare, este că, în vreme ce radioul şi mai ales televiziunea 
se transformă cu de la sine putere în arene de dezbateri politice, 
parlamentele au pierdut treptat monopolul influenţei în această 
sferă de activitate. Opoziția parlamentară nu beneficiază nici ea 
de această situaţie. În general, opoziţia nu obţine avantaje prin 
existenţa acestor foruri de discuţii extraparlamentare şi, drept re- 
zultat, începe să ia fiinţă un nou curent de opoziţie, mai puţin 
coerent şi mai anarhic, plin de ironie şi de scepticism faţă de insti- 
tuţiile constituţionale, fie că este vorba de guvern, de opoziţie ca 
atare, sau de parlament. Nu este cazul totuşi să supraestimăm 
efectul tonului antiparlamentar pe care îl dau participanţii ce nu 
sînt membri ai parlamentului dezbaterilor ce se desfăşoară în 
aceste noi fofumuri. Destinul parlamentelor se află, în mare mă- 
sură, in mîinile lor. 

Faptul că asemenea critici la adresa sistemului parlamentar 
cit şi nemulţumirea cu un caracter mai general a marilor grupuri 
sociale sint vehiculate rapid şi complet prin intermediul noilor 
mijloace de comunicare în masă le conferă acestora din urmă o 
importanţă în continuă creştere. Astfel, parlamentul ajunge să fie 
neglijat, iar activităţile sale îşi pierd nu numai prestigiul, ci însăşi 


1 A se vedea, de exemplu, ideile exprimate de către un membru al Inner 
London Education Authority, John E. Brown, într-un articol publicat 
în The Times din 18 ianuarie 1968: „în această problemă, respon- 
sabilitatea revine mai cu seamă acelora care controlează radioul şi tele- 
viziunea. Nu poate fi un lucru bun acela ca o serie întreagă de miniştri 
din guvern să trebuiască a se supune interogatoriului public al unui 
tînăr cu o calificare nedefinită sau nesigură pentru această însărcinare. 
Şi nu poate fi un lucru bun din două motive: a) procedeul are tendinţa 
să dea milioanelor de telespectatori ideea că guvernul unei mari naţiuni 
poate fi redus la nivelul unei conversații din barul unei crişme din Cam- 
bridge; b) dat fiind faptul că jocul funcţionează în favoarea celui care ia 
interviul, destul de frecvent acesta din urmă poate face publicul să 
creadă că ministrul este mai puţin inteligent decit el şi, în consecinţă, 
mai puţin apt pentru postul pe care îl ocupă”. 

substanţa lor. Rolul jucat de televiziune şi de radio ca noi arene 
ale dezbaterii politice a condus la scăderea influenţei Parlamen- 
tului britanic, în mare parte şi din cauze pur accidentale sau func- 
tionale. Fenomenul este însă şi mai periculos în ţări ca Franţa ce- 
lei de a V-a Republici, unde aceste mijloace sint manipulate de 
către guvern pentru a reduce importanţa Parlamentului şi a spori 
însemnătatea executivului. Se unesc astfel, în mod deliberat, cele 
două tendinţe spontane şi paralele, ivite în Marea Britanie şi Sta- 
tele Unite. Noile arene de dezbatere sint orientate în mod con- 
ştient în favoarea noilor instituţii ale regimului şi împotriva celor 
vechi, ca parlamentul, precum şi contra forţelor de opoziţie ca 
atare. Se restringe accesul la mijloacele de informare în masă al 
oratorilor care nu sînt legaţi de guvern, sint proslăvite succesele 
guvernamentale şi se evită sau este proscrisă discutarea eşecurilor 
oficialităților. De aici şi marea diferenţă care se remarcă în Franţa 
între presa scrisă şi celelalte mijloace de informare în masă. Aco- 
lo unde presa este liberă, aşa cum se petrec lucrurile în Franţa, 
toate sectoarele populaţiei îşi pot exprima într-o formă sau alta, 
de la publicaţiile studenţeşti şi pînă la marile cotidiene de partid, 
punctele de vedere, opoziţia faţă de guvern, ca şi măsurile politice 
pe care le-ar dori aplicate. 

În ceea ce priveşte influenţa, controlul guvernamental asupra 
radioului şi televiziunii este însă o armă mult mai puternică decit 
presa. Chiar dacă astăzi un periodic este o intreprindere foarte 
costisitoare, el încă mai poate fi înfiinţat cu mijloace materiale 
limitate, în vreme ce radioul şi televiziunea pretind o investiţie cu 
mult mai importantă şi posturile de emisie necesită o aprobare 
din partea guvernului. In afară de aceasta, oricît de mare ar putea 
fi circulaţia unui periodic, el ajunge numai la grupuri limitate de 
persoane care obişnuiesc să aleagă dinainte ceea ce doresc să citeas- 
că, în concordanţă cu propriile lor păreri. În schimb, emisiunile 
de radio şi televiziune ajung pretutindeni în ţară. De aceea, guver- 
nele autoritare ştiu bine că, dacă deţin controlul asupra radioului 
şi televiziunii, presa, fie ea liberă ca în Franţa sau cenzurată, aşa 
cum încă se mai întîmplă în Spanial, nu poate în mod real să con- 


1 Autorii au în vedere situaţia din 1977 în Spania (nota red.) . 

tracareze propaganda oficială difuzată prin celelalte mijloace de 
informare în masă. 


Noul avînt al grupurilor de interese 


În secolul al XIX-lea, partidele politice reprezentau organe de 
avangardă sub raportul reprezentării economice şi sociale. Gru- 
purile de presiune, de interese şi cele profesionale nu erau pe atunci 
îndeajuns de articulate pentru a dovedi suficientă înriurire în afa- 
ra facţiunilor pe care aveau pretenţia că le reprezintă şi nici auto- 
ritate înlăuntrul lor. În plus, problemele economice erau în vre- 
mea aceea mai puţin complexe şi tehnice, iar parlamentele şi 
partidele parlamentare aveau competenţa de a le discuta şi a de- 
cide asupra lor. Parlamentele reprezentau scenele, iar politicienii 
erau actorii negocierii sociale. Categorii precum sindice'ele şi Bi- 
serica, agricultorii şi universităţile, industriaşii şi intelec ualii îşi 
canalizau eforturile de a influenţa politica guvernului priu 'ater- 
mediul parlamentelor. 

Astăzi, parlamentul este doar unul dintre mijloacele de rep. 
zentare în raport cu guvernul, deşi continuă să fie instanţa supe 
rioară şi cea prestigioasă. Organizaţii puternice cum sînt sindica- 
tele moderne sau asociaţiile patronale şi-au impus dreptul de a fi 
consultate în mod direct de către guvern. Ne-am mai referit înain- 
te la faptul că în viaţa politică americană, grupurile de interese, ca 
şi eficientele lor virfuri de lance — grupurile de presiune şi lobby- 
urile — au stabilit relaţii directe cu executivul şi cu Congresul. 
Fenomenul acesta nu se petrece însă numai în Statele Unite; îl 
putem constata, deşi motivele şi structurile politice sînt foarte di- 
ferite, în ţări ca Suedia, Marea Britanie de după cel de-al doilea 
război mondial, cea de a V-a Republică franceză şi comunităţile 
europene. În Suedia, îndelungata guvernare a social-democraţilor 
a făcut să diminueze rolul Parlamentului şi, prin aceasta, însuşi 
rolul partidelor politice în procesul vieţii politice. Deciziile sint 
luate pe calea negocierilor de tot felul dintre guvern şi sindicate, 
întreprinderi, grupuri profesionale etc. Parlamentul este arbitrul 
care supraveghează jocul politicii, care revine acum în seama acestor 
noi actori. 

In Marea Britanie, presiunea exercitată asupra guvernului de 
către grupurile profesionale şi sociale orizontale a tot sporit, pe 


116 OPOZIŢIA 


măsură ce au crescut responsabilităţile guvernamentale, impuse 
de dezvoltarea societăţii moderne. Aceste presiuni acţionează 
intr-o oarecare măsură ocolind reprezentarea verticală îndeplini- 
tă de partidele politice. O dată cu intrarea în vigoare a politicii 
economice pe termen lung (şi trebuie să recunoaştem că planifi- 
carea economică este in Marea Britanie abia la început) a început 
să devină manifestă însemnătatea consultărilor dintre guvern şi 
reprezentanţii sindicatelor şi ai industriaşilor, iar aceste consul- 
tări au ajuns să fie instituţionalizate sub forma diverselor organe 
mixte ce string laolaltă reprezentanţii guvernului şi cei ai grupuri- 
lor interesate. Dar, prin aceste noi proceduri, nu numai că sînt 
uneori ocolite partidele politice parlamentare, dar şi partidele în- 
seşi s-au arătat a fi în dezacord cu grupurile profesionale sau so- 
ciale pe care teoretic ar trebui să le reprezinte în Cameră. Astfel, 
opoziţia citorva uniuni sindicale faţă de politica preţurilor şi a ve- 
niturilor s-a manifestat inclusiv împotriva partidului şi a guvernu- 
lui laburist, iar punctele de vedere ale Confederaţiei Industriilor 
Britanice (reprezentind patronatul) nu s-a dovedit intotdeauna a 
fi în armonie cu acelea exprimate în Parlament de către Partidul 
Conservator. 

Consultările dintre guvern şi grupurile profesionale şi sociale 
au ajuns, în timpul celei de a V-a Republici franceze, la un grad de 
instituţionalizare şi mai mare decit în Marea Britanie şi Statele 
Unite. Asemenea consultări se ţin in mod deliberat în spatele 
„demodatelor partide politice” şi guvernul obişnuieşte să numească 
„omul potrivit la locul potrivit”, fără a ţine cont dacă acesta este 
un comunist ori un extremist de dreapta, în toate posturile de 
răspundere ale noului sistem sau în numeroasele comisii şi comi- 
tete create în scopul sus-pomenitelor consultări. Astfel, guvernul 
privează opoziţia de sfatul exclusiv al propriilor săi experţi pe ca- 
re îi neutralizează, întărind în acelaşi timp echipa de consilieri 
oficiali. O a doua metodă de instituţionalizare a consultărilor 
constă din sporirea numărului de corpuri consultative ale execu- 
tivului la nivel central sau local, dublind astfel numărul de comi- 
tete şi comisii parlamentare. Pe termen lung, suprapunerea aces- 
tor canale de consultare duce la dublarea eforturilor şi la confuzia 
de funcţii. 

Foarte semnificativă a fost, în acest context, apariţia unor gru- 
puri de interese ia nivel continental, aproape simultan cu apariţia 
unui nou centru de autoritate în cadrul recent createlor comu- 
nităţi europene. Chiar înainte de a-şi fi instituţionalizat propria 
formă de reprezentare directă, majoritatea acestor grupuri (Şi 
există cu sutele) a Stabilit un contact direct cu organismele comu- 
nităţilor europene şi a acţionat un lor prin intermediul gru- 
purilor de presiune şi /obby- urilor!. Apariţia acestor grupuri de 
interese continentale nu are, desigur, nici o legătură directă cu 
investigația noastră actuală referitoare la renaşierea grupurilor 
de presiune, fiind vorba de fapt despre noi formaţiuni, născute în 
noi circumstanţe, despre un fapt nou, plasat într-un context euro- 
pean. Este greu de crezut însă că aceste grupuri internaţionale 
(continentale) ar fi putut să apară atit de repede pe scena euro- 
peană dacă, mai înainte, grupurile naţionale nu ar fi căpătat o 
nouă vigoare. Într-un anumit sens, reprezentarea europeană a 
grupurilor de interese nu a insemnat altceva decit continuarea la 
nivel continental a grupurilor de interese naţionale, care şi-au 
dublat activitatea drept rezultat a trei fenomene deja menţionate: 
sporirea puterii guvernamentale o dată cu descreşterea cores- 
punzătoare a puterii opoziţiei, dezvoltarea planificării şi dezvol- 
tarea statului bunăstării sociale. 

O serie de evoluţii politice din Marea Britanie şi Franţa poi 
constitui exemple în direcţia afirmării grupurilor de interese în 
politica contemporană, drept rezultat al mecanismelor statului 
bunăstării sociale şi, respectiv, al planificării. Astfel, în toamna 
anului 1967, o serie de industriaşi de frunte au întemeiat un Grup 
Industrial Politic. James Callaghan, pe atunci ministru de finanţe, 
a subliniat într-o cuvintare ţinută în Parlament temerile sale că 
un asemenea organism ar putea submina sistemul parlamentar. 
Intervievat la televiziune, unul dintre membrii grupului şi-a ex- 
primat opinia personală că funcţionarea Parlamentului ar trebui 
modificată în aşa fel încît alegerile să fie organizate din 5 în 5 ani, 
iar, în intervalul respectiv, Parlamentul să nu se întrunească, ci să 


1 A se vedea D. Sidjanski, „Pressure Groups and the European Econo- 
mic Community”, Government and Opposition, II, nr. 3, aprilie 1967, 
pp. 397-415. 

lase guvernul liber să guverneze. Dar exemplul cel mai bine cunos- 
cut şi care răspunde cu mai multă uşurinţă unui mod de tratare 
general este acela al relaţiilor dintre uniunile sindicale şi partide- 
le politice. Pe la sfîrşitul secolului al XIX-lea, intr-o societate bri- 
tanică profund transformată de industrializare, cele trei sectoare 
economice — patroni, muncitori şi ţărani — au demonstrat, fie- 
care în parte, tendinţa de a realiza contacte mai ample cu Parla- 
mentul şi a-şi asigura o mai bună reprezentare în sînul acestuia. 
S-a dezvoltat un curent în sensul organizării în asociaţii mai mari 
şi mai eficiente, care să devină în acelaşi timp mai active în sfera 
parlamentară. De fapt, dorinţa de a fi prezente în viaţa parlamen- 
tară a constituit unul dintre motivele invocate pentru crearea aces- 
tor noi organizaţii. Patronii au înfiinţat un Consiliu Parlamentar 
în anul 1898. Ei au fost urmaţi de către Consiliul sindicatelor 
(Trade Union Council — TUC), care a creat în anul următor, 
1899!, o Reprezentanță muncitorească şi un Comitet Parlamen- 
tar care a reprezentat, pînă în anul 1918, nucleul de organizare al 
Partidului Laburist. 

Problema relațiilor dintre muncitorii organizaţi şi guvern a 
căpătat o nouă însemnătate o dată cu cea dintii mare operaţiune 
de mobilizare economică întreprinsă în Marea Britanie, care a 
avut loc în timpul primului război mondial, atunci cînd statul a 
preluat pe seama sa căile ferate, minele şi fabricile de armament. 
Afilierea muncitorilor, atit la sindicate, cit şi la Partidul Laburist, 
s-a triplat (respectiv de la 2 232 446 membri în anul 1914 la 6 505 482 
în anul 1920 şi de la 1 612 147 la 4 359 807). Concentrarea organi- 
zaţiilor muncitoreşti a fost răspunsul firesc faţă de concentrarea 
puterilor patronatului într-o singură mină, aceea a statului. O 
consecinţă a războiului a fost şi radicalizarea doctrinară, drept 
reacţie impotriva ordinii sociale şi economice care generase con- 
flictul, dar şi din credinţa că, sub controlul statului, muncitorii 


1 „Comitetul Parlamentar al TUC, în numele întregii mişcări muncito- 
reşti, ca şi organizaţiile sindicale, în numele membrilor acestora, încearcă 
să influenţeze miniştrii şi deputaţii prin intermediul tehnicilor clasice de 
lobby, potenţindu-şi forţa de persuasiune prin mitinguri bine calculate 
pentru a influenţa opinia publică şi cu încercări de a-i face pe candidaţi 
să promită susţinerea măsurilor dorite”. Cf. Samuel H. Beer, Modern 
British Politics, Londra, 1965, p. 110. 

puteau obţine condiţii mai bune decit sub acela al patronilor. Par- 
tidul Laburist a adoptat în anul 1918 un program pur socialist. În 
ceea ce priveşte organizarea, s-a stabilit principiul după care 
apartenenţa la sindicate presupune aderarea aproape obligatorie 
la Partidul Laburist, TUC devenind principala sursă de fonduri a 
partidului. Ideologia sa proclama principiul exproprierii şi al pro- 
prietăţii şi administraţiei publice asupra „instrumentelor de pro- 
ducţie, distribuţie şi schimb”, în scopul creării unei societăţi so- 
cialiste. Partidul Laburist din Marea Britanie se alinia în acest fel 
majorităţii omoloagelor sale de pe continent. Primele alegen de 
după război au scos în evidenţă succesul noului partid, a cărui 
identificare cu sindicatele devenise aproape totală. În felul acesta, 
la Congres, uniunile sindicale îşi formulau puncte de vedere poli- 
tice pe care Partidul Laburist se angaja să le susţină în Parlament 
şi, în mod teoretic cei puţin, în faţa guvernului. 

Această formulă nu a durat însă multă vreme şi, bineînţeles, 
nu a supravieţuit celui de al doilea război mondial. In primul rind, 
ea a fost zdruncinată de nemulţumirea stirnită de cea dintii guver- 
nare laburistă, de sub conducerea lui Ramsay Macdonald. Cel de-al 
doilea element care a şubrezit-o a fost deziluzia provocată de cel 
dintii guvern „socialist” din Uniunea Sovietică. Parlamentarii 
laburişti s-au văzut înghesuiți între sindicate şi politica lor de pro- 
tejare a intereselor muncitoreşti şi politica partidului, preocupat 
de probleme globale, naţionale şi internaţionale. Instrăinarea 
dintre sindicate şi partid a devenit şi mai patentă după declan- 
şarea celui de-al doilea război mondial. Dacă primul război mon- 
dial provocase unificarea mijloacelor de acţiune politică ale am- 
belor organizaţii, cel de-al doilea război nu a făcut altceva decit sa 
lărgească breşa dintre ele. Această situaţie se contura atunci cind 
începea deja să se manifeste participarea directă a sindicatelor, ca 
atare, la luarea deciziilor în cadrul guvernului. În perioada inter- 
belică şi, de bună seamă, în timpul primului război mondial, gu- 
vernul îi chemase pe reprezentanţii muncitorilor să participe la 
numeroasele comitete şi comisii înfiinţate în scopul dirijării indus- 
triei; în timpul ultimului război mondial, sistemul luării deciziilor 
de către comitete s-a amplificat într-o măsură fără precedent. 
Acum, reprezentanţii sindicali interveneau hotăriţi nu numai să 
influenţeze soluţionarea problemelor de rutină, ci şi reorganiza- 

rea vieţii sociale şi economice britanice. Ei căpătaseră deplina 
convingere că, oricare ar fi fost guvernul aflat la putere, fie el con- 
servator, laburist sau de coaliţie, principiul participării directe a 
uniunilor sindicale la luarea deciziilor sale se va menţine şi se va 
afirma pe deplin. În felul acesta, legătura dintre uniunile sindicale 
şi parlament pe de o parte şi dintre acestea şi opoziţia parlamen- 
tară îşi pierdea orice semnificaţie. 

După război, sub două guvernări laburiste, ideologia oficială 
a uniunilor sindicale (şi în special a importantului sindicat al 
muncitorilor din transporturi, menţionat aici deoarece atitudinea 
secretarului său general, Frank Cousins, este în mod deosebit re- 
velatoare pentru relaţiile dintre sindicate şi Parlament) a conti- 
nuat să fie condiţionată de două mari obiective: continuarea şi ex- 
tinderea naţionalizării, pe de o parte, şi respingerea oricărei 
politici naţionale a salariilor sprijinită de către guvern pe de altă 
parte. În perioada celui de al doilea cabinet laburist (al lui Harold 
Wilson), aceasta a dus la un serios divorţ între programul guver- 
nului şi acela al uniunilor sindicale, constituind tema unor înde- 
lungate şi nu prea fericite negocieri, desfăşurate atit în adunările 
sindicale, cit şi în Conferinţele Partidului Laburist. După comoda 
sa victorie electorală din primăvara anului 1966, guvernul Wilson 
a fost nevoit să se implice în soluţionarea problemelor cronice ale 
economiei britanice. Naţionalizările (cu excepţia aceleia, puţin 
convingătoare, a industriei oţelului) nu ocupau astfel decit o mică 
parte din programul său, în vreme ce, dimpotrivă, o politică na- 
ţională a veniturilor era considerată a fi cel dintii pas în reorgani- 
zarea vieţii economice. 

Numirea lui Frank Cousins în calitate de ministru al tehnolo- 
giei în guvernul Wilson a readus pe primul plan problema relații- 
lor dintre uniunile sindicale şi Partidul Laburist. Chiar dacă 
Frank Cousins nu era singurul ministru cu antecedente sindicale, 
desemnarea lui se dovedea de două ori semnificativă, deoarece 
era liderul cel mai activ al celei mai puternice uniuni sindicale şi 
totodată acceptase un minister strins legat de problema reorga- 
nizării industriei britanice în era automatizării. Participarea sa la 
guvern părea să indice că s-a ajuns la un oarecare grad de armonie 
între sindicate, partid, guvern şi Parlament. Pentru idealiştii din 
mişcarea laburistă, funcţia lui oferea uniunilor sindicale o mai 

mare ocazie de a juca un rol în formarea noilor structuri ale indus- 
triei britanice decit visase vreodată Ernest Bevin, în calitatea lui 
de ministru al muncii. Observatorii mai cinici credeau că numirea 
lui Cousins fusese făcută cu intenţia de a-l transforma într-un os- 
tatic al uniunilor sindicale dintr-un guvern care avea să urmeze o 
linie opusă aceleia, tradiţionale, a sindicatelor. 

Oricare ar fi fost adevărul, fapt este că idila a durat foarte pu- 
tin. Împreună cu numeroşi alţi lideri sindicali, Cousins nu a în- 
tirziat să-şi exprime dezacordul deschis faţă de pretenţia guverna- 
mentală de a controla în mod direct salariile, pe cale legislativă. 
Îndată după începerea discuţiilor asupra măsurilor concrete de 
introdus în legea preţurilor şi a veniturilor, în special dreptul gu- 
vernului de a îngheţa salariile pe o perioadă anumită, Cousins a 
demisionat din guvern. Mai tirziu, pus în faţa obligaţiei de a alege 
între fotoliul său parlamentar şi postul lui de secretar general al 
Sindicatului Muncitorilor din Transporturi, Cousins l-a preferat 
pe acesta din urmă. 

Din punctul de vedere al relaţiilor dintre reprezentanţii poli- 
tici şi cei industriali pe care o analizăm aici, decizia lui Cousins 
este semnificativă pentru importanţa relativă pe care el o atribuia 
reprezentării politice şi celei industriale. Desigur, intregul episod 
se poate dovedi, cu trecerea timpului, o simplă eroare de aprecie- 
re. Rămine însă un fapt important şi anume: acceptind să preia 
conducerea ministerului însărcinat cu dezvoltarea tehnică a Marii 
Britanii, punînd prin aceasta o piatră de hotar în istoria influenţei 
sindicatelor în viaţa economică a ţării, Cousins ştia că, atît timp 
cît punctele sale de vedere vor fi acceptate, el îşi va face simțită 
ponderea şi influenţa atit în guvern şi în Parlament, cit şi în afara 
acestora. Începînd însă din momentul în care a înțeles că politica 
guvernului era îndreptată împotriva poziţiilor tradiţionale ale 
sindicalismului britanic, iar dacă ar fi continuat să rămină mem- 
bru al cabinetului ar fi fost nevoit să se opună politicii sindicale, 
el a preferat să îşi sacrifice poziţia politică decit să şi-o piardă pe 
aceea profesională. Procedind în acest fel, Cousins a dat de înţeles 
că, în opinia sa, sindicatele, conduse într-o manieră adecvată, ar 
putea obţine mai mult prin mijloace externe de presiune decit ar 
fi dobindit de la acel guvern sau de la oricare altul, acţionind din- 
lăuntrul acestuia sau in Parlament. Astfel, ceea ce voia el să expri- 


122 OPOZIŢIA 


me era faptul că bătălia pentru drepturile muncitorilor nu avea să 
se mai dea de acum înainte în incinta Parlamentului şi că un re- 
prezentant sindical în guverń s ar fi simţit cu mîinile legate. Aceasta 
însemna sfîrşitul vechii credinţe după care influenţind Parlamen- 
tul şi pătrunzind în incinta lui se puteau îndeplini ţelurile mun- 
citorilor. < Putem cita consideraţiile lui W.J.M. Mackenzie despre 
întreaga problemă a creşterii influenţei grupurilor de presiune 
asupra guvernului britanic: „Acesta pare a fi unul dintre nume- 
roasele simptome ale răsturnării totale a celebrei teorii a lui Maine 
despre evoluţia de la status la contract. Noi ne luptăm să revenim 
pas cu pas la o situaţie în care un om se dovedeşte important pe 
plan social doar dacă este deţinătorul unui anume nivel de califi- 
care şi este membru al unei corporaţii autorizate. Se ajunge astfel 
în fapt la un nou medievalism ce constituia pămîntul făgăduinţei 
în vremea tinărului Pugin şi pină la William Morris”!. Mai rămi- 
ne de văzut numai dacă, în aceste împrejurări anume, Cousins a 
făcut cea mai bună alegere şi pe termen lung.> 

O nouă fază a relaţiilor Uniunilor Sindicale cu guvernul şi cu 
Partidul Laburist a început atunci cind cel de-al doilea cabinet al 
lui Harold Wilson, confruntat cu deteriorarea situaţiei economi- 
ce a ţării — de care, în opinia sa, erau în bună măsură răspun- 
zătoare grevele repetate —a hotărit să se ocupe de problema re- 
laţiilor de muncă. Într-o carte albă intitulată In Place of Strife (În 
loc de conflict), primul ministru şi Barbara Castle — care era pe 
atunci ministru al muncii — au propus, în luna ianuarie 1969, o 
perioadă obligatorie de conciliere în orice conflict de muncă, mai 
înainte de a se recurge la grevă. Documentul mai propunea şi în- 
fiinţarea unei Comisii pentru relaţiile de muncă, ca şi soluţiona- 
rea pe cale legală a anumitor tipuri de conflicte de muncă. 

Uhniunile sindicale s-au opus acestui plan. Şi, chiar dacă legea 
a trecut fără dificultate de prima citire in Camera Comunelor, 
majoritatea care o susţinea a început să se dilueze sub presiunile 
sindicatelor. La 5 iunie 1969 o adunare a reprezentanţilor uniuni- 


1 Acest pasaj figurează numai în ediţia engleză (nota red.). 

2 WJ.M. Mackenzie, „Pressure Groups in British Government”, British 
Journal of Sociology, vol. VI, nr. 2, reprodus în: Richard Rose (ed.), 
Studies in British Politics, Londra, 1966. 

lor sindicale a hotărit, cu o uriaşă majoritate, să se opună unor 
asemenea măsuri, trecînd şi la acţiune dacă s-ar fi dovedit necesar. 
În faţa acestei atitudini hotărite, premierul Wilson a renunţat la 
proiect. Acesta a fost un moment foarte important în relaţiile din- 
tre Partidul Laburist şi principalul grup organizat pe care el îl re- 
prezintă — sindicatele — şi a părut să demonstreze că acestea din 
urmă erau mai puternice decit partidul. În faţa primejdiei de dis- 
trugere a mişcării laburiste, Wilson şi-a retras proiectul şi s-a 
mulţumit cu o „Declaraţie de intenţii” a uniunilor sindicale, în care 
acestea se declarau dispuse să pună rinduială în relaţiile de 
muncă. În îunie 1970, Harold Wilson avea să piardă alegerile. 

Guvernul conservator al lui Edward Heath, care i-a succedat, 
s-a confruntat şi el cu sindicatele, insistînd asupra politicii de con- 
trol guvernamental al conflictelor de muncă. Marea problemă s-a 
ivit însă atunci cînd minerii s-au opus politicii de preţuri şi veni- 
turi a guvernului (la care consimţiseră şi uniunile sindicale) şi au 
intrat în grevă. Acţiunea lor unilaterală a coincis cu şocul econo- 
mic provocat de criza petrolului. Confruntat cu probleme naţio- 
nale şi internaţionale de o asemenea amploare, Heath a hotărit să 
organizeze alegeri generale anticipate, punind pe tapet problema: 
„Cine guvernează în Marea Britanie: instituţiile reprezentative 
(Parlamentul) sau forţele corporatiste (sindicatele)?” Conserva- 
torii au pierdut cu o marjă mică de voturi (în februarie 1974), iar 
guvernele laburiste au adoptat, incepind de atunci, ca principiu 
operaţional, aşa-numitul „pact social”. Este vorba despre un 
acord între guvern şi sindicatele afiliate la TUC, prin care uniuni- 
le sindicale acceptă politica de preţuri şi de venituri a acestuia, în 
schimbul participării la elaborarea politicii economice, în special 
în domeniul asigurărilor sociale şi al indeplinirii anumitor exi- 
genţe ale aripii de stinga laburiste, cum ar fi naţionalizarea indų- 
striilor aeronautică şi navală şi desfiinţarea saloanelor particulare 
din spitalele de stat. 

Cooperarea dintre sindicate şi guvern în cadrul „pactului so- 
cial” a făcut obiectul unei instituţionalizări formale. Au fost create 
noi organe, dintre carecel mai important este Comitetul de le- 
pătură, alcătuit din lideri ai sindicatelor afiliate la TUC, membri 
ai guvernului şi membri ai Comisiei executive naţionale a Parti- 

dului Laburist. Acest organism nu a întirziat să se transforme în 
cel mai important centru de luare a deciziilor din întreaga activi- 
tate politică a guvernului laburist. Nu numai conservatorii, ci 
chiar şi numeroşii membri laburişti ai Parlamentului, atit din ari- 
pa dreaptă tit şi din cea stingă, s-au arătat neliniştiţi faţă de mo- 
dul în care acest organism a privat guvernul şi Parlamentul de 
dreptul său constituţional de a lua ultimele decizii, ca şi de faptul 
că acesta ajunge să hotărască dinainte asupra problemelor de re- 
zolvat, pe care fie Camerele, fie guvernul se limitează a le aviza. 

Însăşi ideea pactului social a fost atacată de către Partidul 
Conservator şi aceasta din două motive. Cel dintii este acela că, 
fireşte, TUC nu reprezintă decit o minoritate a populaţiei munci- 
toreşti britanice. Mai există sindicate şi organizaţii profesionale 
ce nu Îi sînt afiliate şi numeroşi muncitori nu sînt înscrişi în nici 
un sindicat. Cel de-al doilea motiv a fost exclus cu claritate în de- 
claraţia politică a Partidului Conservator, prilejuită de Conferin- 
ţa sa din octombrie 1976 şi întărită de şefa partidului, Margaret 
Thatcher: pactul social „este inacceptabil pentru oricare partid 
care crede că este de datoria guvernului să fie reprezentantul în- 
tregii comunităţi”. 

Vedem, aşadar, în Suedia, Norvegia, Olanda şi acum şi în Ma- 
rea Britanie, o tendinţă clară către instituţionalizarea participării 
directe a forţelor corporatiste (sindicate, intreprinderi şi organi- 
zaţii profesionale) la procesul elaborării politicii şi al luării deci- 
ziilor. Şi, în măsura în care acest proces ignoră existenţa Parla- 
mentului, el reduce în egală măsură şi rolul opoziţiei parlamentare. 

În domeniul instituţionalizării planificării, mari progrese au 
fost realizate în Franţa. Deşi autorizată încă din anul 1946, plani- 
ficarea a început cu adevărat să se dezvolte abia din anul 1958, în 
cadrul Constituţiei celei de a V-a Repubiici, cînd efectele ei s-au 
făcut simţite în viaţa politică şi economică a ţării. În ceea ce pri- 
veşte viaţa politică, putem afirma, o dată cu Ridley şi Blondel, că 
„experienţa franceză a arătat că planificarea este compatibilă nu 
numai cu spiritul democraţiei occidentale, ci S şi cu o atitudi- 
ne relativ conservatoare în materie de economie!”. Într-adevăr, în 


1 F. Ridley, J. Blondel, Public Administration in France, Londra, 1964, 
p. 204. 

practică, rolul pe care îl joacă în cadrul planului întreprinderea 
privată şi asociaţiile patronale este poate chiar mai mare decit 
acela al sindicatelor, atit în sfera întreprinderilor industriale na- 
ţionalizate cît şi a celor aflate în proprietate particulară. Se mai 
cuvine semnalat şi faptul că, în Franţa, instituţionalizarea plani- 
ficării la nivel național a reprezentat o tranziţie spre instituţiona- 
lizarea acesteia de către comunităţile europene. 
Instituţionalizarea planificării nu a fost lipsită însă de conse- 
cinţe asupra procesului politic, în special asupra Parlamentului şi 
a opoziţiei parlamentare. După cum a semnalat Léo Hamon, dat 
fiind că, în conformitate cu Constituţia celei de a V-a Republici 
franceze, guvernul doar propune Parlamentului spre aprobare 
marile alternative ce condiţionează redactarea planului, este şi di- 
ficil ca suveranitatea Parlamentului să nu fie afectată. Întrucit nu 
există posibilitatea de a se propune amendamente planului, dis- 
cutarea sa în Parlament se aseamănă mult cu dezbaterile referi- 
toare la ratificarea unui tratat încheiat cu o putere străină. „Aşa 
cum un parlament nu poate adopta un amendament la o lege au- 
torizind ratificarea Nu tratat, tot astfel el nu poate aduce amen- 
damente planului”! „ Această situaţie se datoreşte incompatibili- 
tăţii dintre o trăsătură fundamentală a planificării, atit în ochii 
guvernului cît şi ai planificatorilor, anume coerenţa şi stabilitatea 
pe termen lung, şi schimbările pe care un Parlament pe deplin su- 
veran le-ar introduce în acest plan, dacă ar fi tratat întocmai ca o 
lege. „Planul va trebui să fie întotdeauna sarcina guvernului, iar 
Parlamentul doll colabora la formularea lui, însă nu şi-l va pu- 
tea apropria”, scria P. Delvou€?. Cu toate acestea, Parlamentul îşi 
păstrează facultatea de a vota anual bugetul, ceea ce constituie o 
metodă eficientă pentru a controla execuția planului. Parlamentul 
are însă doar puteri limitate în ceea ce priveşte elaborarea planu- 
lui, iar opoziţia parlamentară are puteri încă şi mai mici, în con- 
diţiile în care nici măcar nu se pot propune amendamente. Con- 


1 Léo Hamon, „Le planet sa signification politique”, Tendances et volon- 
tés de la société française, de Jean Daniel Reynaud, Paris, 1966, Georges 
Lavau, La planification comme processus de décision, Paris, 1965. 

2 P. Delvou€, H. Lesguillous, Le contrôle parlementaire sur la politique 
économique et budgétaire, Paris, 1965. 

secinţele acestei situaţii pentru viaţa politică au fost rezumate cu 
pesimism de către R. Quermonne, care conchide că planificarea 
serveşte la marginalizarea instituţiilor reprezentative şi la dezvol- 
tarea, în paralel cu ele, a unor noi corpuri instituţionale, caracte- 
rizate printr-o importantă participare socioprofesională. In opi- 
nia sa, planificarea nu are cum să nu devină rivalul Parlamentului 
şi să i se opună ca o nouă structură de influenţă. Odată ce a fost 
epuizată, prin procedurile consultative preliminare, dezbaterea 
propriu-zisă asupra conţinutului şi consecinţelor planului, iar or- 
ganele democraţiei reprezentative au fost solicitate să îl aprobe, 
iar discuţiile acestora se vor purta inevitabil pe un ton foarte ge- 
neral. Deputaţii vor avea impresia stinjenitoare că au fost daţi la 
o parte de către comisiile consultative şi privaţi de facultatea lor 
de a discuta şi de a aduce amendamente, comisiile fiind, la rindul 
lor, lipsite de calitatea de a aproba planul. „Planificarea a accele- 
rat dezintegrarea instituţiilor reprezentative”! 

Aceasta ne conduce direct la ceea ce constituie principala 
problemă a relaţiilor dintre guvern şi parlament, precum şi dintre 
guvern şi opoziţia parlamentară, într-o epocă în care puterea gu- 
vernului ca organ central al administraţiei de stat are tendinţa de 
a creşte fără incetare. 


Guvern tot mai puternic, opoziţie tot mai slabă? 


Toată lumea ştie că, începînd cu primul război mondial, ten- 
dinţa politică cea mai notabilă şi constantă a fost creşterea dimen- 
Siunii şi a autorităţii guvernelor. Guvernul a crescut în termeni 
absoluţi, conform doctrinelor ce reclamă ca statul să aibă dreptul 
de a conduce toate activităţile cetăţenilor săi îndreptate spre un 
ţel comun, aşa cum se petrec lucrurile în ţările comuniste, fasciste 
şi alte regimuri autoritare. Autoritatea guvernului a crescut, în 
termeni relativi, în virtutea noilor obligaţii pe care şi le-a asumat 
şi a drepturilor ce i-au fost acordate, chiar şi în statele constituţio- 
nal-pluraliste. Acest proces a fost însoțit de o eclipsare corespun- 
zătoare a opoziţiei politice. În statele autoritare, opoziţia politică 


1 Citat în Léo Hamon, op. cit. 

s-a văzut mutilată sau chiar total proscrisă, iar dizidenţa latentă se 
manifestă în forme diferite de conflict politic, care merg de la 
anomie pînă la rezistenţa organizată. În ceea ce priveşte statele 
constituţional-pluraliste, chiar şi aici s-a manifestat tendinţa opo- 
ziţiei de a se inclina în faţa expansiunii statului. 

În prima parte a acestei sumare examinări a stării opoziţiei 
politice din ţările contemporane cu democraţie parlamentară, am 
încercat să facem o distincţie între deficienţele în funcţionarea 
opoziţiei parlamentare datorate unor cauze specifice şi slăbiciu- 
nii provenind din însuşi declinul instituţiei parlamentare. Mai 
rămîne de analizat o chestiune fundamentală şi anume: pînă în ce 
punct au avut de suferit atît parlamentele cit şi opoziţiile parla- 
mentare de pe urma expansiunii guvernului şi a extinderii puterii 
sale!. În ce măsură creşterea continuă a intervenţiei guvernului în 
procesele sociale, economice şi administrative face să slăbească 
drepturile parlamentului şi ale opoziţiei parlamentare de a con- 
trola şi conduce activităţile guvernului în întregime? Sau, expri- 
mat cu alte cuvinte: pină la ce limită va ajunge să se întărească 
executivul pe seama legislativului şi în ce măsură este acesta un 
proces inevitabil? 

Ar fi mai uşor să abordăm o asemenea problemă dacă am exa- 
mina trei aspecte referitoare la ceea ce au avut de suferit, atît par- 
lamentul cît şi opoziţia parlamentară, drept rezultat al dezvoltării 
executivului. În primul rînd, parlamentul şi opoziţia din Marea 
Britanie au pierdut una dintre principalele lor puteri: aceea de a 
răsturna guvernul. În al doilea rînd, unele din drepturile parla- 
mentului şi ale opoziţiei parlamentare au fost asumate, atit în 
Marea Britanie cit şi în alte ţări, de către partidele politice. În al 
treilea rind, în anumite state constituţional-pluraliste, constituţia 
a fost deja revizuită de către guvernele aflate la putere in scopul 
sporirii drepturilor şi competenţelor executivului, tendinţă care 
poate să fie imitată şi de alte state de acest tip pe măsură ce opinia 
publică devine conştientă de declinul parlamentelor şi al sistemu- 
lui parlamentar în general. 


1 A se vedea, asupra acestui punct, o interesantă discuţie în: Ronald 
Butt, The Power of Parliament, Londra, 1967. 

După cel de-al doilea război mondial, multe guverne din sta- 
tele constituţional-pluraliste au dat dovadă de o indiferenţă cres- 
cîndă şi întrucîtva dispreţuitoare faţă de propriile parlamente. În 
anumite cazuri şi mai cu seamă în cea de a V-a Republică fran- 
ceză, o asemenea politică a fost adoptată deliberat şi din princi- 
piu. În cele două democraţii anglo-saxone, omagiile aduse siste- 
mului parlamentar sint repetate adesea, insă faptele nu mai 
corespund cuvintelor. La acest aspect se referea, la 17 martie 
1967, un editorial din The Guardian, dedicat relaţiilor dintre gu- 
vern şi Camera Comunelor: 

„Lucrul de care are nevoie cel mai mult Parlamentul este de a 
şti că el într-adevăr contează şi că punctele de vedere ale membrilor 
săi pot avea o anume influenţă asupra politicii guvernului. Cei 
mai mulţi dintre miniştri, în relaţiile lor de zi cu zi cu Camera, dau 
impresia că nu le prea pasă de părerile Parlamentului. 

Un prost exemplu de aroganță guvernamentală l-a constituit 
refuzul de a îngădui o dezbatere referitoare la moneda divizio- 
nară zecimală înainte de promulgarea legii în cauză sau a orga- 
nizării, în săptămîna următoare, a unei votări libere în această 
privinţă. Există însă şi alte exemple, unele chiar şi mai rele. Viito- 
rul politicii preţurilor şi veniturilor figurează printre marile-pro- 
bleme politice interne. În ultimele săptămini, miniştrii au ţinut 
interminabile reuniuni cu lideri TUC şi cu conducerea patronatu- 
lui pentru a definitiva ultimele detalii ale acesteia. În schimb, 
atunci cînd un deputat conservator a protestat, ieri, pentru faptul 
că Parlamentul nu a fost la rindu-i consultat, singurul răspuns pe 
care l-a obţinut domnul Lee a fost că intenţiile guvernului vor fi 
cunoscute în scurtă vreme, printr-o Carte Albă. Nimeni nu a avut 
îndrăzneala să sugereze că ar fi fost necesară mai întîi o dezbatere 
parlamentară. 

Nemulțumit să împiedice doar discutarea politicii sale în par- 
lament, guvernul îl privează pînă şi de informaţii. Cum să ne aş- 
teptăm atunci ca deputaţii să se pronunțe în privinţa problemelor 
pe care le implică intrarea ţării in Piaţa Comună, cînd nu li s-a 
spus aproape nimic despre calculele guvernului referitoare, de 
exemplu, la efectele ei asupra agriculturii sau asupra comerţului 
cu Commonwealth-ul? Nu este suficient să se vorbească în parti- 
cular doar cu deputaţii laburişti. Conservatorii ar trebui să strige 

de să se audă pînă la cer în faţa acestei atitudini, chiar dacă şi-au 
manifestat deja supărarea. Acelaşi lucru se poate spune şi despre 
politica economică. Încercările opoziţiei de a obţine de la guvern 
mai multe informaţii în privinţa acestei politici au fost expediate 
în cursul acestei săptămini, cu vagi promisiuni de:a se dezvălui 
ceva mai multe lucruri referitoare la politica oficială. Cu toate 
acestea, ieri a fost redusă rata dobinzii bancare fără a se da nici 
cea mai mică explicaţie parlamentului, iar domnul Wilson a refu- 
zat de plano să furnizeze Camerei Comunelor cel mai mic indiciu 
cu privire la nivelul creşterii economice anticipat de guvern pen- 
tru acest an”. 

lată aşadar o critică dură — insă valabilă, fără îndoială — re- 
feritoare la practicile parlamentare ale guvernului laburist al lui 
Harold Wilson. Cu toate acestea, cind a fost întrebat în cursul 
unui interviu unde crede domnia sa că se află centrul puterii în 
viaţa politică britanică, pim ministru a răspuns plin de emfază: 
„în Cabinetul parlamentar”!. Un mare merit al guvernului Wil- 
son a fost, din acest punct de vedere, marele său ataşament față de 
instituţiile parlamentare şi față de rolul jucat de Parlament în ca- 
drul procesului politic; iar despotismul crescind exercitat de către 
guvern asupra Parlamentului se poate explica atit prin lipsa lui de 
încredere în competenţa deputaţilor de a capta complexitatea 
proceselor socio-economice moderne, cît şi certitudinea că nu 
prea are a se teme de Cameră. 

În Statele Unite ale Americii, tensiunea dintre executiv şi le- 
gislativ s-a tradus prin aşa-numita „lipsă de credibilitate”. Preşe- 
dintele Johnson nu putea fi acuzat de ignoranță sau de lipsă de 
interes în relaţiile sale cu Congresul, deoarece tocmai în această 
privinţă era cel mai înzestrat. Chiar dacă Johnson era produsul 
lobby-urilor de partid şi galvaniza literalmente Senatul, el a susci- 
tat totuşi numeroase critici, atit în interiorul legislativului cît şi în 


1  Preeminenţa Parlamentului în sistemul constituţional britanic se ex- 
primă prin formula după care suveranitatea rezidă in the Crown in 
Parliament; executivul este the King or Queen in Parliament şi cel care 
guvernează the Cabinet in Parliament, cu care se înfruntă the Opposi- 
tion in Parliament. Toţi membrii Cabinetului fac parte dintr-una dintre 
cele două Camere, iar primul ministru, obligatoriu, din Camera Comu- 
nelor (nota ed. sp.). 

ţară, nu numai pentru că s-a angajat în războiul din Vietnam, ci şi 
pentru modul în care tratase Congresul înainte, ascunzindu-i in- 
tenţiile executivului. „Lipsa de credibilitate” exprima scepticis- 
mul unui popor căruia îi fusese ascuns adevărul în prea multe rîn- 
duri. lar această indiferenţă faţă de Congres din partea unui 
preşedinte ocupat şi preocupat nu se datora lipsei sale de expe- 
rienţă sau de comunicare cu legislativul ci, în ultimă analiză, lip- 
sei de teamă faţă de posibilele consecinţe. În Statele Unite, Con- 
gresul nu poate răsturna guvernele. Aceasta era, pentru Bagehot, 
diferenţa de substanţă dintre sistemul britanic şi american. „De 
îndată ce națiunea nord-americană a ales un Preşedinte, ea îşi 
pierde puterile, după cum şi le pierde şi Colegiul delegaților prin 
intermediul căruia şi-l alege. În schimb, Camera Comunelor 
avind puterea de a destitui pe lingă aceea de a alege, relaţiile sale 
cu premierul sînt neîntrerupte!. 

Evenimentele ulterioare din America au făcut să încline un 
pic balanţa în favoarea puterii legislative în relaţiile sale cu execu- 
tivul. În afacerea Watergate, opinia publică a fost aceea care i-a 
obligat să demisioneze, mai intii pe vicepreşedintele Spiro Agnew 
şi mai tirziu pe însuşi preşedintele Richard Nixon, ca şi un număr 
considerabil de miniştri şi înalte oficialități. Rezultatul acestei 
affaire, la care se adaugă dezastruosul sfirşit al războiului din 
Vietnam, a provocat o schimbare importantă a practicii consti- 
tuţionale americane, insuflind în Congres şi mai cu seamă în Se- 
natul Statelor Unite nevoia urgentă de a controla activitatea exe- 
cutivului. Comitetele Congresului şi-au consolidat puterile şi 
şi-au lărgit sfera investigaţiilor, inclusiv asupra unor organisme 
atit de puternice şi pînă atunci cu neputinţă de tras la răspundere, 
cum ar fi FBI şi CiA. 

În Marea Britanie, puterea guvernului a fost întotdeauna tră- 
sătura de căpetenie a procesului politic. În secolul al XIX-lea, pe 
lingă această idee s-a acceptat de asemenea şi faptul că deasupra 
Cabinetului şi guvernului se află Camera Comunelor, al cărei 
prim drept era de a le demite. Vom recurge o dată în plus la Ba- 


1 W. Bagehot, The English Constitution, The New Thinker's Library, 
Londra, 1964, p. 157. 

gchot, pentru a găsi o descriere clasică a modului în care funcţio- 
na această calitate de a destitui guvernul. „Camera noastră a Co- 
munelor este un veritabil corp elector: ea numeşte pe cine vrea. Şi 
destituie, în egală măsură, pe cine doreşte. Nu are nici cea mai 
mică importanţă faptul că abia acum cîteva luni s-a hotărît să îl 
sprijine pe lordul Aberdeen sau pe lordul Palmerston; cu vreo 
ocazie oarecare, brusc îl demite pe politicianul căruia îi acordase 
mai înainte sprijinul şi alege pe cineva din tabăra adversă, pe care 
anterior îl respinsese. În asemenea Situaţii, există însă fără indo- 
ială o referire tacită la probabila opţiune a opiniei publice, dar 
există şi foarte mult liber-arbitru în hotăririle Camerei Comune- 
lor. Camera se îndreaptă întotdeauna în direcţia în care ea consi- 
deră că o va urma națiunea; ea işi asumă însă riscul de a se înşela. 
Astfel, Camera îşi asumă iniţiativa şi acţionează discreţionar sau 
din capriciu”l. 

Se cuvine să comparăm în mod pilduitor această viziune atit 
de optimistă a Parlamentului din secolul al XIX-lea (de altmin- 
teri, reprezentind deja o realitate anterioară epocii în care scrise- 
se autorul) cu cele afirmate în secolul al XX-lea, de către lordul 
Crick: „Singurele aspecte ale controlului parlamentar care merită 
a fi luate în consideraţie şi pot reţine atenţia Camerei Comunelor, 
sint cele care nu ameninţă să răstoarne guvernului ci îl ajută să 
reacționeze la fluctuațiile şi tendinţele cele mai manifeste ale opi- 
niei publice. Toate celelalte sint simple bălmăjeli învechite. Orice 
guvern modern e îndreptăţit să facă tot ce e necesar spre a evita o 
înfrîngere parlamentară, dar nu îi este îngăduit să impiedice ca 
parlamentul şi în mod deosebit opoziţia să comunice cit mai efi- 
cient cu publicul... Astfel, nici expresia «control parlamentar» şi 
nici discuţiile despre «declinul controlului parlamentar» nu ar 
trebui să deruteze pe nimeni într-atit încît să pretindă o situaţie în 
care guvernele să-şi poată vedea legislaţia modificată sau respinsă 
ori să-şi vadă scurtate zilele (excepţie făcind situaţiile extreme în 
care politica normală s-ar prăbuşi oricum, aşa cum a fost cazul 
înfrîngerii lui Chamberlain în anul 1940)”. Şi, în altă parte: „Par- 


1 Ibid. 


132 OPOZIŢIA 


lamentul serveşte la informarea electoratului şi nu pentru a do- 
bori guverne”! 

Un alt autor, Ronald Butt, s-a ocupat tot atit de amplu de aceas- 
tă problemă şi a dat un răspuns afirmației lui R.H. Crossman, 
după care: „Camera Comunelor şi-a cedat şi ea cea mai mare par- 
te din puterea sa efectivă executivului şi s-a transformat în mod 
esenţial într-un for pasiv. Butt subliniază faptul că Bagehot scria 
la sfirşitul unei perioade excepţionale de două decenii „în care 
Camera Comunelor, datorită unui colaps temporar al sistemului 
partidelor, tot făcea şi desfăcea guverne (adesea de coaliţie), cu o 
iuţeală neobişnuită”. O altă teză a lui Butt este aceea că, în orice 
situaţie, guvernul doborit de la putere de Camera Comunelor 
poate fi restabilit în funcţie de către alegători dacă aceasta le este 
dorinţa, dat fiind faptul că tot ei sînt aceia care îi aleg şi pe depu- 
taţi. Electoratul britanic, scrie Butt, „alege un parlament în faţa 
căruia guvernul ala răspunzător, însă alege, de asemenea, şi un 
guvern ca atare”2. El ajunge la concluzia că tot ceea ce s-ar mai 
putea spune este doar că dreptul Camerei Comunelor de a decide 
cine formează guvernul devine important numai atunci cînd elec- 
toratul nu acordă o majoritate clară nici unuia dintre partidele 
politice. 

Cînd oare, în intervalul dintre Bagehot şi Crick sau Butt, şi-a 
pierdut legislativul competenţa de a alege sau de a destitui guver- 
nul — ceea ce Bagehot denumea funcţia electivă a parlamentului? 
Cum şi de ce s-au petrecut acestea? Momentul trebuie situat 
cîndva după primul război mondial. Începind de atunci, Camera 
Comunelor nu a impus decît două demisii cu adevărat semnifica- 
tive: pe aceea a lui sir Samuel Hoare, ministru al afacerilor exter- 
ne, în anul 1935, cînd Camera nu a acceptat să ratifice Pactul 
Hoare-Laval şi pe aceea a primului ministru Neville Chamber- 
lain, în anul 1940. Însă, în ambele situaţii, „politica normală” se 
prăbuşise şi existau largi sectoare ale majorităţii guvernamentale 
dispuse să voteze împotriva propriului guvern. În alte ocazii mai 
recente (Legea asupra publicaţiilor obscene din anul 1959, deza- 
cordul faţă de un ordin de deportare dat de ministerul de interne 


1 B. Crick, The Reform of Parliament, Londra, 1964, pp. 76-77 şi 193. 
2 Ronald Butt, The Power of Parliament (subl. aut.). 

în anul 1962 sau faţă de Cartea Albă a cabinetului laburist, intitu- 
lată In place of Strife, din anul 1969), guvernul a fost obligat de 
către Camera Comunelor să renunţe la măsuri deja iuate, fără ca 
prin aceasta vreunul dintre membrii săi sau cabinetul în totalitate 
să fi fost afectaţi. Pe de altă parte, Camera Comunelor a fost mar- 
tora unor schimbări ministeriale radicale întreprinse de către pre- 
mier, fără a-şi da votul în consecinţă, chiar dacă a fost nemulțumită 
(măsura care a nemulţumit-o cel mai tare fiind „marea curăţenie” 
înfăptuită de către Harold MacMillan în anul 1962). A fost, în fe- 
lul acesta, respectată iniţiativa guvernamentală, în marea majori- 
tate a cazurilor, ca o viguroasă realitate şi poate, uneori, doar ca o 
curtenitoare ficţiune. Adevărul este că nu s-a ajuns la doborirea 
guvernului de către Camera Comunelor printr-un vot de neîncre- 
dere. 

Din punctul nostru de vedere, declinul funcţiei „elective” a 
Parlamentului trebuie menţionat, deoarece afectează mai cu sea- 
mă rolul opoziţiei parlamentare. O dată ce s-a dovedit că partidul 
minoritar nu are forţa de a influenţa calea urmată de guvern şi 
răminerea sa la putere, anii de opoziţie vor fi pentru el un ade- 
vărat purgatoriu de cinci ani, perioadă în timpul căreia trebuie să 
facă tot ceea ce îi stă în putinţă pentru a putea cîştiga următoarele 
alegeri, răsfăţindu-şi electoratul şi jucindu-şi rolul pentru impre- 
sionarea galeriei. 

Pentru a explica acest declin, pot fi sugerate două cauze, intim 
legate între ele. Una dintre acestea a fost reprezentată de schim- 
barea intervenită in legislaţia electorală (Şi, îndeosebi, legea din 
anul 1867) care a condus la consolidarea sistemului bipartid, cu 
alte cuvinte a unui partid majoritar şi a unuia sau mai multor par- 
tide minoritare (deoarece, de obicei, există mai mult de două for- 
maţiuni politice). Cealaltă cauză este reprezentată de impactul 
funcţionării sistemului partidelor asupra funcţionării parlamen- 
tului şi a opoziţiei parlamentare. Inspăimintătoarele perspective 
referitoare la primejdiile întruchipate de partide — camarile, ma- 
şinaţii şi oligarhie — aparţinind unor autori ca Ostrogorski, 
Amery şi Mosca, nu s-au confirmat. Partidele nu s-au transformat 
în leviatani ai vieţii politice moderne, cu excepţia regimurilor au- 
tocrate unde, sub deghizarea de „partide monolitice”, ele servesc 
pentru a face ca societatea să îndeplinească voinţa conducătorilor 

acestora (şi unde, prin aceasta, reprezintă în bună măsură şi rolul 
de instrumente ale puterii). Însuşi faptul că într-un stat există mai 
multe partide şi că scopul lor este acela de a reprezenta o parte a 
societăţii faţă de celelalte, le limitează puterea intrinsec, cit şi din 
punct de vedere funcţional. În afară de aceasta, însuşi faptul că 
societăţile moderne şi mai cu seamă cele industriale dezvoltate 
tind către noi forme pluraliste în care grupurile sociale, economi- 
ce şi culturale reuşesc să participe direct la procesele politice în- 
seamnă că partidele politice ajung doar unul dintre multipleie 
mijloace de reprezentare, chiar dacă, tocmai pentru că ele au un 
caracter politic, sint astfel primus inter pares. 

Partidele politice sint, totuşi, în zilele noastre, principalele or- 
gane de reprezentare politică. Faţă de teoria reprezentării indivi- 
duale, emisă în secolul al XIX-lea, se poate afirma că, în Angla 
zílelor noastre, practica este aceea a „reprezentării de partid”! 
sau, după cum spune S.H. Beer, „teoria colectivistă”: „...deputații 
sînt trimişi în Parlament de către electorat deoarece ci reprezintă 
partidele care, la sil lor, reprezintă marile interese sociale şi 
economice colective”2. Această dublă formă de reprezentare po- 
litică, atit constituţională cît şi neconstituţională, a avut, fără în- 
doială, considerabile consecințe pentru parlament?. Se cuvine, de 
asemenea, să reamintim aici că partidele politice au fost în ultima 
vreme ţinta multor atacuri în Statele Unite şi, mai neaşteptat, în 
Marea Britanie. Anumite sectoare ale opiniei publice consideră 
partidele politice, chiar mai mult şi decit Parlamentul, drept răs- 
punzătoare pentru situaţia critică a ţării. Ele sint apreciate ca fiind 
prea puternice şi, în acelaşi timp, mărginite şi anacronice. În acest 
sens, pot fi citate aici două păreri relativ recente: scriind în coti- 
dianul The Times din 13 ianuarie 1968, episcopul de Southwark 
afirmă: „Există o mare nelinişte în Marea Britanie. Există un sen- 
timent că trebuie întreprins ceva drastic, insă opinia publică nu 


1 B. Crick, loc. cit. 

2 S.H. Beer, Modem British Politics, Londra, 1965. 

3 Pentru o tratare mai completă a termenului „partid politic” şi a semni- 
ficaţiei sale a se vedea, în afara lucrărilor clasice ale lui Ostrogorski şi 
Michels, Maurice Duverger, Les partis politiques, Paris, 1954; R. Mac- 
kenzie, British Political Parties, Londra, 1955 şi G. Sartori, Parties and 
Party Systems: a Theoretical Framework. 

are prea mare încredere în partidele politice”; în schimb, în ziarul 
The Guardian din 14 ianuarie 1968, Jo Grimond opina: „Cu citeva 
luni în urmă scriam că temeliile sistemului britanic al partidelor 
în forma sa actuală au fost erodate. Eu am mai sugerat că singure- 
le forţe capabile să susţină un partid în sensul clasic al cuvîntului 
sînt femeile, imigranții şi naţionaliştii. Nimic din cele petrecute în 
ultimele şase luni nu a reuşit să-mi modifice părerile”. 

Vechile formaţiuni politice au început să se transforme în 
partide de masă în cea de a doua jumătate a secolului al XIX-lea, 
coincizînd cu procesul de industrializare din Europa occidentală 
şi Statele Unite şi cu transplantarea sufragiului universal mascu- 
lin în ţări ca Spania, despre care incă nu se putea spune că ar fi 
supuse industrializării la scară mare. 

În conformitate cu criticile clasice aduse partidelor de masă, 
acestea din urmă influenţează relaţia triunghiulară dintre cetăţea- 
nul elector, reprezentantul său şi guvern în trei moduri şi în trei 
etape diferite. În primul rind, este vorba despre conducerea parti- 
delor care, consultindu-se cu organizaţiile locale, hotărăşte selec- 
ţionarea candidatului adecvat. Desigur, nimic nu îi împiedică pe 
un candidat independent să se prezinte pe cont propriu; posibi- 
lităţile sale sint însă limitate. avind în vedere cit costă montarea 
unei campanii electorale cu tipul de publicitate cu care s-au obiş- 
nuit astăzi alegătorii. Se presupune un sprijin financiar din partea 
unei organizaţii centrale. Candidaţii independenţi mai suferă în 
plus şi de pe urma handicapului că alegătorii sint adepţi ai unor 
partide politice de masă şi dau dovadă de mai multă fidelitate faţă 
de partidul în sine decit faţă de candidat, a cărui personalitate nu 
se poate dovedi decisivă decit pentru un mic număr de votanti. 
Modelele de comportament electoral arată că alegătorul are ten- 
dinţa de a-i fi fidel partidului care îi întruneşte preferinţele. În 
Statele Unite de pildă, candidaţii la funcţiile de preşedinte şi de 
vicepreşedinte sînt aleşi de către electoratul fiecăruia dintre cele 
două mari partide prin intermediul celebrelor „convenţii”. 

În virtutea consecinţelor sale asupra comportamentului repre- 
zentantului ales, apariţia partidelor politice de masă a afectat de 
asemenea şi procesul parlamentar. În teorie, reprezentantul ales 
acţionează în funcţie de mandatul revocabil al alegătorilor săi. În 
realitate, odată ales el trebuie să-şi adapteze atitudinea şi com- 

portamentul politic şi dacă poate, şi pe acela al alegătorilor, în 
funcţie de politica stabilită de către conducerea partidului respec- 
tiv. Desigur, cea mai mare parte a acestora fuseseră deja dezbătu- 
te şi puse de acord încă dinaintea campaniei electorale şi în cursul 
acesteia. Pot însă să se ivească oricînd probleme noi, se poate da 
un nou curs politicii stabilite anterior şi nici reprezentantul, nici 
alegătorii săi, nu sînt obligaţi întotdeauna să fie de acord cu poli- 
tica propriului partid. În cadrul partidului politic modern de ma- 
să, deputatul nu mai este liber să aleagă între politica partidului, 
opinia alegătorilor săi şi propria-i conştiinţă. El îşi poate exprima 
punctele de vedere în cadrul reuniunilor de partid: însă, de îndată 
ce s-a ajuns la o decizie, trebuie să se conformeze şi să accepte 
disciplina de partid ori să înfrunte riscul de-a rupe relaţiile cu par- 
tidul, cu sa ceea ce acest lucru poate să presupună pentru cariera 
sa politicăl. 

Problema relaţiilor dintre partidul politic şi reprezentanţii săi 
parlamentari este fundamentală. < Ea a fost din nou scoasă în evi- 
denţă în Marea Britanie în cursul anului 1967. Referirile la „liber- 
tatea ciinelui şi lesa ciinelui” au dramatizat discuţia, însă mesajul 
liderului partidului şi al conducerii acestui partid a fost cît se poa- 
te de clar: pe cită vreme partidul poate supravieţui fără sprijinul 
citorva indivizi, viaţa politică a individului nu poate, in actuala 
structură, să aibă continuitate fără sprijinul partidului. >? Serviciile 
aduse de partid prin asigurarea alegerii nu pot fi răsplătite decît 
în termeni de loialitate. Fără a avea pretenţia să pună botniţă opi- 
niei din interiorul partidului, conducerea acestuia se aşteaptă ca 
reprezentanţii săi să voteze în asemenea chip încît să nu fie modi- 
ficat raportul majoritate-minoritate, stabilit pe durata unei legis- 
laturi parlamentare şi obţinut prin alegeri generale. Aceeaşi în- 
ţelegere a obligaţiilor reprezentanţilor era cuprinsă în mod implicit 
în protestul prezentat de către parlamentarii loiali împotriva 
comportării „rebelilor”, în care s-au plins că deputaţii care şi-au 
luat în mod constant libertăţi faţă de disciplina de partid au con- 
1 R. Butt adoptă un punct de vedere mai optimist cu referire la rolul din 

ce în ce mai important pe care îl joacă în pregătirea măsurilor legislative 

tehnica de prezentare a proiectelor decurgînd din iniţiativa personală a 

deputaţilor (The Power of Parliament). 
2 Ediția engleză (nota red.). 

stituit o povară în plus pentru parlamentarii loiali, care au fost 
constrinşi să stringă rîndurile şi să fie prezenţi cu regularitate la 
lucrările Camerei pentru a putea împiedica un posibil vot defavo- 
rabil. < Un exemplu în plus cu privire la presiunea crescindă exer- 
citată asupra loialității de partid îl constituie ceea ce s-a petrecut 
tot în iarna 1967, cînd nici unul dintre cele două partide nu a per- 
mis votul deschis pentru discutarea intrării Marii Britanii în Piaţa 
Comună. Ambele partide şi-au strins laolaltă toţi partizanii — cel 
de guvernămiînt ca să-şi asigure o majoritate decisivă şi opoziţia 
ca ambele partide să dea impresia unei copleşitoare aprobări na- 
tionale pentru o hotărire de o considerabilă importanţă pentru 
viitor şi cu o semnificaţie internaţională directă. Mutatis mutan- 
dis, în Statele Unite, unde ambele partide erau profund divizate în 
interior cu privire la războiul din Vietnam, în perioada 1966- 
1967 şi unul şi celălalt au dat publicităţii declaraţii oficiale prin 
care asigurau executivul de sprijinul lor statornic. >! 

„In ultimii ani, în Marea Britanie a fost susținută teoria con- 
form căreia deputatul este un simplu mandatar al alegătorilor săi, 
în loc de-a fi reprezentantul acestora. Conceptul a devenit din ce 
în ce mai strict, întrucît comitetele locale şi în anumite cazuri sin- 
dicatele care îi sprijină pe anumiţi deputaţi au insistat că aceştia 
trebuie să voteze în Parlament potrivit deciziilor conferinţei anu- 
ale a mişcării laburiste şi nu acelora emise de reprezentanţii par- 
lamentari ai Partidului Laburist. Exemplul clasic a fost dat în co- 
mitatul Lincoln în anul 1972, cînd organizaţia locală a Partidului 
Laburist i-a interzis deputatului său, Richard Taverne, să voteze 
împotriva intrării Marii Britanii în Piaţa Comună. Taverne a refu- 
zat să se transforme în mandatarul secţiunii locale a partidului 
său, a renunţat la scaunul de parlamentar şi s-a prezentat în ale- 
geri în calitate de candidat laburist independent pentru a ocupa 
un loc rămas vacant. El a ieşit învingător cu o mare majoritate de 
voturi în faţa candidatului oficial al partidului. În alte cazuri însă, 
cînd deputaţii au refuzat să se supună poziţiilor organizaţiilor lo- 
cale ale propriului partid, acestea nu le-au mai reînnoit candida- 
tura. 

Cel de-al treilea mod în care dezvoltarea partidelor politice de 
masă influenţează procesul parlamentar este deteriorarea func- 


1 Acest pasaj este prezent numai în ediţia engleză (nota red. ). 

tiei elective amintită mai sus. Dat fiind că forţa relativă a partide- 
lor în Cameră rămine stabilită, practic vorbind, pentru întregul 
interval dintre două alegeri generale, Parlamentul nu poate să de- 
mită un guvern. Maşinăria de partid, întotdeauna preocupată de 
opinia publică în vederea viitoarelor alegeri, îi impingeinsă de la 
spate pe deputaţii grupului său parlamentar. Parlamentul se tran- 
sformă în acest fel — pentru a parafraza definiţia lui Bernard 
Crick — într-un for pentru o „perpetuă campanie electorală”, în 
care deputaţii marchează puncte, iar principalul scop este cel al 
influenţării viitoarei atitudini a publicului. 

Există încă, după cum am mai arătat acest lucru, şi alte mijloa- 
ce de a submina Parlamentul şi opoziţia parlamentară prin inter- 
mediul unor acţiuni deliberate aie guvernului. Prototipu! acesto- 
ra se regăseşte în cazul politicii urmate de către generalul de Gaulle 
în legătură cu constituţia celei de a V-a Republici franceze. Este 
un fapt indubitabil că, în anul 1958, viaţa politică franceză deveni- 
se haotică şi că, în bună măsură, acest lucru se datora comportării 
opoziţiei. Partidele care susțineau sistemul parlamentar erau 
pur şi simplu iresponsabile şi foarte mărginite în concepţii şi de- 
monstrau o absolută incapacitate de a se pune de acord; în acelaşi 
timp, Partidul Comunist, sprijinit de aproape o pătrime din elec- 
torat, combătea fără încetare sistemul parlamentar chiar din inte- 
riorul acestuia. 

Atît Constituţia celei de a V-a Republici, cît şi principalele 
amendamente introduse o dată cu promulgarea ei în anul 1958, au 
avut desigur intenţia de a priva Parlamentul de o parte dintre pre- 
rogativele sale. Trei proceduri, recent instituţionalizate, servesc 
pentru limitarea dreptului Parlamentului de a acţiona drept unic 
reprezentant al „poporului suveran” şi pentru a ocoli calea parla- 
mentară, stabilind noi modalităţi de consultare directă între popor 
şi executivul prezidenţial. Cea dintii este plebiscitul, prin inter- 
mediul căruia preşedintele poate să consulte întreaga populaţie 
cu privire la marile probleme ale politicii naționale, prezentindu-i 
alternativele la care răspunsul este da sau nu (aşa cum s-au petre- 
cut lucrurile, de exemplu, în cazul crizei algeriene). Cea de-a doua 
procedură este reprezentată de alegerea populară directă a pre- 
şedintelui însuşi, care are loc separat de alegerile parlamentare şi, 
am putea spune, de deasupra maşinăriilor partidelor. Cea de a 
treia procedură este, în sfirşit, instituţia cunoscută sub numele de 
arbitraj popular: în cazul în care se ajunge într-un punct mort în 

contenciosul dintre executivul prezidenţial şi Parlament, proble- 
mele sint prezentate sub formă de referendum „intregului po- 
por”, chemat să decidă între cei doi poli ai procesului politic, con- 
sideraţi a fi egali unul cu celălalt, în contrast de exemplu cu Marea 
Britanie, unde executivul (Cabinetul sau guvernul) este, în baza 
principiului constituţional, subordonat Parlamentului. La acea 
dată, asemenea măsuri au fost primite de către poporul francez cu 
un sentiment de uşurare. Noul regim venea să umple, în mai mul- 
te sensuri, vidul creat de incapacitatea partidelor politice din ulti- 
ma perioadă a celei de a IV-a Republici. < Chiar şi acum, cind 
opinia publică franceză a început să se întoarcă impotriva regi- 
mului autoritar al generalului de Gaulle, unul dintre cele mai reu- 
şite argumente folosite în scopul influenţării electoratului francez 
este de a i se reaminti păcatele din trecut ale partidelor politi- 
ce.>! Este un fapt neîndoielnic că executivul avea nevoie să fie 
întărit pentru a putea să reziste puternicei opoziții exercitate 
împotriva sistemului, chiar dinlăuntrul său, de către Partidul Co- 
munist. Din acest punct de vedere, Franța anului 1958 avea de 
ales între modelul italian, cu veşnice guverne de coaliţie atacate şi 
erodate de către Partidul Comunist şi întărirea executivului, care 
să-i dea o mai mare libertate faţă de orice tip de opoziţie, fie ea 
comunistă ori nu. Pe cîtă vreme, intre anii 1958 şi 1967, guvernul 
italian mergea dintr-o criză într-alta, atit în sfera vieţii parlamen- 
tare cit şi în celelalte domenii ale politicii interne, guvernul fran- 
cez, inspirat de un nou înţeles al legitimităţii, dobindea stabilitate 
şi continuitate, în special în privinţa planificării pe termen lung şi 
„ izbutea să obţină succese însemnate, mai cu seamă pe plan econo- 
mic şi diplomatic. 

In multe alte privinţe, şi mai cu seamă prin tendinţa sa delibe- 
rată de a isprăvi cu partidele de centru, politica lui de Gaulle se 
putea dovedi de o primejdioasă miopie. Atit pentru el, cît şi pen- 
tru unii dintre miniştrii săi, în special pentru André Malraux, po- 
litica părea să fie alcătuită din alternative tăioase. Atunci cînd, în 
anul 1963, Malraux declara că în curind nu vor mai exista în Fran- 
ţa decît două forţe politice, gaulliştii şi comuniştii, profeția lui ră- 
suna pe cit de sumbră, pe atit de verosimilă. Diagnosticul acesta a 
părut să se confirme cînd, în perioada anilor 1964-1965, eforturile 
lui Gaston Deferre de a forma şi de a prezida un bloc al opoziţiei 


1 Ediția engleză. Referirile sînt făcute, deci, în 1968 (nota red. ). 

democratice care să includă Partidul Socialist dar lăsîndu-i în afa- 
ra lui pe comunişti s-au dovedit zadarnice. Cu toate acestea, pen- 
tru alegerile generale din 14 decembrie 1966, mult dorita alianță 
a izbutit să reunească intr-o incomodă vecinătate comunişti şi ne- 
comunişti, avind drept rezultat acela de a-l împiedica pe de Gaulle să 
obţină majoritatea absolută. El a obţinut totuşi majoritatea la cei 
de-al! doilea tur de scrutin, cînd alegătorii au avut drept alterna- 
tivă faţă de general candidatura lui François Mitterrand, sprijinită 
de către comunişti. Această confruntare, ca şi succesul repurtat în 
primul tur de scrutin, a trezit speranţele şi a intensificat activita- 
tea unei opoziții parlamentare care, la alegerile din primăvara 
anului 1967 — în care listele gaulliste au avut o soartă cu mult 
mai proastă decit se scontase — a demonstrat că putea să-şi pună 
în valoare drepturile. 

Structura rigidă a partidelor era însă propice dezvoltării unor 
grupări de opoziţie extraparlamentară, care s-au precipitat în tim- 
pul evenimentelor din mai 1968. O serie de tulburări produse la 
Universitatea diin Nanterre au sporit în intensitate, ajungînd să 
degenereze în manifestații violente la scară mare, avind în avan- 
gardă nişte grupuscule „iresponsabile” (adică, altfel spus, extra- 
parlamentare), pe străzi, în universităţi şi în fabrici. Reacţia ime- 
diată a condus la întărirea opoziţiei lui Charles de Gaulle; de fapt, 
însă, devenise profund necesară o politică mai flexibilă decit cea 
pe care putea el să o ofere şi, atunci cînd generalul a fost înfrînt la 
referendumul din anul 1969, el a optat pentru o retragere plină de 
demnitate. 

Situaţia din Franţa s-a schimbat după ce Partidul Comunist a 
acceptat — cel puţin pe hirtie — normele guvernării parlamenta- 
Te, ceea ce a făcut cu putinţă încheierea unui pact electoral cu 
Partidul Socialist. Uniunea stingii a creat canalul pentru o opo- 
ziţie efectivă, atit în Cameră cit şi în bătălia electorală şi, drept 
consecinţă, opoziţia extraparlamentară a pierdut teren. Se cuvine 
semnalat faptul că principalul beneficiar al pactului a fost Parti- 
dul Socialist, spre dezolarea aliaţilor săi comunişti. 

Constituţia celei de a V-a Republici a introdus şi o altă modi- 
ficare în privinţa rolului jucat de Parlament şi de opoziţie în Franţa, 
reinviind consultarea electorală prin referendum, tipică pentru 
sistemele politice napoleoniene. Referendumul a rămas îndelungă 
vreme în vigoare în numeroase ţări, incepind cu Elveţia, însă el 
poate fi utilizat pentru a face abstracţie de Parlament şi a-i substi- 

tui deciziile cu acelea ale electoratului consultat în plenul său. Cu 
toate acestea, exemplul cel mai notabil pentru un asemenea trans- 
fer al deciziei ultime de la Parlament la popor a avut loc în Marea 
Britanie, în legătură cu răminerea ei în Piaţa Comună. Pentru pri- 
ma oară în istoria acestei ţări, o măsură adoptată de către Parla- 
ment, aceea de a se integra în Europa şi aprobată în anul 1972 cu 
o mare majoritate în Camera Comunelor, a fost supusă din nou 
aprobării de către plenul corpului electoral, doi ani mai tirziu. 
Astăzi, referendumul a căpătat respectabilitate politică în Marea 
Britanie şi este foarte probabil că va mai fi utilizat pentru a decide 
şi asupra altor probleme importante. Cu siguranţă că va rezulta 
astfel un arbitraj util atunci cind partidul de guvernămiînt şi opo- 
ziţia sînt atît de divizate în legătură cu o anumită problemă încît 
nu vor putea oferi o soluţie concretă. In felul acesta s-au petrecut 
lucrurile atunci cînd ambele partide au fost fracţionate în legă- 
tură cu intrarea în Piaţa Comună, iar chestiunea se poate repeta 
în privinţa constituirii de adunări reprezentative în Scoţia şi în 
Ţara Galilor, ca şi în problema puterilor ce ar urma să le fie atri- 
buite. 


De două ori ura pentru opoziţie! 


Efectul cumulativ al politicilor de consens, de planificare şi de 
asistenţă, reafirmarea grupurilor de interese pe de o parte, şi pon- 
derea sporită a executivului, par să afecteze în mod grav prestigiul 
şi importanţa parlamentului şi a opoziţiei politice din statele con- 
Stituţional-pluraliste. S-ar putea spune că unele dintre prerogati- 
vele ambelor instituţii au fost pierdute pentru totdeauna şi că, 
într-o epocă de interdependenţă politică internă şi externă, atit 
parlamentele cit şi opoziţiile naţionale vor trebui să se resemneze 
cu o schimbare în status-ul şi funcţiile lor. 

Aceasta nu vrea să insemne însă cu nici un chip că rolul şi sco- 
pul lor esenţial vor fi compromise. Pentru a-l parafraza pe E.M. 
Forster cu a sa De două ori ura pentru democraţie (Two Cheers for 
Democracy), pot fi sugerate două motive pentru nesperata vigoa- 
re de care au ajuns să dea dovadă în ultima vreme atit parlamen- 
tele, cît şi opoziţiile politice. Cel dintii motiv este acela că în anu- 
mite state constituţional-pluraliste partidele de opoziţie, multă 
vreme aflate în afara puterii, au izbutit să obţină în ultimul timp 

succese notabile. Cel de-al doilea este acela că, în aşa-numitele 
state „monolitice”, începe să se resimtă în mod mai clar necesita- 
tea unei instituţii, pe linia parlamentelor, capabilă să canalizeze şi 
să instituţionalizeze opoziţia. În cursul anilor '60, succesele mai 
notabile ale opoziţiei din statele constituţional-pluraliste au con- 
stat mai ales în extinderea influenţei sale asupra electoratului şi 
nu în triumfuri repurtate în Cameră. În cazurile pe care le vom 
cita în continuare, a fost vorba despre considerabile reacţii ale 
opiniei publice împotriva unor guverne obişnuite pină atunci să 
obţină însemnate majorităţi electorale şi care se aflau de multă 
vreme la putere. În urma alegerilor generale din Marea Britanie 
din anii 1964 şi 1966, ca şi acelora din Norvegia, Turcia şi — cu un 
efect intirziat — din Germania occidentală în anul 1965, partide 
care fuseseră perioade îndelungate în opoziţie au reuşit să între- 
rupă aparentul monopol al puterii. In alegerile din Franţa din 
anii 1965 şi 1967, partidele de opoziţie, care fuseseră înăbuşite de 
către regimul autoritar, au pus la cale o revenire considerabilă şi 
s-au dovedit capabile să-şi reafirme vitalitatea şi importanţa. In 
Statele Unite, la alegerile de la jumătatea mandatului prezidenţial 
din noiembrie 1966, nemulţumirea opiniei publice faţă de unele 
aspecte ale politicii administraţiei Johnson — care se bucurase 
pînă atunci de o popularitate fără precedent — s-a manifestat 
prin neaşteptatul succes al Partidului Republican, chiar dacă 
acest lucru s-a datorat unor cauze eterogene. 

Aceste exemple, ca şi rezultatele alegerilor organizate în aceeaşi 
perioadă in Austria, India şi Japonia, reprezintă o dovadă lipsită 
de echivoc a vitalităţii opoziţiei din statele constituţional-plura- 
liste. În toate aceste cazuri, opoziţia politică a demonstrat că ea 
era pregătită să infrîngă guvernul şi că avea posibilitatea să o facă, 
dat fiind jocul liber al instituţiilor politice. Putem astfel ajunge la 
concluzia că, deşi tendinţa de extindere şi de afirmare a sferei gu- 
vernamentale nu mai poate fi oprită, nu există nici un motiv ca ea 
să nu fie însoţită de întărirea şi dezvoltarea, în egală măsură, a 
opoziţiei. Am văzut cum, în ciuda acestei tendinţe şi în pofida scă- 
derii generale a prestigiului şi reducerii rolului parlamentelor, în 
comparaţie cu secolul precedent şi cu primii ani ai actualului se- 
col, opoziţiile politice au izbutit să doboare guvernele pe vechile 
cimpuri de bătălie sau, cel puţin, le-au produs citeva şocuri salu- 
tare. În afară de aceasta, în unele ţări în care mulţi credeau că 
opoziţia este zdrobită şi incapabilă să-şi atingă scopurile, presiu- 

nea forţelor neorganizate şi neinstituţionalizate a fost capabilă să 
o revitalizeze. 


Adaptarea opoziţiei 


Din această foarte scurtă examinare a destinului opoziţiei par- 
lamentare se ajunge lesne la concluzia că, în zilele noastre, opo- 
ziţia politică se confruntă cu problema menţinerii sale la nivelul 
unui centru de putere aflat în expansiune. Acest centru de putere 
— guvernul — se dezvoltă, ca urmare a procesului de moderni- 
zare. Opoziția politică va trebui deci să treacă prin acelaşi proces 
de modernizare dacă doreşte să se întărească în aceeaşi măsură, 
menţinindu-se la nivelul guvernului. 

La o concluzie asemănătoare ajunge, în lucrarea sa, The Re- 
form of Parliament, şi Bernard Crick, care se ocupă într-un mod 
mai direct decit alţi autori de problema reabilitării opoziţiei par- 
lamentare. Referindu-se la Parlamentul britanic, Crick scrie: 
„Guvernele trebuie să guverneze, însă guvernele puternice au ne- 
voie de o opoziţie puternică. Trebuie, de aceea, ca procedurile 
parlamentare să fie regindite, pentru a corespunde principiului 
accesului egal la electorat al partidelor şi aceasta pe toată durata 
legislaturii, nu numai în timpul campaniei pentru alegeri, deoare- 
ce, în realitate, Parlamentul se află de fapt într-o continuă campa- 
nie electorală (care trebuie să fie condusă şi susţinută într-o ma- 
nieră mai corectă). In acest concept rezidă una dintre cheile 
procedurii parlamentare, mai importantă decit discreţia ministe- 
rială şi secretul guvernamental, însă el s-ar cuveni să fie comple- 
mentar, nu să constituie o ameninţare pentru controlul firesc pe 
care guvernul trebuie să-l exercite asupra Camerei dacă el doreşte 
într-adevăr să-şi îndeplinească îndatoririle. S-ar cuveni să fie mult 
sporite mijloacele de care dispun Opoziția şi parlamentarii de 
rînd în general, indeosebi transformarea bibliotecii parlamentare 
într-un centru de cercetări şi informare, care să dispună de un 
corp numeros de specialişti puşi la dispoziţia diverselor comitete. 
Am asista astfel la crearea deliberată a unei contrabirocraţii, în 
parte complementară aceleia oficiale şi în parte cu funcţii total- 
mente noi şi dedicate obţinerii de informaţii pentru Parlament. 

În lipsa acestora, opoziţia trebuie să răspindească influenţa 
unei mentalități „executive” moderne şi să-şi amintească faptul că 
prima sa îndatorire este aceea de a se opune, nu de a se prezenta, 

la tot pasul, dichisită şi serioasă, în rolul său îngimfat de «alterna- 
tivă la guvernare». 

Se cuvine să medităm o clipă la aceste reflecţii ale lui Crick. 
La prima vedere, el pare să ofere două soluţii. Pe de o parte, afir- 
mă că opoziţia ar trebui să aibă aceleaşi informaţii şi aceeaşi do- 
cumentare ca şi guvernul, pe care să le utilizeze la fel de eficient. 
Pe de altă parte, el sugerează ca, în lipsa acestora, ea să se opună 
pur şi simplu din principiu, fără a pretinde să se ofere drept alter- 
nativă la guvernare. În realitate, nu există însă două soluţii, ci nu- 
mai una, propusă de Crick, anume opoziţia din zilele noastre tre- 
buie să devină la fel de capabilă şi eficientă ca un guvern modern. 
Dacă ar abandona sarcina de a pregăti şi de a oferi contrapropu- 
neri şi s-ar mulţumi cu o poziţie pur negativă faţă de orice acţiune 
politică guvernamentală, chiar şi atunci cînd se bazează pe valori- 
le sale doctrinare şi morale, ea va inceta să mai fie reprezentativă, 
iar contribuţia sa la dezbateri nu se va mai dovedi convingătoare 
şi îşi va pierde astfel audiența. A te opune fără să propui nimic în 
schimb conduce, în cele din urmă, la auto-înfringere. 

Opoziţiei politice moderne nu îi rămîne nici o altă soluţie de- 
cit să invingă guvernul pe propriul său teren. Singura cale de a 
convinge opinia publică este să se arate mai informată şi mai bine 
pregătită decit adversarul ei şi să ofere o alternativă mai clară şi 
mai adecvată decit aceea a guvernului. A accepta faptul că guver- 
nul ştie mai bine ceea ce este de făcut pentru că se bizuie pe ex- 
perţi, echivalează cu abdicarea de la o adevărată opoziţie?. Fie că 
este parlamentară ori nu, orice opoziţie trebuie să ştie, să creadă 
şi facă dovada că stăpineşte mai bine decit guvernul acele proble- 
me în privinţa cărora doreşte să i se opună. In acest sens, propu- 
nerea lui Crick de a transforma Biblioteca aparţinind Camerei 
Comunelor într-un centru de cercetări, accesibil atit guvernului 
cit şi opoziţiei, într-o „contra-birocraţie”, este una din cele mai 
urgente măsuri de luat la nivel instituțional. Alte măsuri, nu mai 


1 Bernard Crick, The Reform of Parliament, pp. 193-194. 

2 A se vedea, în acest sens, emisiunea „B.B.C. Panorama”, programul 
transmis la 10 iulie 1967, cu privire la aparatul de zbor cu geometrie 
variabilă, ocazie cu care Reginald Maudling a declarat că domnul Hea- 
ley (ministrul britanic al Apărării) ar trebui să furnizeze toate răspun- 
surile la întrebările puse, deoarece dinsul are experți şi acces la infor- 
maţie. 

puţin importante, ar putea să provină din înseşi facilităţile oferite 
de către stat. În Suedia şi in Germania occidentală, partidele sint 
subvenţionate de stat, direct proporţional cu numărul lor de 
adepţi. Acest exemplu ar putea fi imitat şi extins la scara alocării 
unor venituri sporite, pe măsura exigenţelor impuse de rolul mo- 
dern al opoziţiei. Alte idei pentru posibile reforme în acest dome- 
niu se referă la activităţile legislative, spre deosebire de măsurile 
executive. Nu este vorba aici de a împiedica activitatea guvernu- 
lui, pretinzind ca aproape toate deciziile sale să fie aprobate în 
solemne sesiuni parlamentare, ci de a se crea comitete mai com- 
plexe şi mai bine echipate în care să fie reprezentate atit majori- 
tatea guvernamentală cît şi opoziţia şi care să fie însărcinate să 
poarte discuţii şi consultări cu grupurile de interese. 

Tot la nivel instituţional, într-o perspectivă mai îndepărtată, 
se poate preconiza introducerea rotației instituţionale la nivelul 
eşaloanelor inferioare ale posturilor politice executive. Aşa cum 
se întimplă de exemplu în guvernele de coaliţie din Germania şi 
din Austria, subsecretarii ar putea fi recrutaţi din rindul exper- 
ţilor partidelor de opoziţie. În felul acesta, pătura intermediară a 
experţilor şi consultanţilor „nepolitici” sau, mai bine spus, aflaţi 
„deasupra politicii” — care profită de pe urma lipsei de experien- 
ţă atit a echipei guvernamentale, cit şi a echipelor opoziţiei — se 
va reduce în măsura în care aceste echipe îşi vor face rost de pro- 
priii lor experţi. Şi la nivel instituţional opoziţia s-ar cuveni să ai- 
bă la dispoziţie nu numai mijloacele de a dobindi informaţii, dar 
şi de a-şi răspindi punctele de vedere şi acţiunile politice. Iar ceea 
ce poate fi denumit — într-o manieră generală — „acces egal ca 
timp şi spaţiu” ar trebui să fie mai bine organizat şi instituţionali- 
zat. In sfirşit, dar nu în ultimul rînd, întreaga problematică a siste- 
melor electorale şi a definirii circumscripţiilor electorale ar tre- 
bui să se afle şub o constantă şi atentă examinare, în funcţie de 
evoluţiile demografice şi ale partidelor, spre a elimina avantajul 
de bază de care se bucură în multe cazuri guvernele, ori de a ob- 
tine un sistem reprezentativ mai adecvat necesităților societății, 
stadiului atins de evoluția sa politică. 

Supravieţuirea opoziției politice nu depinde numai de proce- 
durile şi de schimbările instituționale!, ci şi de propria sa voință 


1 B. Crick se limita să discute aici doar tema sa concretă, reforma parla- 
mentului. 

de a depăşi dezavantajele pe care le are astăzi de suportat în re- 
laţiile ei cu guvernul. Cu alte cuvinte, supraviețuirea depinde în 
mare măsură de abilitatea, de talentul şi de tenacitatea demon- 
strate de conducătorii şi partidele politice, întrucît situaţia ori- 
cum defavorabilă a opoziţiei se va agrava în continuare, datorită 
schimbărilor intervenite în tehnica politică. Lideri ca Gladstone, 
Clemenceau şi Churchill (pentru a lua numai trei exemple din pe- 
rioade diferite) au făcut tot ce le-a stat în putinţă pentru a se 
reîntoarce triumfători la guvernare după ce trecuseră prin 
momente foarte critice în opoziţie, momente a căror dificultate 
ajunsese să sporească tocmai datorită faptului că au coincis cu 
schimbări în tehnica politică. De pildă Churchill, pe care îl intere- 
sau în mod deosebit politica externă şi apărarea, a descris cu mult 
brio în memoriile sale cum îşi crease un soi de centru privat de 
cercetări care se folosea de informaţiile şi cunoştinţele celor mai 
buni experţi ce i-a avut la îndemină'. Desigur, de la cel de al doi- 
lea război mondial incoace condiţiile s-au schimbat şi guvernările 
centrale puternice (naţionale, continentale sau internaţionale) au 
ajuns să constituie o caracteristică a epocii noastre. Cu toate aces- 
tea, fiecare generație încearcă să modifice ceea ce a moştenit. Ge- 
neraţiile actuale şi viitoare de politicieni democrați pot să des- 
copere la rindul lor, ca şi predecesorii, că pentru a menţine 
expansiunea puterii în cadrul anumitor limite, opoziţia trebuie să 
demonstreze un tip nou de duritate şi flexibilitate. 


1 „În timpul acelor ani m-am văzut de multe ori cu Frederick Lindeman, 
profesor de filozofie experimentală la Universitatea din Oxford...care 
a devenit principalul meu consilier pentru aspectele ştiinţifice ale războ- 
iului modern, îndeosebi apărarea antiaeriană, ca şi pentru probleme 
legate de statistică...Desmond Morton...a obţinut permisiunea primu- 
lui ministru, MacDonald, de a-mi vorbi deschis şi a mă ţine la cu- 
rent...De asemenea, m-am împrietenit cu Raif Wigram, pe atunci 
steaua în plină ascensiune de la Foreign Office şi în centrul tuturor 
problemelor sale...Ca şi alţi funcţionari de rang înalt, îmi vorbea cu 
toată încrederea...A fost de un mare ajutor pentru mine — s-ar putea 
spune şi pentru ţară —, faptul că am avut posibilitatea vreme de atiţia 
ani să cercetez şi să discut aprofundat şi cu precizie toate problemele în 
acest cerc foarte restrîns. În ceea ce mă priveşte, am contribuit şi eu în 
mare măsură cu informaţii importante provenite din surse străine”. 
Winston Churchill, The Second World War, 1, „The Gathering Storm”, 
pp. 62-63. 


IV 


fi CONFLICTUL POLITIC 
ÎN STATELE UNDE NU EXISTĂ OPOZIȚIE 


Australia, Austria, Belgia, Canada, Chile, Danemarca, El- 
veţia, Finlanda, Franţa, India, Irlanda, Islanda, Israel, Italia, Japo- 
nia, Luxemburg, Marea Britanie, Norvegia, Noua Zeelandă, Por- 
tugalia, Olanda, Republica Federală Germania, Statele Unite, 
Suedia, Turcia şi Uruguay sînt, actualmente, state constituțional- 
pluralistel. În toate acestea funcţionează opoziţia politică. Modul 
în care funcţionează şi posibila ameliorare a acestora au făcut 
obiectul paginilor anterioare. Pentru raţiuni la care ne-am referit 
in Introducere, am propus ca statele care nu sint constituțional- 
pluraliste să fie grupate într-o categorie largă de „state fără opo- 
ziţie”, în sensul că înlăuntrul lor opoziţia politică nu funcţionează 
pe deplin sau nu şi-a găsit o formă instituţionalizată. Am mai no- 
tat acolo că statele fără opoziţie pot fi, la rindul lor, împărțite în 
diferite categorii după motivo pentru care opoziția a fost pro- 
scrisă în fiecare dintre ele?. În acord cu această clasificare, ele 
alcătuiesc trei grupuri distincte: state suverane în care opoziţia 
politică în calitate de instituţie nu a fost proscrisă de către 
deţinătorii puterii dar ea în fapt nu există (ceea ce, pentru scopu- 
rile noastre de moment, corespunde statelor subdezvoltate din 
punct de vedere politic); state suverane în care opoziţia politică în 
calitate de instituţie este respinsă de cei ce deţin puterea în nume- 


1 Mai pot fi, pînă la un anumit punct, considerate astfel Republica Africa 
de Sud şi Rhodezia. Însă problemele statelor pluraliste constituţionale 
bazate pe un sufragiu rasial restrîns sînt de o asemenea natură, încît 
acestea se transformă într-un fel de hibrizi între statele constituţionale 
şi statele fără opoziţie. 

2  Ase vedea, asupra acestui punct, G. Ionescu, The Politics of the Euro- 
pean Communist States, Londra, 1967, pp. 4-5. 

le unor interese naţionale majore (pe care le putem caracteriza 
aici drept state naţionaliste) şi state suverane în care opoziţia po- 
litică în calitate de instituţie este proscrisă de către deţinătorii pu- 
terii în numele eliminării alienării politice şi integrării în societa- 
tea fără clase a viitorului (cu alte cuvinte, statele comuniste). În 
contrast cu prima categorie, celelalte două au în comun faptul că 
ele sînt construite în jurul unui aparat central sau al unei coloane 
vertebrale, o organizare politică şi administrativă centralizată, 
dar puternic ramificată, a cărei îndatorire este mobilizarea so- 
cietăţii pe tărim economic, politic şi ideologic.i 


Statele în care nu a ajuns să se constituie opoziţia politică 


Chiar dacă statele care fac parte din această categorie şi-au 
dobindit suveranitatea, internă şi externă, viaţa lor politică este 
încă destul de amorfă şi se bazează pe activităţi consensuale de un 
tip foarte elementar. Negocierea directă prin grupuri primare 
(clanuri, triburi, populaţii regionale) nu se cristalizează în forme 
de reprezentare politică. Drept rezultat al exercitării simplificate 
a autorităţii convenţionale sau tradiţionale şi a faptului că princi- 
pala preocupare este asigurarea viabilităţii statului însuşi, se 
înţelege de la sine că elitele politice se lasă mai uşor absorbite de 
către guvern şi se interesează mai mult de problemele acestuia 
decit de exprimarea unor atitudini independente. Eforturile se 
concentrează în direcţia transformării autorităţii centrale într-un 
centru potenţial de putere, aflat la rîndul său într-o structură po- 
litică altfel incipientă. Cum principala preocupare a acesteia este 
menţinerea viabilităţii statului şi a suveranităţii sale externe, 
funcţionarea opoziţiei politice instituţionalizate se poate dovedi 
excesivă pentru slabele forţe ale societăţii şi poate conduce chiar 
la o irosire inutilă de eforturi. Caracterul forţelor disponibile face 
să prevaleze politica de deliberare şi de consultare. Se negociază 
în mod direct între grupuri sociale concrete, într-un soi de proces 


1 Cea mai bună descriere a ceea ce reprezintă un stat subdezvoltat din 
punct de vedere politic a dat-o, în 1921, Ortega y Gasset, prin însuşi 
titlul cărţii sale España invertebrada (Spania nevertebrată). 

consultativ permanent, fie informal, fie în cadrul unor anumite 
corpuri deliberative tradiţionale sau în jurul nucleului central al 
puterii. 

Absența unei opoziții politice datorită faptului că ea nu s-a 
născut incă este, de exemplu, tipică pentru majoritatea statelor 
din Africa francofonă. Chiar şi în cazul Senegalului, cel mai avan- 
Sat şi mai dezvoltat din punct de vedere politic dintre ele, dată 
fiind lipsa de activitate politică, „opoziţia, incapabilă să doboare 
guvernul prin forţă şi pierzindu-şi speranţa de a-i succede pe cale 
electorală, s-a văzut în faţa alternativei de a-şi indura pe mai de- 
parte poziţia sau de a accepta mina întinsă de guvern...Opoziţia 
organizată sub formă de partid politic a eşuat pentru moment în 
Senegal”!. Alte state din Africa francofonă se află incă şi mai de- 
parte de această etapă de articulare politică. În cea mai mare par- 
te dintre ele domneşte un regim prezidenţial, cu sau fără o aduna- 
re reprezentativă; iar acolo unde aceasta există, nu se găseşte 
decit un singur partid, acela de guvernămint, al cărui obiectiv este 
de a participa la administraţie. În unele state s-au înfiinţat partide 
politice, dar ele au fost fie dizolvate, fie proscrise, ori au fost ab- 
sorbite de către guvern. În cele din urmă, în cîteva dintre aceste 
ţări militarii au pus mîna pe putere pentru a accelera soluţionarea 
problemelor administrative. Singura opoziţie care ar fi putut iz- 
buti să desfăşoare un oarecare grad de activitate era aceea a parti- 
delor comuniste, insă şi ele erau prea slabe pentru a putea fi ac- 
ceptate drept forţe politice serioase. Apatia politică a acestor 
populaţii este prea mare spre a putea răspunde chemărilor sim- 
pliste de inspiraţie comunistă rusească sau chiar chineză. 

Un al doilea tip de societate politică în care însuşi potenţialul 
opoziţiei politice pare să lipsească este acela foarte tradiţionalist. 
Un foarte bun exemplu este cel oferit de Etiopia, înainte de 
prăbuşirea ei sub un şir de lovituri şi contralovituri de stat date de 
către diferite grupuri care au precedat şi au succedat căderii Ne- 
gusului. Aici „reprezentarea parlamentară... este ceva atit de 
străin de spiritul castei autoritare a culturii politice amhare, încît 
procedurile electorale nu ajung nici măcar să fie luate în serios. 


1 D. Cruise O'Brien, „Political opposition in Senegal, 1960- 1967”, Go- 
vernment and Opposition, vol. II, nr. 4, iulie-octombrie 1967. 

Orice conjugare autentică de interese adoptă forma unei petiţii 
adresate Maiestăţii Sale, fie direct, fie prin intermediul unui 
funcţionar de rang înalt, sau al unui membru al familiei imperia- 
le... Lipsa unor organizaţii menite să articuleze şi să adune lao- 
laltă interesele reflectă dificultăţile pe care le au de întimpinat 
etiopienii în orice tip de acţiune concertată, în special în sfera po- 
litică”]. În asemenea cazuri, opoziţia potenţială obişnuieşte sau 
pretinde să argumenteze că implacabila presiune a regimului face 
cu neputinţă orice activitate politică. Adevărul este însă că, dacă 
opoziţia ar fi capabilă să găsească modul de a interesa populaţia, 
ea s-ar putea afirma chiar şi în cele mai aspre condiţii de represiu- 
ne politică, aşa cum s-au petrecut lucrurile in Ghana în ultima 
perioadă a regimului de teroare instituit de Kwame Nkrumah. Pe 
de altă parte, instituţiile de inspiraţie occidentală implantate in 
anumite republici moderne sau imperii tradiţionale nu ar cădea 
atit de repede în desuetudine dacă ar exista vreo posibilitate ca 
aceste organisme să devină cu adevărat reprezentative pentru 
opiniile şi interesele populaţiei. În lipsa acestui factor indispensa- 
bil, activităţile opoziţiei se trezesc insă scoase din context, în vre- 
me ce sarcinile guvernării oferă elitelor probleme nenumărate şi 
urgente, mai uşor de supus unui sistem ad hoc de căutare a con- 
sensului. 


Puterea politică în statele naţionaliste contemporane 


Următoarele trăsături caracterizează statele naţionaliste con- 
temporane: 

1. Puterea este dobindită de către forţele armate, care o exer- 
cită în mod direct sau indirect, menţin controlul ultim asupra des- 
tinelor regimului. 

2. Astfel obţinută, puterea politică este utilizată spre a mobi- 
liza societatea în scopul impulsionării modernizării sale, pentru 
care este elaborat un plan. 


1 Citat din foarte pătrunzătorul studiu al lui Donald N. Levine, „Ethio- 
pia: identity, authority and realism”, în: Lucian W. Pye, Sydney Verba 
(editori), Political Culture and Political Development, Princeton, 1965, 


p. 277. 

3. Chiar dacă obiectivul politic este dezvoltarea, este ticluită 
o ideologie aparent radicală care proclamă că unicul mod de a 
atinge țelul dorit se întilneşte în instituţiile şi idealurile tradiţio- 
nale ale acestei societăţi. (Unul dintre exemplele cele mai eviden- 
te pentru acest tip de ideologie este acela al colonelului Moam- 
mar al-Khaddafi din Libia.) 

4. Opoziția politică este interzisă, iar puterea este deţinută de 
un mic nucleu de persoane, din cauza conflictelor ireconciliabile 
dintre diferitele grupuri sociale, etnice şi culturale. 

5. Deţinătorii puterii sint, de obicei, un grup de tinere oficia- 
lităţi, condus de o figură carismatică; acest grup este sprijinit de 
armată şi uneori şi de Biserică, de organizaţiile economice. Mai 
curind sau mai tirziu, ei ajung să pună pe picioare o organizaţie 
politică ad hoc, sub o titulatură generică de partid, mişcare, uni- 
une... 

6. Chiar dacă naţionalist şi anticomunist în politica internă 
(întrucit orice tip de opoziţie este interzis), regimul promovează o 
politică externă neutralistă, prin care speră să obţină un ajutor 
egal — dacă nu chiar mai mare — din partea lagărului socialist 
decit din partea puterilor occidentale. 

Majoritatea acestor caracteristici poate să fie întilnită în prac- 
tic toate statele naţionaliste, cum au fost Spania în perioada răz- 
boiului civil şi după război, Nigeria sau Grecia pină în luna iulie 
1974. 

Datorită războiului, apoi a războiului rece, ca şi datorită „con- 
fruntării paşnice” ce a urmat, regimurile naţionaliste de tip mili- 
tar pe care le-am descris mai sus s-au extins pe toate cele cinci 
continente. Există două motive care explică o asemenea prolifera- 
re. Pe de o parte, guvernarea este o însărcinare dificilă şi, în zilele 
noastre, bintuite de agitaţie politică naţională şi internaţională, 
se dovedeşte mai uşor pentru aceia care controlează mijloacele de 
coerciţie fundamentale să se agaţe de putere, în statele noi şi încă 
nu prea sigure. Pe de altă parte, modernizarea şi dezvoltarea, 
forţe călăuzitoare ale epocii noastre, sint considerate mai uşor de 
înfăptuit în statele sărace printr-un proces de mobilizare a so- 
cietăţii, indeplinit de un guvern monolitic. O parte a acestor regi- 
muri se află de multă vreme la putere; în alte cazuri au avut loc 
contrarevoluţii şi o serie întreagă de lovituri de stat; unele regi- 

muri şi-au elaborat o doctrină şi au definit în mod constituţional 
funcţii şi instituții; altele, în sfirşit, s-au arătat relativ indiferente 
faţă de aspectul teoretic al problemei şi se preocupă mai cu seamă 
de exercitarea pragmatică a puterii. În scopul continuării acestei 
analize, am ales drept exemplu originile a cinci dintre aceste regi- 
muri: acela al lui Franco din Spania unde, datorită longevităţii 
sale, pot fi limpede desluşite cele şase trăsături mai sus pomenite 
şi care poate sluji drept model superior al unei dictaturi naţiona- 
liste conservatoare; Pakistanul, care a fost caracteristic pentru 
pretenţia de a reprezenta un autentic sistem politic pe măsura ne- 
cesităţilor societăţilor tradiţionaliste subdezvoltate ale secolului 
XX; Republica Arabă Unită, pentru o vreme paradigma trans- 
formării armatei în forţa motrice a mobilizării politice a societăţii 
şi în reprezentantă a ambițiilor naţionale; Ghana, care (ca şi Alge- 
ria, Nigeria şi Indonezia) a fost tipică pentru inlocuirea partidului 
unic de către armată ce continuă — prin intermediul propriilor 
sale structuri — politica de modernizare pe care partidul o inau- 
gurase, însă se dovedise incapabil să o ducă la bun sfirşit, şi, în 
sfirşit, Argentina de sub conducerea lui Perón, care a dat într-o 
bună zi exemplul unei structuri tripartite, în care forţele armate, 
sindicatele şi partidul îşi împărțeau exerciţiul exclusiv al puterii, 
supervizate personal de către generalul Perón. 

Războiul civil spaniol, declanşat de către un grup de generali 
aflaţi la comanda a diferite unităţi ale armatei, a izbucnit la 19 
iulie 1936. Atunci cind, la 1 octombrie al aceluiaşi an, generalul 
Francisco Franco a fost proclamat „Şef al guvernului statului spa- 
niol”, regimul pe care intenţiona să-l instaureze şi, la capătul a 
trei ani de cumplit război, a izbutit să-l extindă la scara întregii 
Spanii, avea — din punct de vedere politic — două trăsături de 
căpetenie. În primul rînd era vorba despre tipicul şi prea-spanio- 
lul regim al amestecului militarilor în treburile statului, care ia 
fiinţă atunci cind obişnuita amalgamare de forţe — partidele de 
dreapta şi uneori şi de centru, Biserica, forţele economice şi, last 
but not least, armata — ajunge să se teamă că regimul constituţio- 
nal-liberal este pe calesă conducă ţara spre o schimbare totală a 
fundamentelor sociale şi economice ale statului. În al doilea rînd, 
regimul lui Franco s-a transformat într-o desăvirşită întrupare a 
unui stat cvasi-fascist. El proclama unirea tuturor activităţilor so- 

ciale sub o comandă fermă şi recunoştea, dacă nu drept avangar- 
dă, cel puţin ca asociate la putere, formaţiuni ca FET (Falanga 
spaniolă) şi JONS (amalgamare de grupări tradiţionaliste şi pseudo- 
fasciste), care sperau să devină, într-o etapă ulterioară, forţă mo- 
bilizatoare a viitorului stat spaniol. În timpul celui de al doilea 
război mondial şi de-a lungul anilor '40 şi '50, Franco a adoptat o 
atitudine de neutralitate, iar regimul său a devenit mult mai prag- 
matic şi mai personal. Centrul puterii s-a mutat definitiv în jurul 
persoanei lui Francisco Franco, generalisim, caudillo şi şef al sta- 
tului. Utilizind carisma personală şi arta sa de-a înfrunta grupuri- 
le ce constituiau unicul corp politic al ţării în scopul de a le recon- 
cilia sub propria-i conducere, el a izbutit să se impună. Regimul a 
cîştigat în stabilitate, însă a pierdut din entuziasm, interes şi dem- 
nitate. Abia în anii '60 a întreprins modernizarea societăţii spa- 
niole, în special pe planul dezvoltării economice şi tehnice. 
Astfel, abia după apariţia noilor regimuri naţionaliste din — să 
zicem — Egipt sau Pakistan, care au accentuat atit de puternic 
aspectele dezvoltării (pe care le moşteniseră într-o oarecare mă- 
sură de la reţetele indicate de Kemal Atatürk, de prin Turcia ani- 
lor '20 şi le adaptau la noile condiţii tehnologice şi ale evoluţiei 
politicii internaţionale), regimul din Spania şi-a abandonat con- 
cepţiile conservatoare şi a adoptat altele mai progresiste; naţiunii 
astfel salvate i s-a îngăduit să tragă toate foloasele de pe urma 
noilor mijloace ale dezvoltării economice şi tehnice. În acea pe- 
rioadă, entuziasmul politic care, în orice operaţiune de mobiliza- 
re socială, trebuie să-i insufleţească cel puţin pe mobilizatori, de- 
venise însă dificil de reînviat. Falanga ajunsese deja o organizaţie 
obosită şi deziluzionată, iar armata, care nu izbutise niciodată să 
îndeplinească rolul de agent al acestei presupuse mobilizări, se 
văzuse surghiunită pe funcţia de ultima ratio a Conducătorului 
Statului. Atunci cînd, în cele din urmă, acţiunea de modernizare a 
fost lansată în anii '60, ea a fost încredinţată unei echipe combina- 
te, alcătuită din cadre ale administraţiei de stat şi din personalităţi 
ale elitei economice. 

Situaţia creată în Egipt, cînd un grup de ofiţeri a preluat pute- 
rea, la 26 iulie 1952, se deosebea din punct de vedere politic în 
multe privinţe de aceea ce fiinţase în Spania lui Franco. În primul 
rînd, organizatorii şi conducătorii loviturii de stat nu erau gene- 

rali, ci un grup de ofiţeri mai tineri. În afară de aceasta, ei nu dis- 
puneau nici de un partid politic, astfel încît ei au îngăduit supra- 
vieţuirea partidelor existente o anumită perioadă de timp, înainte 
de-a le suprima, şi abia în anii '60 au trecut la constituirea unui 
partid propriu, aşadar la montarea structurii politice necesare 
mobilizării politice şi sociale. În al doilea rind, armata însăşi a fost 
proclamată şi idealizată în revoluţie ca fiind forţa unică ce putea 
conduce la regenerarea naţiunii. În plus, în al treilea rind, tot ar- 
mata a fost aceea care, intr-un mod care ne reaminteşte de Prusia 
secolului al XVIII-lea, s-a transformat în organizaţia dominantă a 
noului stat, în vreme ce colonelul Gamal Abdel Nasser, liderul 
carismatic jucînd rolul de Rais, era prezentat drept intruchiparea 
însăşi a acestei armate. În al patrulea rînd, încă din primul mo- 
ment a fost pus un accent deosebit pe modernizare, ceea ce impli- 
ca emanciparea de capitalul străin, pe ducerea la bun sfîrşit a unei 
reforme economice şi sociale, incluzind foarte necesara reformă 
agrară, şi pe ajungerea din urmă a Occidentului şi a puterilor co- 
loniale. În sfirşit, drept corolar al acestor țeluri, s-a ajuns la un 
divorţ total între noul regim şi mişcarea tradiţională religioasă, 
Frăția musulmană. Şi, ca urmare, Nasser a desfiinţat-o. 

Aceste trăsături caracteristice ale revoluţiei egiptene, înfăp- 
tuite de către armată, şi-au făcut apariţia şi în marea majoritate a 
regimurilor militare care au cucerit sli a în celelalte state ale 
Orientului Mijlociu, ca şi din Asia şi Africa!. Principalele varia- 
ţiuni pe această temă s-au ivit în jurul naturii relaţiei dintre miş- 
carea revoluţionară şi partidul său pe de o parte şi Partidul Co- 
munist — acolo unde acesta exista — pe de altă parte. O relaţie 
bilaterală cu Partidul Comunist s-a stabilit în Irak pe vremea lui 
Abd al-Karim Kassem, în timp ce în Algeria lui Ahmed Ben Bella 
s-a stabilit o relaţie triunghiulară între partidul titular al puterii, 
armata de eliberare care se menținea pe planul al doilea şi Parti- 
dul Comunist, aflat într-o incomodă poziţie de colaborare cu 
opoziţia. Doborirea de la putere a lui Ben Bella de către colonelul 
Houari Boumedienne în anul 1965 a presupus reafirmarea arma- 
tei în faţa unui partid împovărător şi ineficient, ca şi alianţa cu 
grupările religioase tradiţionaliste şi naţionaliste. Asemenea 


1 Fostele relaţii coloniale sau semicoloniale cu una din marile puteri ex- 
plică şi ele anumite caracteristici comune acestor regimuri. 

schimbări în echilibrul dintre armată şi partid sint inevitabile în 
cadrul unor regimuri în care vidul politic creat de dictatură tre- 
buie să fie umplut într-un grad care să permită cel puţin operaţiu- 
nea de mobilizare socială în vederea căreia noile elite au preluat 
conducerea statului. Este nevoie de o ideologie şi, în special, de o 
doctrină a statului, care să servească drept bază de legitimitate şi 
să permită noii structuri să-şi justifice controlul asupra întregii 
societăţi. 

Regimul lui Ayub Khan din Pakistan (şi, din alt punct de ve- 
dere, regimul lui Julius Nyerere din Tanzania) a fost, în ceea ce 
priveşte imaginaţia politică, unul dintre cele mai interesante de 
studiat, prin faptul că oferea încercarea cea mai deliberată de a 
alcătui o doctrină politică veritabilă, în care modernitatea să se 
combine cu liberul recurs la tradiţionalismul emoţional. Regimul 
era marcat de un dublu naționalism, deoarece, în principiu, el 
era orientat în vederea emancipării ţării de vechea servitute faţă 
de Occident, însă în acelaşi timp el era îndreptat şi impotriva In- 
diei care, pentru Pakistan, reprezenta puterea imperialistă înveci- 
nată. În teorie, un asemenea apel politic şi religios totodată la 
unitatea poporului pakistanez ar fi trebuit să triumfe, însă parti- 
dele politice pluraliste nu au izbutit să creeze unitatea naţională. 
În ziua de 27 octombrie 1958, comandantul-şef al armatei a pre- 
luat puterea printr-o lovitură de stat fără vărsare de singe şi a di- 
zolvat partidele politice, pe care le-a calificat drept ineficiente. 
Însă armata s-a retras aproape imediat de pe scena politică, în 
vreme ce Ayub Khan proceda la impunerea unui nou tip de teorie 
şi de sistem politic. (Reintoarcerea armatei la indatoririle sale 
profesionale se prea poate să fi fost facilitată de faptul că, dată 
fiind instruirea ei conform modelului britanic, considera prefera- 
bil un regim constituţional-pluralist, de îndată ce un asemenea re- 
gim va fi fost capabil să asigure viabilitatea noului stat.) În anul 
care a urmat venirii sale la putere, Ayub Khan a promulgat regi- 
mul democraţiilor de bază. Acest sistem stabilea o unitate locală, 
„democraţia de bază” care, în acord cu noua teorie, era depozita- 
ra reală a puterii. Democraţia de bază consta dintr-o unitate lo- 
cală autonomă de guvernare (care anula aproape în intregime se- 
paraţia puterilor), condusă de către un Consiliu de Uniune. 
Procesul politic lua naştere în aceste unităţi locale, pentru a ajun- 


156 OPOZIŢIA 


ge să conveargă în guvernul central. Există astăzi vreo 80 000 de 
membri ai Consiliilor de Uniune care, de pe acum, alcătuiesc elita 
politică a noului regim. În măsura în care aceste Consilii sînt uni- 
te prin interese comune legitime, ele adună laolaltă membri ai 
unui singur partid aflat la putere, care sînt chiar denumiți „demo- 
craţi de bază”. În Constituţia din anul 1962, în care aceste impro- 
vizaţii politice au fost consolidate în mod legal, partidelor politice 
li s-a permis din nou să funcţioneze, chiar dacă în condiţii foarte 
limitate. Pină în anul 1962 se părea că poziţia personală a demo- 
craţilor de bază avea să fie îndeajuns de puternică spre a negocia 
cu partidele politice, mult slăbite de îndelungata lor perioadă de 
eclipsare. S-a mai presupus că progresul realizat de către noile 
organe aie autoguvernării în cadrul planurilor de dezvoltare (pla- 
nul economic şi diferitele proiecte sociale, culturale şi religioase) 
aveau să le dea un avantaj evident asupra partidelor politice tra- 
diţionale. 

Ghana merită un studiu special!, în calitate de prototip al 
înlocuirii partidului unic, fapt petrecut după ce ea fusese mode- 
lată drept stat monopartid de către o armată care, cu toate aces- 
tea, a continuat să guverneze în concordanţă cu Constituţia şi cu 
sistemul politic în vigoare. Întemeiat în anul 1947, United Gold 
Coast Convention a fost cel dintii partid din Ghana. Obiectivul 
său era acela de a crea şi de a încuraja organele de autoguvernare 
ale viitorului stat independent. Secretarul general al partidului, 
Kwame Nkrumah, a alcătuit în interiorul său o formaţiune cu 
mult mai radicală, Convention on People's Party, care pretindea 
„autoguvernarea acum” şi se bizuia pe noua intelectualitate. For- 
maţiunea United Gold Coast Convention a fost dizolvată înaintea 
alegerilor din anul 1951, ciştigate cu uşurinţă de către Convention 
People's Party. lar noua intelectualitate a ocupat nenumăratele 
posturi necesare administrării noului stat şi mobilizării popu- 
laţiei pentru propăşirea ţării, inclusiv funcţiile din ramura esen- 
țială a maşinăriei statale care era reprezentată de armata phaneză 
independentă. Grupurile de opoziţie care fuseseră eliminate din 
C.P.P. şi care numărau mulţi dintre membrii intelectualităţii, au 


| A se vedea, în special, Dennis Austen, „Opposition in Ghana, 1947- 
1967”, Government and Opposition, II, nr. 4, 1967. 

întemeiat un nou partid, Unized Party. Între anii 1951 şi 1958 s-a 
creat impresia că Ghana putea să o apuce pe calea unui sistem 
bipartid (întrucit United Party a obţinut un succes apreciabil la 
alegerile din anul 1956) însă, în parte datorită condiţiilor politice 
generale şi în parte temperamentului lui Nkrumah, această per- 
spectivă s-a risipit atunci cind s-a luat hotărirea, în anul 1958, de 
a promova C.P.P. în poziţia de partid unic al unui stat „care are 
nevoie de un sistem politic african socialist”. Această linie poli- 
tică a fost implementată prin amendamentul constituţional din 
anul 1964, care introducea sistemul electoral al votării unor liste 
unice de candidaţi. 

Ceea ce a urmat era inevitabil, deoarece opoziţia fiind inter- 
zisă în afara partidului unic, ea s-a furişat în sînul acestuia. Într- 

adevăr, este semnificativ de observat cum, în decursul anilor săi 
de putere solitară, Nkrumah a izbutit să-şi ridice împotrivă toate 
structurile principale ale statului: sectoare ale propriulyi partid, 
uniunile sindicale, Consiliul Uniunii Fermierilor, Consiliul 
Naţional al Cooperativelor, Comandamentele regionale şi, nu în 
ultimul rînd, armata şi poliţia. Un adevărat Consiliu Naţional de 
Eliberare al Poporului a luat hotărîrea să acţioneze în primele 
săptămini ale anului 1966 şi a smuls puterea din miinile dictato- 
rului care, plecat într-o călătorie peste hotare, nu s-a mai întors 
niciodată în ţara lui. Noul guvern nu a modificat structura statală 
edificată de către Nkrumah însă, la un an după ce preluase pute- 
rea, i-a invitat pe liderii fostei opoziții să ia parte la răspunderile 
administraţiei statului. 

În sfirşit, prezentăm aici cl Argentinei lui Perón drept pro- 
totip al guvernării tripartitel. Centrul puterii era alcătuit din trei 
organizaţii principale: forţele armate, uniunile sindicale şi Parti- 
dul Peronist sau Justiţialist, reunite sub conducerea personală a 
generalului Perón (şi a Evitei, soţia lui, a cărei moarte a venit să 
sublinieze importanţa rolului pe care ea îl jucase, întrucit de 
atunci datează declinul lui Per6n). Partidul aducea liantul politic 


a» 


1 S.E. Finer vorbea despre „guvernarea duală” (dual rule) în cartea sa 
The Man on Horseback, Londra, 1962, care conţine o admirabilă expu- 
nere privind politica din Argentina aflată sub conducerea lui Perón. 
Finer nu include însă aici şi rolul partidului unic. 

necesar, ca şi instrumentele de propagandă, stimulare şi control. 
Sindicatele, elementul social, îşi aduceau contribuţia prin mobili- 
zarea potenţialului uman, pus în slujba Argentinei „moderne şi 
independente”. În ceea ce priveşte forţele armate, acestea rămi- 
neau o prezenţă constantă în planul al doilea, ca forţă politică 
principală. Relaţiile dintre Perón şi forţele armate sint mai uşor 
de descifrat dacă ne vom reaminti că acestea din urmă erau divi- 
zate in mai multe facţiuni, uneori între cele trei arme (marina era 
mai antiperonistă, pe cîtă vreme armata terestră era mai favora- 
bilă conducătorului statului), cît şi între diversele grupuri de co- 
mandanţi, ba chiar între grade şi generaţii, tinerii ofiţeri luaţi în 
ansamblu fiind mai peronişti decît ofiţerimea mai în vîrstă. 

La alegerile cruciale din anul 1945, atunci cînd Perón şi ai săi 
descamisados au triumfat asupra guvernului militar al generalului 
Ramirez, cea mai mare parte a forţelor armate a încercat să 
împiedice accesul lui la putere. Militarii chiar l-au arestat pe Pe- 
rón, însă au fost nevoiţi să cedeze în faţa opoziţiei manifestate de 
uniunile sindicale. Un mic grup de ofiţeri a crezut că Perón ar fi 
trebuit să fie adoptat şi drept candidat al armatei. Odată ajuns la 
putere, acum el insuşi comandant suprem al forţelor armate, Pe- 
rón nu a dat dovadă de prea multă simpatie faţă de armată. Doar 
mai tirziu şi mai cu seamă după moartea soţiei sale, Evita, el a 
încercat să obţină un mai mare sprijin din partea militarilor — 
lucru pe care nu l-a reuşit decit în parte, dat fiind faptul că mulţi 
comandanţi şi ofiţeri, în special din marină, îi rămăseseră duş- 
mani juraţi. In cele din urmă, soarta regimului avea să fie hotărită 
de lupta dintre elementele antiperoniste şi acelea properoniste 
din rîndul forţelor armate. În sfirşit, antiperoniştii au fost înfrînți 
în iunie 1955, însă ei au ieşit învingători în cel de-al doilea tur 
care a făcut ravagii în intreaga ţară în luna septembrie 1955 şi, 
drept urmare, candidatul lor, generalul Eduardo Leonardi, a fost 
numit preşedinte provizoriu. 

Am ales aceste cinci exemple cu privire la modul în care a fost 
organizată în mod originar puterea în statele naţionaliste lipsite 
de opoziţie, deoarece fiecare dintre ele ilustrează o relaţie tipică 
între diferitele structuri existente în acest pen de state. Ne vom 
reîntoarce la ele atunci cînd, după ce vom fi analizat relaţiile pu- 
terii în cealaltă categorie de state fără opoziţie — acelea comu- 

niste —, ne vom ocupa de problema generală a conflictului politic 
în statele lipsite de opoziţie. 


Puterea politică în statele comuniste contemporane 


În ţările comuniste, partidul este, în mod virtual, puterea do- 
minantă; prin aceasta, el deţine controlul statului şi, prin inter- 
mediul acestuia din urmă, controlul societăţii. Afirmațiile de mai 
sus nu pot fi acceptate însă fără anumite precizări. Astfel, în unele 
state comuniste, poziţia dominantă a partidului este mai sigură şi 
are un caracter mai pronunţat decit în altele. De asemenea, în 
anumite state comuniste, partidul este mai puţin dispus să 
împartă controlul asupra statului cu alte instituţii, în vreme ce în 
altele el guvernează mai cu seamă prin intermediul acestei 
împărțiri a puterii. 

Rusia sovietică, în calitate de „mamă a socialismului” şi, în 
acelaşi timp, de mare putere pe deplin dezvoltată din punct de 
vedere economic, ocupă o categorie aparte, pe deasupra oricărui 
alt stat comunist. Sub raport politic, U.R.S.S. reprezintă prototi- 
pul statului partidului unic, partidul comunist deţinind în siste- 
mul sovietic puterea maximă. Sub domnia stalinistă, partidul nu 
avea un rol la fel de bine precizat ca acum şi constituia, impreună 
cu poliţia politică, unul dintre braţele prin care Stalin işi exercita 
dictatura personală. După moartea lui Stalin, poliţia politică a 
decăzut şi partidul a trecut pe primul plan cu toate consecinţele 
de rigoare şi nu numai din raţiuni de propagandă şi de doctrină. 

Ca stat, Uniunea Sovietică este, pentru a utiliza expresia lui 
Marx, o „corporație în acţiune”, este un sistem de guvernare prin 
consilii, care începe de la sovietele locale şi culminează cu Sovie- 
tul Suprem. Separaţia puterilor este abolită în principiu, însă este 
acceptată reprezentarea, care ulterior s-a manifestat impotriva 
tendinţelor de autoconducere şi de autoadministrare. După ex- 
perţi constituţionalişti sovietici cu o orientare mai modernă, „în 
marile state socialiste” (precizare ce probabil nu se poate aplica 
decit Uniunii Sovietice), „chemate să conducă în fiecare zi o pro- 
ducţie socială extrem de complexă, este imposibil să fie înlocuite 
organele reprezentative şi aparatul lor executiv prin autocondu- 

cerea şi autopestiunea populară”. În consecinţă, în Uniunea So- 
vietică se află în plină desfăşurare un proces metodic de institu- 
ționalizare a organelor reprezentative, care merge impotriva dez- 
instituţionalizării ce ar fi trebuit să servească drept punte înspre 
autoconducere şi autoadministrare. Nici partidul şi nici statul nu 
au de gind să se „estompeze” acum în Uniunea Sovietică ci, dim- 


potrivă, caută să se bizuie pe temelii mai durabile şi mai flexibile.. 


De asemenea, este acordat un spaţiu ceva mai extins relaţiilor 
dintre stat şi societate şi se trape nădejde ca aceasta din urmă să 
participe mai intens, într-o manieră directă sau prin reprezentare, 
la îndeplinirea sarcinilor statului. 

' luposlavia se cuvine să ocupe locul următor în analiza noastră, 
deoarece ea se află la extremitatea opusă a spectrului, atit in ceea 
ce priveşte pluralismul, cît şi sub raportul instituţionalizării şi al 
reducerii rolului statului. luposlavia este statul comunist cel mai 
bine articulat. Ea a atins un grad mai mare de pluralism, în sensul 
că o serie de grupuri sociale, instituţii şi entităţi culturale exercită 
o mai mare influenţă în sinul regimului politic. Acest pluralism se 
datoreşte, în parte, structurii federale a ţării. O altă cauză poate fi 
întilnită în interacţiunea dintre stat şi diferitele clase şi categorii 
sociale, mai clar articulate în Iugoslavia din cauza autoadmi- 
nistrării comunelor şi a autogestiunii consiliilor muncitoreşti. 
Această extindere a autonomiei administrative, pe fondul pluralis- 
mului federal şi social, reduce din puterea statului centralist, care 
manifestă în mod progresiv tendinţa de a juca un rol coordonator. 
Descreşterea puterii statului este reflectată la rindul ei in descreş- 
terea puterii structurii dominante, partidul. Începînd din anul 
1952, Partidul Comunist a fost desemnat cu un alt nume, acela de 
Ligă, pentru a i se da un aer mai popular; conducătorii săi nă- 
dăjduiesc să o vadă transformindu-se într-o organizație mai des- 
chisă şi mai deliberativă. Cel puţin pe hirtie, Ligii Comuniştilor i 
s-a făcut recomandarea să se preschimbe într-un organ de „indru- 
mare” şi nu de „control”, ceea ce înseamnă că ea nu ar trebui să se 
amestece, la nici un nivel, în funcţionarea comunelor autonome şi 
în aceea a industriei conduse pe principiul autogestiunii. 

Cu incepere din anul 1967, descentralizarea a avansat mai cu 
seamă pe tărim politic decit în plan social. Republicile au atins un 
excepţional grad de autonomie, avindu-şi, fiecare în parte, parla- 

mentul şi guvernul său. În afară de aceasta, Liga Comuniştilor 
(care, impreună cu armata este principala organizație federală) a 
fost împărţită în şapte partide, cîte unul de fiecare republică, fie- 
care depinzind de capitala respectivei republici federale. În faţa 
organelor supreme ale partidului, delegaţii acestor organizații 
sint legaţi, ca printr-un mandat imperativ, de adunările locale, cu 
care trebuie să se consulte inaintea luării deciziilor. Însăşi insti- 
tuţia prezidenţială s-a pluralizat, avindu-l pe Tito în frunte, dar în 
cadrul unui organ federal colectiv, alcătuit dintr-un reprezentant 
al fiecărei republici şi al provinciilor autonome. Această descen- 
tralizare generală oferă mari avantaje, însă prezintă şi inconve- 
niente notabile. În sfera economică de exemplu, lipsa de coordo- 
nare este atit de mare încît planul de stat a trebuit să fie suspendat 
pentru o anumită perioadă, iar conflictele dintre zonele mai bo- 
gate (Croaţia, Slovenia) şi cele mai sărace (Muntenegru, Kosovo) 
s-au agravat. De asemenea, descentralizarea politică a îngăduit şi 
partidelor locale, inspirate de fanatismul regional — caracteristic 
ţării întregi —, să subordoneze descentralizarea socio-economică 
dinlăuntrul fiecărei republici scopurilor de unificare naționalistă. 

În acest fel, Iugoslavia este cel ma: avansat dintre toate statele 
socialiste în două privinţe, opuse între ele. Ea proclamă că a ajuns 
cea mai înaintată ţară pe calea construirii socialismului (calificin- 
du-se singură drept republică socialistă), întrucit a atins etapa în 
care statul şi organele sale dau friu liber administraţiei autonome. 
În acelaşi timp, ea este cea mai avansată în privinţa libertăţii in- 
terne. Într-adevăr, iugoslavii se bucură de mai multe drepturi şi 
libertăţi decit cetăţenii oricărui alt stat comunist, iar puterea le- 
gislativă şi judecătorească se manifestă cu mai multă fermitate în 
faţa unui executiv care şi-a pierdut omnipotenţa. 

Statele comuniste din răsăritul Europei, dintre care două — 
România şi Cehoslovacia — sînt republici socialiste ca şi luposla- 
via, iar patru — Polonia, Ungaria, Germania răsăriteană şi Bulga- 
ria — democraţii populare, se situează din punct de vedere politic 
intre Rusia Sovietică şi Iugoslavia. Cu excepţia Poloniei, ele şi-au 
colectivizat agricultura, desfăşoară un intens program de dezvol- 
tare a industriei grele şi consideră partidul unic drept forţa su- 
premă a statului centralizat. Totuşi, nici una dintre aceste măsuri 

nu au, în contextul est-european, caracterul fără echivoc pe care îl 
îmbracă ele în Uniunea Sovietică. Faptul că sint ţări mai mici face 
să se reducă impactul masiv al măsurilor luate de la centru, iar 
tradiţiile lor culturale europene presupun o legătură de care Ru- 
sia — ce îşi are propria sa tradiţie politică — este lipsită. Mai mult 
decit atit, anumite grupuri sociale, instituţii şi organisme naţiona- 
le şi culturale s-au bucurat, înainte de venirea la putere a comu- 
niştilor, de o îndelungată perioadă de libertate — naţională şi, 
uneori, şi politică — fapt ce implică amintirea unei epoci in care 
aceste ţări luau parte la o politică pluralistă, într-o măsură mai 
mare sau mai mică, şi nu erau forţate să intre în tiparul monolitic. 
În funcţie de rolul jucat de către partid şi stat în conducerea so- 
cietăţii, aceste şapte state alcătuiesc un spectru care merge de la 
controlul total, pe care îl întîlnim în Germania răsăriteană, 
România, Polonia şi Cehoslovacia şi pină la un control mai rela- 
xat, prevalind îndeosebi în Ungaria. 

Reamintirea pluralismului politic se află, in mod indubitabil, 
în spatele mişcării reformiste izbucnite în Cehoslovacia anului 
1968, mişcare de o mare importanţă pentru înţelegerea proble- 
melor regimurilor comuniste din era industrială. Reformiştii cehi 
şi, în mod concret, guvernul Partidului Comunist Cehoslovac 
condus de Alexander Dubček, voiau să adapteze marxism-leninis- 
mul la exigenţele unei societăţi industriale moderne. Ei preconi- 
zau separarea puterilor între partid şi parlament, abandonarea 
controlului partidului asupra economiei (acestuia lăsindu-i-se 
numai responsabilitatea supervizării macroeconomice), descen- 
tralizarea teritorială şi administrativă începută o dată cu crearea 
Federaţiei cehoslovace în 1968 şi implantarea pieţei socialiste ca 
regulator economic al producţiei şi distribuţiei bunurilor. Şi, mai 
cu seamă, ei doreau libertatea de informaţie: radioul, televiziunea 
şi presa scrisă libere. Ei aduceau ca argument faptul că în Cehos- 
lovacia exista o societate matură, atit din punct de vedere econo- 
mic, cît şi din punct de vedere politic. Programul ceh însă — 
indeosebi prin libertatea informaţiei — presupunea o ameninţare 
prea mare pentru monopolul de partid din însăşi Uniunea Sovie- 
tică. De aceea, U.R.S.S. a izbutit să mobilizeze partidele comunis- 
te din Germania răsăriteană, Bulgaria, Polonia şi Ungaria pentru 
ca să impună Partidului Comunist Cehoslovac patru condiţii, sub 

ameninţarea intervenţiei forţelor armate ale Pactului de la 
Varşovia. Aceste patru condiţii erau: supremaţia politică a parti- 
dului, controlul total al economiei exercitat de către partid, abo- 
lirea pieţei şi, în special, controlui total al partidului asupra mij- 
loacelor de informare. Dubček a respins ceea ce, de fapt, 
echivalase cu un ultimatum şi, la 21 august 1968, U.R.S.S. şi aliaţii 
săi au invadat şi ocupat Cehoslovacia. Se duvine să avem prezent 
în minte faptul că reformele cehoslovace nu pretindeau să pună 
capăt monopolului comunist al puterii politice şi nici nu adopta- 
seră o atitudine opoziţionistă. Reformiştii cehoslovaci conside- 
rau cel mult că maturitatea la care ajunsese ţara o făcea potrivită 
pentru o mai mare libertate de exprimare a diverselor curente ale 
unei societăţi din ce în ce mai pluraliste, aceasta în perimetrul 
unei organizări politice şi economice socialiste. 

China comunistă este, ca şi Rusia, o mare putere şi se află pe 
punctul de a deveni o mare putere nucleară. La origine, statul chi- 
nez a fost, ca şi acela iugoslav, o creaţie a partidului şi a armatei, 
iar acţiunea de „mobilizare generală”, cu organele şi asociaţiile 
sale de masă, gonünua să fie fundamentul structurii politice a 
Chinei lui Mao!. Tocmai de aceea este dificil să delimităm, în ul- 
timă instanță, influența exercitată de armată de aceea a partidului 
în sfera deciziilor politice, întrucît ambele instituții au vieţuit încă 
de la înfiinţarea statului strins împletite, nu numai cu persoana 
conducătorului, ci şi cu sarcinile administraţiei. Această relaţie 
reciprocă a trecut prin diferite etape, în timpul cărora partidul a 
încercat uneori să realizeze un control mai eficient asupra arma- 
tei, fără însă a fi reuşit să o facă. Lupta dintre cele două forţe con- 
ducătoare a devenit şi mai evidentă în timpul diferitelor faze al 
aşa-numitei „revoluţii culturale”. În ciuda atacurilor îndreptate 
impotriva unora dintre comandanții săi, armata s-a reafirmat ca 
arbitru al ordinii politice şi, în conformitate cu cele rostite de 
purtătorul său de cuvînt, a acţionat în trei direcţii prioritare: aco- 


1 „Mobilizarea populară este baza controlului comunist chinez de-a lun- 
gul şi de-a latul spectrului social... Membrii organizaţiei civile şi ai ace- 
leia militare sînt, în bună parte, aceiaşi şi ambele organizaţii servesc 
dublului scop al mobilizării populaţiei civile în scopuri războinice şi al 
sprijinirii politicii Partidului Comunist.” John Grittings, The Role of the 
Chinese Army, Londra, 1966, p. 48. 

lo unde maoiştii se aflau în dificultate, armata „a preluat pute- 
rea”, ajutind astfel elementele revoluţionare; acolo unde situaţia 
se afla în echilibru, ea a acţionat pentru „a se asigura că totul 
funcţionează normal, sub controlul său” şi a reimpus tripla alian- 
tă dintre armată, cadrele de partid şi grupurile revoluţionare; şi, 
în sfirşit, acolo unde nu era nevoie nici să preia puterea, nici să-şi 
asume controlul situaţiei, armata şi-a plasat propriii săi delegaţi 
în organizaţia de partid aflată i încă la putere, pentru a ajuta cadre- 
le şi a le reorganiza echipelel. La moartea lui Mao Zedong, parti- 
dul se afla iarăşi la cirmă, menţinind ferm puterea. 

În spectrul ideologic comunist, China se află faţă de Iugosla- 
via la extremitatea opusă. Nu numai prin actuala politică, ci şi 
prin doctrina lor, liderii iugoslavi s-au îndepărtat de dogma sovie- 
tică a „dictaturii proletariatului” şi afirmă cu tărie că Iugoslavia 
este pe punctul de a intra în faza dispariţiei statului şi a partidu- 
lui. Doctrina maoistă a făcut ca partidul chinez să adopte poziţia 
contrară, aceea dogmatică. Chiar dacă în trecut Mao i se opusese 
lui Stalin pe considerente naţionale şi Partidului Comunist al 
Uniunii Sovietice în legătură cu independenţa partidelor naţio- 
nale în sînul mişcării comuniste mondiale, el a refuzat să accepte 
denunţarea metodelor staliniste şi a continuat să suţină că teoria 
lui Stalin despre modul în care trebuie guvernat un stat comunist 
era adecvată. 

Dar China se află, de asemenea, la extremitatea opusă a spec- 
trului şi faţă de Rusia sovietică, şi anume în chestiunea instituţio- 
nalizării revoluţiei. În Uniunea Sovietică, statul comunist s-a dez- 
voltat pas cu pas imediat după revoluţie, creîndu-şi instituţii 
proprii, pină ce a ajuns să dea formă unei enorme structuri care 
acoperă toate activităţile sociale. În schimb, ultima Revoluţie 
Culturală a reafirmat hotărirea lui Mao Zedong de a pune „po- 
poru!” mitic deasupra statului şi de a guverna nu prin intermediul 
maşinăriei statale şi a structurilor ce o integrează, ci prin rebeliu- 
nea permanentă a maselor, într-un proces de constantă reinnoire 
şi reîntinerire. Partidul Comunist al Chinei maoiste se opune 
oricărei instituţionalizări a revoluţiei, instituţionalizare în care 
vede sfîrşitul puterii spontane a poporului. 


1 A se vedea, în special, articolul! lui Chang Jeh-ching, în Steagul Roşu din 
18 februarie 1967. 

Această scurtă descriere a mecanismelor puterii în citeva din- 
tre statele naţionaliste şi comuniste nu a avut altă pretenţie decit 
aceea de a ilustra modul în care sînt conduse asemenea state şi de 
a face o distincţie între diferitele subtipuri de guvernare. Toate 
aceste state aspiră la controlul total al societăţilor pe care ele do- 
resc să le „mobilizeze”, atit din raţiuni generale intrinsece, cît şi 
din motive locale, particulare, însă nici unul dintre ele nu izbu- 
teşte să deţină acest control total. Conflictele politice renasc, iar 
istoria statelor monolitice este istoria eşecului de a controla într- 
un cadru rigid bogata diversitate şi constantele transformări ale 
vieţii sociale. În sfirşit, pentru a incheia această notă introductivă, 
se cuvine să reamintim că, din acest punct de vedere, există o izbi- 
toare deosebire între statele naţionaliste şi cele comuniste. State- 
le comuniste aspiră să exercite un control mult mai amplu asupra 
activităţii societăţii şi a vieţii membrilor săi decit statele naţiona- 
liste. Şi aceasta, deoarece ele işi propun să transforme nu numai 
economia, nu numai societatea, ci înseşi trăsăturile de bază ale 
firii omeneşti. În plus, ele cred că, abolind instituţiile politice ale 
regimurilor pe care le răstoarnă de la putere, indeplinesc o ade- 
vărată misiune istorică şi că aceste instituţii nu au să mai renască 
niciodată. Tocmai de aceea, în ceea ce priveşte opoziţia politică 
— adică tocmai tema care ne preocupă — credinţa lor este că, 
odată zdrobită, vremea ei a trecut pentru totdeauna. Adică, după 
cum spunea Lenin, „Noi nu mai avem nevoie de opoziţie”. 


Conflictul de interese în statele fără opoziţie 


Dar este oare acest lucru adevărat? Poate, aşadar,-o societate 
să vieţuiască fără nici un fel de opoziţie şi se poate gindi cineva la 
existenţa unei comunităţi politice lipsite de conflict politic? Con- 
flictul şi, mai cu seamă, conflictul politic face parte, prin însăşi 
firea lucrurilor, din funcţionarea oricărui tip de comunitate ome- 
nească, indiferent dacă se manifestă într-o manieră deschisă ori 
voalată. În plus, conflictul politic este generat, la toate nivelurile 
şi în toate împrejurările, pretutindeni acolo unde oamenii trăiesc 
şi muncesc împreună. Politică se face şi într-o fabrică şi într-o uni- 
versitate, ca şi intr-un consiliu comunal şi într-o adunare repre- 

zentativă. Cele două motoare principale ale conflictului politic 
sînt: conflictul de interese în sfera muncii şi conflictul de valori în 
domeniul ideilor şi ai credințelor. 

În orice tip de colectivitate, munca nu se poate desfăşura fără 
participare; folosirea exclusivă a constringerii nu poate conduce 
la rezultate durabile şi eficiente. Indivizii nu pot exista fără a-şi 
exprima propriile convingeri referitoare la micile şi la marile pro- 
bieme ale lumii în mijlocul căreia viețuiesc. În sfera conflictului 
de interese, comunităţile omeneşti se împart în grupuri de tip so- 
cial şi profesional; în sfera conflictului de valori, indivizii aspiră 
să-şi împărtăşească opiniile şi credinţele cu alţi semeni ai lor. De 
aceea, pentru a vedea modul în care persistă conflictul politic în 
Statele lipsite de opoziţie, va trebui să examinăm cele trei sfere de 
acţiune din sînul acestor comunităţi: economică, socială şi politică. 

În sfera economică este necesar să reamintim faptul că, pe 
cîtă vreme coerciţia poate să conducă la anumite rezultate, ca me- 
todă ea funcționează mai bine în etapele iniţiale ale industriali- 
zării, atunci cînd obiectivul este acela de a construi şi de a produ- 
ce cu orice preţ. De îndată ce o societate a atins un anumii nivel 
de dezvoltare industrială, cînd se impune menţinerea şi creşterea 
nivelului producţiei, coerciţia nu mai este suficientă şi, de fapt, ea 
poate deveni duşmana eficienţei, care devine principala cerinţă. 
lar eficienţa nu poate fi dobindită prin coerciţie, ci numai prin 
participare. Dintre statele comuniste, Rusia şi țările est-europene 
au depăşit de mult etapa iniţială a industrializării şi eforturile lor 
se îndreaptă în direcţia atingerii acelui grad de participare care să 
le conducă la eficienţă. China a făcut paşi mari în domeniul cel 
mai sofisticat şi mai costisitor, acela nuclear, însă ea sc găseşte cu 
mult mai rămasă în urmă în celelalte sectoare industriale şi în agri- 
cultură. Din acest motiv, conflictul se desfăşoară astăzi in China 
între experţi, interesaţi de obţinerea eficienţei, şi revoluționari, 
care incă mai cred că pot obţine orice prin mobilizarea cu forţa a 
maselor. Printre statele naţionaliste, cele europene, majoritatea 
celor din Orientul Mijlociu şi America Latină şi cele asiatice au 
atins un anumit grad de dezvoltare industrială şi şi-au format o 
clasă muncitoare anume în acest scop. În statele africane, mobili- 
zarea în vederea industrializării este incă în curs de desfăşurare. 
Majoritatea conducătorilor acestor state înclină însă mai mult să 

se încreadă în participare decit în simpla coerciţie (muncă forţată, 
norme de producţie cu neputinţă de realizat) care, în cele din ur- 
mă, nu conduce decit la risipă inutilă, la ineficienţă şi la tulburări 
sociale şi politice. 

În sfera socială, statul, în calitatea sa de principal patron, tre- 
buie să obţină bunurile şi serviciile fără de care societatea nu poa- 
te funcţiona şi nici măcar supravieţui, şi care atunci cînd a fost 
atins un anumit grad de dezvoltare, nu pot fi obţinute decit prin 
participare. Aici funcţionează o lege de fier şi ignorarea ei este 
imediat sancţionată. Dacă agricultura nu furnizează alimente ora- 
şelor, muncitorii din mediul urban vor intra în grevă; iar dacă ei 
fac grevă sau, chiar fără să facă grevă, producţia lor scade, atunci 
întreapa economie naţională are de suferit. Statul se confruntă cu 
o mare varietate de grupuri sociale şi economice de producători şi 
de consumatori, cu grupuri sociale şi profesionale şi cu alte en- 
tităţi colective care au de jucat un rol în procesele economice şi 
sociale. Aceste grupuri sint permanente, în sensul că se re-formea- 
ză funcţional. În statele constituţional-pluraliste, aceste grupuri 
sint vizibile şi articulate, pe cită vreme în statele lipsite de opo- 
ziţie ele sint mai dificil de observat şi, uneori, ele sînt chiar supri- 
mate, îndeosebi în perioadele de teroare. Spre deosebire insă de 
organizaţiile politice care pot să fie tolerate sau dizolvate în func- 
ţie de decizia deţinătorilor puterii, grupurile de interese trebuie 
să funcţioneze în orice condiţii, chiar întru beneficiul puternicilor 
zilei. Forţa grupurilor de interese rezidă în faptul că, în ultimă 
instanţă, de ele depinde dacă există sau nu bunuri ori servicii de 
care au nevoie înşişi deţinătorii puterii. Metoda acestor grupuri 
de a-şi atinge ţelurile, în relaţiile lor cu factorii de putere în cali- 
tate de patroni, este aceea a tratativelor. Metoda tratativelor con- 
Stituie astfel marea lor forţă politică de bază. 

Relaţiile de negociere dintre partid şi armată sint, în linii mari, 
asemănătoare în statele naţionaliste şi în acelea comuniste, cu di- 
ferenţa că în statele naţionaliste armata este aceea care domină 
viaţa societăţii şi care utilizează partidul ca pe o organizaţie auxi- 
liară, în timp ce în statele comuniste se întimplă exact invers. 
Acolo unde comandă partidul, armata este principalul său inamic 
politic potenţial. Generaţii întregi de marxişti au fost educate în 
spiritul fricii de bonapartism şi de 9 Thermidor. În Uniunea So- 

vietică, de îndată ce acest lucru a devenit posibil o dată cu încheie- 
rea războiului civil, armata a fost pusă sub un strict control politic 
şi educativ exercitat de către partid şi a fost întotdeauna privită cu 
suspiciune. După aceea, în mai mulie ocazii din istoria Uniunii 
Sovietice, de fiecare dată cind partidul era serios divizat sau avea 
nevoie să-şi reafirme puterea faţă de poliţia politică, sprijinul ar- 
matei, dacă nu chiar ajutorul său direct, i-a fost de un folos vital. 
Astfel, armata ştie că, în ultimă analiză, partidul are nevoie de ea; 
cu toate acestea însă, controlul exercitat de către partid asupra 
armatei este atit de eficient, încit ea nu s-a putut bucura niciodată 
de o adevărată autonomie politică. 

În China, după cum am notat mai sus, armata şi partidul sint 
strîns împletite laolaltă. Este posibil ca, în urma revoluţiei cultu- 
rale din anii 1966-1976, armata să fi ieşit mai puternică decit par- 
tidul sub raportul prestigiului şi al capacităţii de organizare. 
Acest fenomen este insă numai temporar.Pină acum, partidul re- 
voluţionar nu a fost niciodată doborit de la putere de către ar- 
mată, în nici unul dintre statele comuniste, aşa cum s-a intimplat 
în cazul citorva regimuri afro-asiatice — ca în Algeria, Ghana şi 
Indonezia — unde armata a alungat partidele cvasi-marxiste ma- 
nipulate de către lideri carismatici. În pofida faptului că noii con- 
ducători nu au schimbat, cel puţin la început dacă nu chiar nicio- 
dată, structura Statului stabilită de partidul eliberării sau al 
revoluţiei, ei au modificat ulterior — într-un mod implicit sau ex- 
plicit — caracterul acestor regimuri. 

În statele naţionaliste, partidul a fost utilizat drept principală 
curea de transmisie politică şi ideologică şi, după cum s-a văzut în 
Egipt, acolo unde nu preexistase un partid, acesta a trebuit să fie 
înfiinţat. Ca şi în prototipul care a fost reprezentat de revoluţia 
kemalistă turcă, armata, odată preluată puterea, a preferat să se 
retragă pe poziţia de forţă dominantă în Stat, în loc de a-şi vedea 
miinile legate şi prestigiul şi integritatea profesională compromi- 
se în responsabilităţi politice directe. Pînă atunci, comandanții 
care dădeau lovitura de stat obişnuiau să rămină la putere, insă ei 
guvernau prin intermediul structurilor statale preexistente. Dacă 
printre acestea nu se afla un partid adecvat, el trebuia creat într- 
un mod sau altul. Participarea politică, indoctrinarea ideologică 
şi agitația propagandistică sint indispensabile într-o operaţiune 

de mobilizare politică a maselor şi, în asemenea privinţe, nimic 
altceva nu poate inlocui un partid. Nu mai este nevoie să o spu- 
nem că, în asemenea cazuri, partidul intemeiat de armată nu este 
în realitate decit o pseudo-instituţie. El izbuteşte să întreţină vie 
flacăra propagandei şi a ideologiei fără a obţine însă vreodată o 
autentică participare a poporului şi nici o adevărată influenţă po- 
litică în rîndul acestuia. Cu toate acestea, el poate ajunge, după ce 
şi-a înghiţit propria propagandă , să se simtă frustrat şi să do- 
rească să joace un rol cu mult mai important decit acela pe care i-l 
acordă guvernanţii, aşa cum a fost cazul cu Partidul Falangist din 
Spania. Un partid creat de către forțele armate trebuie să facă faţă 
competiţiei şi competenţei partidelor politice autentice, abia di- 
zolvate de către armată, iar uneori mai trebuie să se confrunte şi 
cu existenţa vreunui pariid comunisi local 

Oricare ar fi echilibrul dintre ambele instituţii, fapt este că ar- 
mata poate să exercite un control asupra partidului iar partidul îşi 
poate exercita controlul asupra armatei, după cum una sau alta 
dintre ele ocupă poziţia dominantă în stat. Şi aceasta deoarece 
ambele instituţii au nevoie una de cealaltă: partidul are nevoie de 
armată pentru scopul fundamental al apărării naţionale şi contea- 
ză pe ea în momentele de criză sau de tensiuni interne; la rindul 
său, armata are nevoie de partid în scopul mobilizării politice şi 
ţine totodată seama de ci în momentele de tensiune. 

Un proces identic de colaborare şi de negociere, desfăşurat în 
ambele sensuri, survine, prin forţa împrejurărilor, între partid sau 
armată şi celelalte organizaţii ca poliţia politică, uniunile sindica- 
le, administraţia cenirală sau locaiă, procuratura ş.a.m.d. Poliţia 
politică este, în mod potenţial, structura cea mai puternică în ca- 
drul oricărui tip de dictatură şi capătă o şi mai mare pondere 
atunci cînd dictatorul o utilizează în calitate de instrument personal. 
Atit pe plan profesional cit şi pe plan funcţional, poliţia politică 
este cel mai înverşunat duşman al oricărui tip de opoziţie, întrucit 
este în modul cel mai direct interesată să-i convingă pe deţinătorii 
puterii că activitatea sa politică de bază trebuie să fie îndreptată 
înainte de toate în, direcţia descoperirii şi lichidării oponenților. 
De îndată ce dictatorul a fost convins că atit regimul, cît şi organi- 
zaţia din sînul căreia acesta provine — fie că este vorba despre 
partid sau despre armată — colcăie de oponenți, poliţia politică 


= 

îşi asigură controlul pretutindeni în stat. Exemplele cele mai cu- 
noscute ale acestei invazii poliţieneşti a statului, încununată de 
succes sau aflată numai în stadiul de tentativă sint: controlul exer- 
citat de către OGPU — MVD sub domnia lui Stalin în Rusia, presu- 
pusa tentativă a lui Rankovici şi a poliţiei sale politice de a prelua 
puterea în anii '60 în lugoslavia şi eforturile pe care — în aceeaşi 
perioadă de timp — le-a făcut în Ghana Nkrumah pentru a zdro- 
bi, prin mijloace polițienești, rezistenţa faţă de dictatura sa perso- 
nală, în armată, în uniunile sindicale şi în propriul său partid. 

Atunci cînd, în anii '30, Stalin s-a hotărît pentru politica sa de 
industrializare cu orice preţ şi pentru colectivizarea forţată, mo- 
bilizarea coercitivă necesară ducerii lor pînă la capăt a transfor- 
mat poliţia politică în principalul său instrument. Partidul, arma- 
ta, sindicatele, administraţia de stat, totul a căzut sub controlul 
total al poliţiei politice. Beria a avut sub comanda lui această po- 
ziţie politică în ultimii 14 ani ai guvernării lui Stalin şi a căzut, o 
dată cu atotputernica sa organizaţie, la moartea dictatorului, în 
anul 1953. Abia atunci Partidul a ajuns să se reafirme, iar poliţia 
politică a ajuns, din stăpină, mai curind servitoare. Degradarea 
poliţiei politice a dus, de-a lungul timpului, la moderarea unora 
dintre cele mai cumplite caracteristici ale regimului: arbitrarul 
total, terorismul de stat, munca forţată şi lagărele de concentrare 
care, ca într-o îngrozitoare caricatură, s-au transformat într-o 
parte a procesului de mobilizare, de îndată ce acesta a apelat la 
mijloace polițienești. 

În Iugoslavia, în anul 1966, Alexandr Rankovici, unul dintre 
cei mai apropiaţi colaboratori ai lui Tito, a fost obligat să demi- 
sioneze din toate funcţiile de partid şi de stat, unde avea în subor- 
dine poliţia politică. Demiterea lui s-a datorat, chipurile, intenţiei 
poliţiei politice de a pune mina pe putere în stat şi în partid, din- 
lăuntrul acestora. 

În cazul lui Nkrumah în Ghana, lucrurile s-au desfăşurat exact 
invers. Nkrumah nu numai că îngăduise, ci chiar solicitase micii 
dar virulentei lui poliţii politice să îi descopere şi să ii persecute 
pe duşmanii săi personali din partid, din armată, din uniunile sin- 
dicale etc. Această adulmecare de inamici în toate părţile se poate 
transforma într-o adevărată obsesie. Şi, sfătuit de copoii lui inte- 
resaţi, Kwame Nkrumah, ca şi Stalin în ultimii săi ani de viaţă, a 

ajuns să vadă in fiecare grup politic cu care avea de-a face un grup 
de conspiratori împotriva persoanei lui. Drept rezultat, a umplut 
închisorile, golind eşaloanele superioare ale regimului. În cele 
din urmă, profitind de absenţa lui din ţară, armata, în alianţă cu 
toţi nemulţumiţii din partid, din administraţia de stat şi din uniu- 
nile sindicale, a preluat puterea şi nu i-a mai inpăduit să se întoar- 
că din străinătate. Din punct de vedere politic, armata a început 
să exercite supremaţia asupra unui partid foarte slăbit şi a redus 
poliţia politică la rolul unei organizaţii secundare. 

Uniunile sindicale constituie, prin înseși intenţiile şi scopurile 
lor, o structură aparte. În statele naţionaliste şi mai cu seamă în 
Statele comuniste — în aşa-numitele „dictaturi ale proletariatu- 
lui” — cel puţin teoretic ele ar trebui să joace un rol decisiv in 
mobilizarea socială în vederea industrializării. Sindicatele nu au 
dobindit niciodată, poate numai cu excepţia Argentinei lui Perón, 
un status dominant. Ba dimpotrivă, în statele comuniste, încă de 
la începutul regimului de dictatură a proletariatului, uniunile sin- 
dicale s-au văzut reduse la o poziţie subalternă şi transformate din 
organe reprezentative ale intereselor muncitorilor în simple cu- 
rele de transmisie ale ordinelor partidului. Drept rezultat, uniu- 
niie sindicale tind să-şi făurească un spirit de opoziţie sui generis 
pe care ele insele îl califică în mod frecvent drept „opoziţia mun- 
citorilor”: o mişcare al cărei prototip a dat serioase bătăi de cap 
lui Lenin şi Stalin în Rusia de la începutul anilor '20. De fiecare 
dată însă cind „dictatura” se mai îmblinzeşte un pic, sindicatele 
sint aproape întotdeauna cele dintii organizaţii ce reacţionează 
impotriva presiunilor venite de la centru. Acest fenomen poate fi 
observat în Iugoslavia, unde, în condiţiile în care începe să preva- 
leze piuralismui, uniunile sindicale au avut de indeplinit un rol 
considerabil in reformarea planurilor economice şi în politica so- 
cială şi economică a partiduiui. Uniunile sindicale au criticat 
chiar partidul ca atare prin prisma opticii lor sindicale. 

În Cehoslavacia s-a putut observa un proces analog, în cursul 
anului 1968. De îndată ce mişcarea reformistă s-a aflat în plină 
desfăşurare, uniunile sindicale s-au prăbit să-şi schimbe conducă- 
torii care le fuseseră impuşi şi s-au transformat în cele mai mari 
apărătoare ale reformei. 

În statele comuniste, administraţia locală ar trebui să fie prin- 
cipalul organism al puterii. Comuna şi organul său de bază, con- 
siliul local sau sovierul, se presupune că reprezintă sediile puterii 
întregului regim şi, în teorie cel puţin, sint destinate să se trans- 
forme într-o bună zi în coloana vertebrală a autoadministrării so- 
cietăţii. O ficţiune asemănătoare este valorificată în unele state 
naţionaliste din lumea a treia, unde consiliile locale sint conside- 
rate a fi baza structurii puterii de stat — ca, de exemplu, în Pakis- 
tan, unde „democraţiile de bază” sint privite drept fundamentul 
reţelei puterii. Dar, chiar dacă este adevărat că administraţia l0- 
cală poate exercita presiuni foarte eficiente , ba chiar poate să îm- 
piedice — în probleme care nu au nimic de-a face cu politica — 
activitatea administraţiei centrale, experienţa a demonstrat că or- 
ganelor locale administrative nu li se îngăduie să exercite decit 
funcţii cu totul secundare. Şi, de fapt, în afară de aceasta, „voinţa 
poporului” nu se manifestă prin intermediul lor decit intr-o ma- 
nicră incompletă şi cu o mare dificultate. Poate tocmai de aceea, 
foarte adesea, atit în lugoslavia cit şi în Pakistan, bătălia dintre 
reprezentanţii poporului şi cei ai statului se desfăşoară la nivel local. 

Cele trei grupuri sociale principale cu care sînt nevoiţi să ne- 
gocieze deţinătorii puterii sînt ţăranii, muncitorii şi intelectualii. 

Relaţiile dintre statele comuniste şi țărănime pe de o parte şi 
dintre statele naţionaliste şi țărănime pe de alta au anumite tră- 
sături comune; din punct de vedere ideologic, ele sint însă cu totul 
deosebite. Dat fiind faptul că atit statele naţionaliste cit şi acelea 
comuniste urmăresc modernizarea economică, în mod firesc una 
dintre ţintele acestui proces de modernizare trebuie să fie trans- 
formarea agriculturii, atit din punctul de vedere al producţiei, cit 
şi al vieţii ţăranilor. Problemele prezentate drept sarcini imediate 
sint reforma agrară, creşterea producţiei agricole şi absorbirea 
surplusului de populaţie ţărănească. Mecanizarea agriculturii şi 
absorbirea excesului de populaţie rurală prin intermediul indus- 
trializării sînt, totuşi, chestiuni comune ambelor tipuri de state. 
În schimb, colectivizarea agriculturii a fost acceptată în majorita- 
tea ţărilor comuniste şi num citeva dintre statele naţionaliste au 
făcut tentative de a o organiza. Nu este mai puţin adevărat că, în 
acestea din urmă, ideologia a absorbit în mod frecvent aspecte ale 
gîndirii populiste şi are tendinţa de a prezenta ţăranul drept 

întruchipare a „poporului” şi păstrător al tradiţiei naţionale, pe 
cită vreme în statele comuniste proletarul industrial este acela ca- 
re se erijează în model al omenirii viitorului. Desigur, în unele 
ţări cu regim comunist şi mai cu seamă in China, ţăranii sint totuşi 
consideraţi a reprezenta principala clasă revoluţionară. 
Participarea muncitorilor la producţie este asigurată în lugo- 
slavia prin intermediul autoconducerii în consiliile muncitoreşti. 
Aceasta este forma cea mai înaintată de colaborare industrială în- 
cercată in vreun stat comunist. Celelalte partide comuniste aflate 
la putere au refuzat pină acum să urmeze această politică dintr-un 
anumit număr de motive, cel mai real dintre acestea fiind teama 
că partidul şi-ar putea pierde controlul asupra producţiei indus- 
triale. Studiile niue referitoare la funcționarea consiliilor 
muncitoreşti iugoslave! ajung la concluzia că acolo unde există 
asemenea consilii, situaţia reprezentanţilor partidului este mai 
dificilă şi aceştia se pot vedea înfrînți cu ocazia votărilor. Fără o 
participare muncitorească mai masivă, în această formă sau în 
alta, producţia are de suferit, întrucit muncitorii reacţionează 
prin absenteism, greve şi sabotaje, atunci cind sînt împinşi de la 
spate fără nici o consideraţie de către „dictatura proletariatului”. 
În Germania răsăriteană, în anul 1953,în Polonia în 1956 şi în 
Cehoslovacia în 1968, muncitorii au reprezentat factorul hotări- 
tor al revoltei generale impotriva partidului comunist. Astfel, pro- 
blema partidului în aceste regimuri este de a şti cum să dobin- 
dească o mai bună participare a muncitorilor în administraţia 
economică şi socială, fără a alimenta prin aceasta opoziţia natu- 
rală a lucrătorilor industriali faţă de anumite măsuri luate în ca- 
drul reformei. În statele naţionaliste, acolo unde clasa muncitoa- 
re nu este ridicată pe un piedestal ca în propaganda statelor 
comuniste, opoziţia muncitorească este canalizată în parte prin 
intermediul uniunilor sindicale socialiste precum şi prin interme- 
diul unor partide comuniste — cel mai adesea ilegale — care, de 


1 A se vedea, spre exemplu, J. U. Dunlop, Industrial Relations Systems, 
New York, 1959; Adolf Sturmtahi, Workers’ Councils, Harvard, 1964; 
Albert Meister, Socialisme et autogestion: l'experience yougoslave, Pa- 
ris, 1956; Jiri Kolaja, Workers’ Councils, the Yugoslav Experience, Lon- 
dra, 1965. 

vreme ce nu se află la conducerea ţării, îşi pot permite să practice 
o politică demagogică de incitare. Chiar dacă puterea negociatoa- 
re a clasei muncitoare este mult inferioară în statele naţionaliste 
subdezvoltate şi, mai cu seamă, cu mult mai îngrădită în statele 
comuniste aflate sub dictatura partidului decit în regimurile cons- 
tituţionai-pluraliste, unde sindicatele reprezintă o tonsiderabilă 
forţă politică, ambele tipuri de state sînt totuşi nevoite să admită 
însemnătatea intrinsecă a muncitorilor în calitatea lor de produ- 
cători şi, în consecinţă, să recunoască necesitatea de a purta nego- 
cieri cu ei. 

În sfirşit, intelectualitatea este cel mai influent strat social, 
atit în statele comuniste cît şi în cele naţionaliste. În calitate de 
intelectualitate tehnică, ea ocupă eşaloanele cele mai înalte ale 
Statului, de la atotputernicii experţi ai comisiilor de planificare şi 
pină la multiplele categorii de instanţe executive din administra- 
ţie şi din industrie. În calitate de intelectualitate creatoare, ea 
alcătuieşte nucleul activ al opiniei publice în ambele categorii de 
state şi, prin intermediul unor factori de educare ai opiniei publi- 
ce, ca universităţile, academiile şi institutele de învățămînt supe- 
rior, instituţiile culturale, teatrele, periodicele, exercită o influ- 
enţă reală asupra politicii regimului. Regimurile insele sînt, de 
altfel, conectate nemijlocit cu intelectualitatea, întrucit posturile 
cele mai importante, fie ele politice sau de altă natură, trebuie să 
fie încredințate membrilor celui mai educat strat social. 

Am ajuns astfel în punctul în care sfera conflictului de intere- 
se se uneşte cu domeniul conflictului de valori: în zona dizidenţei. 
Aici, analiza noastră va mai trebui să includă, de asemenea, încă 
un factor şi anume opinia publică. Citeva dintre aspectele cele 
mai proeminente ale relaţiilor dintre intelectualitaie şi putere din 
statele lipsite de opoziţie vor fi abordate mai tirziu, în legătură cu 
manifestarea dizidenţei. Ceea ce este insă important de notat aici 
este faptul că, atit în sfera conflictului de valori cit şi în aceea a 
conflictului de interese, atit intelectualitatea creatoare cit şi cea 
tehnică, acţionînd în calitate de lideri ai opiniei publice, par să 
exercite presiuni în vederea atingerii unuia şi aceluiaşi obiectiv, 

„care este instituţionalizarea. În acest context, înțelegem prin in- 
stituţionalizare procesul de dezvoltare al unor instituţii consfinţite 
de lege, fiecare avînd propria sa contribuţie individuală la exer- 

citarea controlului societăţii asupra autorităţilor, şi care, acţio- 
nind toate laolaltă, să poată duce la crearea unui sistem de ordine 
bazată pe legalitate. În oricare dintre rolurile pe care le au de ju- 
cat, membrii intelectualităţii sînt în mod intrinsec opuşi arbitra- 
riului. Ei au nevoie, din punct de vedere funcţional, de ordine ins- 
tituţională şi, desigur, de o instituţionalizare politică. 

Procesul de instituţionalizare a condus, în secolele XVIII şi 
XIX, la apariţia sistemelor parlamentare din rindul cărora făcea 
parte şi opoziţia politică. Modul în care funcţionează astăzi acest 
proces în statele comuniste şi naţionaliste este ceea ce ne propu- 
nem să cercetăm mai îndeaproape în cele din urmă. Oricum, pînă 
în prezent, am ajuns la concluzia că, oricit ar fi de puternice struc- 
turile dominante în aceste tipuri de state fără opoziţie, asemenea 
regimuri nu sint nici ele scutite de frinele şi de controlul forţelor 
sociale şi economice, de care trebuie să ţină seama şi cu care tre- 
buie să negocieze. 


Conflictele de valori în statele fără opoziţie 


Dacă evaluăm opinia publică dintr-o ţară în funcţie de capaci- 
tatea sa de a lua cunoştinţă despre o anumită situaţie şi după am- 
ploarea presiunii pe care ea este capabilă să o exercite, se poate 
aprecia că un asemenea tip de opinie publică există, intr-un grad 
mai mare sau mai mic, în majoritatea statelor comuniste şi naţio- 
naliste contemporane. Această diferenţă de grad este condiţiona- 
tă mai cu seamă de un anumit stadiu de dezvoltare: opinia publică 
se poate afla abia intr-un stadiu incipient, aşa cum se întîmplă în 
majoritatea statelor naţionaliste Subdezvoltate sau renaşte; ca în 
Spania şi în statele comuniste din Europa răsăriteană. Chiar şi 
această opinie publică renăscindă este însă constituită din noi ele- 
mente sociale, care s-au înălţat la un status anumit o dată cu noul 
regim şi graţie lui şi care sint capabile să dobindească o cantitate 
suficientă de informaţie spre a-şi putea forma o judecată indepen- 
dentă. Rolul conducător este indeplinit aici de către intelectuali- 
tate, care alcătuieşte nucleul opiniei publice în ambele tipuri de 
state. Membrii săi dau adeseori dovadă de o mare loialitate faţă 
de regimurile la crearea cărora au luat ei înşişi parte, însă, în ciu- 

da acestui fapt, sint împinși înainte de propria lor îndatorire de 
lideri ai opiniei publice ca să exercite presiuni în favoarea refor- 
melor şi a schimbărilor necesare. 

Una dintre raţiunile pentru care o anumită parte, dacă nu 
chiar majoritatea sectoarelor opiniei publice din statele lipsite de 
opoziţie, favorizează regimurile existente constituie orgoliul şi in- 
teresul ce le sint inspirate de anumite măsuri ce pot fi considerate 
adevărate triumfuri naţionale. Un asemenea sprijin devine şi mai 
puternic atunci cind guvernul în cauză se vede, in mod real sau 
numai aparent, ameninţat de un conflict deschis cu o putere stră- 
ină: Rusia sovietică printre statele comuniste, Marea Britanie sau 
Statele Unite printre statele naţionaliste. lar atunci cînd se petre- 
ce un asemenea lucru, un nou curent de încredere se stabileşte în 
dublu sens între puvern şi opinia publică şi ele işi pot face, fără 
teamă, concesii reciproce. 

Ceea ce, în ultimă instanţă, face însă ca opinia publică să se 
revolte impotriva dictaturilor naţionaliste sau comuniste este toc- 
mai faptul că ele sint regimuri dictatoriale. Deşi condiţionată de 
interesele legitime ale conducătorilor şi reacţionind la argumen- 
tele naţionaliste, opinia publică nu poate să nu exercite presiuni 
în favoarea ordinii, a legalității şi a libertăţii dizidenţei. Ea soli- 
cită stabilirea unor instituţii permanente care să vegheze la adu- 
cerea la îndeplinire a legilor şi la numirea unor funcţionari im- 
parţiali care să arbitreze în relaţiile dintre stat şi societate. Pe 
termen lung însă, acest lucru echivalează cu o instituţionalizare 
crescindă şi, în cele din urmă, duce la separarea puterilor în Stat. 
Dacă instituţionalizarea şi separarea puterilor sint necesare în 
domeniul conflictului de interese în scopul extinderii mecanisme- 
lor de luare a deciziilor, ele nu sint mai puţin necesare în sfera 
conflictului de valori, în scopul dobîndirii, măcar şi limitate, a 
dreptului de exprimare a divergenţelor şi al dezbaterii — chiar şi 
indirecte — a diversităţii naturale a punctelor de vedere. De aceea, 
in ţările în care nu există instituţii politice care să poată servi 
drept purtătoare de cuvint ale opoziţiei, opinia publică utilizează 
instituţii nepolitice sau cvasi-politice în scopul stringerii laolaltă 
a vocilor dizidenţei şi canalizării lor în direcţia unei dezbateri mai 
ample. 

În general vorbind, acest proces de concentrare, care este cea 
dintii fază de manifestare a dizidenței, se desfăşoară în jurul Bise- 
ricii, al universităţii, armatei, presei, al unor cluburi, precum şi al 
anumitor personalităţi populare. Atit în ţările comuniste cit şi în 
cele naţionaliste, se ştie că Biserica exercită o puternică influenţă 
politică: în ambele tipuri de state, Biserica este oblipată să ceară 
cel puţin o singură libertate concretă, fundamentală pentru pro- 
pria sa funcţionare, care este libertatea cultului (chiar dacă nu în 
mod necesar şi libertatea cultelor). Cum în toate statele comunis- 
te şi în citeva state naţionaliste bisericile trebuie să lupte pentru 
supravieţuire, ele devin inevitabil principalii adversari ai regimu- 
rilor modernizatoare. În plus, atunci cind bisericile iau poziţie în 
apărarea unei anumite libertăţi, curind se vor vedea asociate în 
solicitarea altor libertăţi, ca şi a libertăţii în general. La aceasta 
trebuie să adăugăm faptul că filozofia bisericilor, adesea tradiţio- 
nalistă şi conservatoare şi întotdeauna legată de lumea cealaltă, 
este în mod intrinsec opusă filozofiei modernizării cu orice preţ, 
care stă la baza statelor „mobilizatoare”. În ţările comuniste, aco- 
lo unde regimurile sint militant-ateiste, antaponismul dintre bise- 
rică şi stat este cum nu se poate mai limpede. În cea mai mare 
parte, aceste regimuri comuniste ar prefera să închidă lăcaşele de 
cult cu desăvirşire şi astfel să taie cu bisturiul nişte abcese care 
zădărnicesc perfecta stare de profilaxie în care le-ar fi plăcut să 
menţină poporul, însă sînt împiedicate în această acţiune de tea- 
ma reacției populare. Reciproca este, într-un anumit sens, şi ea 
valabilă: teama de represiunile la care s-ar vedea supusă popu- 
laţia este cea care împiedică biserica romano-catolică din Polonia 
sau biserica protestantă din Germania răsăriteană să se opună re- 
gimului într-o manieră mai făţişă. 

Cu toate acestea, atunci cind se aflau în joc chestiuni capitale 
ca, de exemplu, colectivizarea agriculturii în Polonia ori statutul 
familiei în Germania de răsărit, cele două biserici nu au refuzat să 
se facă purtătoarele de cuvint ale poporului in asemenea proble- 
me nepolitice. Amvonul continuă să reprezinte o adevărată forţă. 
Biserica romano-catolică a fost unicul avocat a! ţărănimii polone- 
ze cînd guvernul a încercat să-i impună colectivizarea agrară sta- 
linistă. Tot astfel, într-o problemă exclusiv politică — şi încă de 
politică externă — biserica romano-catolică s-a declarat în mod 

deschis în favoarea unei schimbări de atitudine faţă de Germania 
occidentală, transformindu-se în felul acesta în interpretul acelor 
polonezi care cred că ţara lor nu trebuie să rămînă pentru totdea- 
una în orbita exclusivă a Rusiei sovietice. În cele din urmă, Bise- 
rica poloneză a izbutit să-şi dobindească şi reprezentarea politică, 
prin intermediul grupării independente Znak. Începind chiar cu 
alegerile din anul 1957, gruparea respectivă a ajuns să conteze în 
Seim pe vreo cinci deputaţi care, chiar dacă recunosc „hegemo- 
nia” Partidului Muncitoresc Unit Polonez, se opun unora dintre 
măsurile sale, în chestiuni de principiu. 

În toate ţările cu regimuri dictatoriale, universităţile se trans- 
formă în marii catalizatori ai opoziţiei. Prin termenul de Univer- 
sitate noi înţelegem aici atit instituţia în sine, cit şi corpul didactic 
şi masa studenţilor. In Indonezia, în Brazilia, în Ungaria, ca şi în 
Rhodesia de Sud şi în oricare alta dintre ţările fără opoziţie, uni- 
versităţile s-au aflat întotdeauna în primele rinduri ale activităţii 
politice şi au reprezentat centrul de mobilizare cel mai activ. Ca- 
racterul lor dual face ca acest lucru să devină inevitabil.Pe de o 
parte, ele sînt nişte instituţii care, ca şi Biserica, au nevoie de li- 
bertate ca să poată funcționa; în cazu! lor este vorba despre liber- 
tatea de a studia. Aceasta implică, înăuntrul limitelor impuse de 
cadrul academic, libertatea de a putea alege atitudini şi izvoare de 
documentare şi a le putea discuta şi interpreta. Universitățile 
nu-şi pot îndeplini îndatoririle în lipsa acestei libertăţi interne de 
funcţionare. Pe de altă parte, studenţii reprezintă în cadrul inte- 
lectualităţii grupul cu cea mai constantă rată de reîntinerire şi, în 
consecinţă, ei injectează la fiecare pas corpul politic cu noi doze 
de entuziasm şi de energie. In statele constituţional-pluraliste, 
acest surplus de interes politic şi de energie are, de obicei, posibi- 
litatea de a fi canalizat prin multitudinea de organizaţii, partide şi 
mişcări preexistente. Studenţii constituie numai unul — chiar da- 
că şi cel mai plin de viaţă — dintre grupurile de cetăţeni care par- 
ticipă la viaţa politică a ţării. În statele dictatoriale, acolo unde 
opoziţia nu poate stringe laolaltă şi analiza curentele de opinie 
opuse repimului, mişcările studenţeşti capătă însă o dimensiune 
suplimentară şi cu mult mai importantă. Ei apar ca fiind grupul 
care, fiind mai tinăr şi mai lipsit de responsabilităţi, işi poate asu- 
ma riscul de a lua conducerea mişcărilor de opinie împotriva po- 
liticii dominante. În asemenea situaţii, asistăm in mod invariabil 

la o deplasare a activităţii politice . Atunci cind parlamentele nu 
sint deschise discutării publice a problemelor reale ale societăţii, 
acestea ajung să fie dezbătute în incintele universitare. Acel grad 
minim de libertate care, în mod indispensabil, este acordat medii- 
lor universitare, se deschide atunci cînd toate celelalte canale sînt 
blocate, pentru punerea în discuţie a problemelor de mare actua- 
litate. Dezbaterea politică desfăşurată public pe câre guvernul a 
încercat să o suprime,este reluată în sanctuarele învățămîntului 
superior. Exemplul clasic al unei asemenea dezbateri naţionale — 
de fapt, al unei revoluţii — care a început în sînul unei univer- 
sităţi, continuă să fie cazul cercului studenţesc Petöfi din Buda- 
pesta anului 1956. Organizind dezbateri „academice” pentru un 
auditoriu din ce în ce mai larg cu privire la toate aspectele politi- 
cii Partidului Comunist, cercul a izbutit să formuleze în numai 
citeva săptămini un program capabil să facă să se cristalizeze ra- 
pid o opoziţie şi să galvanizeze în jurul ei largi sectoare ale po- 
porului maghiar. 

Căutarea unor căi de ieşire conduce, de asemenea, elementele 
opoziţiei să se grupeze în jurul unor organe de presă periodice 
care, prin caracterul lor intelectual sau prin aparent inofensiva 
lor politică editorială, scapă de prohibiţia impusă oricăror publi- 
caţii nealiniate politicii oficiale, situaţie tipică şi comună oricărei 
dictaturi. Spiritul unor asemenea gazete poate fi apoi lesne trans- 
format dinăuntru, iar atunci cînd ele încep să facă aluzii — directe 
sau indirecte — la problemele pe care regimul însuşi nu le dă pu- 
blicităţii, nu întirzie să-i polarizeze în jurul lor pe toţi aceia care 
meditează la aceieaşi teme şi le judecă într-un mod asemănător. 
Aici, exemplul clasic este acela al publicaţiei poloneze Po prostu 
care, între anii 1955 şi 1957 s-a preschimbat în marele catalizator 
ce a făcut posibilă transformarea vechiului regim comunist polo- 
nez, stalinist şi controlat strict de sovietici, în regimul de afirmare 
naţională a lui Wladyslaw Gomulka. Rolul jucat de acest periodic 
este ilustrat de uriaşul succes la public şi de neîncetata sporire a 
circulaţiei sale în acea scurtă perioadă de timp; însă, mai semnifi- 
cativ este, poate, faptul că editorul lui a atras în acest mod atenţia 
publicului şi şi-a ciştipat simpatia acestuia. Ba chiar într-o aseme- 
nea măsură încît, la cele dintii alegeri generale organizate de noul 
regim, directorul ziarului a obţinut mai multe voturi decit cei mai 
populari dintre conducătorii de partid. 

Într-adevăr, personalităţi de orice tip şi de orice condiţie so- 
cială pot să se transforme în purtătoare ale speranţelor politice 
ale unei opinii publice aflate in căutarea unor tribuni. Episcopi, 
scriitori, artişti, oameni de ştiinţă, actori, sportivi, ziarişti şi, Jast 
but not least, generali şi politiceni, de îndată ce au ajuns să adopte 
pină şi cea mai modestă bănuială de poziţie potrivnică guvernului 
se pot vedea împinşi, chiar şi împotriva propriei lor voințe, în pos- 
tura de lideri ai opiniei publice. Ba, în anumite ocazii, ei pot fi 
tiriţi în situaţii de-a dreptul stinjenitoare. De pildă, un profesor 
universitar care a avut de înfruntat o măsură concretă a guvernu- 
lui în domeniul său de responsabilitate profesională poate să nu 
fie dispus a se vedea tirit într-o manifestaţie studenţească avind o 
clară coloratură politică. Insă se prea poate ca el să nu opună re- 
zistenţă şi, în acest chip, ca în atitea alte situaţii similare, această 
opoziţie anonimă să-şi găsească liderii de care are nevoie. 

Dintre toate aceste categorii de persoane, cele care întrunesc 
cele mai multe posibilităţi de a se transforma în conducători ai 
unei mişcări de opoziţie sint, în modul cel mai evident, generalii 
şi oamenii politici. Noi ne-am ocupat ma: inainte in extenso de 
rolul pe care îl poate juca armata în statele lipsite de opoziţie. 
Aici ne mai revine doar obligaţia să subliniem că un ofiţer viteaz 
ori bun orator găseşte, în asemenea state, mari facilităţi pentru a 
dobindi popularitate. Pe drepi sau pe nedrept, forţele armate se 
bucură de obicei de o reputaţie de integritate morală şi de dăruire 
spre binele naţiunii. Cunoaşterea faptului că militarii posedă şi 
mijloacele — în speţă, armele — pentru a putea pune mina pe 
putere îi încurajează pe cei nemulţumiţi să vadă în aceştia dintii 
pe potenţialii salvatori ai patriei, pregătiţi să-şi abandoneze rolul 
tradiţional pentru a intra în sfera politicii generale. In majorita- 
tea ţărilor latino-americane, asiatice şi africane, ca şi in multe ţări 
europene de altfel, opinia publică se întoarce în mod instinctiv 
spre conducătorii militari, de fiecare dată cind se simte deziluzio- 
nată de oamenii politici. Şi în ţările comuniste, cum ar fi Polonia 
şi Bulgaria, conducătorii militari au nutrit uneori, în ultimii ani, 
oarecari ambiţii politice. Omul în uniformă este văzut pe fundalui 
instituţiei căreia îi aparţine. De aceea, comparativ, este relativ 
simplu atunci cind unul dintre lideri nu corespunde aşteptărilor 
opiniei publice, ea să transfere acest sentiment de incredere asu- 
pra unei alte personalităţi militare. 

În atmosfera claustrofobă a unei ţări fără opoziţie, oamenii 
politici cu cele mai mari posibilităţi de a atrage atenţia publicului 
sint de obicei aceia care au reputația de a fi suferit de pe urma 
nemulțumirii dictatorilor, datorită faptului că, in anumite ocazii, 
au pronunţat unele critici la adresa politicii guvernului. Atit Wla- 
dyslaw Gomulka în Polonia cît şi Imre Nagy în Ungaria, Kofi Ab- 
refa Busia in Ghana, Milovan Djilas în Iugoslavia sau Dionisio 
Ridruejo în Spania au făcut într-o bună zi parte din rîndurile în- 
vingătorilor, fiind camarazi de arme ai dictatorilor. Au căzut însă 
cu toții în dizgrație şi au avut personal de suferit, chiar şi de pe 
urma unor serioase măsuri represive, atunci cind, deziluzionaţi de 
politica regimului, au căutat să pună în valoare alte alternative. În 
cea mai mare parte a statelor lipsite de opoziţie, opoziţia embrio- 
nară se regrupează în jurul unui purtător de cuvint sau îşi caută 
unul dintre foştii conducători, care în momentul de faţă înfruntă 
guvernul. Motivul nu este greu de aflat, deoarece atunci cind lide- 
rii politici ai regimurilor anterioare se află în exil sau în închisoa- 
re şi nu este tolerată nici un fel de opoziţie cu privire la probleme- 
le cu adevărat importante, numai noii dizidenţi, situaţi încă în 
interiorul cercului puterii, indeplinesc condiţia de a-şi putea face 
auzită vocea, fie şi pentru scurtă vreme. 

În ţările fără opoziţie în care s-a ajuns la o anumită stabilitate 
şi politica şi-a căpătat deja obişnuinţe şi rutine, cîţiva dintre mem- 
brii conducerii partidului sau ai altor organizaţii ajung să se vadă 
identificaţi cu anumite puncte de vedere şi uneori dau chiar im- 
presia că reprezintă anumite sectoare ale opiniei publice sau une- 
le grupuri de interese. O asemenea identificare poate să conducă 
la încheierea unor alianţe efemere ori la fuziuni mai durabile în- 
tre lideri şi grupări care împărtăşesc anumite opinii sau ambiții. 
Ajung astfel să fie create facţiuni care merg de la constituirea de 
grupări clandestine de conspiratori în sinul partidelor comuniste 
şi pînă la facţiuni mai deschise ce apar atit în cadrul mişcărilor 
comuniste, cit şi în acela al mişcărilor naţionaliste celor mai ma- 
ture. In asemenea cazuri, pină şi pseudo-parlamentele se pot 
transforma într-o arenă de confruntare a atitudinilor, iar opinia 
publică devine atentă la diferiţi lideri sau la diverse grupări ce pot 
exprima puncte de vedere diferite. Se produce în acest fel un anu- 
mit soi de instituţionalizare a atitudinilor politice, care poate 
constitui preludiul unei autentice instituţionalizări a opoziţiei. 


V 


CĂTRE REINSTITUŢIONALIZAREA 
OPOZIȚIEI? 


În capitolul anterior noi am analizat trei tipuri de state, pe 
care le-am diferențiat între ele în funcţie de statutul trecut şi pre- 
zent al opoziţiei politice: statele subdezvoltate din punct de vede- 
re politic, în care opoziţia ca instituţie nu a ajuns încă să capete 
formă, chiar dacă ea nu este interzisă în mod legai; statele „naţio- 
naliste”, în care opoziţia este proscrisă în numele unor presupuse 
țeluri legate de interesul naţional; statele comuniste, în care este 
înăbuşită orice formă de dizidenţă ca fiind dăunătoare ţctului su- 
prem — acela de a isprăvi o dată pentru totdeauna cu alienarea şi 
de a crea o societate fără clase. Este uşor de încetățenit, brutal, 
ideea — cu atita aroganță proclamată de către dictatori şi partide- 
le unice — că regimurile lor vor fi eterne; că, odată distruse li- 
bertăţile politice într-o ţară, şi, mai cu seamă, odată acestea uitate 
pentru o lungă perioadă de timp, ele nu vor renaşte niciodată. 
Însă istoria ne demonstrează că atunci cind există maturitate şi 
tenacitate şi mult ataşament pentru un cadru constituţional-piu 
ralist, libertăţile pierdute put fi reciştigate, uneori sub o nouă 
formă. Una dintre gloriile poporului britanic şi american este 
aceea că funcţionarea insiituţiiior lor parlamentare şi, prin aceasta, 
funcţionarea opozijiei politice, nu s a mai întrerupt din momen- 
tul instituţionalizării în forma ior modernă, în secolele XVIII şi 
XIX. Intr-un mod asemănător, poporul francez şi-a redobindit în- 
totdeauna libertăţile, pierdute în două rînduri în mîinile impăra- 
ţilor şi încă o dată în acelea ale unui invadator străin. Sistemele 
parlamentare din Germania şi din italia, numai superficial împă- 
mintenite, au căzut victimă unor implacabile dictaturi fasciste, în- 
să au fost restaurate după cel de-ai doilea război mondial şi s-au 
menţinut de atunci incoace. Marea enigmă continuă să rămină 
Rusia, unde statul a trecut de la dictatura ţaristă la aceea a Parti- 

duiui Comunist, cu un foarte scurt interval de guvernare pseudo- 
parlamentară care, în ciuda acestui lucru, îngăduise funcţionarea 
unei autentice opoziții. 

Prima ediţie a acestei cărţi, apărută în anul 1968, se incheia cu 
o analiză comparativă a tendinței de instituţionalizare a opoziţiei 
în două ţări în care, pe atunci, aceasta era încă prohibită, într-un 
caz sub pretextul urmăririi unui ideal naţional, iar în celălalt în 
numele unui ţel sociall. 

< În scopul prezentării unei analize realiste pe o bază mai 
concretă a acestei rapide schiţări a procesului de manifestare a 
dizidenţei în statele fără opoziţie, ne-am propus să examinăm aici 
în detaliu evoluţia a două state, unul naţionalist — Spania şi unul 
comunist — lugoslavia. Fiecare dintre aceste două ţări este cea 
mai avansată în cadrul tipului său de stat şi în fiecare dintre ele se 
face un efort conştient de a aduce aceste procese pe făgaşul unei 
ordini cu aglevărat instituţionale. În fiecare dintre ele, miza pusă 
în joc este aceea dacă instituţionalizarea finală a opoziţiei poate 
să fie eludată printr-o evoluţie oarecare, sui generis, a însuşi statu- 
lui partidului unic. În ambele aceste ţări, discutarea acestei pro- 
bleme acute s-a extins mai mult şi mai în profunzime decit în ori- 
care altă parte. Probabil că alte state naţionaliste sau comuniste 
vor avea de înfruntat aceleaşi probleme şi vor trece prin etape si- 
milare în căutarea stabilităţii instituţionale. 

Spania şi lugoslavia au fost alese aici drept cazuri demne de 
studiat pentru analiza comparativă a ceea ce ar putea să consti- 
tuie faza finală a evoluţiei statelor lipsite de opoziţie, de la politi- 
ca de coerciţie la politica participării. Deşi Spania este prototipul 
statelor naţionaliste contemporane şi Iugoslavia prototipul state- 
lor comuniste contemporane şi, în acest fel, respectivele lor ideo- 
logii sint complet antagoniste, ele au suficiente trăsături comune 
pentru a merita un studiu comparativ. 

Între cele două ţări există cel puţin patru diferenţe majore ca- 
re ar trebui să fie luate în considerare atunci cînd sint comparate 
cele două sisteme politice. Din punct de vedere istoric, Spania 
este o ţară veche, cu o tradiţie imperială. Iugoslavia este un stat 
nou, iar mai multe dintre popoarele care o alcătuiesc s-au aflat, 
pînă nu de multă vreme, sub dominație străină. Filozofia politică 


1 În continuare textul este reprodus după ediţia engleză, pp.180-201 
(nota red. ). 

spaniolă conservatoare are o indelungată tradiţie şi principalele 
instituţii ale Spaniei (monarhia, armata, Biserica, universităţile) 
şi-au păstrat o continuitate aproape neîntreruptă. Filozofia poli- 
tică iugoslavă este legată de construirea în viitor a ceea ce nu a 
mai fost realizat în trecut. Drept rezultat, cele două ţări au dez- 
voltat forme diferite de naționalism. Spania nu se teme de o agre- 
siune din afară ori de primejdia unei dominaţii străine; naţiona- 
lismul său este „introvertit”, stăruind asupra dezbaterii interne. 
Naționalismul iugoslav este extrovertit, orientat impotriva pri- 
mejdiei dominaţiei unei puteri străine — de aici şi militantismul 
său antiimperialist. Cea de a patra diferenţă derivă din filozofia 
politică a actualului regim ce se află la putere în fiecare dintre 
cele două ţări. Regimul lui Franco a abolit instituţiile constituţio- 
nal-pluraliste care existaseră în Spania, însă nu le-a putut înlocui 
printr-un sistem genera! acceptat ca fiind permanent şi legitim. E! 
poate doar să proiecteze în viitor o reîntoarcere la instituţiile di- 
nastice şi consacrarea, o dată pentru totdeauna, a statului fără-de- 
partid existent. Regimul lui Tito, inspirat de ideologia socialistă, 
pretinde că a stabilit acele organe ale autoconducerii şi autoadmi- 
nistraţiei care, în viitor, vor determina dispariţia statului. EI se 
bizuie pe un viitor bazat pe aceste nou create instituţii sociale. 

Cu toate acestea, există şi similitudini între ele. Ambele state 
sint multinaționale şi amîndouă sint confruntate cu problema 
succesiunii; ambele ţări au atins un stadiu de dezvoltare econo- 
mică insoţită de apariţia unor structuri sociale cu un pronunţat 
caracter pluralist, care nu mai pot fi multă vreme stăpinite în ca- 
drul tiparului simplist al statului monolitic iniţial. Şi, mai mult 
decit atit, această dezvoltare economică şi socială işi are propria 
sa dinamică. Un ritm şi mai rapid de dezvoltare nu poate fi 
dobindit fără a fi instituţionalizat un anumit grad de participare 
socială şi politică, fapt ce a devenit necesar pentru asigurarea 
funcţionării eficiente a economiei. Dezvoltarea atrage după sine 
şi o colaborare cu sistemele economice internaţionale şi în special 
europene, care, la rindul său, determină o instituţionalizare supli- 
mentară. 

Atit Spania cît şi lugoslavia au de înfruntat problema in- 
ventării unei formule care să le poată salva de la reîntoarcerea fie 
la un sistem monopartid, fie la un sistem multipartid. Regimurile 
acestea sint conştiente că ziua conducerii dictatoriale a unui sin- 

gur partid a trecut şi că nu pot supravieţui vreme îndelungată 
dacă revin la aceleaşi metode de guvernămint. De asemenea, ele 
sînt pe deplin conştiente şi de faptul că şansele lor de a supra- 
vieţui la putere sînt şi mai mici în cadrul unui sistem multipartid. 
Astfel incit, ambele regimuri au în vedere iocmai de aceea posibi- 
litatea unui sistem fără-de-pariid. Aceasta este dilema uşor de ur- 
mărit în amindouă cazurile şi care poate să fie extrapolată şi la 
alte state fără opoziţie. Şi aceasta, deoarece in ambele ţări, dis- 
cuţia a fost caracterizată de un excepţional grad de luciditate şi de 
autoanaliză. Fireşte, destul de mulţi observatori din străinătate 
consideră că este greu să iei în serios viaţa politică dir Spania sau 
Iugoslavia. Frecventele schimbări ale metodelor politice pot fi 
privite drept simple şiretlicuri menite să ascundă faptul că deţi- 
nători! puterii intenţionează să procedeze la fel ca înainte — deşi, 
ținînd seama de pretinsa neputinţă a opoziţiei, ei pot acum să-şi 
permită deschiderea citorva supape de siguranţă în sistemul, de 
altfel foarte închis, al conducerii dictatoriale. Se poate pune pro- 
blema dacă nu cumva, din cauza fapiului că ambii dictatori se 
apropie — prin legea firii — de sfîrşitul fizic al cursei, formula „ce 
mi-e una, ce mi-e alta ” ar fi cea mai potrivită apreciere pentru 
toate statele dictatoriale sau semidictatoriale. 

Inainte de toate ar trebui notat că, atit în Spania cit şi în lugos- 
lavia, forţele de opoziţie s-au bucurat de suficientă libertate spre 
a-şi declara limpede revendicările. Aici ele cer ca opoziţia politică 
să fie instituţionatizată, împreună cu toate acele instituții care o 
preced şi o insoţesc şi fără de care ea însăşi nu poate funcţional. 


1 Astfel, Enrique Tierno Galván a scris în Le Monde din 22 iulie 1964: 
„În Spania o opoziţie legală nu există cu toate că, în mod paradoxal, 
guvernul a încercat în citeva ocazii să folosească opoziţia de facto, ca şi 
cum ea ar fi o organizaţie reprezentativă... Opoziția este necesară din 
punct de vedere instituţional şi psihologic şi este ceva ie neiertat ca o 
guvernare cu o pluralitate de partide politice să nu fie democratică”. În 
mod similar, Zanco Vidović, un teoretician iugoslav de partid, a scris în 
Književne Novine din 22 iulie 1967: „Acest stat trebuie să fie condus de 
către o adunare de reprezentanţi aleşi în mod liber, mijlocitori ai auto- 
rităţilor poporului ori — pentru a fi mai precis — mijlocitori apărind 
drepturile omului şi ale cetăţeanului. Democraţia este posibilă numai 
dacă mandatul nu este încălcat. Aceasta înseamnă că un deputat poate 
fi înlocuit doar de către cei care i-au încredinţat mandatul, adică de 
către aceia care l-au votat”. 

Această cerere nu a fost formulată în mod public în nici un alt 
asemenea stat. Nici în Rusia sovietică şi nici chiar în cele mai ab- 
solutist-naţionaliste dictaturi, ca Republica Arabă Unită, opo- 
ziţia nu are suficientă forţă pentru a angaja un dialog cu guvernul 
într-o asemenea chestiune. Insă în Iugoslavia, Milovan Djilas, în 
articole publicate în chiar presa Ligii Comuniştilor, ca şi ulterior 
scriitorul Mihajlov şi revista Praxis au susţinut necesitatea reinsti- 
tuţionalizării opoziţiei politice, ori, cel puţin, înfiinţarea unui al 
doilea partid. Discuţii referitoare la această problemă au avut loc 
la congresele partidului şi în parlament. În Spania, aceeaşi cerere 
a fost prezentată de către Dionisio Ridruejo şi profesorul Enri- 
que Tierno Galván. În ambele ţări s-a ridicat ca o problemă cen- 
trală necesitatea ca pluralismul social şi economic să fie însoţit de 
un oarecare grad de pluralism politic. Aceasta este esenţa argu- 
mentului invocat şi două declaraţii recente făcute în ambele ţări 
Sint semnificative din acest punct de vedere. „Un punct capital în 
procesul de democratizare al cărui vestitor” —stătea scris în E/ 
Alcăzar, o publicaţie catolică, la 30 martie 1967 — „este recunoaş- 
terea prin lege a pluralismului politic. Această simplă recunoaştere 
va mătura de pe orizontul nostru naţional orice formă posibilă de 
totalitarism.” În publicaţia iugoslavă Nedelnje Informative Novine 
a văzut lumina tiparului un număr de articole scrise de profesori 
universitari şi dedicate aceloraşi probleme. Într-unu! dintre aces- 
tea, dr. Tadic de la Universitatea din Belgrad a scris următoarele: 
„Altminteri, eu nu-mi pot da seama de ce pluralismul socialist 
poate fi stopat brusc de sistemul multipartid care, din diferite mo- 
tive, nu este potrivit pentru noi”. Mai recent, publicaţia Gledista 
din Belgrad, în numărul său pe lunile august-septembrie 1967, a 
publicat un articol scris de profesorul Stevan Vracar, care a pus 
direct următoarea întrebare: „ Nu ar fi oare mai firesc să avem 
două partide care să lupte, amindouă, pentru socialism? Într-un 
asemenea caz, partidul majoritar, în calitatea sa de partid con- 
ducător, ar trebui să facă faţă unei opoziții organizate”. 

Tocmai în lumina acestui dialog trebuie înţelese măsurile lua- 
te recent de către cele două regimuri. Forţele de opoziţie cer rein- 
Stituţionalizarea opoziţiei politice, astfel încit să armonizeze plu- 
ralismul economic şi social cu un pluralism politic corespunzător. 
Guvernele iau cu mare zgircenie citeva jumătăţi de măsură în accas- 

tă direcţie, in speranţa că vor dovedi cum pluralismul sociai poate 
continua să existe şi se poate dezvolta chiar şi intr-un regim fără 
de partid. Acest lucru ne determină să punem două întrebări : 
pentru ce au fost de acord cele două guverne să facă ceea ce au 
înfăptuit pînă în prezeni în această direcţie? Ce anume au făcut 
ele exact pînă acum şi cît de mult vor mai face de aici înainte? 

Motivul pentru care cele două guverne s-au lăsat împinse pe 
această cale îl constituie pur şi simplu o modificare în echilibrul 
intern al puterii, între forţele favorabile guvernului şi acele forţe 
favorabile revenirii la acţiuni politice nedictatoriale. Dacă anali- 
zează cineva societățile din cele două ţări, în ambele poate regăsi 
aceleaşi zece grupuri sociaie şi profesionale. Dintre acestea, un 
număr de şapte — chiar dacă nu şi aceleaşi şapte -— reprezintă, în 
principiu, suporterii regimului, iar celelalte trei sîni considerate 
de regim ca fiind ostile acestuia. Însă, aproximativ în ultimii zece 
ani, pînă şi cele şapte grupuri care au puternice interesc in asigu- 
rarea continnităţii regimului au demonstrat tendinţa de a purta 
cu el negocieri pentru a-i mai acorda spriiin în continuare. Unele 
dintre aceste grupuri sint şi ele foarte divizate, cu o aripă înciinată 
spre regimui existent și inspre trecut şi cu alta îndreptată către 
viitor şi opoziţie. 

Cele zece grupuri sociale şi profesionale menţionate sint 
următoarele: 

Forțele armate care, din motive de ordin național, în special în 
tările cu probleme separatiste, au tendința de a susține statul cen- 
tralist. În Spania, unde for;ele armate au jucat însă un rol cu muit 
mai proeminent decii în lugoslavia, comandanții lor sînt şi ci divi- 
zaţi — în funcţie de principala împărţire politică — în „revizio: 
nişti” şi „ adepţi ai continuității”. În Iugoslavia, organizarea ar- 
matei a fost remodelată datorită măsurilor de descentralizare 
luate după demolarea poliţiei politice. Armata a fost, de aseme- 
nea, descentralizată şi s-a făcut o distincţie netă între forţele ope- 
raţionale care au rămas sub comandă federală şi forţele teritoria- 
le, plasate sub comanda fiecărei republici în parte. Din punct de 
vedere politic, acest lucru a avut drept rezultat împărţirea ofițeri- 
lor în două categorii şi anume: cei care se situează de partea opo- 
ziţiei şi susţin o şi mai mare descentralizare şi cei care susţin poli- 
tica de centralizare a guvernului. (În paranteză, este amuzant de 

notat aici că elementele conservatoare din armata iugoslavă sînt 
conduse de către grupul ofiţerilor comunişti care s-a distins în 
cursul războiului civil din Spania în luptele împotriva lui Franco 
şi care sint cunoscuţi sub porecla de Spanci, adică „spaniolii”.) 

În ambele ţări, partidul se află in defensivă. Aici trebuie să mai 
subliniem faptul că situaţia partidului unic în cadrul regimului 
este foarte diferită în cele două state. În Spania, partidul — Fa- 
langa — nu s-a aflat niciodată pe deplin la putere aşa cum a fost 
şi, pînă la un anumit punct, încă mai este el în Iugoslavia. Falanga 
a fost numai una dintre forţele care l-au susţinut pe Franco în 
timpul războiului civil şi, cu toate că a apărut ca partid unic, el nu 
a fost niciodată un partid conducător, guvernind în mod absolu- 
tist şi prin mijloace de coerciţie cum a făcut-o Partidul Comunist 
lugoslav între anii 1945 şi 1952. Partidul Falangist nu şi-a impus 
niciodată ideologia exclusivă în cadrul Mişcării Naţionale luată ca 
un întreg, iar acum întreaga idee a partidului unic a găsit ecou în 
noua definiţie a Mişcării clădită în jurul Falangei, care a fost în- 
trupată în noua lege spaniolă din 26 iunie 1967. În Iugoslavia, 
partidul şi-a proiectat şi el o imagine mai cuprinzătoare despre 
sine însuşi atunci cind a adoptat denumirea de Ligă şi a încercat 
să guverneze împreună cu o mai largă participare a poporului. 
Cea de a şaptea plenară a Comitetului Central din 1 iulie 1967 a 
prevăzut o viitoare mişcare tinzind spre transformarea partidului 
dintr-o organizaţie „conducătoare” într-una „călăuzitoare” — o 
tendinţă deja expusă în Proiectul Tezelor pentru reorganizarea 
Ligii Comuniştilor din lugoslavia (27 aprilie 1967), teze care ur- 
mează a fi discutate la cel de al IX-lea Congres de la sfirşitul anu- 
lui 1968. Ambele partide au făcut deci subiectul unei redefiniri 
publice a ţelurilor şi scopurilor lor şi trebuie, in mod inevitabil, să 
resimtă influenţa unor tendinţe contrarii de acum înainte. 

Din acest punct de vedere este interesant de notat măsura în 
care, în ochii celor care beneficiază de pe urma ei, orice relaxare a 
controlului politic capătă valoarea unei instituţii nou dobindite. 
Cel mai remarcabil exemplu de asemenea proces l-a constituit im- 
portanţa atribuită, în anul 1966 în Iugoslavia, principiului demi- 
siei voluntare a membrilor Ligii în cazul în care ei nu sint de acord 
cu acţiunile sale politice sau cu o parte dintre acestea. Principiul 
a fost apoi păstrat cu sfinţenie şi dat publicităţii pentru prima 

oară in sus-pomenitul Proiect al Tezelor din 27 aprilie 1967, care 
stabilea că „Un membru al Ligii are dreptul să-şi apere în mod 
deschis părerile... Aceasta include dreptul de a-şi prezenta demi- 
sia din organele executive şi din alte funcţii dacă nu este de acord 
cu deciziile pe care le are de adus la indeplinire”. În orice societa- 
te bazată pe libera asociere, un asemenea drept nici nu este nevo- 
ie să fie exprimat. Însă, pentru comuniştii din Iugoslavia, acest lu- 
cru a însemnat o nouă cucerire instituţională, mult rivnită şi 
multă vreme refuzată de către conducere. Acesta este un ideal 
îndepărtat pentru mulţi membri ai altor partide comuniste aflate 
încă la putere. 

Biserica este una din instituţiile care asigură un sprijin de 
nădejde pentru regimul din Spania şi unul dintre adversarii orga- 
nici ai regimului din Iugoslavia (indeosebi Biserica romano- cato- 
lică, dominantă în Spania, dar persecutată în mod special în lu- 
goslavia). În Spania anilor '60, Biserica nu mai sprijină regimul ca 
un bloc compact. În general vorbind, se pot descoperi două ten- 
dinţe în sinul ei. Există, mai întîi, vechea ierarhie conservatoare, 
alcătuită din persoane foarte adesea virstnice şi care nu mai sint la 
curent cu gindirea socială catolică actuală. Mai există încă o aripă, 
formată în cea mai mare parte din membrii cei mai tineri ai cleru- 
lui şi din intelectuali catolici, care înţeleg necesitatea unei refor- 
me sociale în Spania şi primejdiile unei prea stricte identificări 
politice a Bisericii cu regimul existent. Mulţi membri ai clerului 
au cooperat cu opoziţia, cerînd cu insistenţă instituţionalizarea 
unei vieţi politice normale. Un alt grup, a cărui politică este mai 
dificil de definit, este acela reprezentat de ordinul laic-religios 
Opus Dei. Membrii săi colaborează in mod activ cu guvernul, în 
special în domeniul economic; în acelaşi timp însă, Opus Dei se 
află în linia întîi a grupului de tehnocraţi revizionişti care cred că 
guvernul ar trebui să fie mai activ în privinţa realizării unui mai 
mare pluralism politic. 

Studenţii şi, într-o mai mare măsură profesorii universitari, se 
află în centrul agitaţiei politice din Spania dar nu şi din lugosla- 
via, unde activitatea studenţească este mai cu seamă implicată în 
dizidenţa regională. Studenţii croaţi şi sloveni conduc mişcările 
de emancipare naţională. În Spania, protestul studenţesc a luat 
forma contestării corpului reprezentativ studenţesc oficial, Uniu- 

nea Studenților. Prin asemenea mijloace ca greve cu ocuparea in- 
stituţiilor de învăţămint şi demonstraţii de stradă, ei au solicitat 
imperios îndeplinirea revendicării lor ca Uniunea oficială să fie 
desfiinţată şi înlocuită cu un corp reprezentativ neoficial, ales în 
mod liber. Uniunea oficială şi-a pierdut din ce în ce mai mult pres- 
tigiul şi autoritatea şi, în felul acesta, una dintre piesele esenţiale 
ale controlului statului spaniol a fost demolată. Studenţii ce se 
manifestă activ din punct de vedere politic (şi ei nu constituie ma- 
joritatea corpului studenţesc) sînt, de fapt, divizați în consonanţă 
cu diferitele tendinţe ale opoziţiei: socialişti, comunişti, anarho- 
sindicalişti, creştin-democraţi şi liberali; insă, în calitate de grup 
de presiune, ei s-au manifestat ca un front unitar împotriva guver- 
nului şi activitatea lor a servit, în unele privinţe, drept model pen- 
tru cea mai importantă activitate — aceea a muncitorilor. 

Una dintre problemele cele mai sensibile atit în Spania cit şi 
în lugoslavia este aceea a reprezentării muncitorilor. Cu toate că, 
la suprafaţă cel puţin, contextul politic poate să pară foarte dife- 
rit, în realitate problema se reduce în ambele ţări la chestiunea 
dacă guvernul va fi capabil să controleze larga şi activa clasă mun- 
citoare ori dacă el va fi nevoit să cedeze la cererile acesteia pentru 
înfăptuirea unei reprezentări independente. În amindouă aceste 
țări, uniunile sindicale sint divizate, unele dintre ele dorind să se 
asocieze în continuare cu guvernul, iar celelalte solicitind o inde- 
pendenţă completă. Pe cîtă vreme în Iugoslavia consiliile munci- 
toreşti reprezintă una dintre pirghiile noi ale noului sistem apoli- 
tic, chipurile pe cale de a fi constituit, în Spania comisiile 
muncitoreşti alcătuiesc nu numai cea mai avansată, ci şi cea mai 
deschisă formă a opoziţiei impotriva statului în general şi a uniu- 
nilor sindicale oficiale în particular. În ambele țări, sindicatele au 
fost preluate într-un mod original de către regim, în scopul asi- 
gurării controlului muncitorimii. Însă, în calitate de entităţi ale 
pluralismului economic dezvoltat, uniunile sindicale au fost silite 
dinăuntru să adopte o linie mai independentă faţă de guvern. În 
lugostavia şi în Spania, uniunile sindicale oficiale, acţionind ca 
grup oficial de presiune, au amendat, cu începere din anul 1965, 
planurile economice şi legislaţia industrială şi aceasta în mai mul- 
te rînduri. Acest lucru nu a putut fi dobindit însă fără lupte inter- 
ne. În ambele ţări, conducerea sindicală oficială s-a angajat să 

sprijine întru totul colaborarea cu guvernul (în Spania, liderii 
uniunilor sindicale se numără printre „adepţii continuității”), în 
mod distinct faţă de masa membrilor de rînd care se simte atrasă 
de proiectele de acţiune directă oferite de către consiliile sau co- 
misiile muncitoreşti. Consiliile muncitoreşti iugoslave oferă într-a- 
devăr prilejuri de participare directă la conducerea uzinei sau a 
fabricii. În Spania, comisiones obreras, înființate orizontal în 
unităţi industriale individuale, ocolind astfel reprezentarea verti- 
cală prin uniuni sindicale, reprezintă cele mai eficiente şi mai pu- 
ternice centre ale opoziţiei industriale şi ameninţă, ca şi studenţii, 
înseşi bazele organizării muncii ale regimului franchist. 

Managerii în lugoslavia şi tehnocraţii în Spania formează un 
strat sociopolitic de sine stătător. Ei acţionează ca grupuri de pre- 
siune în favoarea descentralizării şi a liberalizării şi pentru redu- 
cerea globală a puterii statului şi, indeosebi, a partidului. (În Spa- 
nia, Opus Dei şi Falanga sînt la cuțite.) În ambele ţări ei sint 
„revizionişti”. Cei ce răspund cu adevărat de funcţionarea econo- 
miei preferă ca statul să renunţe la pretenţia de a controla viaţa 
economică şi să accepte în schimb, un control din partea noilor 
organe instituţionalizate menite să prevină abuzurile. Din acest 
punct de vedere, ei sint aliaţii naturali ai opoziţiei. 

În Iugoslavia, fermierii se găsesc într-o desăvirşită opoziţie so- 
cială şi economică faţă de regim. Mai întii, ei au fost nevoiţi să lupte 
împotriva politicii de colectivizare a agriculturii; ulterior, au opus 
rezistenţă politicii de impunere a unor norme obligatorii de livra- 
re a produselor — „cotele”, care făceau parte din planificarea 
economică de stat. Populaţia agricolă din această ţară esenţiai- 
mente agrară s-a transformat într-un sector separat al naţiunii 
(singurul sector nesocialist din economia iugoslavă) şi acţionează 
ca un puternic grup de presiune asupra administraţiei centrale şi 
locale. În Spania, fermierii proprietari de pămint (şi, bineînţeles, 
latifundiarii în general) au tendinţa de a sprijini Biserica şi statul. 
Ţăranii mai săraci, cei lipsiţi de pămint şi muncitorii agricoli zili- 
eri sint mult mai înclinați să adopte slopanurile comuniştilor şi 
ale socialiştilor şi să se opună „guvernului exploatatorilor”. Agri- 
cultorii fără pămînt din sudul ţării au alcătuit, în trecut, terenul 
cel mai fertil de recrutare a elementelor pentru mişcarea anar- 
histă; urmaşii lor de astăzi au atitudini mai greu de apreciat. 

Administraţia centrală este, în ambele ţări, un instrument gu- 
vernamental folositor. Unul dintre stilpii săi de susţinere, poliţia 
politică, şi-a pierdut puterea — în Spania treptat şi, mai cu seamă, 
prin intermediul intrării în legalitate, în Iugoslavia brusc, drept 
rezultat al crizei care a dus la demisia lui Rankovici şi la demon- 
tarea formidabilului aparat al UDBA. Administraţia economică 
centralizată şi-a pierdut puterea ca urmare a progreselor descen- 
tralizării economice. Administraţia locală (prin aceasta inţelegîn- 
du-se aici atit cea regională cit şi cea federală, incluzind, în cazul 
Iugoslaviei, şi organele de autoconducere şi autoadministrare) 
este, prin contrast, un canal pentru exercitarea de presiuni în ve- 
derea unei mai mari descentralizări şi pentru reducerea sau aboli- 
rea puterilor guvernului central. În Catalonia sau în provinciile 
basce, în Croaţia ori în Slovenia există forţe centrifuge în admini- 
straţia provincială ce exercită presiuni în scopul unor atribuţii re- 
gionale suplimentare. În ceea ce priveşte consiliile populare co- 
munale din lugoslavia, în măsura în care pot dobindi o adevărată 
dezvoltare, ele dovedesc o reală tendinţă de a-şi lărgi atribuţiile, 
de a încerca să influenţeze organele superioare de luare a decizii- 
lor şi de a-şi cuceri o mai mare independenţă faţă de controlul 
exercitat de centru. 

Intelectualii reprezintă, bineînțeles, virful de lance al mişcări- 
lor de dizidenţă impotriva guvernului în ambele ţări. Pînă şi în cel 
mai relaxat climat politic prevalind în ultimii ani, ei au au căzut 
frecvent victimă unor procese şi persecuții. Ambele regimuri 
acordă o atenţie specială presei şi publicaţiilor politice. Guverne- 
le acestor ţări au manifestat tendinţa, în vremea din urmă, să se 
bizuie pe televiziune şi într-o mai mică măsură pe radio ca pe pro- 
priile lor mijloace de informare. În plus, ele şi-au îmbunătăţit 
considerabil furnizarea de informaţii în presa oficială. Cu toate 
acestea, cuvintul tipărit este privit cu un ochi vigilent. În Spania, 
libertatea presei a fost limitată incă o dată printr-o nouă lege pe- 
nală, în anul 1967. În Iugoslavia, Mihajlov şi-a atras minia guver- 
nului atunci cind, în anul 1966, şi-a anunţat intenţia de a edita un 
nou periodic; împotriva lui a fost redeschisă o urmărire judecăto- 
rească, ce fusese anterior suspendată. Publicarea revistei Praxis, 
pe care Tito însuşi o descrisese ca pe un organ al opoziţiei, a fost 
suspendată in mai multe rinduri. Totuşi, vorbind în general, pe 

măsură ce climatul de legalitate a devenit mai stabil, ziariştii au 
fost capabili să dovedească o mai mare independenţă profesio- 
nală şi, în felul acesta, presa oficială s-a îmbunătăţit la rindul ei. 

Acestor grupuri sociale şi profesionale care pot exercita pre- 
siuni asupra regimului trebuie să li se mai adauge grupurile naţio- 
nale sau regionale, dacă dorim să le realizăm un tablou complet al 
presiunilor pluraliste care şi-au făcut acum apariţia. În Iugoslavia, 
croații, slovenii, muntenegrenii şi macedonenii reacţionează într-o 
măsură tot mai importantă împotriva aşa-numitei opresiuni sirbe 
a guvernului de la Belgrad. În mod similar, în Spania, lipsa totală 
a autonomiei regionale şi chiar persecutarea limbilor regionale a 
condus la o rezistenţă sporită impotriva centralismului guvernu- 
lui de la Madrid în Catalonia, provinciile basce şi chiar, într-o mai 
mică măsură, în Galicia. Amindouă guverne sint puternic con- 
fruntate cu această problemă şi perfect conştiente de legătura ei 
cu opoziţia politică. „Dacă aceia care vorbesc despre un contrast 
de opinii se află de fapt în căutarea unor partide”, a spus Franco 
la Sevilia la 27 aprilie 1967, „este bine să ştie că aceasta nu se va 
întimpla niciodată. Acest lucru nu este cu putinţă, deoarece ar în- 
semna distrugerea şi dezmembrarea patriei”. Atit la Madrid cit şi 
la Belgrad, este frecvent exprimată părerea că, în condiţiile pre- 
valării unor tensiuni interne, re-formarea partidelor politice vrea 
în fapt să reprezinte formarea de partide separatiste, basc sau croat, 
care să conducă la secesiune. 

În sfirşit, principalele tendinţe politice ale opoziţiei sint, în 
Spania, socialiste, creştin-democrate, liberale, monarhiste şi cele 
comuniste, în vreme ce în lugoslavia ele sint agrariene, social-de- 
mocrate, liberale şi, probabil, creştin-democrate. 

Cu aceste forţe convergente ale opoziţiei , guvernele din Spa- 
nia şi respectiv Iugoslavia au fost nevoite să se angajeze în dialog. 
În asemenea împrejurări, se poate vedea limpede de ce soluţia 
adoptată de ele a fost de a permite un grad considerabil de insti- 
tuţionalizare, ceea ce a pus, totuşi, capăt dintr-o dată opoziţiei 
politice ori sistemului multipartid. Dilema căreia trebuie să-i facă 
faţă aceste guverne este dacă instituţionalizarea politică nu are un 
impuls propriu, care o va duce către instituţionalizarea opoziţiei 
politice, ori dacă guvernele nu pot opri şi controla acest proces 
într-un moment ales cu grijă dinainte; cu alte cuvinte, dacă, fiind 

adoptate mai multe garanţii pentru legalitate, mai mari posibi- 
lităţi de exercitare a controlului asupra puterii guvernamentale şi 
o mai deschisă exprimare a dezacordului (contraste de pareceres, 
în terminologia oficială a noilor legi fundamentale spaniole), gu- 
vernul nu poate călăuzi acest proces înspre înnămolirea lui în 
apele moarte ale societăţilor fără partide, apolitice. 

Au fost asigurate garanţii mai mari de legalitate prin reabilita- 
rea sistemului judecătoresc (adică a instanţelor de judecată civile, 
spre deosebire de tribunalele speciale ale dictaturilor — curţile 
militare în Spania, iar în Iugoslavia organul special, comun tutu- 
Tor statelor comuniste, procuratura). În acelaşi timp, poliţia poli- 
tică a trebuit să fie în oarecare măsură subordonată instanţelor 
judecătoreşti obişnuite, ceea ce avea să calmeze mult nervozitatea 
unor populaţii deprinse de ani de zile cu tehnica „bătăii în uşă” de 
la miezul nopţii. Bineînțeles, acest lucru nu înseamnă cituşi de 
puţin că, în cele două ţări, cetăţenii se bucură de o perfectă secu- 
ritate şi de protecţia legii. Astfel, comportamentul poliţiei în tim- 
pul grevelor studenţilor şi ale muncitorilor din Spania s-a dovedit 
adesea a fi foarte brutal. Însă aceasta vrea să însemne că perioada 
terorismului de stat a fost depăşită şi că poliţia politică este foarte 
puţin probabil să mai devină vreodată principalul organ al statu- 
lui, aşa cum a fost ea pe vremea lui Hitler şi a lui Stalin. Reabili- 
tarea puterii judecătoreşti a fost efectuată pe seama curților mili- 
tare şi, indeosebi, a procedurilor, acum se acordă un mai mare 
respect persoanelor judecătorilor şi funcţiilor, ei fiind acum, în 
principiu, inamovibili. În Iugoslavia, procesul a fost încununat de 
instituţionalizarea Tribunalului Constituţional care a început să 
funcţioneze în anul 1964 şi ale cărui drepturi le-au pus în umbră 
pe acelea ale guvernului. În ciuda acestui fapt, nu este clar în ce 
măsură pot apela cetăţenii în mod direct la Tribunalul Constitu- 
tional, impotriva statului sau a organelor sale; în scurta sa viaţă, 
Tribunalul a dat sentinţe impotriva guvernului numai ocazional şi 
în special în materie de exproprieri abuzive, sentinţe prin care sta- 
tului i s-a impus să restituie proprietatea confiscată. 

Această reabilitare a puterii judecătoreşti a fost insoţită în 
ambele ţări de o dezbatere deschisă cu privire la meritele şi la ne- 
cesitatea separării puterilor în statul constituţional. Aceasta con- 
stituie o problemă deosebită în lugoslavia, deoarece nu numai că 

regimul este, ca şi în Spania, prin definiţie „organic” şi „unificat”, 
dar şi pentru că una dintre dogmele de bază ale teoriei politice 
comuniste este abolirea separării puterilor, chipurile tipică pen- 
tru statul clasei burgheze. Aici, toate puterile sînt reunite în mii- 
nile poporului suveran, în acelaşi timp legislator, administrator şi 
judecător, comportindu-se ca o „corporație în acţiune”. Noua doc- 
trină constituţională iugoslavă, în contrast cu aceea a tuturor ce- 
lorlalte țări comuniste, recunoaşte acum separarea puterilor şi, în 
practică, duce spre o mai mare independenţă a legislativului şi a 
puterii judecătoreşti faţă de executivul pînă mai deunăzi omnipotent. 

Esenţa întregului proces de re-instituţionalizare în ambele re- 
gimuri — cele mai avansate pe calea „chinuitoarei reevaluări” — 
constă de fapt din reactivarea lor prin intermediul legislaturii. Fun- 
cţionarea parlamentelor a fost reorganizată în amindouă statele, 
în Iugoslavia o dată cu constituţia adoptată în anul 1963 şi in Spania 
prin Legea Organică din noiembrie 1966. (Ambele constituţii au 
fost, pînă astăzi, adaptate şi mai bine definite prin legi subsecven- 
te şi amendamente.) Parlamentul spaniol sau Corzes are şase sute 
de deputaţi: o sută dintre ei vor fi aleşi de acum înainte de către 
„şefii de familie şi femeile măritate”, în calitate de reprezentanţi 
ai familiei. Restul de cinci sute de deputaţi îi include pe membrii 
guvernului, o sută şi cincizeci reprezintă uniunile sindicale, cinci- 
zeci reprezintă municipalităţile din fiecare provincie; mai fac pan 
te din Cortes preşedinţii curților supreme şi consilierii naționali’. 
În acest fel a fost creat un parlament în care aleasă este numai o 
minoritate, iar majoritatea este, în cele din urmă, numită de către 
executiv. Tocmai de aceea se şi ridică la asemenea cifre reprezen- 
tanţii oficiali ai uniunilor sindicale şi ai municipalităţilor. 


1 Lista consilierilor naţionali poate prezenta interes pentru cei nu cunosc 
detaliile de organizare ale regimului spaniol, doarece aceasta oferă o 
adincă înţelegere a reprezentării instituţionale pe care el o impune. Ei 
sînt: 50 de consilieri aleşi, cîte unul pentru fiecare din cele 50 de provin- 
cii; 40 de consilieri numiţi de către Franco; 12 consilieri reprezentind 
structurile de bază ale comunităţii naţionale: 4 pentru familie, 4 pentru 
corporaţiile locale şi 4 pentru uniunile sindicale. Chiar şi în cazul în care 
deputaţii ar fi fost cu adevărat aleşi, spre deosebire de aceia numiţi în 
mod direct de către executiv, este interesant de observat cît de departe 
a fost modificat aici conceptul reprezentării, faţă de cel individual, tipic 
pentru democraţiile constituţional-pluraliste. 

Parlamentul iugoslav sau Adunarea Federală este alcătuit din 
cinci camere: 

1. Camera Federală (camera politică), formată din o sută 
douăzeci de deputaţi aleşi şi din şaptezeci de membri ai Consiliu- 
lui Naţionalităţilor, care au fost delegaţi de către adunările repu- 
blicane; 

2. Camera Economică; 

3. Camera pentru Educaţie şi Cultură; 

4. Camera pentru Probleme Sociale şi de Sănătate; 

5. Camera Politico-administrativă, fiecare dintre aceste din 
urmă camere avind cite o sută douăzeci de membri, ceea ce dă un 
total de şase sute şi şaptezeci de deputaţi. 

Acesta este Parlamentul care alege, în principiu, din rindurile 
sale membrii Consiliului Executiv Federal ( care este Consiliul de 
Miniştri) pentru o perioadă de patru ani. În adunarea Federală 
anterioară anului 1963, Consiliul Executiv Federal cumula în 
mîinile sale puterea legislativă şi executivă şi guverna în mod di- 
rect. Schimbarea remarcabilă petrecută în viaţa constituţională a 
ţării a fost diferenţierea efectuată în privinţa activităţii şi atri- 
buţiilor Adunării Federale, în comparaţie cu acelea ale Consiliu- 
lui Executiv Federal. Adunarea s-a afirmat ea însăşi în măsura în 
care a respins sau a amendat un număr substanţial de legi şi de- 
crete ale Consiliului Executiv şi a dat dovadă de o mai mare iniția- 
tivă legislativă. Această schimbare în echilibrul dintre cele două 
organe ale puterii a făcut cu putinţă un asemenea eveniment ca 
demisia guvernului comunist din republica Slovenia în anul 1966, 
atunci cind Parlamentul comunist sloven a declarat nulă şi neave- 
nită o lege guvernamentală. 

Este limpede că, în ambele ţări, instituţionalizarea parlamen- 
tului în calitate de centru al puterii este un proces aflat abia la 
inceput. Atita vreme cit — in marea lor majoritate — deputaţii 
sînt în realitate numiţi (prin mecanisme pe care le vom discuta 
mai încolo) şi atita vreme cit principiile răspunderii şi ale respon- 
sabilităţii guvernului faţă de parlament nu sint pe deplin stabilite, 
parlamentele nu pot fi definite în mod lepitim ca fiind sedii ale 
puterii. Merită însă să remarcăm că procesul de instituţionalizare, 
odată pus in mişcare, tinde să se concentreze asupra parlamentu- 
lui, în jurul căruia trebuie oricum să graviteze întregul! proces po- 

litic al unei societăţi pluraliste. Astfel încît, în circumstanţe dife- 
rite se iveşte o situaţie asemănătoare cu aceea din secolele XVIII 
şi XIX cînd instituţionalizarea politică a început în acele entităţi 
care aveau să devină societăţile constituţional-pluraliste din ves- 
tul Europei. 

Ne întoarcem astfel la instituţia alegerilor parlamentare şi la 
teoria generală a reprezentării. Dacă parlamentul trebuie să fie 
reprezentativ, el este obligat să-şi obțină responsabilitatea pe ca- 
lea mandatelor acordate de alegători. Un parlament numit în 
funcţie devine răspunzător faţă de cei care fac numirea şi, în felul 
acesta, se află într-o relaţie de subordonare faţă de executiv. Pînă 
de curind, atit în Spania cit şi în Iugoslavia, parlamentul era con- 
stituit din aproximativ şase sute de oameni, selecționați cu multă 
grijă şi numiţi. In Spania, acest lucru era realizat în mod direct, 
întrucît pînă în anul 1966 toţi cei şase sute de deputaţi erau de- 
semnaţi din rindul sectoarelor specifice ale societăţii: uniuni sin- 
dicale, municipalități, consilieri naţionali ş.a.m.d., în lipsa oricărui 
element definitoriu pentru alegerile directe. In Iugoslavia, alege- 
rile au fost viciate din rădăcină prin faptul că toţi candidaţii tre- 
buiau să fie numiţi înaintea „întilnirilor electorale cu oamenii 
muncii”, care erau convocate de către preşedintele comitetului 
Adunării Comunale. Aceste întruniri desemnau candidaţi pentru 
Camera Comunală, însă numai liste de propuneri pentru Camera 
Republicană şi pentru Camera Federală a Adunării Federale. 
După ce comisiile electorale scurtau listele de candidaţi, rezulta- 
tul final era acela că, pînă în anul 1965, lista ajungea să fie 
alcătuită din cîte un singur candidat pentru fiecare loc de deputat. 
Cu ocazia ultimelor alegeri convocate pentru înlocuirea, bienală, 
a unei jumătăţi dintre deputaţii Adunării Federale, în citeva re- 
publici au fost propuşi chiar mai mulţi candidaţi decit numărul de 
locuri. (Astfel, Serbia a prezentat 52 de candidaţi pentru 25 de 
mandate, Croaţia 18 pentru 13 locuri, iar Bosnia-Herţegovina 14 
candidaturi pentru 10 mandate.) In măsura în care întrunirile 
electorale au fost organizate sub auspiciile Alianţei Socialiste, 
numărul de candidaţi propuşi a fost remarcabil de ridicat; şi, 
întrucît candidaţii Ligii Comuniştilor nu şi-au primit confirmarea 
în mod automat aşa cum fuseseră ei obişnuiţi, alegerile au fost 
caracterizate printr-un element de competiţie care lipsise cu 
desăvirşire înainte. 

Noul sistem introdus în Spania sub puternica presiune a opi- 
niei publice permite alegerea unei şesimi dintre deputaţi de către 
repezentanţii familiilor şi anume de către capii de familie şi fe- 
melle căsătorite. 

O limitare a fost introdusă în alegerea candidaţilor, intrucit, 
în concordanţă cu Legea Mişcării Naţionale din 26 iunie 1966, 
candidaţii trebuie să declare dinainte că acceptă principiile Miş- 
cării Naţionale. Mai mult chiar, atît marilor oraşe industriale cît 
şi micilor districte agricole le-a fost acordată aceeaşi reprezentare 
— de cite un singur deputat. Aceasta oferă un avantaj sigur candi- 
daţilor Falangei. Prin luna iulie, partidele de opoziţie şi-au făcut 
manifestă intenţia de a se uni în sprijinul candidaţilor opoziţiei, 
pentru a nu se diviza voturile şi a se putea forma un front comun 
împotriva candidaţilor privilegiați ai Falangei. Prin septembrie, 
cu toate acestea, ei s-au retras, din cauza condiţiilor potrivnice 
stabilite de către regimul franchist. Rezultatele alegerilor pe liste 
unice au dovedit că unele personalităţi cu spirit de „opoziţie” au 
fost, în cele din urmă, alese în Cortes. 

Presiunile exercitate în favoarea unui sistem corect de repre- 
zentare electorală merg în paralel şi sînt întărite de presiunile 
exercitate în vederea instituţionalizării cîtorva forme ale opoziţiei 
de fapt a mai multor partide politice. În acest domeniu, atit regi- 
mul franchist cît şi cel titoist adoptă o abilă atitudine defensivă. 
Ele au abandonat ideea partidului monolitic (care nu a fost nicio- 
dată şi în nici un caz susţinută, în mod explicit sau implicit, de 
către Franco), în favoarea conceptului de „mişcare” sau „alianţă” 
— adică organizaţii mari, în cadrul cărora spaniolii şi respectiv 
iugoslavii să-şi poată rezolva politica ţelurilor lor comune, prin 
dezbaterea pe larg în primul rind a deosebirilor de vederi (con- 
traste de pareceres), într-un spirit de solidaritate naţională. In sî- 
nul mişcării sau al alianţei, Falanga sau Liga Comuniştilor inten- 
ționează să continue a asigura esenţa ideologică dură, insă aceste 
organizaţii ample nu sînt şi nici nu se intenţionează să devină nişte 
partide. Rezultă, aşadar, că ele nu vor fi cîtuşi de puţin partide 
politice şi că ambele ţări vor deveni state fără de partid. Intr-un 
asemenea sistem, cererile opiniei publice în vederea înfiinţării de 
partide politice pot fi respinse ca demodate, iar politica poate fi 
privită ca aparţinind unui trecut discreditat. 

Acest efort îndreptat spre compromis, pus în practică de către 
liderii ambelor ţări, nu a întîlnit deloc o aprobare unanimă. Parti- 
zanii fermi ai partidului unic denunţă această atitudine ca pe o 
primejdioasă aventură şi ca pe o dovadă de ingratitudine.| Opinia 
publică şi conducătorii opoziţiei, în schimb, o denunţă ca pe un 
simplu paliativ, care nu poate să înlocuiască instituţionalizarea 
politică necesară. 

În fapt, se naşte impresia că ideea de „mişcare” apelează la 
opinia publică numai în măsura în care ea izbuteşte să reprezinte 
un organism diferit de partidul oficial şi poate, tocmai de aceea, 
să fie considerată — în funcţie de candidaţi şi de conducere — 
drept un partid rival. Dezbaterile din cadrul Congresului Alianţei 
Socialiste din luna iunie 1966 în Iugoslavia au fost deosebit de 
semnificative din acest punct de vedere. Organizatorii Alianţei au 
fost bombardaţi cu întrebări. Cei prezenţi au dorit să afle dacă ea 
avea să reprezinte pur şi simplu un nou organ prin intermediul 
căruia schiloada Ligă a Comuniştilor va continua să-şi exercite 
conducerea politică sau dacă, dimpotrivă, ea se va disocia de Ligă 
şi va deveni o entitate diferită. La această din urmă întrebare nu a 
fost dat nici un răspuns şi atunci participanţii şi-au pierdut intere- 
sul pentru Alianţă. Implicaţia acestui fapt a fost aceea că Liga s-ar 
fi cuvenit mai întii să-şi definească propriul său rol în viitor şi, ca 
urmare, rolul Alianţei putea atunci să fie evidenţiat cu mai multă 


1 În Spania, Falanga a desfăşurat o tenace bătălie de ariergardă pentru a 
fi reabilitată drept cel mai important canal prin care să poată fi auzite 
toate vocile dizidente din societate. (A se vedea interesanta discuţie 
asupra acestui punct în coloanele cotidianului de partid Arriba din luna 
martie 1965.) Legea din 26 iunie 1966 care îi determină pe candidaţii 
pentru cele o sută de locuri de reprezentanţi ai familiilor să depindă de 
subscrierea la principiile ideologice ale mişcării (pe care numai Falanga 
le acceptă în totalitate), a fost — pe drept cuvint — privită drept o 
victorie a Falangei. Ea a fost chiar descrisă drept „instituţionalizarea” 
Falangei. În Iugoslavia, cea mai deschisă critică a lentei dezintegrări a 
partidului a venit din străinătate, din Sanhedrinul blocului sovietic şi, 
îndeosebi, din Uniunea Sovietică. La 20 februarie 1967, Pravda denunța 
doctrina iugoslavă şi declara, dimpotrivă, că „o dată cu încheierea fazei 
de trecere, în ţările socialiste, necesitatea conducerii deliberate a pro- 
cesului social şi, în consecinţă, a asigurării rolului conducător al parti- 
dului marxist-leninist, nu numai că nu dispare ci, dimpotrivă, sporeşte”. 

claritate. În acest fel, problema rolului pe care avea să-l joace Li- 
ga în viitor a rămas incertă, 

Între timp, anumite facţiuni din sferele guvernamentale au 
ajuns într-o anumită măsură să se apropie cel mai mult de substi- 
tuirea multipartidismului, care poate lua naştere din viaţa poli- 
lică neinstituţionalizată a ambelor ţări. Acesta este un fenomen 
constatat frecvent în toate situaţiile similare. Facţiunile s-au ivit 
în istoria politică modernă drept organe spontane de diferenţiere 
în sinul unor regimuri care nu admit instituţionalizarea acestora. 
Facţiunile sînt un înlocuitor al partidelor în regimurile politice 
centralizate şi, foarte adesea, ele preced formarea partidelor poli- 
tice în perioadele de activitate pre-instituţională. În Anglia, 
Franţa şi Statele Unite ale Americii ele au precedat, în secolul al 
XVIII-lea, formarea celor dintii partide politice. 

În Spania, cele două facţiuni principale sint revizioniştii şi 
adepţii continuității; în Iugoslavia, ele sint cunoscute sub numele 
de „revizionişti” şi „dogmatici” sau, cu alte cuvinte, centraliştii şi 
dezcentralizatorii. Adepții continuității se pronunţă în favoarea 
permanenţei regimului lui Franco — cu condiţia unor îmbună- 
tăţiri necesare şi a unei mai mari flexibilităţi —, un fel de fran- 
chism fără Franco. Multe dintre grupările cu interese legate de 
cele ale regimului aparţin acestei facţiuni: Partidul Falangpei, con- 
ducătorii uniunilor sindicale oficiale, virfurile armatei, aripa con- 
servatoare a Bisericii, ca şi citeva facţiuni politice de dreapta — 
altele decit acelea monarhiste. Într-adevăr, adepţii continuității 
se opun restaurării monarhiei, iar slopanul „Franchism fără Fran- 
co” implică o continuare a actualului regim anormal, de regat fără 
rege. Conducătorul firesc al acestei facţiuni este bătrinul gencral 
în retragere Agustin Munoz Grandes, fost vicepreşedinte al Con- 
siliului de Miniştri şi principalul candidat pentru postul de prim- 
ministru stabilit prin legea din noiembrie 1966. În acelaşi timp, în 
calitatea sa de vicepreşedinte al Consiliului de Minişiri, el fusese 
succesorul constituţional al lui Franco, în cazul în care El Caudil- 
lo avea să moară fără ca vreun alt succesor să fi fost desemnat. 
Generalul Munoz Grandes a fost demis însă din postul său în lu- 
na iulie 1967; în felul acesta, adepţii continuității şi-au pierdut un 
mare avantaj, în chiar momentul in care Falanga fusese reinsti- 
tuţionalizată drept centru al Mişcării. Revizioniştii susţin o largă 

gamă de reforme în sectoarele economic şi social şi, mai cu seamă, 
în cel politic. În principiu, ei sînt în favoarea restaurării monar- 
hiei, ca fiind soluţia care suscită cele mai puţine dezacorduri. Re- 
vizioniştii văd însă în restaurarea monarhiei mai presus de orice 
speranţa înfăptuirii unei vieţi publice cu un caracter mai accen- 
tuat constituţional. În rîndurile lor sint cuprinse asemenea grupuri 
precum tehnocraţii, Opus Dei, partidele monarhiste şi creştin-de- 
mocraţii; în realitate, ei se află în termeni mai buni cu adevărata 
opoziţie, alcătuită din socialişti, liberali şi economişti. decît adep- 
ţii continuităţi. 

„Centraliştii” iugoslavi sau „dogmaticii” cum mai sint ci denu- 
miţi susţin continuitatea statului comunist şi a partidului (Ligii), 
pînă în momentul în care organele de autoconducere şi autoges- 
tiune vor fi dovedit, în mod decisiv, că pot face societatea să fun- 
cţioneze. Nucleul puternic al grupului era constituit îndeosebi 
din aripa sirbă a partidului, condusă pînă în anul 1965 de către 
Rankovici. Din rîndurile lor fac parte şi conservatorii înrăiţi din 
Liga Comuniştilor, generalii din armată, membrii administraţiei 
centrale, ai poliţiei politice, ca şi cîțiva dintre liderii uniunilor sin- 
dicale. Revizioniştii pot fi întilniţi între rindurile membrilor ad- 
ministraţiei federale şi locale, printre conducătorii consiliilor 
muncitoreşti, în grupările regionale — croaţi, sloveni, ş.a.m.d. — 
şi printre membrii de rind ai Alianţei Socialiste. 

În anii de inceput ai acestor două regimuri, facțiunile şi-au 
purtat bătăliile pe coridoarele obscure ale puterii dictaturilor, 
prin anticamerele dictatorilor, ca şi în şedinţele consiliilor de mi- 
niştri sau la întrunirile comitetelor centrale ale respectivelor par- 
tide. Rezultatele erau decise mai inainte ca problemele în discuţie 
să fi fost aduse în faţa congreselor sau a plebiscitelor. În momen- 
tul de faţă a devenit însă limpede că bătălia este purtată în public 
şi, foarte adesca, în cele două parlamente. Cu toate acestea, prin 
existenţa lor reală chiar dacă atrofiată, parlamentele au indeplinit 
două valoroase funcţii politice. Astfel, ele au facilitat intrepătrun- 
derea, în grupuri mari de populaţie, a unor tendinţe şi opinii alt- 
minteri diferite. Ele au stimulat şi dezbaterea publică, furnizindu-i o 
mai bună articulare şi motivații mai limpezi. Parlamentele au ofe- 
rit în acest fel luptelor acelora obscure dintre subprupuri şi idei 
subsidiare tribuna de care ele aveau nevoie pentru a se putea 

transforma într-un conflict organizat de idei, între cele două aripi 
ale vieţii politice a dictaturii. Pînă în clipa în care noile cadre po- 
litice aveau să pătrundă în sînul lor, prin mijlocirea sistemelor 
electorale revizuite, Cortes şi Skupeina au funcţionat ca par- 
lamente ale facţiunilor şi au contribuit la instituţionalizarea noi- 
lor proceduri din interior. 

Se poate oare ca instituţionalizarea să se oprească aici? Pot să 
fie suficiente parlamentele facţiunilor pentru a exprima, în statele 
fără de partid, profundele deosebiri de vederi ce zac sub stratul 
superficial pacificat cu forţa al vieţii politice? Sau aceasta este în 
realitate numai o fază, mai lungă ori mai scurtă, care, sub presiu- 
nea opiniei publice, a noilor instituţii electorale şi a opoziţiei bă- 
gate la fund, se va sfirşi o dată cu totala reinstituţionalizare a par- 
tidelor politice şi cu reabilitarea parlamentului şi a opoziţiei 
parlamentare? > 

Aceste două ţări, Spania şi respectiv Iugoslavia, constituiau 
atunci exemplele pentru cel mai matur stat naţionalist şi cel mai 
matur stat comunist. În amîndouă, forţele contrare regimului veneau 
să exercite presiuni în favoarea reinstituţionalizării opoziţiei po- 
litice, în scopul armonizării pluralismului economic şi social cu 
un pluralism politic corespunzător şi, în ambele cazuri, guvernele 
au răspuns printr-o oarecare reabilitare a puterii judecătoreşti şi 
o oarecare reactivare a puterii legislative. Funcționarea parla- 
mentului a fost reorganizată în Iugoslavia prin constituţia adop- 
tată în anul 1963, iar în Spania prin Legea Organică din luna oc- 
tombrie 1966. Ambele regimuri au renunţat la ideea existenţei 
unui partid monolitic (niciodată sprijinită într-o manieră explicită 
sau implicită de către Franco), în favoarea ideii unei „mişcări” sau 
„alianţe”, iar în Iugoslavia, a celor şase partide regionale. Atit Fa- 
langa, cit şi Liga Comuniştilor din lugoslavia, erau destinate pro- 
curării nucleului ideologic; noile organizaţii, mai cuprinzătoare, 
nu sint şi nici nu intenţionează să fie partide politice. Consecința 
este totala dispariţie a acestora din urmă, intr-un sistem care le 
disprețuiește ca fiind anacronice şi îi consideră pe politicieni 
drept fantasme ale unui trecut discreditat. 


1 În continuare, textul conform ed. sp. (nota red. ). 

Acest efort pentru realizarea compromisului, înfăptuit de gu- 
vernanţii ambelor ţări, a fost departe de a întruni aprobarea gene- 
rală. Redutele partidului au denunţat acest efort ca pe o primej- 
dioasă aventură şi ca pe o dovadă de ingratitudine, in vreme ce 
opinia publică şi liderii opoziţiei vedeau în el un simplu paliativ, 
care nu putea să asigure căile spre necesara instituţionalizare. 

În anii ce s-au scurs din 1968 încoace, evoluţia situaţiei în alte 
două ţări, Grecia şi Portugalia, a avut de asemenea o mare însem- 
nătate şi, în anumite privinţe sînt încă şi mai ilustrative pentru 
această tendinţă, în timp ce Iugoslavia a tot trăit cu teama dispa- 
riţiei principalului factor stabilizator al sistemului său politic, ca- 
re nu este altul decit însuşi mareşalul Tito. 

În Grecia, sistemul parlamentar a fost răsturnat în luna aprilie 
a anului 1967. Criza politică preacă, declanşată în luna iulie 1965, 
a atras după sine o îndelungată perioadă de instabilitate parla- 
mentară şi a făcut ca establishment-ul militar, în acord cu tradiţiile 
armatei, să acţioneze ca în atitea rînduri în perioadele de criză, 
pentru „a salva poporul de sine însuşi”. Regimul coloneilor 
aparţinea varietăţii de regim pe care noi am descris-o sub denu- 
mirea de „naţional”, mai apropiat însă de guvernul autoritar de 
tip vechi decit de dictaturile militare novatoare din Orientul Mij- 
lociu. Noul regim nu-şi propunea să introducă schimbări econo- 
mice sau sociale şi nici nu profesa o altă politică decit aceea de a 
isprăvi cu structura politică existentă pină atunci, incluzind parti- 
dele, parlamentul şi opoziţia. El nici măcar nu a încercat să se 
sprijine pe vreun gen de populism radical, şi s-a dovedit nu numai 
inabordabil, ci şi incompetent. În cele din urmă, eşecul loviturii 
de forţă care a dus la înlăturarea temporară de la putere a pre- 
şedintelui Makarios în Cipru şi a condus la invadarea insulei de 
către armata turcă în luna iulie 1974, au provocat o reacţie de ne- 
mulţumire a unei părţi a armatei; aceasta a cerut revenirea la un 
regim civil şi reîntoarcerea, din exilul său voluntar de unsprezece 
ani de la Paris, a liderului parlamentar conservator Constantin 
Karamanlis. 

Procesul de reinstituţionalizare a opoziţiei s-a dovedit destul 
de uşor de îndeplinit, deoarece dictatura militară nu durase decit 
şapte ani şi, departe de a şterge amintirea, ea nu a fost bună la 
altceva decit să reinsufleţească dragostea pentru asemenea insti- 

tuţii ca partidele politice, presa liberă, parlamentul şi opoziţia, li- 
bertatea de exprimare în universităţi şi în mijloacele de informare 
în masă, precum şi faţă de libertatea de asociere în sindicate şi 
organizaţii profesionale. În afară de aceasta, una şi aceeaşi gene- 
raţie a avut neşansa de a îndura regimul coloneilor şi norocul de 
a se elibera de el. Instituţiile suprimate numai temporar — parla- 
mentul, partidele politice şi periodicele — şi-au făcut fără întir- 
ziere apariţia şi şi-au reasumat rolurile de mai înainte, în vreme 
ce arestaţii şi exilaţii reveneau în viaţa publică. 

Constantin Karamanlis a găsit în Grecia un vid constituţional, 
întrucit textul constituţiei promulgate de către colonei era, desi- 
gur, inaplicabil. Pe de altă parte, o reintoarcere pur şi simplu la 
precedenta constituţie — cea monarhică — ar fi fost de asemenea 
nejustificată, date fiind atit implicarea ex-regelui Constantin în 
dezintegrarea sistemului parlamentar, cit şi condiţia sa de exilat. 
Monarhia are în Grecia o origine relativ recentă şi ea nu a fost 
ornamentată de tradiţii eroice. Soluţia pe care a găsit-o Karaman- 
lis a fost aceea de a restaura constituţia adoptată în anul 1952, 
lăsîndu-se în suspensie articolele referitoare la Coroană. În ace- 
laşi timp, guvernul provizoriu, constituit în cea mai mare parte 
din personalităţi de centru şi de dreapta opuse coloneilor, a adus 
la cunoştinţă faptul că urmau să aibă loc alegeri legislative în luna 
noiembrie a aceluiaşi an, 1974, precum şi un referendum cu privi- 
re la viitoarea formă a statului — monarhie sau republică — la 
data de 8 decembrie. Cu toate că nu au lipsit nici unele critici din 
partea partidelor de opoziţie incluse în guvernul provizoriu în le- 
gătură cu pripa cu care fuseseră convocate alegerile, critici bazate 
pe faptul că partidele nu avuseseră timpul necesar să se reorgani- 
zeze şi corporaţiile locale sub egida cărora avea să se desfăşoare 
consultarea electorală nu fuseseră epurate de partizanii colonei- 
lor, este neindoielnic că decizia de a se acţiona cu rapiditate a 
contribuit la restaurarea stabilităţii sistemului politic grec, asigu- 
rînd legitimitatea regimului. Dacă luăm în considerare atmosfera 
de încordare în care a fost ţinut tot timpul (dorinţa manifestă a 
acelora care avuseseră de suferit sub dictatura coloneilor de a li se 
acorda compensaţii şi ca vinovaţii să fie pedepsiţi, izbucnirea 
unor comploturi şi conspirații în sînul forţelor armate menite să 
restituie militarilor rolul politic pierdut, în sfirşit, greaua moşteni- 

re a conflictului cu Turcia în privinţa Ciprului şi, mai nou, în le- 
gătură cu exploatarea bogățiilor Mării Egee), vedem că noul gu- 
vern a izbutit să-şi menţină cursul cu o fermitate remarcabilă. 
Trecerea armatei sub controlul instituţiilor civile s-a dovedit a fi 
crucială, iar rezultatele obţinute au fost satisfăcătoare pină în mo- 
mentul de faţă. Dacă stabilitatea se datorește noii constituţii ela- 
borate de către parlamentul ales în luna noiembrie 1974 — şi în 
care partidul lui Karamanlis, Noua Democraţie, a obţinut o majo- 
ritate confortabilă —, aceasta numai viitorul o poate hotări. O 
nouă constituţie se dovedise necesară atunci cind, prin referendu- 
mul de la 8 decembrie 1974, poporul s-a pronunţat împotriva mo- 
narhiei. În forma sa actuală, constituţia greacă are anumite ele- 
mente de inspiraţie gaullistă care sporesc puterile preşedintelui 
în detrimentul puterilor Parlamentului şi, prin aceasta, şi ale opo- 
ziţiei parlamentare. Se cuvine să mai arătăm aici şi faptul că regi- 
mul coloneilor s-a distrus singur, parte din armată ridicîndu-se 
împotriva lui. De aceea, în măsura în care militarii sprijină actua- 
la constituţie civilă, există speranţe în ceea ce priveşte funcționa- 
rea normală a guvernului şi a opoziţiei. 

Situaţia din Portugalia era foarte diferită. În vreme ce în Gre- 
cia militarii au doborit un puvern militar, în Portugalia a fost răs- 
turnat un guvern civil. Dictatura portugheză, pe care o putem da- 
ta cu începere de la numirea lui Sálazar ca prim-ministru în anul 
19271, devenise îngrozitor de anacronică în ultimii ani de viaţă ai 
dictatorului. Guvernul lui Marcelo Caetano care a succedat înde- 
lungatei boli şi morţii lui Sâlazar în anul 1972, imblinzise în foarte 
mică măsură politica autoritară a ceea ce se numise Estado Novo. 
Însă adevărata criză a survenit ca urmare a războaielor coloniale 
din Africa. Mobilizarea opiniei publice internaţionale prilejuită 
de masacrele din Mozambic din vara anului 1973, ca şi costul cres- 
cind al războiului în oameni şi mijloace financiare, i-au condus pe 
mulţi ofiţeri la concluzia că nu mai exista speranţa unei victorii 
asupra luptătorilor de gherilă şi i-au făcut pe cei mai tineri să se 
impregneze de ideologia marxistă a adversarilor lor. Îndată ce 


1 Între 25 martie 1928 — 5 iulie 1932, Sâlazar este ministru de finanţe cu 
puteri excepţionale; după această dată, prim-ministru pînă la 
27. IX.1968 (nota trad). 

António Spínola, pe atunci adjunctul Şefului de Stat Major al 
Forţelor Armate şi-a publicat cartea, intitulată Portugalia şi viiro- 
rul, în care condamna insistența oficialităților de a soluţiona pro- 
blema coloniilor africane exclusiv pe cale militară, punctele sale 
de vedere au stirnit un larg ecou în rîndurile armatei, încă de pe 
atunci divizată în probleme ca avansările în grad ale veteranilor 
sau ale noilor comandanţi de formaţie universitară.Pînă atunci 
secretă, „Mişcarea căpitanilor”, rebotezată Mişcarea Forţelor Ar- 
mate, a ieşit la lumina zilei la 25 aprilie 1974, punind stăpinire pe 
punctele cheie din întreaga Portugalie. Guvernul lui Marcelo 
Caetano a fost răsturnat, primul ministru fiind înlocuit cu genera- 
lul Spinola. 

Cea dintii etapă a revoluţiei portugheze a constat în formarea 
unui guvern (juntă) de salvare naţională, a cărei însărcinare a fost 
aceea de a nimici structurile regimului salazarist, prin dizolvarea 
poliţiei politice, promulparea amnistiei pentru deţinuţii politici, 
proclamarea libertăţii de exprimare şi de asociere, ca şi încetarea 
războiului din Africa. Ofițerii radicali nu erau insă deloc dispuşi 
să se vadă marginalizaţi — nemaiputind astfel să controleze o re- 
voluţie înfăptuită chiar de ei — şi au cerut propria „instituţiona- 
lizare” în cadrul guvernului portughez, în scopul înaintării Portu- 
paliei pe calea socialismului. Concomitent, ocuparea unor 
terenuri agricole şi a unor întreprinderi , metodă inspirată munci- 
torilor de către comunişti, a făcut să se vadă limpede că guvernul 
Spinola era pe cale să piardă controlul asupra ţării. Numirea, în 
calitate de prim-ministru, a colonelului Vasco Gonsalves, demi- 
sia lui Spinola şi ascensiunea lui Costa Gomes la preşedinţia re- 
publicii au fost evenimente ce au jalonat alunecarea Portugaliei 
spre stînga. 

În luna aprilie 1975 urmau să aibă loc alegeri pentru Aduna- 
rea constituantă; insă, pe fondul agitaţiei provocate de un com- 
plot al militaritor conservatori aflaţi în legătură cu Spínola, con- 
sultarca corpului electoral a fost aminată, iar partidele de dreapta 
şi conservatoare, ca şi acela democrat-creştin — proscrise. Mişca- 
rea Forţelor Armate a luat din nou iniţiativa şi a fost orpanizat 
Consiliul Suprem Revoluționar, răspunzător în faţa unei Adunări 
generale de 240 de reprezentanţi şi consacrat „conducerii şi exe- 
cutării programului revoluţionar al Portugaliei”. Consiliul Su- 

prem Revoluționar putea să guverneze prin decrete şi să se opună 
prin veto deciziilor Consiliului de Miniştri. El şi-a proclamat, tot- 
odată, dreptul de a superviza sarcinile viitoarei Adunări consti- 
tuante, care trebuia să elaboreze o constituţie capabilă „să facă 
ireversibilă inaintarea Portugaliei spre socialism”. S-a intrat în 
acest fel intr-o perioadă de tranziţie, în care sistemul politic por- 
tughez era alcătuit din preşedintele republicii, Consiliul Suprem 
Revoluționar, guvernul, Adunarea Mişcării Forţelor Armate, o 
adunare legislativă paralelă aleasă prin sufragiu universal şi tribu- 
nalele judecătoreşti. 

Politica Mişcării Forţelor Armate s-a tradus prin stabilirea 
unui dublu sistem al puterii, asemănător aceluia existent în Rusia 
în intervalul prins între răsturnarea ţarului — produsă în luna fe- 
bruarie 1917 — şi Revoluţia bolşevică din octombrie a'aceluiaşi 
an, perioadă în care puterea a fost în mod inegal împărţită între 
deputaţii sovietelor de soldaţi şi muncitori şi guvernul provizoriu. 
Ca şi în Rusia unde, în anul 1917 forţele armate se supuneau so- 
vietelor şi nu puvernului, în Portugalia Mişcarea Forţelor Armate 
era aceea care controla organismul de securitate, COPCON, aflat 
sub comanda maiorului de atunci, ulterior generalul Otelo Sarai- 
vo de Carvalho. 

Aceasta a fost panorama pe fundalul căreia au avut loc alege- 
rile pentru o adunare constituantă, la care au participat candidaţii 
a douăsprezece partide politice şi un electorat de aproximativ şa- 
se milioane de persoane. Partidul Comunist, sub conducerea se- 
cretarului său peneral, stalinistul Alvaro Cunhal, işi făcuse sim- 
ţită prezenţa cu începere din luna aprilie 1974. P.C. portughez 
sprijinea Mişcarea Forţelor Armate, pretindea unirea tuturor sin- 
dicatelor ce abia luau naştere într-un singur organism — Intersin- 
dicala — controlat de el şi incuraja ocuparea terenurilor agricole 
şi a întreprinderilor din toată ţara. În alegeri P.C.R. a obţinut 
12,5% din voturi, faţă de cele 37,9% ale Partidului Socialist şi 
26,6% ale Partidului Popular Democratic (P.P.D.). 

În perioada cuprinsă intre lunile aprilie şi noiembrie ale agita- 
tului an 1975 s-a desfăşurat o aprigă luptă pentru putere între 
aceia care doreau să implanteze un regim de tip sovietic — după 
modelul rusesc sau cubanez — şi cei care pretindeau să stabileas- 
că şi să consolideze în Portugalia un socialism democratic. În vre- 

me ce Saraiva de Carvalho respingea rezultatele consultării elec- 
torale ca făcind dovada lipsei de maturitate politică a poporului 
portughez şi incerca să stabilească aşa-zise „consilii muncitoreşti 
revoluţionare”, alţi membri ai Consiliului Suprem Revoluționar, 
grupaţi în jurul lui Melo Antunes, au izbutit să determine organul 
superior al revoluţiei să condamne un asemenea plan. Cu toate 
acestea, partizanii săi au reuşit să-l relanseze pentru scurtă vreme, 
sub formula „stabilirii unor legături directe între popor şi mişca- 
rea forţelor armate la nivel local, regional şi național”, în care so- 
cialiştii vedeau o paralelă limpede cu planurile lui Lenin pentru a 
pune mina pe putere în octombrie 1917. Melo Antunes şi partiza- 
nii săi („Cei Nouă”) au demonstrat că au suficient sprijin pentru 
înlocuirea primului ministru Vasco Gonsalves cu Pinheiro de 
Azevedo. În luna noiembrie a fost înfrîntă o tentativă de lovitură 
de stat pusă la cale de către Otelo Saraiva de Carvalho, care s-a 
văzut readus la vechiul său grad de maior, exclus din Consiliul Su- 
prem Revoluționar şi, in cele din urmă, consemnat la arest la do- 
miciliu. Socialiştii democrați dominau acum în Consiliul Suprem 
Revoluționar. 

S-a ajuns astfel la un acord între Mişcarea Forţelor Armate şi 
partidele politice, acord care a fost inclus în noua Constituţie por- 
tugheză, promulgată la 2 aprilie 1976. S-a proclamat cu această oca- 
zie că Portugalia avea să se dedice sarcinii de a „crea o societate 
fără clase”. Relaţiile dintre Consiliul Suprem Revoluționar şi gu- 
vern au fost instituţionalizate, Preşedintele ales al naţiunii deve- 
nind şi preşedinte al Consiliului Suprem Revoluționar, ajuns 
acum un simplu corp consultativ, cu dreptul de veto asupra legis- 
laţiei limitat doar la chestiunile referitoare la apărare şi forţele 
armate. La 25 aprilie 1976 a fost aleasă o nouă Adunare legisla- 
tivă, în care Partidul Socialist a obţinut din nou majoritatea. Par- 
tidul social-democrat P.P.D. a pierdut din voturi şi, în schimb, 
partidul centrist C.D.S. (Partidul de Centru Democratic şi Social) 
a cîştigat sufragii în plus, ca şi — mai puţine — Partidul Comu- 
nist, pe seama recent dispărutelor formaţiuni de extrema stingă. 

Ce se poate spune despre această instituţie care este opoziţia? 
Pe durata regimului condus de Sâlazar şi de Caetano, opoziţia nu 
putea să iasă la iveală decit cu intermitențe, în perioada alegeri- 
lor, pe cîtă vreme în restul timpului în calea sa erau înălțate atitea 

obstacole — datorită lipsei de acces la mijloacele de informare în 
masă ca şi totalei absenţe a presei libere (ca să nu mai vorbim 
despre prezenţa poliţiei politice) —, incit nu se putea spune că a 
funcţionat ca o instituţie. Ea nu a putut să o facă nici după anul 
1974, pînă cînd şi-a preluat îndatoririle Adunarea constituantă, 
însă şi atunci rolul său s-a văzut o vreme diminuat datorită po- 
ziţiei dominante acordate în structura politică Consiliului Su- 
prem al Revoluţiei şi Adunării Mişcării Forţelor Armate, consti- 
tuită din 240 de membri, poziţie care trecea pe un plan secundar 
instrumentul legislativ electiv. 

In Constituţia promulgată la 2 aprilie 1976 se face loc func- 
ţionării unei opoziții politice în sînul Adunării Legislative. Fap- 
tul că această constituţie supune Portugalia unei orientări politi- 
ce şi economice determinate, cum ar fi aceea a edificării unei societăţi 
fără clase, duce implicit la concluzia că partidele de opoziţie neso- 
cialiste îşi vor putea manifesta această opoziţie la două niveluri: 
împotriva acelor măsuri socialiste ale guvernului care ar putea 
presupune schimbări ireversibile şi impotriva constituţiei însăşi. 
Inscriind în constituţie obligativitatea trecerii la socialism, portu- 
ghezii au deschis, poate, în cazul unui viraj spre dreapta al opiniei 
publice, calea confruntării între cele două blocuri de forţe — al 
socialiştilor şi al nesocialiştilor. În asemenea circumstanţe, loiali- 
tatea opoziţiei politice rămine o realitate pe care majoritatea nu 
se mai poate bizui, iar numărul de curente admise in mod ilicit în 
rîndurile sale se dovedeşte cu mult mai limitat decit în cazul unei 
constituţii mai puţin restrictive. Sub acest aspect, experienţa Por- 
tugaliei se deosebeşte in mod notabil de aceea a Greciei, unde a 
fost prevăzut un arbitru suprem al Constituţiei, Consiliul Repu- 
blicii, constituit din foştii preşedinţi ai ţării şi foştii prim-miniş- 
tri, plus premierul actual, preşedintele Camerei şi şeful opoziţiei. 
Incluzindu-l şi pe acesta din urmă, sint atinse două obiective: să se 
ofere o supapă de siguranţă opoziţiei faţă de regim, care nu este 
aceeaşi cu opoziţia antiguvernamentală (lipsă indeosebi acuzată 
în cazul Portugaliei) şi, în acelaşi timp, să dea o lovitură opoziţiei 
şi liderului acesteia în chiar textul constituţiei, contribuind astfel 
atit la propria-i securitate, cit şi la menţinerea loialității sale faţă 
de regim. 

Spania se găseşte, în momentul în care este redactată cartea 
de faţă, la o răscruce de drumuri şi constituie, din multiple moti- 
ve, cazul cel mai interesant de studiat. Avind o societate mai să- 
nătoasă şi mai matură decit aceea din Grecia modernă şi fiind o 
ţară cu mult mai dezvoltată şi mai diversificată din punct de vede- 
re economic decit Portugalia, orice schimbare a regimului său pu- 
ne în joc în mod necesar o serie întreagă de factori politici, sociali 
şi regionali complecşi care nu există în memoria politică a Greciei 
şi a Portugaliei. Privind în trecut, regimul naţionalist începe prin 
a fi, în Spania, produsul unui indelungat şi cumplit război civil 
care, din cauza ajutoiului acordat generalului Franco de către na- 
zişti şi fascişti, a făcut ca el să fie supus unei perioade de ostraci- 
zare consecutivă infringerii Germaniei, întrucit a fost considerat 
unicul supravieţuitor din lume al regimurilor favorabile Axei. În 
al doilea rind, spre deosebire de Grecia şi de Portugalia, Spania 
s-a văzut confruntată în decursul acestui secol cu problema aspi- 
raţiilor autonomiste a diferitelor regiuni care au contribuit la for- 
marea Statului, îndeosebi Catalonia, provinciile basce şi, într-o 
mai mică măsură, Galicia şi Asturias. Primele două, Catalonia şi 
Ţara Bascilor, s-au bucurat de un statut de autonomie pe toată 
durata celei de a II-a Republici şi a Războiului Civil şi guvernele 
în exil ale acestor provincii au ţinut sus stindardul autonomiei. 
Mişcarea naționalistă victorioasă a adoptat o politică de unifor- 
mizare forţată, nu numai în ceea ce priveşte instituţiile partidului 
şi ale guvernării, ci şi a folosirii exclusive a limbii spaniolei casti- 
liane drept unică limbă naţională, alături de alte măsuri mai puţin 
importante dar nu mai puţin supărătoare, cum ar fi interzicerea 
însemnelor regionale. 

În al treilea rind, rolul armatei în viaţa politică a fost diferit în 
cele trei ţări, cu toate că în Spania, ca şi în Grecia, a intervenit şi 
ea în mod frecvent, de îndată ce au fost stabilite instituţiile parla- 
mentare, uneori ca forţă conservatoare, alteori de partea forţelor 
liberale. Însă, în lumea postbelică, forţele armate spaniole şi-au 
menţinut rolul lor de ultim sprijin al regimului instituit de către 
Franco şi au figurat printre principalii beneficiari ai acestui regim 
în ceea ce priveşte partea din venitul naţional destinată bugetului 
militar şi sinecurilor acordate mai cu seamă comandanților mai în 
virstă. Cu toate acestea, în anul 1975, mulţi dintre înalții coman- 

danţi militari din epoca războiului civil fie muriseră fie erau tre- 
cuţi în rezervă, iar în posturile influente ajungeau oameni noi, ale 
căror antrenament şi orientare politică datorau mai mult Ameri- 
cii decît Europei anilor "30 şi '40. În afară de aceasta, forţele arma- 
te spaniole nu mai trăseseră nici un foc de armă de vreo treizeci şi 
cinci de ani. În această privinţă, militarii spanioli se deosebesc în 
mod substanţial de camarazii lor portughezi, care s-au văzut din 
ce în ce mai des implicaţi în războaiele de gherilă din Mozambic 
şi Angola şi influenţaţi în cel mai înalt grad de însăşi ideologia pe 
care o combăteau. In sinul forţelor armate spaniole poate exista 
un anumit număr de comandanţi şi de ofiţeri favorabili democra- 
tizării armatei şi a statului; însă, în general, ele continuă să constituie 
o forţă aflată de partea legii şi a ordinii în sensul cel mai îngust al 
acestor concepte şi — mai deprabă — de partea continuității decît 
în favoarea schimbării. 

Cu toate acestea, diferenţa cea mai notabilă dintre situaţia 
existentă în Spania şi aceea din Grecia sau Portugalia constă din 
faptul că în ultimele două ţări instituţiile parlamentare au fost re- 
Staurate prin intermediul unei lovituri iar în cazul Portugaliei al 
unei revoluţii, pe cită vreme in Spania procesul transformării 
unei dictaturi într-o democraţie liberală a fost iniţiat pe cale evo- 
lutivă, o dată cu moartea dictatorului Francisco Franco la 25 no- 
iembrie 1975. De asemenea, tot spre deosebire de Grecia şi de 
Portugalia, în Spania a supravieţuit o instituţie — monarhia — 
care poate călăuzi această tranziţie. Bătrinul dictator pregătise cu 
multă grijă o structură constituţională destinată să păstreze regi- 
mul întemeiat de el şi să-l oblige în acest sens pe noul şef al statu- 
lui, atit prin intermediul unui jurămint de loialitate faţă de 
„Mişcarea Naţională” (adică faţă de ceea ce a mai rămas din ideo- 
logia falangistă, botezată astfel pînă la convertirea ei într-o serie 
de principii generale), cit şi printr-o reţea de instituţii — printre 
care Cortes-urile şi Consiliul Regatului, singurele care îi puteau 
propune regelui lista persoanelor dintre care trebuia să-l numeas- 
că pe primul ministru — susţinute pe de o parte de către forţele 
armate, iar pe de altă parte de garda civilă şi de poliţie. Restaura- 
rea monarhiei a fost dusă la bun sfirşit cu repeziciune şi cu dem- 
nitate (într-o asemenea măsură încit ne-am putea întreba dacă re- 
gele Constantin nu s-ar fi aflat în exil atunci cînd a căzut regimul 

coloneilor, nu s-ar fi văzut şi el reintronat, deşi, fără îndoială, for- 
tele armate spaniole sînt cu mult mai ataşate monarhiei, atit prin 
tradiţie cît şi prin temperament, decit acelea din Grecia moder- 
nă);, cu toate acestea, una dintre slăbiciunile noului regim este 
tocmai aceea că legitimitatea sa poate să fie contestată. 

Regimul acesta se confruntă cu o serie de probleme grave. 
Cea dintii şi, totodată fundamentală este aceea a procesului prin 
care urmează a fi introduse schimbările constituţionale. Luindu- 
se în considerare faptul că regele a demonstrat o voinţă evidentă 
de a promova evoluţia Spaniei în direcţia transformării ei într-o 
democraţie parlamentară, regimul a fost acceptat pentru moment 
şi a dobindit o oarecare popularitate. Există un guvern al cărui 
prim-ministru este ales de către rege dintre candidaţii propuşi de 
Consiliul Regatului şi care îi alege la rîndul său pe membrii Cabi- 
netului. Guvernul nu este răspunzător în faţa Corzes-urilor, în 
realitate, nu este limpede nici măcar dacă el este răspunzător în 
fața regelui. Există un parlament — Cortes — însă el nu este pro- 
priu-zis un parlament în sensul occidental al cuvîntului, dat fiind 
că actualii săi componenți nu au fost aleşi prin sufragiu universal, 
ci printr-o procedură mixtă — de numire şi de reprezentare insti- 
tuţională (cu alte cuvinte, prin numirea indirectă de către execu- 
tiv, cu excepţia cazului „imputerniciţilor familiali”). Există, de 
asemenea, o „opoziţie extraparlamentară” sau, mai bine spus, mai 
multe asemenea opoziții. În spectrul politic, la stinga guvernului 
regal, se află plasate în număr mare un şir de asociaţii sau de par- 
tide politice semiclandestine care merg de la democrat-creştini, 
trecind prin diferite tipuri de socialişti (naţionali sau regionali), şi 
pînă la membrii Partidului Comunist, aflat în ilegalitate. Grosul 
acestor partide a fost reunit în aşa-numita „Coordonare Demo- 
cratică”, în scopul de a prezenta o platformă comună în cea dintii 
fază a tranziţiei de la dictatură la democraţie, adică tocmai faza în 
care urmează a fi discutată forma viitoarei puteri constituante 
(dacă nu, incă, şi aceea a viitoarei constituţii). 

În dreapta guvernului s-a creat un număr oarecare de asociaţii 
politice (în actuala etapă ar fi incorect ca ele să fie denumite par- 
tide), cum ar fi acelea autointitulate Noua Forţă, Luptătorii Re- 
gelui Hristos ori Alianţa Populară, în scopul apărării — uneori 
chiar prin mijloace violente — a valorilor regimului franchist, va- 

lori pe care membrii acestuia le cred a fi în mod serios amenin- 
tate. Mai există şi partide naţionaliste, fie semi- clandestine, fie cu 
adevărat ilegale, care se întind de la Adunarea din Catalonia şi 
pînă la mişcarea teroristă bască ETA — A V-a Adunare. Mijloa- 
cele de informare spaniole au manifestat tendinţa, probabil con- 
ştientă, de a califica partidele de stinga drept „opoziţie”. Această 
opoziţie nu are însă un mai mare drept la legitimitate decit guver- 
nul, dat fiind faptul că sprijinul pe care ea se bizuie nu s-a manifes- 
tat incă în mod public, prin intermediul alegerilor. Opoziția poa- 
te glăsui prin intermediul membrilor partidelor sau asociaţiilor 
politice care o alcătuiesc, însă nu se poate prezenta pe sine drept 
purtătoarea de cuvint a poporului în faţa guvernului, pînă în mo- 
mentul în care ascendentul nu îi va fi atestat în mod public prin 
mijlocirea urnelor. lar faptul că mijloacele de informare în masă 
se referă la partidele reunite in Coordonarea Democratică, nu- 
mindu-le „opoziţia”, nu ar trebui să ne facă să uităm de existenţa 
altor grupări, asociaţii sau partide aflate în embrion, opuse şi ele 
guvernului — unele chiar de dreapta — chiar dacă nu sînt şi unite 
între ele. Paralela care ne vine în primul rînd în minte cînd stu- 
diem actuala constelație politică spaniolă este aceea cu domnia 
regelui George al II-lea în Anglia de la sfîrşitul secolului al 
XVIII-lea şi inceputul secolului al XIX-lea, cind guvernul era 
alcătuit din „Prietenii Regelui” însă nu exista incă un partid gu- 
vernamental în Camera Comunelor şi, bine înțeles, nici opoziţie. 

Chestiunea arzătoare în Spania momentului în care scriem 
cartea este aceea a mecanismului prin care poate fi dusă pină la 
capăt reforma constituţională într-o manieră acceptabilă pentru 
cele mai importante curente ce au luat naştere în ţară. Monarhia 
este moştenitoarea regimului franchist, iar această moştenire 
apasă asupra ei şi o discreditează. Ea este, însă, totodată, după o 
îndelungată paranteză, şi continuatoarea vechii tradiţii monarhi- 
ce la care se şi străduieşte să se întoarcă. Pentru a izbindi acest 
lucru, ea încearcă să salveze această continuitate, promovind re- 
forma constituţională dinlăuntru şi obţinînd aprobarea instituții- 
lor franchiste — Consiliul Regatului şi Corzes-urile, alese pe baza 
actualului sistem „organic” — în vederea propriei lor modificări 
sau desfiinţări. În concordanţă cu acest program, primul ministru, 
Adolfo Suârez, a dat publicităţii, la 12 septembrie 1976, un pro- 

iect de reformă care proclamă drept „lege fundamentală” a statu- 
lui spaniol stabilirea unor Corzes-uri bicamerale alese prin sufra- 
giu universal; unităţile administrativ-teritoriale ale ţării ar urma, 
potrivit acestui proiect, să fie reprezentate în Camera superioară, 
cameră pentru care regele va putea numi un număr de senatori 
echivalent cu a cincea parte dintre cei aleşi. Aceste instituţii vor 
proceda la redactarea unei noi constituţii, care va trebui să fie 
aprobată de majoritatea absolută a parlamentarilor din cele două 
camere. Proiectul, respins în principiu atit de către Coordonarea 
Democratică a „opoziţiei”, cît şi de către Consiliul Naţional al 
Mişcării, avea să fie în cele din urmă aprobat de către Cortes-uri 
în ultimele zile ale lunii noiembrie 1976. 

Opoziția grupată in Coordonarea Democratică se află în dis- 
crepanţă cu guvernul în privinţa chestiunii de bază a puterii con- 
stituante. Partizanii ei pretind ceea ce numesc ei înşişi „ruptura 
democratică”; cu alte cuvinte, resping legitimitatea corpurilor le- 
giuitoare însărcinate cu problemele constituţionale şi înfiinţate 
cu aprobarea şi prin autoritatea unor instituţii moştenite de la re- 
gimul lui Franco. După opinia acestora, ar trebui să se constituie 
de îndată un guvern provizoriu, reprezentind într-o manieră cit 
mai amplă cu putinţă opiniile politice şi însărcinat cu convocarea 
şi supervizarea alegerilor unei Adunări Constituante, căreia să-i 
revină îndatorirea de-a hotări forma statului şi compoziţia guver- 
nului. Acest lucru ar implica dizolvarea sau neutralizarea — prin 
autoritatea exclusivă a regelui — a instituţiilor moştenite de la 
Franco, procedură pe care monarhul o respinge, deoarece preferă 
să aibă consimţămintul acestor instituţii pentru propria lor des- 
fiinţare. Din punct de vedere constituţional, Spania pare să 
retrăiască acel conflict din secolul al XIX-lea — dintre o cartă 
acordată şi puterea constituantă a poporului — şi aceasta în ciuda 
faptului că a fost găsită o ieşire din atare situaţie, prin propunerea 
unui referendum asupra programului reformei. 

Există, cu toate acestea, şi alte dificultăţi pe drumul tranziţiei 
de la dictatură la un stat constituţional-pluralisi. Desigur, toate 
societăţile sint pluraliste; există însă şi sisteme care refuză acest 
pluralism (sociologia sovietică, de exemplu, continuă să nege că 
Uniunea Sovietică ar fi o societate pluralistă) şi, dimpotrivă, regi- 
muri care consideră ca pe una dintre principalele funcțiuni ale 

Constituţiei dobindirea liberei funcţionări a pluralismului social, 
prin intermediul instituţiilor politice şi judecătoreşti. 

O Spanie constituţional-pluralistă, cu alte cuvinte capabilă să 
asigure libera funcţionare a tot ceea ce există pluralist într-o ţară 
cu adevărat modernă, trebuie să recunoască minimum patru ti- 
puri de pluralism. Pe primul plan se situează pluralismul politic. 
Trebuie să existe o totală libertate de asociere politică, iar parti- 
dele politice să fie libere de a lupta pentru putere şi a putea în- 
depărta de la putere un guvern — aceasta prin mijloacele tipic 
constituţionale care sînt opoziţia parlamentară şi alegerile libere, 
desfăşurate cu regularitate. Nu mai este nevoie să spunem că nici 
alegerile libere nu pot să aibă loc şi nici opoziţia nu poate să func- 
ţioneze într-o manieră adecvată în lipsa unei totale libertăţi de 
informare şi în absenţa unei puteri judecătoreşti independente. 

Dobindirea pluralismului politic suscită însă anumite proble- 
me. Partidul Comunist Spaniol nu a fost incă scos din ilegalitate 
în momentul în care noi scriem cartea de faţă. Grupul de Coordo- 
nare Democratică exercită presiuni în vederea dobindirii legalizării 
P.C.S. pe care l-a primit în sînul său, în concordanţă cu principiul 
după care comunismul este mai puţin primejdios în cîmp deschis 
decit în clandestinitate. Alte curente politice continuă să facă 
legătura între acest partid şi ororile Războiului Civil din Spania, 
iar propaganda franchistă a avut multă grijă ca ele să nu fi fost 
uitate. În ceea ce îl priveşte, însuşi Partidul Comunist Spaniol a 
început să se prezinte în mod sistematic ca fiind dispus să colabo- 
reze cu partidele burgheze liberale (mai întii în cadrul Juntei De- 
mocratice şi, mai deplin, in sinul Coordonării Democratice), 
luîndu-şi-l fără echivoc drept model pe italianul Enrico Berlin- 
guer şi nu pe portughezul Alvaro Cunhal. Nu ştim dacă P.C.S. va 
putea ajunge să acţioneze în mod liber în Spania, însă este puţin 
probabil, de bună seamă, ca actualele Corzes-uri să ajungă să îl 
legalizeze. 

Libertatea presei, a informaţiei şi a propagandei sînt, de ase- 
menea, esenţiale în procesul politic modern; în Spania, chiar dacă 
presa se bucură de facto de suficientă libertate de opinie şi de pu- 
blicare a ştirilor, ei nu i se îngăduie să critice monarhia, statul sau 
unitatea naţională. Însă, chiar dacă Partidul Comunist Spaniol 
este pentru multă lume asociat cu Războiul Civil, există şi mulţi 

oameni care cred că imunitatea la critică a armatei ca instituţie şi 
a militarilor ca indivizi este un soi de legat testamentar al ace- 
luiaşi război, de care ar trebui să se facă abstracţie. Tot astfel, şi 
poliţia continuă să rămină în bună măsură deasupra legii şi imună 
la investigația publică, în vreme ce puterea judecătorească încă 
mai are nevoie să-şi dobindească indiscutabila autoritate faţă de 
delictele împotriva ordinii publice. 

Vine la rind, după aceea, pluralismul social. Grupurile sociale 
sint motoarele acelei societăţi industriale moderne în care Spania 
este pe cale să se transforme. Producătorii, cu alte cuvinte munci- 
torii industriali, ţăranii, liber-profesioniştii şi toţi aceia care asi- 
gură producerea bunurilor şi serviciile în lipsa cărora o societate 
modernă şchioapătă şi este în cele din urmă cuprinsă de paralizie, 
se pot bizui astăzi — în virtutea independenţei sistemului indus- 
trial — pe puternice mijloace de acţiune directă spre a-şi impune 
deciziile la scara întregii societăţi. În Marea Britanic, Franţa şi 
Germania au fost create sisteme de consultare sau, după cum se 
spune de obicei în limbile franceză şi germană, de „concertare” 
directă între organizaţiile reprezentative ale producătorilor şi 
persoanele care, în sînul guvernului sau în cadrul parlamentului, 
fac politica în Stat. Aceste canale de concertare sint esenţiale in 
societăţile industriale moderne. Nu poate să fie formulată o poli- 
tică economică şi socială în lipsa realizării acestui acord şi a „co- 
participanţilor sociali”, chiar şi atunci cînd existenţa acordului 
are tendinţa de a reduce însuşi controlul guvernamental şi, mai cu 
seamă, influenţa opoziţiei. Instituţiile cele mai importante în aceas- 
tă sferă de decizie sînt uniunile sindicale. Întrucit acestea sînt 
obişnuite să nu aibă a da seama decit propriilor lor membri, pro- 
blema este ca ele să poată fi convinse a-şi asuma plenitudinea res- 
ponsabilităţilor politice în concordanţă cu interesele naţionale. 
Modul în care poate fi canalizat acest nou fenomen social prin 
intermediul instituţiilor parlamentare este o chestiune pe care 
fiecare ţară trebuie să şi-o rezolve singură, pe calea alegerii lideri- 
lor sindicali în parlament, a asigurării prezenţei reprezentanţilor 
sindicali în Camera superioară sau a reprezentării sindicatelor 
prin intermediul partidelor politice. In ceea ce priveşte Spania, în 
acest domeniu totul trebuie luat de la inceput. Sindicatele vertica- 
le ale regimului franchist sint nepopulare şi şi-au pierdut astăzi 

orice credit, chiar dacă nu din lipsă de fonduri. „Comisiile munci- 
toreşti” au supravieţuit epocii represiunilor şi acţionează azi la 
lumina zilei sau aproape; însă, odată dezvăluită obedienţa comu- 
nistă a liderilor lor, rămîne de văzut care le va mai fi însemnătatea 
atunci cînd sindicatele libere vor putea să fie organizate şi să 
funcţioneze. A renăscut şi Uniunea Generală a Muncitorilor din 
Spania, anterioară războiului civil, cu sprijinul partidelor social- 
democrate europene; pină la ce punct va izbuti însă ea să se afir- 
me faţă cu Comisiile Muncitoreşti indigene? 

Există, de asemenea, un nu mai puţin important pluralism et- 
nic, naţional sau regional. Şi aici, prescripţiile constituţionale în 
vederea unei depline participări, pe picior de egalitate, a regiuni- 
lor autonome la procesul politic naţional sînt condiţia prealabilă 
necesară pentru ca acest proces să se desfăşoare în mod coerent. 
Poate că nu este o simplă coincidenţă faptul că trei dintre cele mai 
înfloritoare economii ale lumii occidentale sînt federaţii: Statele 
Unite ale Americii, Germania occidentală şi Elveţia. Tot astfel, 
nu pare a fi o simplă coincidenţă aceea că, în ţara cu cele mai acu- 
te probleme economice, Marea Britanie, se află în pregătire o im- 
portantă operaţiune de autonomie regională. Soluţionarea pro- 
blemelor regionale spaniole s-ar putea dovedi mai puţin spinoasă 
într-o panoramă de schimbări analoage produse şi în alte ţări. 

În sfirşit, există pluralismul economic, dreptul unor întreprin- 
deri libere de a se concura în cadrul unei pieţe libere. Întocmai ca 
şi uniunile sindicale, ca şi regiunile, întreprinderile, îndeosebi ce- 
le mai mari, pot să-şi impună deciziile la scara întregii societăţi. 
Marile întreprinderi multinaționale pot hotărî să se instaleze 
într-o ţară sau să o părăsească. In mod similar, cele naţionale pot 
să se extindă sau să facă noi investiţii ori să se abţină de la aceasta, 
dacă viitorul nu pare a le fi prielnic. Aceasta este una dintre 
trăsăturile vieţii societăţilor industriale moderne, iar regimurile 
care au făcut experimente de naţionalizare totală, ca Ungaria, sau 
care au încredinţat sectorului public o parte prea mare a indus- 
triei naţionale, ca Marea Britanie, încearcă astăzi să se întoarcă la 
norme manageriale mai flexibile. De bună seamă că toate aceste 
pluralisme, duse la exces, pot să se anuleze reciproc. Independen- 
ţa nemăsurată a uniunilor sindicale poate să se manifeste potriv- 
nic intereselor regionale şi ale întreprinderilor, tot astfel cum 
acordarea unei independenţe excesive întreprinderilor poate adu- 

ce prejudicii atit mişcării sindicale cît şi regimurilor înseşi. Şi toc- 
mai pluralismul politic este chemat să reconcilieze aceste pluralis- 
me divergente, să acţioneze ca o forţă centripetă unificatoare a 
acestor forţe centrifuge.! 

Nu trebuie să uităm însă nici pluralismul internaţional. Nici o 
ţară din lume şi cu atit mai puţin un stat cu o industrie avansată 
nu poate astăzi să ducă la bun sfirşit o mare politică naţională fără 
a se găsi „integrată” în unităţi mai ample, transnaţionale sau su- 
pranaţionale. Experienţa ţărilor occidentale grupate în Comuni- 
tatea Economică Europeană şi — într-un context totalmente di- 
ferit şi cu alte motivații — aceea a statelor europene din răsăritul 
continentului membre ale C.A.E.R. sint indicii ale acestei nece- 
sităţi de integrare regională.? 

Cele trei ţări pe care le-am studiat pînă acum au acordat prio- 
ritate, în noua lor orientare politică, dorinţei de integrare în Co- 
munitatea Economică Europeană. Guvernul Karamanlis a făcut 
din aderarea Greciei — care era deja unul dintre statele asociate 
la C.E.E. — unul dintre punctele principale ale programului său. 
Raţiunile sînt cit se poate de evidente. Situată între Iugoslavia, 
Albania, Bulgaria şi Turcia, Grecia are nevoie să stabilească 
legături directe cu Europa occidentală şi cu statele cu regimuri 
democratice parlamentare, mai cu seamă de cînd NATO, ale cărei 
membre sînt atit Grecia cit şi Turcia, a incetat a mai reprezenta 
canalul viabil de comunicare, din cauza tensiunilor existente dintre 
cele două tări’. În afară de aceasta, Greciei, țară subdezvoltată cu 


1 De aceea, procesul „concertării” între cele trei mari forţe corporatiste 
— sindicate, întreprinderi şi regiuni — trebuie să se desfăşoare în mod 
continuu, mai înainte ca guvernul să intervină. Toţi aceia care admiră 
victoriile economice ale Germaniei occidentale şi obişnuiesc să le atri- 
buie „disciplinei” uniunilor sale sindicale, uită că în această ţară regiunile 
(Länder) se bucură de autonomie federală şi că întreprinderile au ac- 
ceptat de multă vreme coparticiparea muncitorilor (Mitbestimmung). 
În acest mod, se menţine un strîns contact între cele trei forţe corporatiste. 

2 După 1977, cele trei state s-au integrat modelului statelor constituţio- 

+ nal-pluraliste; ele au fost admise în C.E.E. (nora red.) . 

3 Această stare de tensiune greco-turcă este, probabil, cel mai mare ob- 
stacol în calea admiterii cu drepturi depline a Greciei în Comunitatea 
Economică Europeană. Dacă C.E.E. ar admite Grecia în acest moment, 
ar da impresia că întreaga comunitate se întoarce împotriva Turciei, 

grave probleme de ordin economic, i-ar plăcea să stabilească o co- 
laborare pe termen lung cu zonele industriale europene cărora, 
după cum evocă plin de dibăcie guvernul elen, economia sa le este 
complementară. De asemenea, în Portugalia, stringerea legături- 
lor cu Comunitatea Economică Europeană face parte din progra- 
mul tuturor partidelor politice, cu excepţia celui comunist. Partidul 
socialist al lui Mario Soares în mod special, a primit un însemnat 
sprijin din partea partidelor social-democrate şi socialiste din Eu- 
ropa occidentală, atit din ţările membre ale C.E.E. cit şi din celelalte. 
În Spania, guvernul regal şi majoritatea partidelor de opoziţie se 
declară în favoarea intrării în Piaţa Comună (excepţie făcînd nu- 
mai formațiunea „Noua Forţă”). Opinia generală este aceea că 
apartenenţa la Europa va servi nu numai la facilitarea tranziţiei 
de la dictatură la democraţie, cît şi la stabilizarea ei ulterioară. 
Dorinţa evidentă a forţelor constituţionale liberale din cele 
trei ţări sus-menţionate de a intra în Europa ridică în faţa Pieței 
Comune anumite probleme, în parte politice şi în parte economi- 
ce. Pe frontul politic C.E.E. a subliniat întotdeauna că acordarea 
condiţiei de membru cu depline puteri pretinde prezenţa unor ins- 
tituţii reprezentative funcţionînd în mod adecvat şi consideră ca 
fiind una dintre obligaţiile sale acordarea unui sprijin pentru con- 
solidarea unor asemenea regimuri parlamentare. În acest sens, 
C.E.E. va privi probabil cu ochi mai buni Grecia şi Portugalia de- 
cît actualul regim spaniol, încă „pus la încercare”. În Comunita- 
tea Economică Europeană au fost exprimate însă şi o serie de în- 
doieli cu privire la oportunitatea admiterii mai multor ţări, atita 
vreme cît integrarea actualilor săi membri nu a făcut suficiente 
progrese, cu alte cuvinte în momentul în care Comunitatea nu es- 
te încă decit o vagă asociaţie interguvernamentală şi transnaţio- 
nală de ţări, care nu păşeşte cu suficientă repeziciune către o 
structură supranaţională cu caracter federativ sau confederativ. 
În afară de aceasta, în toate trei cazurile ar trebui să se procedeze 
la ajustări dificile în scopul integrării acelor economii meditera- 
neene în C.E.E. Comisia poate să privească plină de jusificată tea- 
mă introducerea într-o familie de societăţi industriale avansate, 


ceea ce ar presupune o mare răsturnare în strategia defensivă a Euro- 
pei occidentale în zona sud-estică şi orientală a Mării Mediterane. 

cu niveluri de viaţă relativ înalte, aşa cum erau primele şase 
State membre, a unui număr excesiv de mare de ţări subdezvoltate 
şi cu niveluri coborite ale venitului naţional, fapt ce ar reduce 
idealurile economice ale Comunităţii şi ar obliga-o să amine depli- 
na integrare a statelor care, prin omogenitatea lor, îndeplinesc 
toate condiţiile. Aderarea Irlandei a fost un exemplu limpede 
pentru unele efecte contraproductive ale acestui tip de expansiu- 
ne geografică. Nici Grecia şi nici Portugalia nu dispun de mari 
resurse economice care, supuse rapidei industrializări din sînul 
Pieței Comune şi cu colaborarea C.E.E., să poată transforma am- 
bele ţări în asociaţi mai uşor comparabili cu celelalte state mem- 
bre. In această privinţă, Spania este poate mai norocoasă, atit 
prin resurse, cît şi prin gradul său de industrializare şi de dezvol- 
tare a sferei serviciilor. Rămine insă de văzut dacă aceste industrii 
vor putea suporta competenţa întreprinderilor din marile state 
industrializate europene şi, îndeosebi, dacă — aşa cum este de 
aşteptat — democratizarea Spaniei nu va fi însoțită de o creştere 
a numărului conflictelor de muncă, o dată cu reapariţia uniunilor 
sindicale şi cu statuarea dreptului la grevă. 

În sfârşit, instituţiile politice ale celor trei ţări despre care am 
vorbit mai sus vor fi în mod inevitabil afectate de evoluţia insti- 
tuţiilor reprezentative ale Comunităţii Europene, în care vor fi 
invitate să se integreze într-un viitor mai mult sau mai puţin apro- 
piat. Comunitatea Europeană se găseşte încă în etapa de consti- 
tuire a instituţiilor sale politice; există însă incă de pe acum un 
Parlament european, pentru care sînt proiectate alegeri în primă- 
vara anului 1978, organizate probabil pe bază de sufragiu universal 
în toate ţările membre. Atita doar că, dacă se ajunge prin aceste 
alegeri la proporţii asemănătoare celor din parlamentele naţionale, 
care acum numesc un număr de deputaţi europeni proporţional 
cu propria lor componenţă politică, rezultatul va fi acela al unei 
serii întregi de relaţii între guverne şi opoziţiile naţionale şi între 
grupările majoritare şi minoritare din Parlamentul european. Un 
partid care se află în opoziţie în ţara lui se poate trezi că face parte 
din gruparea majoritară din Parlamentul european şi viceversa. 
Opoziția se poate astfel bucura mai mult decît guvernul de privi- 
legiul de a acţiona pe două scene şi poate găsi o consolare pentru 
înfringerile pe plan intern în victoriile sale europene. În acest 

mod, în faţa partidelor de opoziţie se poate deschide o gamă de 
opţiuni, capabilă să le acorde o vigoare de care sînt lipsite în me- 
diul naţional. 

Într-un alt context, Comunitatea Europeană poate oferi pe 
termen lung o soluţie mai dătătoare de speranţă pentru atenuarea 
tensiunilor naţionale ale unei ţări ca Spania. Întrucît, indiferent 
dacă Parlamentul european va deveni în cele din urmă o adunare 
bicamerală, multicamerală sau pur şi simplu unicamerală aşa cum 
pare cel mai probabil, în sînul său vor putea fi contemplate soluţii 
mai ample pentru conflicte, care, aşa cum se va vedea foarte lim- 
pede, sînt comune multor ţări şi au dimensiuni europene. Anumi- 
te regiuni care sînt trecute cu vederea sub raportul deciziilor luate 
la nivel naţional vor putea afla că problemele lor sint mai uşor de 
rezolvat de îndată ce sînt situate în perspectiva europeană. Rămi- 
ne numai să sperăm că evoluţia Comunităţii Economice Europe- 
ne va avea loc pari passu cu evoluţia noilor săi membri potenţiali 
în direcţia pluralismului constituţional. 


VI 


ÎNCHEIERE: 
ALTERNATIVA LA TERORISM 


Morala analizei întreprinse de noi este, în mod evident, dia- 
lectică. Oriunde există o societate, există şi conflict politic, oricum ar 
fi el denumit şi indiferent în ce condiţii ar apărea. Cu cît o socie- 
tate este mai puţin dezvoltată, cu atit vor fi mai rudimentare şi 
chiar mai violente modalităţile prin care acest conflict va da plas 
ciocnirii de opinii şi de interese dintre diferitele grupuri şi diverşii 
indivizi. Şi, cu cît societatea este mai articulată şi mai diversifi- 
cată, cu atît mai mare va fi nevoia ca membrii săi să se pună de acord 
în privinţa modalităţilor de a nu fi de acord. În acest sens, se poate 
spune că acest conflict politic îşi are propria sa dinamică internă. 
EI este un joc care are tendinţa de a-şi stabili propriile sale reguli 
de desfăşurare. Dinamica dezacordului politic este însăşi institu- 
ționalizarea politică. În Occident, instituţia opoziţiei politice a 
fost soluţia ultimă în căutarea unei exprimări organizate a disen- 
siunii, proprie oricărei societăţi omeneşti. În ceea ce priveşte 
opoziţia politică organizată ca instituţie, şi-a atins ea oare zenitul 
spre sfirşitul secolului al XIX-lea şi inceputul secolului XX şi 
acum se află la asfinţit? lată o chestiune care nu poate să fie diso- 
ciată de problema mai amplă a viitorului sistemului parlamentar 
în vremurile noastre. Se va adapta oare acest sistem ca răspuns la 
provocarea noilor procese economice şi sociale, ori va intra în de- 
cadență? Iar o asemenea adaptare va determina ea cumva limitări 
ale funcţiilor şi importanţei opoziţiei, aşa cum s-a sugerat deja de 
diverse sectoare ale societăţii, uneori chiar opuse? Vor apărea oa- 
re alte forme de opoziţie care să o înlocuiască — intr-o oarecare 
măsură — pe aceea „loială”? 

Atitudinea din ce în ce mai critică a anumitor sectoare ale opi- 
niei publice din Marea Britanie şi Statele Unite ale Americii faţă 
de parlamente şi de partidele politice nu poate decit să întărească 

tendinţa populară de acceptare a formelor de opoziţie extraparla- 
mentară şi chiar a acţiunii directe. În paginile anterioare ne-am 
referit la un anumit număr de raţiuni care acreditează această re- 
considerare critică a funcţionării instituţiilor politice. Una dintre 
ele o constituie aparentul contrast dintre stabilitatea dobindită în 
Franţa pe vremea guvernării lui de Gaulle şi în Germania occi- 
dentală sub conducerea unui guvern de coaliţie şi dificultăţile de 
care se izbeşte Marea Britanie în incercarea sa de a-şi adapta po- 
litica la resursele sale economice. O altă rațiune o reprezintă 
scepticismul crescind pe care îl provoacă în ambele ţări citate mai 
sus declaraţiile conducătoţilor lor politici şi, în special, pretinsa 
insuficienţă a informării parlamentelor şi a opiniei publice cu pri- 
vire la politica guvernului, scepticism care a fost cel mai bine ex- 
primat prin faimoasa formulă a „lipsei de credibilitate”. Mai 
există în plus, spectacolul oferit de conflictele referitoare la disci- 
plina de partid iscate în sînul marilor partide parlamentare, con- 
flicte care se repercutează chiar asupra autorităţii parlamentului. 
În consecinţă, generaţia mai tinără — probabil fiind şi incapabilă 
să înţeleagă semnificaţia mai profundă şi însemnătatea instituții- 
lor şi a procedurilor tradiţionale — este înclinată să le respingă ca 
nemaifiind adecvate unei guvernări şi unei opoziții dinamice şi 
eficiente. De altfel, expresii ca „maşină de minţit” şi „coridoare 
ale neputinței” sînt ilustrative pentru o asemenea orientare. 

Însă, în ceea ce priveşte repercusiunile ei, poate că indiciul cel 
mai important al deziluziei faţă de sistemul parlamentar din Ma- 
rea Britanie este atacul pornit dinspre ambii poli ai industriei, de 
către manageri. Deşi se află pe poziţii opuse în sfera economică şi 
socială, aceste forţe par a-şi fi găsit unicul punct comun în atacu- 
rile îndreptate împotriva Parlamentului. Unii dintre purtătorii 
lor de cuvint au declarat că procedurile parlamentare şi indeosebi 
relaţia clasică dintre guvern şi opoziţie ar putea fi suprimate sau 
limitate, în folosul eficienţei. În acest mod, s-ar putea accelera 
confruntarea directă dintre guvern şi reprezentanţii diferitelor 
grupări socio-profesionale şi, astfel, activitatea guvernului s-ar 
îmbunătăţi. Tehnocraţii din ambele tabere ale industriei consi- 
deră că opoziţia politică este inutilă, ea fiind lipsită de putere ori 
relevantă. Tot astfel şi în Statele Unite, deziluzia pe care războiul 
din Vietnam le-a produs-o atit „uliilor” (sau reprezentanţilor 

„complexului militar-industrial” după cum îi denumiseră genera- 
lul Eisenhower şi senatorul Fulbright) pe de o parte, cit şi „po- 
rumbeilor” ori „liberalilor” pe de altă parte, i-a condus pe mulţi 
la concluzia că nici partidele politice şi nici opoziţia parlamentară 
nu mai erau capabile să influenţeze de-acum înainte desfăşurarea 
evenimentelor politice. 

Valul acesta în continuă creştere de critici la adresa sistemului 
parlamentar în acele ţări în care el funcţionează pe deplin este 
fără îndoială expresia preocupării generale pentru vigoarea şi ca- 
pacitatea sa de adaptare, într-un moment în care societatea plura- 
listă pare a fi pe cale să se transforme într-o societate structurată. 
El reflectă, de asemenea, atitudinea mai tradiţională a duşmani- 
lor de stînga şi de dreapta ai sistemului parlamentar, care trag 
speranţa că îl vor vedea prăbuşindu-se sub greutatea actualelor 
probleme, pentru a fi înlocuit cu o formă de guvernare capabilă să 
limiteze ori să interzică orice formă legală de opoziţie organizată. 

Să ne referim, aşadar, la acest din urmă punct!. Problema 
depăşeşte limitele frontierelor naţionale şi este strîns legată de 
noile doctrine asupra revoluţiei, a căror expresie extremă se poate 
întilni în doctrina chineză şi cubaneză. Ceea ce se află în realitate 
dedesubtul acestor doctrine este teama revoluţionarilor contem- 
porani că aceia ce guvernează societăţile industriale moderne sint 
în Stare să le ofere celor oprimaţi suficiente paliative spre a izbuti 
să-i îndepărteze de la lupta de clasă impotriva opresorilor lor. 
Aceste noi mişcări revoluţionare de opoziţie fac apel la cele mai 
mizere şi nefericite, mai inadaptabile şi mai naufragpiate pături ale 
societăţii, ele se concentrează asupra ţăranilor deposedaţi de pă- 
mint şi îi răscoală împotriva oraşelor şi a culturii urbane, ca în 
Cambodgia; se proclamă întruparea unei revoluţii a desperării şi 
chiar a morţii, în scopul de a creşte febra revoluţionară pînă la 
cote extreme, astfel incit să poată fi sigure că represaliile vor tăia 
toate punţile dintre guvernanţi şi mase. Metoda lor ambiţionează 
să impresioneze populaţia mai curind prin acţiune directă decît 
prin argumente şi discursuri. În sensul acesta, asemenea mişcări 
sînt de „de două ori extraparlamentare”, după cum preferă grupa- 


1 În ed. engl. acest alineat urmează imediat după primul alineat (nora 
red.). 

rea extremistă vestgermană S.D.S. şi liderul său Rudi Dutschke să 
le denumească. O atare formă de acţiune poate fi întilnită mai cu 
seamă în grupările studenţeşti. În Occident, asemenea idei sint 
răspîndite de obicei doar în rîndurile unor grupări marginale, însă 
au ajuns să influenţeze metodele de acţiune:ale unor grupări 
muncitoreşti, care au inceput să se lase fascinate de „veşnica stare 
de nelinişte muncitorească” şi de „acţiunea directă”. Dacă o ase- 
menea doctrină:a violenţei ar ajunge să prevaleze, dacă acţiunea 
directă ar veni să înlocuiască opoziţia organizată, în viitor noi am 
putea deveni martorii unei deplasări a conflictului politic dintre 
zidurile protectoare ale parlamentelor în cu totul alte teatre de 
acţiune şi pe alte scene, am putea asista la sfirşitul jocului politic | 
aşa cum s-a desfăşurat el pină în momentul de faţă în Occident. 

Terorismul s-a transformat într-un element cotidian al vieţii 
politice din anii "70|. Tentativele de asasinat, răpirile — adesea cu 
rezultate fatale — deturnările de avioane, bombele care ucid fără 
discrimare, asasinatele rituale, mitralierile în masă, expulzările şi 
execuțiile prin impuşcare, asasinarea unor personalităţi oficiale 
sau a unor membri ai opoziţiei, represiunile şi torturile brutale 
umplu spaţiile periodicelor, ale emisiunilor de radio şi mai ales 
ale programelor de televiziune, care ne pun fără nici un ascunziş 
în faţa unor asemenea orori. Trăim astăzi într-o epocă a teroris- 
mului?. Însă, pentru a putea înţelege mai bine fenomenul, trebuie 
să facem distincţia dintre terorismul oficial sau terorismul de stat 
şi terorismul de opoziţie ori terorismul revoluţionar, fie el de 
dreapta ori de stinga, dat fiind faptul că stinga nu deţine monopo- 
lui revoluţiei, şi nici, de bună seamă, pe acela al terorii. Este un 
lucru cert că un anumit terorism îi dă naştere celuilalt, de semn 
opus şi că ambele sînt legate între ele printr-un lanţ de cauzalita- 
te. Cu toate acestea, cele două tipuri de terorism se deosebesc 
mult între ele, atit ca țeluri cît şi ca mijloace. 

Terorismul de stat este una dintre cele mai vechi metode de 
guvernare, chiar dacă apariţia conceptului de „teroare” este le- 
gată de Revoluţia Franceză de la 1789. Guvernele autoritare care 


1  Finalui concluziilor este scris în 1977 (nota red.). | 
2 A se vedea Paul Wilkinson Political Terrorism, MacMillan, Londra, | 
1975. 

incearcă să impună obedienţa societăţii au recurs întotdeauna la 
înfricoşare. Procesele şi execuțiile „exemplare” ca şi represiunile 
masive au slujit în toate epocile guvernărilor autoritare pentru a-i 
disciplina pe aceia care le erau supuşi. Cu mijloacele pe care le 
poate furniza tehnologia modernă pentru controlul polițienesc 
total, prin represiunea imediată şi publicitatea sa obligatorie, te- 
rorismul statal a devenit încă şi mai eficient. Germania nazistă a 
fost un exemplu clasic de stat terorist, atit în interior, împotriva 
propriului său popor, cît şi — mai tîrziu — împotriva populațiilor 
din ţările ocupate. Lenin a admis necesitatea terorii de stat, iar 
Rusia lui Stalin s-a transformat într-un model aproape perfect de 
stat totalitar terorist, atit în interiorul U.R.S.S. cit şi în ţările ocu- 
pate de către Armata Roşie. Eficienţa formelor moderne de tero- 
rism statal se poate evalua prin rapiditatea şi tăcerea cu care noi 
guverne născute din războaie civile, revoluţii sau contrarevoluţii 
izbutesc să pacifice ţări întregi prin mijlocirea unor tăcute băi de 
singe, aşa cum s-au petrecut lucrurilor în Chile după căderea lui 
Salvador Allende, în Vietnamul de Sud ori în Cehoslovacia anu- 
lui 1968. 

Terorismul de stat poate da naştere anumitor forme de tero- 
rism revoluţionar, iar acesta — la rindul său — îl exacerbează pe 
cel dintii. Se creează în acest fel o spirală a răzbunării care condu- 
ce la situaţii disperate de paralizie culturală şi politică, în care se 
găsesc astăzi numeroase ţări din diferite părţi ale globului pămin- 
tesc. Terorismul revoluţionar născut din terorismul de stat este 
expresia politică a unei legi fizice care ne spune că, dacă nu există 
ieşiri sau supape de siguranţă, presiunea sfirşeşte prin a provoca 
explozii. Aceasta este astăzi situaţia în numeroase locuri din 
America Latină. 

Insă mai există şi o altă formă de terorism revoluţionar. Cei 
care îl practică susţin că instituţiile democratice burgheze nefiind 
altceva decit o faţadă care ascunde formele crude ale mecanisme- 
lor opresive, trebuie mers fără ocolişuri la război impotriva aces- 
tor adversari ascunși. Cei ce teoretizează în acest chip pentru a-şi 
justifica alegerea deliberată a metodelor violente, închid ochii în 
faţa evidenţei că in statele democratice moderne guvernele pot fi 
înlocuite prin mijloace paşnice. Sloganul utilizat „alegeri = tră- 
dare” demonstrează că ei au renunţat la soluţionarea paşnică a 
conflictelor, a unor conflicte pe care de multe ori le creează ei 

singuri pentru a provoca — în conformitate cu teoriile unui Her- 
bert Marcuse sau Franz Fanon — o reacţie brutală a forţelor ar- 
mate sau a poliţiei care să le justifice punctul de vedere că acestea 
(armata şi poliţia) sint autenticele instituţii ale puterii burgheze. 
Scopul final al acestor grupuri de „maoişti”, „troţkişti” sau „gue- 
varişti” ori al altor grupări ca banda Baader-Meinhof sau organi- 
zaţia „Septembrie Negru” este de a provoca războiul civil de pe 
urma căruia, în opinia unora dintre doctrinarii lor (cum ar fi în- 
suşi Ernesto Che Guevara) , poate să rezulte un nou conflict mondial. 
De critica din partea acestor grupuri, bande şi grupuscule nu 
pot scăpa nici măcar partidele comuniste şi, în special cele occi- 
dentale, care, întrucît nu le urmează pe „adevărata cale revoluţio- 
nară”, sint denunţate ca fiind „imburghezite” şi ridiculizate pen- 
tru că utilizează canalele parlamentare şi constituţionale ale 
luptei politice. Partidul comunist francez, italian şi spaniol sînt 
cele mai criticate, pentru a fi renunţat la dogma dictaturii prole- 
tariatului , pe care teroriştii revoluționari o privesc cu admiraţie 
drept o singeroasă perioadă de teroare prin care Comuna sau sta- 
tul revoluţionar înlocuiesc statul burghez ce a fost lichidat. Tre- 
buie să spunem că, deşi partidele comuniste de guvernămint recurg 
cu plăcere la utilizarea terorismului de stat, cele din Europa occi- 
dentală au renunţat în prezent să-şi utilizeze versiunea revoluţio- 
nară pentru a pune mina pe putere. Ele ştiu cit se poate de bine că 
tehnicile adecvate societăţilor primitive ţărăneşti nu pot fi utiliza- 
te în societăţile industriale mature. Acolo unde clasa muncitoare 
industrială are un inalt nivel de viaţă, se bucură de o mare putere 
economică şi şi-a dezvoltat forme proprii de acţiune politică, pura 
distructivitate a terorii revoluţionare este contraproductivă. 
Deosebirile de doctrină dintre partidele comuniste occidentale şi 
Partidul Comunist al Uniunii Sovietice în ceea ce priveşte dogma 
dictaturii proletariatului ilustrează, in fond, deosebirea dintre 
psihologia politică a muncitorului industrial curopean din anii'70 
şi muncitorul rus de la 1917. Partidul comunist sovietic este prea 
monolitic în concepţiile sale pentru a putea accepta faptul că pină 
şi leninismul trebuia să evolueze de-a lungul a şaptezeci de ani. 
Violenţa nu este însă monopolul acelora care doresc să schim- 
be structura socială şi politică a societăţii. Terorismul a fost adop- 
tat drept armă de luptă de către mişcările naţionaliste extremiste 
sau de eliberare naţională, cum sînt Armata Revoluționară Irlan- 
deză (IRA) din Irlanda de Nord, Organizaţia pentru Eliberarea 

Palestinei din Orientul Mijlociu, „Puterea Neagră” din Statele 
Unite ale Americii, mişcările africane de gherilă, gruparea bască 
ETA din Spania sau anumite organizaţii croate din Iugoslavia. În 
general, atit mişcările teroriste revoluţionare de extremă stingă 
cît şi terorismul naţionalist reflectă nerăbdarea tinerilor faţă de 
statu quo şi hotărirea lor de a obţine schimbarea „aici şi acum”, 
procedind prin violenţă şi acţiune imediată şi nu prin intermediul 
unei evoluţii lente şi paşnice. Uneori, în disperarea acestor tineri 
palpită şi bănuiala că idealul lor ( o Croaţie independentă, dispa- 
riţia statului Israel) este irealizabil. Astăzi, cînd mişcările politice 
extremiste sînt întocmai unor vase comunicante care îşi procură 
din aceleaşi surse armele şi explozibilele (pentru ce, altfel, dacă 
lucrurile n-ar sta aşa, am vedea terorişti japonezi implicaţi în mă- 
celurile de pe aeroporturile israeliene?) şi işi însuşesc cauze stră- 
ine, mulţi terorişti nu mai luptă pentru un motiv concret, ci nu- 
mai şi numai pentru a lupta pur şi simplu. 

Terorismul revoluţionar a exercitat efecte distrugătoare asu- 
pra direcţiei vieţii politice în mai multe sensuri. El s-a dovedit 
complet dezarmat în faţa redutabilelor aparate ale terorii de stat 
din ţările comuniste, a făcut cu neputinţă rostirea discursului po- 
litic în societăţile în care existau dinainte instituţii democratice 
(cazul Republicii Uruguay) şi a favorizat în unele ocazii, prin ex- 
cesele sale, reimplantarea unui terorism statal, aşa cum s-au pe- 
trecut lucrurile în Chile. Una dintre caracteristicile mijloacelor 
moderne de informare şi comunicare în masă — televiziune, cine- 
matograf, literatură „populară” — este cultul pentru politica 
acţiunii „imediate” care acordă o importanţă tot mai mare vio- 
lenţei şi cruzimii. În şcoli şi universităţi, partizani ai extremei 
drepte şi ai extremei stingi işi indoctrinează ucenicii în spiritul 
teoriilor „acţiunii directe” şi ai „politicii imediate” şi îi învaţă să 
dispreţuiască dezbaterea politică, instituţiile reprezentative, 
drepturile minorităţilor şi opoziţia instituţionalizată. Dacă de- 
mocraţiile doresc să supravieţuiască şi să înflorească trebuie să fie 
capabile a reinsufleţi credinţa în valorile care însoțesc libertatea 
politică prin exemplul instituţiilor lor şi, mai.cu seamă, să intipă- 
rească această credinţă în minţile tinerilor, atit în aulele instituții- 
lor de învățămînt, cit şi prin intermediul marilor mijloace de co- 
municare şi de informarg în masă. 

